
— Să stai în preajma mea, l-a sfătuit Ash pe Nico. O 
să rămânem în oraș doar câteva ore, dar poveștile pe care 
poate că le-ai auzit despre acest oraș nu sunt lipsite de ade- 
văr. Portul Cheem e plin de ticăloși. Petimpul zilei, o să fim 
în siguranţă, darchiar și așa, să nu te îndepărtezi de mine. 

— Cât o să dureze călătoria până în munţi? 

— Destul de mult, dar e un ţinut prielnic, dacă 
știi potecile. Și liniștit. Sunt puţini cei care locuiesc în 


6 Mâneca de vânt: dispozitiv conic din pânză folosit pentru a detecta direcția 
vântului. (N.t.) 

interiorul insulei, cu excepţia ordinelor religioase care 
trăiesc în sihăstrie. 

— Şi a școlilor de asasini, nu? 

Ash s-a încordat: 

— Nu suntem tocmai niște asasini, băiete. 

De pe flancul drept al navei s-au ridicat câţiva nori- 
șori de fum negru. Ancorele au fost aruncate și târâte 
prin apă, până au ajuns pe țărm, înţesate cu alge. Apoi 
au fost aruncate și niște funii, iar cei de pe plajă le-au 
înhăţat și le-au înfășurat în jurul stâlpilor de ancorare. 
Legănându-se în bătaia brizei schimbătoare, Șoimul a 
început să coboare. 

Când nava a ajuns aproape de plajă, navigatorii au 
sărit peste bord, să lege bine funiile, iar Trench și-a făcut 
apariţia pe punte, cu keridoul agăţat de gât. Căpitanul 
șchiopăta din pricina unei răni din timpul confruntării cu 
mannienii. 

— Te-am adus acasă, i-a spus el lui Ash. 

— Da. Îţi mulțumesc. 

Trench a dat mâna cu Ash, apoi cu Nico, iar keri- 
doul i s-a cocoţat pe umăr, mormăind și el în semn de 
bun-rămas. Din păcate, Berl nu a venit să-și ia la reve- 
dere. Băiatul zăcea în cușeta lui, transpirând abundent din 
cauza febrei. Își pierduse un picior în timpul bătăliei. 

Nico s-a clătinat ușor în clipa când carena cu fun- 
dul plat a atins nisipul, apoi și-a aruncat geanta pe umăr. 
Ciudat. Acum, că Șoimul ajunsese pe uscat, aproape îi 
părea rău că trebuia să coboare. 

— Haide, i-a spus Ash în timp ce înainta pe pasarela 
elastică. 

Până la urmă, în ciuda tuturor avertismentelor, portul 
Cheem s-a dovedit a fi dezamăgitor. 

Ash mergea cu o asemenea viteză și hotărâre, încât 
lui Nico i-a fost greu să vadă ceva din oraș. Au rămas acolo 
doar cât să facă rost de niște provizii și de doi catâri care 
să-i ducă spre sudul insulei. 

La început, ceea ce l-a îngrozit pe Nico cel mai mult 
a fost duhoarea orașului. După o ploaie recentă, străzile 
erau desfundate, iar apele menajere se scurgeau pe mar- 
ginile sau chiar pe mijlocul lor, prin rigole împuţite, miro- 
sul insuportabil fiind accentuat de cadavrele de câini și 
pisici — într-un loc, ignorat complet de trecători, zăcea 
cadavrul unei tinere despuiate. 

În faţa unui magazin, Nico a dat o mână de ajutor la 
legarea proviziilor proaspăt cumpărate de spinările catâ- 
rilor. După ce a terminat, a fost nevoit să se dea la o parte 
din calea gărzilor orășenești — un detașament de mer- 
cenari alhazii cu pielea întunecată, îmbrăcați în armuri 
bălțate, care au trecut în viteză pe stradă, rostind vorbe 
înspăimântătoare într-o limbă străină. Puțin timp după 
aceea, Nico și Ash au trecut pe lângă aceleași gărzi, care se 
străduiau să potolească un scandal în fața unei cârciumi. 
Era o încăierare în toată regula: câţiva bărbaţi zăceau în 
noroiul din faţa localului, în timp ce dinăuntru se auzeau 
strigăte și zăngănit de săbii. 

S-au îndepărtat în grabă de locul acela, pornind spre 
sudul orașului. Ash striga în comercială la ștrengarii soioși 
care blocau străzile, dându-i la o parte din calea sa cu aju- 
torul câtorva monede aruncate pe jos. Puștii îl trăgeau pe 
Nico de mânecă, cerându-i mâncare, bani, un pic de grin- 
delia sau o doză de dross. Și peste tot vedeai prostituate 
goale, acoperite din cap până în picioare cu vopsea aurie. 

Își agitau sânii spre Nico, iar el se uita la sfârcurile lor, 
singurele părţi care nu erau vopsite. 

Pieţele de sclavi erau o priveliște insuportabilă. 
Printre scândurile ţarcurilor, Nico zărea înghesuiți lao- 
laltă bărbaţi, femei și copii în zdrenţe, care erau vânduți 
ca niște vite. 

— Veneraţi carnea! striga un predicator de stradă, 
stând în picioare într-o astfel de piaţă. Veneraţi carnea sau 
veţi fi luaţi sclavi, căci toţi cei slabi merită să fie înrobiţi! 

— Ce predică omul ăsta? a întrebat Nico. 

Ash a scuipat la picioarele predicatorului când a tre- 
cut pe lângă el. 

— Religia lui Mann, a răspuns r6shunul în cele din 
urmă. 


O O O 


Spre deosebire de Bar-Khos, portul Cheem nu se 
putea mândri cu nicio fortificaţie, iar Nico a fost surprins 
să vadă că, pe măsură ce înaintau, locuinţele mai înstărite 
care mărgineau drumul făceau loc unor cocioabe izolate, 
iar în cele din urmă orașul se termina, fără să fie delimitat 
de niciun zid de apărare. Nico se legăna ritmic pe spinarea 
catârului, simțind că începe să se relaxeze. 

Drumul șerpuia pe la poalele dealurilor ce mărgineau 
coasta, fără să se îndepărteze de marea presărată cu vase. 
Cheem era o insulă alcătuită în mare măsură din munți, 
iar bună parte din pământul ei arabil se găsea de-a lungul 
coastei și în numeroasele văi înguste care înaintau printre 
piscurile împădurite. Cea mai mare parte a zilei, au mers 
pe același drum, trecând pe lângă câteva cătune și case 
izolate, iar oamenii care le ieșeau în cale îi priveau cu un 

aer neîncrezător, fără ca măcar să-i salute. Spre seară, au 
cotit spre vest, într-o astfel de vale îngustă, și au străbă- 
tut câteva pământuri arabile, până au ajuns într-o zonă 
cu ierburi sălbatice, bună doar pentru păscut turme de oi. 
Coastele ce mărgineau drumul începeau să fie acoperite cu 
păduri tăcute de pin negru. 

Pe măsură ce urcau în munţi, starea lui Ash se 
schimba. Pe chipul lui s-a așternut liniștea, privirea i-a 
devenit mai blândă, iar gura sa inspira cu plăcere aerul 
proaspăt și nemișcat. 

— Pari bucuros că te-ai întors aici, a observat Nico. 

Dar singurul răspuns pe care l-a primit din partea 
rOshunului a fost un mormăit. Bătrânul călărea în liniște, 
iar Nico se gândea că Ash dăduse uitării comentariul său, 
însă zece-cincisprezece minute mai târziu — în timp ce 
soarele la asfinţit accentua ultimele culori ale zilei, iar 
aerul rece al serii se umplea de miros de rășină —, farlan- 
derul i-a răspuns: 

— Munţii aceștia... sunt casa mea. 

În cele din urmă, s-au oprit într-o poiană largă, 
înconjurată de arbori jupe bătrâni, ale căror frunze argin- 
tii luau nuanţe de auriu și roșu de la lumina amurgu- 
lui. Nico avea spatele înţepenit din pricina călăritului, 
iar pe fund îi apăruseră vânătăi. Ash a luat o frunză de 
dulce din săculeţ și a vârât-o în gură — o nouă migrenă. 
Apoi a întins niște pături, a scos merindele și a frecat 
catârii cu iarbă, în timp ce aceștia mâncau fructe sălba- 
tice dintr-un tufiș. Nico a smuls niște scoarță rășinoasă 
dintr-un arbore cicado ca să aprindă focul, după care a 
început să strângă crengi. 

În cele din urmă, Ash s-a așezat pe pătură cu un vădit 
aer de ușurare. Se uita la cerul din ce în ce mai întunecat 

și bea dintr-o ploscă de lemn, în timp ce Nico pregătea 
focul. Cu o bucată de cremene și una de oţel, uceni- 
cul a făcut scântei deasupra scoarţei fărâmiţate, apoi a 
suflat ușor, până s-a aprins. Lemnul umed împrăștia un 
fum alb care contrasta puternic cu munții negri care îi 
înconjurau. i 

— S-a făcut frig, a zis Nico, frecându-și mâinile dea- 
supra flăcăruilor. 

Se mai îngrășase de când plecase din Bar-Khos, dar 
încă era destul de slab, așa că simțea frigul din plin. 

Bătrânul a izbucnit într-un râs zgomotos: 

— Am să-ți povestesc odată despre frigul adevărat. 

— Te referi la vendeta care te-a purtat până în ținutu- 
rile îngheţate din sud? 

Ash a încuviinţat din cap, dar n-a mai spus nimic. 

La fel dăduse din cap și prima oară când venise vorba 
despre asta, înainte să plece din Bar-Khos: ucenicul îi 
pusese o mulțime de întrebări despre ultima vendetă, însă 
nu primise decât răspunsuri evazive. Nico strânsese din 
dinţi de nemulțumire, și la fel a făcut și acum, fiind dornic 
să afle mai multe despre ţinuturile acelea legendare, des- 
pre care auzise doar din povești și cântece. 

— E adevărat că oamenii de acolo își mănâncă seme- 
nii? a insistat Nico. 

— Nu, își mănâncă doar dușmanii. Îi lasă să îngheţe 
peste noapte, apoi le smulg carnea de pe oase. 

În mod ciudat, imaginea aceea înfiorătoare i-a făcut 
stomacul să chiorăie. Nico era lihnit după drumul lung pe 
care îl făcuseră în ziua aceea. A aruncat o creangă pe foc, 
apoi încă una. 

— Tot nu mi-ai povestit cum ai reușit să te întorci pe 
coastă. Ai zis că îţi pierduseși câinii. 

S-a auzit o răsuflare șuierătoare printre dinți încleș- 
taţi. 

— Altă dată, băiete, i-a răspuns Ash. Deocamdată, hai 
să ne bucurăm de liniște. 

Nico a oftat, legănându-se pe vine. Nu se uita la 
bătrân. 

— Poftim, i-a zis roshunul, întinzându-i plosca. 

Preţ de câteva clipe, Nico nu l-a luat în seamă, 
uitându-se la flăcările răscolite de o pală de vânt și la scân- 
teile care străluceau în noapte. 

— Nu-mi place băutura, a răspuns el în cele din urmă. 

Ash a stat pe gânduri o vreme. 

— Tatăl tău... era beţiv? 

Acum, era rândul lui Nico să evite întrebarea. Și-a 
frecat iarăși mâinile, suflând în ele, și a văzut cu coada 
ochiului că Ash se uita la el. 

— lar lucrul de care te temeai la tatăl tău; a continuat 
bătrânul, e lucrul de care te temi cel mai mult și la tine. 

— Uneori, când se îmbăta, devenea furios, a recunos- 
cut Nico. Nu vreau să fiu și eu ca el. 

— Înţeleg asta. Dar nu ești ca tatăl tău, băiete, la fel 
cum el nu era ca tine. Hai, ia o gură. Moderaţia e bună în 
toate, chiar și când vine vorba de moderaţia însăși. În plus, 
o să te mai încălzești un pic. 

Nico a oftatîncă o dată, apoi a luat plosca de la bătrân 
și s-a uitat la ea câteva clipe. 

— Ai grijă, e o băutură tare. 

Nico a dus-o la buze și a luat o gură. Băutura sălcie i-a 
pișcat gâtlejul și l-a făcut să tușească. 

— Ce-i chestia asta? a pufnit el, întinzându-i plosca. 

— Apă. Și câteva picături de sudoare de ibos sălbatic. 
I se zice „focul din Cheem'“. 

Numele nu i-a făcut o bună impresie lui Nico. Deja 
simţea o fierbințeală pulsându-i în măruntaie, dar își 
dădeaseama că era o căldură iluzorie. Tatăl lui îi explicase 
odată că, dacă adormeai beat în frig, puteai să mori. 

— Crezi că e înţelept să ne îmbătăm în noaptea asta? 
a întrebat Nico. 

Bătrânul a fluturat din mână, ca și când ar fi alungat 
o muscă: 

— Relaxează-te, băiete. Unde mai pui că o mahmu- 
reală o să ne ajute la ce avem de făcut mâine. 

Ceea ce, pentru Nico, nu avea niciun sens, dar n-a mai 
spus nimic. 

Apoi au luat cina — șuncă afumată și keesh —, au 
dat pe gât câteva cești de chee pregătit cu apă dintr-un 
râu și au mai băut niște foc din Cheem, devenind din ce 
în ce mai veseli, pe măsură ce stelele se aprindeau pe cer. 
Focul trosnea și împrăștia scântei în întunericul întețit de 
lumina flăcărilor, iar ei și-au dat jos încălțările, să-și încăl- 
zească picioarele la căldura lui. 

— Mai avem mult de mers? a întrebat Nico în cele 
din urmă, după cea stat pe gânduri o vreme, uitându-sela 
flăcările care sfârâiau și dansauvoios în faţa lui. 

— Poftim? 

— Până la mănăstire. Mai e mult? 

Bătrânul a ridicat din umeri. Luase o piatră în mână 
și se juca cu ea, aruncând-o în aer și prinzând-o cu multă 
îndemânare. 

— De ce ridici din umeri? 

— Pentru că nu știu. 

„Cred că s-a îmbătat“, și-a zis Nico în sinea lui. 

— Cum de nu știi cât mai avem de mers, din moment 
ce aici locuiești? 

— Nico, ai încredere în mine. Ai să înţelegi totul 
dimineaţă. Deocamdată, bea și bucură-te. După noaptea 
asta, când o să ajungem în cele din urmă la Sato, o să ai 
parte de multă muncă și de antrenamente dure. 

Fără nicio tragere de inimă, Nico a luat iarăși plosca 
din mâna roshunului. A luat încă o gură din băutura aceea 
îngrozitoare, apoi i-a înapoiat plosca bătrânului, s-a întins 
pe spate și s-a uitat la stele, cu o mână sprijinită sub cap. 
Era din ce în ce mai frig. 

Cu coada ochiului, a văzut că Ash încă ţinea piatra în 
mână și își studia sigiliul de la gât. Nico s-a întors să se 
uite la el: bătrânul avea un aer încruntat, de om adâncit 
în gânduri. 

„Ar fi trebuit să-mi dau seama, și-a zis Nico în sinea 
lui. E un bețiv melancolic, la fel ca tata.“ 

Ash și-a luat privirea de la sigiliu și a văzut că Nico se 
uita ţintă la el. A mormăit și l-a vârât la'loc sub mantie. 

— Ce-i? l-a întrebat el. 

— Nimic, Ash... maestre Ash. Am o întrebare. 

Bătrânul farlander a oftat: 

— Întreabă-mă. 

— Mi-ai spus că sigiliul pe care îl porți nu e al tău, ci 
al cuiva care a murit. 

— Da. 

— Dar dacă sigiliile astea au rolul de a-i împiedica pe 
oameni să le facă rău celor care le poartă, cum se face că 
tu nu porți un astfel de sigiliu? De ce nu te protejezi și tu 
de ameninţarea unei vendete? 

Dinţii lui Ash au strălucit în lumina focului. 

— În sfârșit, o problemă care merită discutată, a zis 
el, aruncând iarăși piatra în aer și înhățând-o cu precizie. 

Bătrânul s-a dat mai aproape de el, ca și când ar fi vrut 
să-i facă o mărturisire. 

— Am să-ţi spun un lucru, Nico, a început Ash, cu 
respiraţia fierbinte, și să nu-l uiţi niciodată. Răzbunarea, 
băiatul meu... răzbunarea e un ciclu fără sfârșit. Își are 
obârșia în violenţă și dă naștere la violenţă. Iar între ele, 
nu e decât violenţă. De aceea noi, râshunii, nu purtăm 
sigilii pentru protecţie. De fapt, noi întotdeauna sperăm 
ca sigiliile acestea să împiedice violenţa, întrucât știm mai 
bine ca oricine că, în lumea asta, răzbunarea nu servește 
nicio valoare pozitivă. Dar asta e profesia spre care ne-au 
purtat vieţile noastre. 

— Din ce spui, pare că ceea ce faceți e rău. 

— Noi nu gândim în termeni de bine și rău. Meseria 
rOshunilor e neutră din punct de vedere moral, iar acesta 
e un lucru pe care trebuie să-l înţelegi foarte bine, pen- 
tru că este miezul crezului nostru. Lucrurile stau așa: noi 
suntem niște pietre pe o pantă, puse în mișcare de miș- 
carea altor pietre. Pur și simplu urmăm cursul natural al 
lucrurilor. 

Apoi a rămas pe gânduri preţ de câteva clipe. 

— Dar niciodată nu trebuie să facem din meseria 
noastră o chestiune personală, a continuat el. Altminteri, 
devenim mai mult decât o simplă forță aflată în mișcare. 
Devenim parte a acestui ciclu. Dacă aș fi omorât în tim- 
pul unei vendete, mi-ar lua locul un alt râshun, apoi încă 
unul, și încă unul, până când purtătorul sigiliului ar fi răz- 
bunat, iar datoriile noastre, duse la îndeplinire. Și atunci 
vendeta s-ar sfârși. Nu purtăm sigilii și nici nu căutăm 
răzbunarepentru noi înșine. Și în felul acesta, întrerupem 
ciclul violenţei. 

Bătrânul a încheiat cu o gură zdravănă din ploscă, 
apoi s-a șters la gură și l-a lovit ușor pe Nico: 

— Înţelegi? 

Nico simţea că i se învârte capul. Și nu doar de la bău- 
tură. Gândurile îi erau confuze. Khosienii înțelegeau ven- 
deta — o aveau în sânge și îi știau impulsul la fel de bine 
precum știe peștele să înoate. Legendele lor erau pline de 
răzbunări și crime sângeroase, iar personajele care voiau 
răzbunare întotdeauna erau eroii poveștilor. 

În cele din urmă, a încuviințat din cap, cu toate că era 
destul de nelămurit. 

— Bine, a conchis Ash. Înseamnă că ai învăţat cea mai 
prețioasă lecţie dintre toate. 

O bucată de jar a sărit din foc, iar trosnetul l-a făcut 
pe Nico să se ridice în capul oaselor. A urmărit jarul stră- 
lucind pe iarba de la picioarele lui, până s-a transformat 
în cenușă, apoi a acceptat o nouă gură din ploscă. Iluzorie 
sau nu, căldura pe care o simţea în măruntaie era plăcută. 
Se gândea că deja se cherchelise și a hotărât că, la urma 
urmelor, nu era un lucru chiar atât de rău. Ba chiar era 
vesel, iar greutăţile parcă nu-l mai apăsau atât de tare. S-a 
întins iarăși pe spate, să privească cerul nopții. 

Acolo, în munţi, stelele erau mai luminoase, iar cele 
mai strălucitoare păreau să pulseze. Mișcând capul de la 
stânga la dreapta, Nico putea urmări pe bolta cerească 
dâra lăptoasă a Marii Roţi, iar dacă își cobora privirea în 
dreapta focului, vedea constelaţiile lui preferate ţintuite 
pe fundalul negru: Stăpâna, care ţinea în mână o oglindă 
spartă, și — alături de ea, dar mai sus — Marele Nebun, 
Înțeleptul Lumii, la picioarele căruia stătea mangusta lui 
credincioasă — patru stele mici, dispuse în zigzag —, sin- 
gurul tovarăș care îi rămăsese după ce renunţase la tronul 

său ceresc, hotărând să străbată lumea și să răspândească 
învăţăturile lui Dao. 

O stea căzătoare a brăzdat cerul, urmată aproape ime- 
diat de o alta, iar spre est, o cometă își purta coada lumi- 
noasă pe firmament. Nico s-a lăsat pătruns de priveliște, 
simţindu-și sufletul cuprins de pace. 

O pace întreruptă din când în când de Ash, care chi- 
cotea ca pentru sine la lumina focului. 

Dar Nico nu-l lua în seamă, închipuindu-și că era 
foarte beat. Și totuși, bătrânul continua să chicotească. 

— Ce te amuză? l-a întrebat Nico în cele din urmă, 
simțind că i se împleticește limba. 

Ash se legăna în faţă și în spate, încercând să se abțină, 
dar când a văzut expresia de pe chipul lui Nico, a început 
să râdă și mai tare. A întins plosca înspre Nico, a încercat 
să spună ceva, dar n-a izbutit din pricina hohotelor, așa că 
a trebuit să încerce încă o dată. 

— Suntem pierduţi! a strigat el, imitând vocea tânără 
a ucenicului său. 

Nico s-a încruntat, iar sângele i-a năvălit în obraji. 
Ultimele lucruri pe care voia să și le amintească în clipa 
aceea erau confruntarea aeriană și momentul în care își 
pierduse cumpătul. Era o rușine pe care voia s-o păstreze 
adânc îngropată. 

A deschis gura, vrând să-l reducă pe bătrân la tăcere 
cu vorbe mușcătoare, dar Ash a făcut un semn cu mâna 
în direcţia lui, părând să-și dea seama ce avea de gând să 
spună, ceea ce l-a făcut să râdă și mai tare. 

Poate din pricina focului din Cheem, sau poate dato- 
rită strălucirii din ochii lui Ash, în care nu se citea nici rău- 
tate, nici dispreţ, Nico s-a simţit dintr-odată molipsit de 
veselia bătrânului, dându-și seama de partea amuzantă a 

întâmplării, fără să-i mai fie rușine. Dintr-odată, a izbuc- 
nit și el în râs, legănându-se în faţă și în spate, la fel ca 
farlanderul, și amândoi au hohotit ca niște smintiţi, până 
le-au dat lacrimile. 

— Suntem pierduţi! a strigat Ash încă o dată, și amân- 
doi au râs în neștire, ţinându-se de burtă, în timp ce flăcă- 
rile le luminau fețele, iar stelele străluceau la o zvârlitură 
de băț deasupra capetelor lor. 

— Suntem pierduţi! au ţipat amândoi în noapte. 

CAPITOLUL 9 


Pustiul minţii 
— Ce-i acolo? 
— Un tufiş. 
— Văd şi eu asta, dar ce-are așa deosebit? 
— Adică? 


— Păi, de ce stai locului holbânduc-te la el? 

Stăteau amândoi acolo uitându-se pur și simplu la un 
mic tufiș verde de lângă un pârâiaș de munte susurând. 
Era dimineaţă devreme, soarele le bătea cu putere în ochi. 
Nico rămăsese cu o senzaţie puternică de greutate în cap 
după noaptea trecută. 

— Ai mai văzut vreodată un tufiș ca acesta, Nico? 

— Nu-s prea sigur. 

— Atunci uită-te mai de-aproape. Privește-i fructele. 

Nico a cercetat cu atenţie fructele. Erau mici, de un 
negru strălucitor. Erau însemnate cu pete albe stranii, care 
semănau cu niște tigve minuscule. 

— Nu, nu cred. 

— Sigur n-ai mai văzut așa ceva. Sunt doar câteva ase- 
menea tufișuri pe toată insula Cheem. Au fost aduse aici 
din Zanzahar și provin chiar de pe Insula Cerului. 

Nico asculta oarecum nerăbdător. Avea o senzaţie de 
sfârșeală la stomac și nu-și dorea decât să se întindă pe jos 
și să-și petreacă restul zilei încolăcit. Dacă așa se simţea 

focul din Cheem în dimineața de după, atunci jura să nu 
mai bea niciodată chestia aia scârboasă. 

— Ținerea mea de minte, Nico, a spus Ash îngenun- 
chind în faţa arbustului. A cules două fructe de pe aceeași 
ramură și le-a dat drumul în vechea lui cană de cositor. 
Nico s-a uitat la el, așteptând și altceva. Bătrânul a oftat, 
oprindu-se din ceea ce făcea. 

— Când am venit prima dată în Cheem să fondăm 
ordinul, a început el, am făcut asta pentru că în munții 
ăștia erau stabilite deja multe secte vechi. Ordine religi- 
oase în locuri îndepărtate, unde adepţii obișnuiesc să se 
retragă din lumea oamenilor. Puţini oameni trăiesc aici. E 
o pustietate și nu-i prea greu să te pierzi în ea. Dar asta n-a 
fost suficient pentru ca ordinul nostru să rămână ascuns. 
Ne temeam că, dacă s-ar întâmpla vreodată ca un r6shun 
să fie prins, ar putea trăda locul în care se află mănăstirea 
și ne-ar fi pus tuturor vieţile în pericol: Așa se face că pro- 
priile noastre amintiri privind localizarea sa au fost... alte- 
rate. Adânc îngropate. Profetul din Sato cunoaște tehnica 
prin care poţi face asta. 

Ash a început să terciuiască fructele cu o creangă 
ruptă, încet și cu atenţie, concentrându-se asupra a ceea 
ce făcea. 

— Când o să folosesc zeama acestor fructe, o să-mi 
dezvăluie amintirile care mi-au fost ascunse. O să-mi 
arate drumul. 

Asha scuipat ușor în cana de cositor, apoi i-a întins lui 
Nico să facă la fel. Nico s-a încruntat, ulterior s-a aplecat 
înainte și a scuipat în cană. Ash a amestecat și mai bine 
fructele zdrobite. 

— Dacă n-o prepar corect, a mărturisit el pe un ton 
vesel, poate fi fatală. 

I-a făcut semn lui Nico să îngenuncheze lângă el. 
Acesta a ezitat mai întâi, întrebându-se în ce-l mai băga 
bătrânul de data asta. A îngenuncheat oricum. Capătul 
crengii se ițea din cană, iar Ash a înălțat-o înspre fruntea 
lui Nico, după care a împins-o cu repeziciune la loc. 

— Stai liniștit, băiete. 

— De ce trebuie s-o iau eu? 

— Ca tu să nu-ți amintești drumul. 

Ash tamponă fruntea lui Nico cu zeama fructelor, 
mormăind ceva pentru sine. Apoi își unse propria piele 
cu amestecul acela. 

— Și-acum ce urmează? a întrebat Nico în timp ce 
bătrânul își spăla ceașca. Dâra albastră de pe fruntea lui 
se uscase deja, bătând în roșu. 

— Stai liniștit. la-o încet. O să vezi în curând. 

Așa că Nico s-a liniștit. S-a încovrigat cu genunchii la 
gură și a adormit pe loc. 


O O O 


Visele au venit asupra lui ca smoala neagră care se 
prelinge pe pământ. L-au învăluit, încet, dar sigur, strecu- 
rându-i-se prin porii pielii până la cap, astfel încât mintea 
a ajuns să i se prelingă și ea ca smoala. 

În aceste vise părea să fie pe deplin treaz, uneori. 
Era spre asfinţit, maestrul mergea în faţa lui, toți călare 
pe catâri, pe măsură ce înaintau cu greu prin păduri cu 
trunchiuri argintii, unde nici măcar adierea vântului nu 
provoca vreun sunet sau vreo mișcare. Cerul părea cenu- 
șiu și spălăcit deasupra capetelor lor și mult mai jos decât 
de obicei, aproape prăbușindu-se peste ei. Norii fugeau 
încolo și încoace pe întinderea lui, colorați în albastru 

de lunile surori, care se roteau pe cer mult mai sus și 
mai repede decât în mod normal. Nico s-a uitat la cer 
o vreme, cu lunile în spatele norilor, una albă și cealaltă 
albastră, ca și cum un segment de timp pulsa în interio- 
rul lui, infinit și nesfârșit și circular și, înainte de a-și da 
seama, norii și lunile dispăruseră și era deja ziuă, deși 
una subţire ca apa, încă bântuită de noapte. Traversau 
pe catâri o vale cu stânci ascuţite, Ash cânta o melodie 
simplă într-o limbă străină cât de tare îl ținea gura, ecoul 
acesteia rostogolindu-se pe pantele stâncoase și întor- 
cându-se la ei, dând naștere unei armonii nemaiauzite 
de el. 

Nico plângea, din motive numai de el știute, în vreme 
ce stăteau chirciţi în jurul unui foc de vreascuri într-o peș- 
teră ce mirosea a excremente de liliac și alge. Ash plângea 
și el, suspinând, după familia pe care o pierduse cu mulți 
ani în urmă, soţia lui preaiubită și tânărul său fiu; iar la 
vederea acestora Nico nu s-a mai putut abţine, propriile 
suspine preschimbându-se brusc în hohote de râs, iar Ash 
s-a înfuriat pe el, strigând din nou în limba aceea străină, 
mai mult niște mormăituri decât cuvinte — dar asta n-a 
făcut decât să înrăutăţească lucrurile cu Nico, care arăta 
cu degetul spre bătrânul farlander copleșit de mânie cres- 
cândă și-i striga „Totul e pierdut! Totul e pierdut!“ până ce 
Ash a dat să-l înșface, dar el s-a aplecat înainte și a căzut și 
s-a rostogolit lângă foc — astfel că flăcările s-au stins — și 
nu s-a mai ridicat. 

Dar nu, lucrurile nu stăteau chiar așa, fiindcă ploua 
și ei alunecau în noroi în timp ce-și îndemnau catârii să 
urce o pantă împânzită cu firicele de apă îngheţată, iar 
norii erau atât de negri și joși, încât era cu neputinţă de 
ghicit un anume moment al zilei, iar în fața lor bolborosea 

zgomotos o cascadă uriașă învăluită în negură, iar ei erau 
uzi până la piele de perdeaua de stropi, apropiindu-se tot 
mai mult de căderea aceea de apă pe o potecă înfricoșă- 
toare care se târa pe marginea unei prăpăstii înalte de vreo 
trei sute de metri. Au trecut chiar prin cascadă și au intrat 
într-un tunel de un verde strălucitor și straniu din cauza 
lichenilor care căptușeau pereţii, bătrânul strigând ceva 
încurajator în mijlocul zgomotului aceluia asurzitor, mult 
prea puternic să înţeleagă ce-a spus, curgerea continuă 
provocându-i o senzaţie de ameţeală în stomac și una și 
mai puternică în cap. 

Apoi mai mult ca sigur că a visat, pentru că nu mai 
era în munţii Cheem, ci pe o pajiște întinsă care părea 
fără sfârșit sub soarele care strălucea fără putere și palid. 
O pasăre singuratică dădea ocoluri largi pe cer. Muștele 
zburau în roiuri prin iarbă, dar nu se zărea nici picior de 
animal, nu se auzea niciun sunet de viață. Noaptea s-a 
lăsat într-o clipită. Lunile surori străluceau deasupra. Se 
uita în jos la un bărbat încolăcit lângă un arbust, învelit în 
piei de animale, care dormea dus. Bărbatul nu era singur. 
Nişte forme înaintau în tăcere în direcţia lui. Din câte și-a 
putut da seama Nico, erau năluciri de coșmar, pentru că 
arătau ca niște insecte, păianjeni sau poate furnici, doar 
că uriașe. Fiecare părea de mărimea unui catâr și mai 
degrabă galopa decât alerga. 

Era doar un vis, Nico era conștient de asta, doar că 
total diferit faţă de tot ce visase vreodată. El nu părea să 
facă parte din vis — mai degrabă plana undeva deasupra 
într-o formă indefinită, asistând la coșmarul altcuiva. Și 
mai era încă o ciudăţenie la mijloc, pentru că părea să-l 
cunoască pe bărbatul cu pricina, deși abia reușea să-i dis- 
tingă chipul în întuneric. 

Dintr-odată, Nico a început să strige la străinul ce-i 
părea familiar să se trezească, să-și adune armele și să se 
apere; fără niciun efect însă, pentru că din gâtlej nu-i ieșea 
niciun sunet. A strigat și mai tare, a început chiar să ţipe, 
pe măsură ce umbrele se apropiau de mogâldeaţa aceea 
adormită. Dar n-a declanșat decât o adiere ușoară, foșne- 
tul câtorva frunze în copacul sub care dormea. 

O păstaie s-a desprins de pe o creangă altminteri 
golașă. Poate era chiar ultima păstaie din copac. S-a lăsat 
dusă de vânt și s-a rotit încet spre pământ, asta înainte să 
se oprească chiar pe obrazul bărbatului adormit. 

Într-o clipită, acesta era în picioare și lupta să-și apere 
pielea. 


— Băiete! 

Nico s-a trezit brusc, răsuflând zgomotos. 

Ash îl scutura ușor, ţinând în mână o cană de chee 
aburind. Nico s-a uitat spre el clipind buimac. Timp de 
câteva secunde n-a fost în stare să se miște; apoi, cu oarece 
efort, s-a ridicat. 

Și-a întors capul să vadă unde se aflau. O altă vale 
înaltă, după câte se părea. 

— Uşor, băiete, a spus bătrânul farlander, potrivind 
mâna lui Nico în jurul cănii. Privirea lui avea o lucire săl- 
batică în dimineaţa aceea. 

— Am ajuns? a întrebat Nico. 

— Aproape. Cum te simţi? 

Nico a gemut în semn de răspuns. Se simţea mai slă- 
bit ca niciodată și o durere enervantă îi zvâcnea undeva 
în spatele ochilor. Hainele îi erau și ele vraiște, rupte și 

pătate de mizerie și frunze. Nici Ash nu arăta mai bine, cu 
mantia flenduri, cu fața soioasă și cu o barbă cenușie care 
începea să-i mijească. 

— Cât timp...? a început Nico, neștiind cum să conti- 
nue întrebarea. 

— Cinci zile, cred — poate mai mult. Te-ai descurcat 
bine. Ai făcut faţă. 

Nico a sorbit din cheeul fierbinte, deși abia îi putea 
percepe gustul. Simţea nevoia urgentă de a-și curăța din- 
ţii. A studiat mai cu atenţie împrejurimile, acum că-și scu- 
turase somnul de pe ochi. O vale înaltă era împărţită în 
două de un râu lat care curgea liniștit pe lângă bivuacul 
lor și la oarecare distanță de doi catâri care pășteau câțiva 
metri mai încolo. l 

A privit în susul râului, pe lângă vâltorile care se 
înghesuiau de-a lungul malurilor ondulate, înspre pășu- 
nea îngălbenită care se întindea în faţa lor pe tot cuprinsul 
văii, fremătând în adierea dimineţii care purta mirosuri de 
keesh fierbinte și de usturoi prăjit și uneori câte o părere 
de hohot de râs îndepărtat. Chiar pe malul înalt al văii 
era o construcție mare din cărămizi roșii, cu un turn înăl- 
ţându-se într-unul din colțuri. În jurul ei se îngrămădea o 
pădure mică de copaci pitici colorați în galben. 

În dimineaţa aceea au strâns tabăra pe îndelete. Nico 
stătea tăcut și aștepta ca cheeul să-i liniștească burta goală, 
cercetând alene împrejurimile în timp ce plăpândul lor 
foc de tabără ţinea muștele la distanță. Ash s-a bărbierit 
și s-a spălat în râu, stând în apă până la mijloc, în pielea 
goală, tușind când și când din cauza șocului produs de 
apa rece. Nico încerca să așeze cap la cap puţinele lucruri 
pe care și le amintea despre cele cinci zile dinainte... mai 
curând fragmente de amintiri, scene clare complet scoase 

din cadru și, încă și mai neobișnuit, visul straniu despre 
un bărbat care-i părea cumva cunoscut... Nimic din toate 
astea nu părea să aibă sens. 

S-a hotărât în cele din urmă că are mare nevoie să se 
spele și să-și curețe dinţii. A înlăturat, odată cu hainele, și 
aceste câteva amintiri nesemnificative, a scos din boccea 
o bucată de săpun și un beţișor cu rizuri și s-a dus să i se 
alăture lui Ash în apa de munte lentă și rece ca gheaţa. Pe 
alocuri era destul de adâncă pentru a înota și și-a petrecut 
astfel cea mai mare parte a dimineţii înotând sau plutind 
pe spate, razele soarelui revărsându-se deasupra lui din 
înalt, ocazionalii și timizii păstrăvi curcubeu lăsând dâre 
în jurul degetelor sale. Mușchii încordați și tensionaţi i 
s-au relaxat treptat. Nenumăratele sale tăieturi și julituri 
au început să-l usture în atingere cu răcoarea bine-venită 
a apei. 

În timp ce Nico se usca folosindu-și tunica, tremu- 
rând din toate încheieturile în aerul rece, s-a pomenit 
uitându-se lung la un tufiș mic care creștea pe malul râu- 
lui. Era din aceeași specie cu cel care i-a trimis pe ei în 
ciudata lor călătorie în munți în urmă cu patru sau cinci 
zile, cu fructele sale de un negru strălucitor și cu însemne 
albe. Nico l-a făcut atent la ele pe Ash. 

— Da, o să ne folosim din nou de fructele lui când o 
să plecăm, i-a explicat bătrânul. Nu te neliniști, a spus el, 
observând îngrijorarea făţișă a lui Nico, o să mai stăm pe 
aici destule nopți. 


O O O 


Erau urmăriţi, și-a dat seama Nico, în timp ce urcau 
din fundul văii pe spinarea catârilor. Ash i-a observat 

privirea scrutătoare în timp ce el cerceta stâncile care se 
înălțau în apropiere. 

— Îţi pierzi vremea, a fost tot ce-a avut de zis Ash 
înainte de a-și îmboldi catârul înainte. 

Le-a luat mai mult decât credea Nico să-și croiască 
drum în sus, înspre mănăstire. Fumul se înălța leneș din 
multele hornuri ale clădirii și obloanele ferestrelor fără 
geamuri erau deschise ca să pătrundă lumina zilei. Pe 
măsură ce se apropiau de păduricea dimprejur, au înce- 
put sătreacă pe lângă grădini înconjurate de ziduri păzite 
de oameni cu mantii negre; bărbați aparținând unor rase 
diferite, nădușind în soarele fierbinte de munte, unii 
râzând sau sporovăind în timp ce lucrau, alţii singuratici 
și preocupaţi doar de munca lor. 

Mulţi l-au salutat pe Ash când a trecut pe lângă ei, 
ridicându-și pumnii în semn de bun-venit. Alţii s-au încli- 
nat cu palmele împreunate pentru a-i da salutul tradiţio- 
nal al Căii, sami”, buzele lor schițând un zâmbet ușor. 

— Ash, a strigat un farlander bătrân, cu o străful- 
gerare de zâmbet ce-a lăsat la vedere dinţii cu strungă- 
reaţă în vreme ce se unduia în faţa lor în picioarele goale, 
înhățându-și cu mâinile tivul mantiei. Cam de aceeași 
vârstă cu Ash, dezvăluia aceleași trăsături neobișnuite, 
deși era mai îndesat de statură și-și etala un smoc de păr 
negru înspicat cu argintiu în vârful capului. Pe Dao, cre- 
deam că ești mort și îngropat în gheaţă de-acum, gâfâi 
rOshunul. 

— Ce mai faci, bătrâne prieten? îl întrebă Ash. 


7 Limba sami reprezintă denumirea genericăa limbilor din nordul Norvegiei, Suediei, 
Finlandei și din nord-vestul extrem al Rusiei, vorbite de către populația sami; 
constituie o ramură a familiei limbilor uralice și se împart în două grupuri: limbile 
sami de vest și limbile sami de est. (N.t.) 

— Mai bine, acum că te-ai întors la noi în siguranţă. 
Și deloc singur, din câte văd. 

— Ăsta-i ucenicul meu, a arătat Ash cu degetul peste 
umăr înspre Nico. Nico, salută-l pe bătrânul ăsta nebun, 
căruia i se spune Kosh. 

Ochii bărbatului s-au făcut și mai mari când Nico a 
schițat spre el un zâmbet palid. 

— Unul tăcut, a remarcat Kosh bine dispus. 

— Foarte. Vorbește doar când nu trebuie. 

— Ei bine, a spus Kosh, o săvă las să vă instalaţi. Dar 
trebuie să facem o băută diseară și să auzim istorisiri din 
călătoria voastră. Bărbatul a plesnit ușor spatele catâru- 
lui lui Ash pentru a-i da direcţie. Nico l-a urmat, întor- 
cându-se în șa cât să-l vadă pe râshun cum se îndreaptă 
de mijloc și se înclină respectuos în direcţia lui Ash, aflat 
deja cu spatele în timp ce se îndepărtau. 

— Copacii ăștia..., a început Nico, în timp ce catârii 
tropăiau pe o potecă de pietriș care înainta în pădure. 
Copaci mici, acoperiţi cu scoarță maro-aurie, cu cununi 
de frunze arămii și cu flori roșiatice în formă de stele. Nu 
mai văzuse așa ceva până atunci. 

— Copaci din Mali. Provin tot din Insule. De la ei 
luăm sigiliile. 

— Din seminţele lor? 

— Da. 

— Semințele se transformă în sigilii? 

Ash a slobozit un oftat. 

— Semințele sunt sigilii, Nico. Deși toţi copacii ăștia 
speciali pe care-i vezi în jur... sunt cu toții goi și n-o să dea 
fructe. Bătrânul a smucit sigiliul mort care încă-i atârna la 
gât. O să caut un loc potrivit la marginea pădurii și-o să-l 
îngrop pe ăsta. În scurt timp, mai scurt decât îţi închipui 


196 COL BUCHANAN 


tu, o să se transforme într-un copac ca ăștia, dar, asemenea 
celorlalţi, n-o să aibă rod în el, pentru c-a apărut dintr-un 
sigiliu care nu mai respira. 

— Așadar, pădurea asta... toți copacii din jur... Nico 
a rămas uitându-se cu gura căscată la pădurea dimprejur, 
care fusese redusă la tăcere de liniștirea momentană a vân- 
tului. Cu toţii au crescut din sigilii ale celor morţi? 

— Da — absolut toți. 


O O O 


Bărbaţii trăgeau cu arcul pe câmpul deschis din 
faţa mănăstirii, pe o fâșie largă de iarbă în permanență 
tunsă de câteva capre răzlețe care nu păreau deloc 
deranjate de săgețile care le zburau prin aer chiar dea- 
supra capetelor. 

Nico a privit cum cel mai bătrân dintre arcași, singu- 
rul farlander dintre ei, a făcut un pas înainte când i-a venit 
rândul. Poate că zâmbea, deși era greu de spus cu certitu- 
dine — pentru că pielea îi era atât de tăbăcită, iar spatele 
așa de încovoiat, încât chipul îi atârna deasupra de parcă 
era gata-gata să cadă. Ceilalți bărbaţi au tăcut când farlan- 
derul și-a luat arcul. Fără să-și ridica privirea, a tras adânc 
aer în piept, apoi și-a ţinut respiraţia. Când a dat drumul 
aerului și-a îndreptat spatele, înainte de a întinde coarda și 
de a elibera săgeata dintr-o singură mișcare fluidă, rămâ- 
nând în poziţia asta până ce săgeata, străbătând aerul, s-a 
înfipt chiar în centrul țintei fixate la distanţă. 

— Ha, a exclamat Ash aprobator, în timp ce-și conti- 
nuau drumul pe catâri. 

Autropăitprintr-o intrare îngustă aflată pe una dintre 
laturi și au pătruns într-un perimetru de pământ prăfos, 

mărginit în toate cele patru părți de clădirea mănăstirii. 
În mijlocul curţii era un alt pâlc de copaci mali, șapte la 
număr cu toţii, înconjurați de un gard din ţăruși vopsit cu 
alb. O tăcere stranie se înstăpânise în acest loc îngrădit. 
Iradia din mijlocul unui grup de câteva siluete cu man- 
tii, așezate pe pământ cu picioarele încrucișate, fiecare 
cu spatele rezemat de câte un copac. Oamenii erau adân- 
ciți profund în meditaţie și nu le-au acordat nicio aten- 
ţie nou-veniţilor, cu excepţia unuia, un alhaziiu bărbos 
îmbrăcat cu un cazoc fără mâneci. A slobozit un căscat la 
vederea lor, s-a ridicat și s-a îndreptat spre ei cu pași mari, 
în lumina dimineții. 

— V-aţi întors, a spus bărbatul de statură masivă când 
ei au coborât de pe catâri. 

— Baracha, l-a prezentat Ash, în semn de salut, iar 
alhaziiul a înclinat ușor din cap. 

— Arăţi bine pentru unul despre care se crede că-i 
mort. 

Catârul a smuls frâiele din mâna lui Ash, nerăbdător. 

— Era cât pe ce, a mărturisit el, liniștind animalul agi- 
tat. Ce s-a mai întâmplat pe-aici cât am fost plecat? 

— Nimic interesant. Baracha a ridicat din umerii săi 
masivi. Ne-am rugat cu toţii să te întorci teafăr, desigur. 

A pus mâna pe nasul catârului lui Ash, în timp ce vor- 
bea, și s-a uitat drept în ochii animalului până ce acesta a 
stat locului și s-a liniștit. 

— Cine-i ăsta? a întrebat el, abătând atenţia lui Nico 
de la roshunul care medita în mijlocul curţii. De la distanța 
aceea vedea limpede nenumăratele tatuaje care brăzdau 
pielea neagră a bărbatului, rânduri curgătoare cu caractere 
alhaziene mărunte, acoperindu-l în întregime, chiar și pe 


SUS A 


chipul său bărbos. Versete sfinte, fără îndoială, fiindcă așa 

auzise el că se practică în rândul acestor oameni ai deșer- 
tului. Ochii negri au alunecat cu grijă peste Nico înainte 
de a reveni la Ash. 

— Ucenicul meu, exclamă Ash, iar Nico a obser- 
vat schimbarea subtilă de expresie de pe chipul lui 
Baracha, mușchii feţei încordându-se a surpriză preţ 
de o clipă. 

Baracha a zâmbit și și-a pironit privirea asupra lui 
Nico. 

— Atunci are multe de învăţat. 

Zâmbește fals, s-a gândit Nico și a ajuns la concluzia 
că omul ăsta își bate joc de el. S-a simţit îmboldit de o 
rafală de furie. Asta l-a făcut să vrea să-i demonstreze de 
ce-i în stare. 

Nico a arătat cu degetul către pâlcul de copaci mali 
din mijloc. 

— De ce stau așa, singuri? 

— Singuri? a răspuns Baracha, întorcându-se și el să 
se uite. 

— Maestrul Ash mi-a povestit adineauri cum vă plan- 
taţi sigiliile lipsite de viață în pădure. Mă întrebam cum au 
crescut atunci ăștia șapte copaci aici. 

— Nu-ţi dai seama? l-a pus la încercare alhaziiul. 

Doar că Nico înţelesese deja, ăsta fiind și motivul pen- 
tru care întrebase. 

— Bănuiesc, atunci, că acești copaci au crescut din 
sigilii care încă... respiră. Asta înseamnă că sunt purtători 
de seminţe ei înșiși. 

Baracha și-a plecat capul într-o parte. 

— Nu-ţi dibuiesc accentul, băiete, de unde ești? 

— Bar-Khos, l-a lămurit Nico, mirat el însuși de mân- 
dria pe care și-a depistat-o în voce. 

— Un mercien? Trebuia să-mi dau seama, la cât ești 
de mic și nemâncat. Și alhaziiul a zâmbit din nou, ca și 
cum și-ar fi bătut joc de el. 

— Noi, mercienii, ne-am descurcat destul de bine în 
a-i ţine pe mannieni în chingi în ultimii zece ani, a ripos- 
tat Nico. 

— l-adevărat, a recunoscut Baracha, punând o mână 
pe gâtul catârului. Animalul a tresărit. Dar ar trebui să 
te înfrânezi de la asemenea vorbe cât stai pe-aici. Poate 
că maestrul tău a uitat să-ți explice lucrurile astea. Avem 
aici oameni din toate colţurile Mideresului. Nu facem 
politică. 

— Atunci îți sugerez să nu provoci asemenea discuţii, 
a spus Ash cu blândeţe. 

Alhaziiul s-a uitat lung la bătrânul farlander. Care i-a 
susținut privirea. 

Baracha a pufnit, apoi s-a întors și a luat-o la picior 
fără niciun cuvânt. 

— Un om dur, a murmurat Nico, uitându-se după 
Baracha cum se îndepărta. 

— Adâncul pustiului naște oameni duri, a replicat 
Ash. lar marea lui pustietate îi înzestrează cu multă ima- 
ginaţie. Te previn să nu provoci pe nimeni, Nico, cât ești 
pe aici, în special pe ăsta. Hai acum. Avem multe de făcut 
înainte de a mânca. 


O O O 
Au mâncat keesh și tocană rămase de la prânz, dat 
fiind că pierduseră masa de amiază cât timp și-au ţesă- 


lat catârii și și-au luat în primire schimburile primenite. 
După ce au terminat de mâncat, Ash i-a arătat lui Nico ușa 

de la camera de pază unde avea să stea alături de ceilalți 
ucenici și l-a lăsat acolo să se acomodeze. 

Nico s-a simţit brusc părăsit, stând singur pe corido- 
rul exterior, după ce bătrânul s-a îndepărtat pe nesimţite. 
Noua lui mantie neagră îi atârna țeapănă și grea de pe 
umeri, mirosind vag a muguri de brad. S-a adunat în sine 
câteva clipe, așa cum îl învățase bătrânul s-o facă, apoi a 
deschis ușa. 

Era o cameră mare cu dușumele de lemn și cu grinzi 
de lemn lăcuite. Un șir de ferestre dădea afară în curte, 
cu priciurile aranjate pe latura opusă. Camera era goală, 
cu excepţia a doi ucenici care stăteau pe paturi. Unul 
dintre ei era preocupat să-și coase o ruptură în mantie, 
cu faţa încreţită de concentrare. Nu părea să aibă mai 
mult de cincisprezece ani, lenjeria albă atârnându-i de pe 
trupul slăbuț. Celălalt ucenic, cam de aceeași vârstă cu 
Nico, stătea pe spate cu o carte în mână, părul lung stră- 
lucindu-i ca grâul în lumina care pătrundea prin ferestre. 
Amândoi și-au ridicat privirea când Nico a intrat tăcut 
în cameră. 

Nico i-a salutat încet, apoi a căutat cu privirea un prici 
liber. S-a oprit lângă unul cu un cufăr gol la picioare. 

— Salut, a răspuns tânărul cu părul ca grâul, punând 
cartea jos, apoi s-a ridicat în picioare și a străbătut camera. 
Când a întins mâna, Nico s-a uitat lung la ea câteva clipe, 
apoi i-a luat-o și a strâns-o. 

— Trebuie să fii ucenicul maestrului Ash, a spus 
tânărul vorbind tărăgănat, apoi a observat expresia de 
uimire de pe faţa lui Nico. Zvonurile circulă rapid pe aici. 
Sosirea voastră a fost subiectul de discuţie al ordinului în 
timpul mesei. 

— Am înţeles, a zis Nico. 

— Eu sunt Aleas, iar acela-i Flores. Nu-i prost-crescut. 
Doar că n-are limbă. 

Băiatul numit Flores și-a deschis larg gura, ca să se 
vadă că-i goală. Nico a zâmbit stânjenit și a privit în lături, 
cumva cam prea repede. 

— Nico, s-a prezentat amândurora, în timp ce-și rân- 
duia în cufăr cele câteva bunuri personale. 

— Știm, a spus Aleas. Am fost avertizat de maestrul 
meu să stau departe de tine. 

— Maestrul tău? Nico și-a ridicat privirea. 

— Da, Baracha. Am înţeles că v-aţi întâlnit deja. 

— Se pare că maestrul tău îi judecă pripit pe ceilalți. 

— Bănuiește c-o să ne certăm, dat fiind că tu ești mer- 
cien, iar eu imperial, a spus Aleas, studiindu-l cu niște 
ochi indolenţi, inteligenți. În timp ce Nico sestrăduia să-i 
întoarcă privirea sigură pe sine, s-a pomenit gândind: „Un 
imperial? Atunci mă aflu față-n față cu dușmanul. Ciudat 
că nu pare așa de înspăimântător.“ 

— Deci, a spus celălalt, cum ţi se pare? 

— Poftim? 

— Să stai aici sporovăind cu un mannian împuțit? 

Nico a cântărit întrebarea. 

— E în regulă, a răspuns în cele din urmă. Deși, 
momentan, sunt oarecum mahmur, deci mi-e greu să dis- 
cern o adevărată neplăcere. 

Zâmbetul lui Aleas părea sincer. 

— Atunci îmi pare bine să te cunosc, a încheiat el. 

CAPITOLUL 10 
Un abandon 


Nico încerca să-și găsească locul în noua conjunctură, dar 
nu era așa ușor. 

La mănăstire mai erau încă nouă ucenici, bărbaţi cu 
toții. Nu însemna că femeilor le era interzisă intrarea în 
ordin — pur și simplu nu erau niciodată recrutate și nici 
nu se cereau a fi. 

Deloc surprinzător, toţi acești tineri se exprimau în 
răspândita limbă comercială, vorbirea fiindu-le împănată 
cu cuvinte și expresii din mai vechile — și uneori încă 
nativele — limbi din locul de baștină. Nicoera încântat că 
primul lucru pe care l-a învăţat la mănăstire au fost niște 
înjurături pe care nu le mai auzise niciodată. 

În fiecare dimineaţă tinerii se trezeau înainte de a se 
lumina de ziuă și se spălau în baia comună, alături de cei- 
lalţi râshuni tăcuţi din ordin. Apoi luau loc în sala de mese 
scăldată în lumina lumânărilor, fără ca soarele să fi răsărit 
încă deasupra munţilor din est, și mâncau un mic dejun 
simplu din terci de ovăz și fructe uscate, însoţit de apă 
sau chee, la alegere. Ucenicii trebuiau să se asigure că s-au 
îndestulat suficient, pentru că următoarea și singura masă 
a zilei pentru ei avea să fie cina. De multe ori se culcau 
flămânzi, hrana fiind insuficientă să le satisfacă nevoile. 
Se părea că râshunii urmăreau să încurajeze furtul de ali- 
mente. Cu siguranţă nu condamnau o asemenea activitate, 

ci doar îl admonestau pe ucenicul care fusese suficient de 
neîndemânatic cât să se lase prins asupra faptului. 

Imediat după masă urma lecţia care fusese progra- 
mată prima pentru dimineaţa respectivă, chipurile tine- 
rilor strălucind în lumina timpurie a zorilor. Pentru Nico, 
restul zilei era format dintr-un talmeș-balmeș confuz de 
instrucţiuni repede date uitării și de lecţii cu greu înţelese 
în privinţa scopului la care i-ar fi folosit. 

Masa de seară, când sosea în cele din urmă, constituia 
o ușurare de neimaginat. Stătea și mânca într-o stare de 
epuizare indiferentă, gândindu-se doar la priciul lui. 

Ucenicii proveneau din toate colţurile Imperiului, dar 
se manifesta o surprinzătoare lipsă de tensiune în ceea ce 
privește diferențele culturale dintre ei. Cu toate acestea, 
Nico era pregătit pentru ce putea fi mai rău, nefiind prea 
sociabil încă de mic. În copilărie frecventase școala locală 
și cunoștea părerea colegilor cu privite la firea lui soli- 
tară și la limba ascuţită pe care o vădea atunci când era 
provocat. 

Dar nu și aici, se părea. Cei câţiva de la care s-ar fi 
așteptat să se ia de el — Sanse cel uriaș care avea de partea 
lui forța, Arados cel mic și fioros care simţea cea mai mare 
nevoie de a le dovedi câte ceva celorlalți — se ţineau deo- 
parte, dintr-un motiv sau altul. La început, Nico a pus-o 
pe seama stricteţii disciplinei din mănăstire. După o săp- 
tămână și-a dat seama că era vorba de mai mult de-atât. 
A înţeles că erau cumva fascinaţi de Ash și că, din această 
pricină, o parte din acel respect se revărsa și asupra lui 
Nico, în calitatea lui de cel dintâi ucenic pe care și-l luase 
Ash vreodată. 

Acele prime săptămâni de antrenament aveau să fie 
cele mai dificile. Cumva, nimbulcare părea să-l înconjoare 

pe Ash, și într-o anumită măsură și pe Nico, a început să 
lucreze împotriva lui. Nico se simţea de parcă ar fi avut de 
confirmat o anumită reputaţie, pe care nu făcuse nimic 
s-o obțină — dacă n-ar fi fost decât supoziţia celorlalți 
ucenici că trebuie să fie ceva extraordinar în legătură cu el, 
dacă fusese prima alegere a lui Ash. Totuși, el nu se sim- 
ţea deloc special. Habar n-avea de ce-l alesese Ash, deși 
bănuia că asta nu prea avea de-a face cu înzestrările lui. 

Nico le-ar fi dezvăluit adevărul gol-goluţ, dar ori de 
câte ori încerca s-o facă, resimțea o anumită rezistență 
interioară care-l oprea. A început să se bucure de mica 
lui glorie personală. Ceilalți îl tratau cu un respect oare- 
cum neobișnuit pentru el, care hoinărise pe străzile din 
Bar-Kosh, iar înainte de asta împărţise cocioaba cu șirul 
considerabil de iubiți indiferenți ai mamei. Și-a dat seama 
că se ţinea mai drept ca niciodată în prezenţa celorlalți. 
Acum le susținea privirea fără să se mai uite imediat în 
lături. 

Și astfel, în acele prime zile, s-a străduit din greu să 
facă o impresie bună, însă strădania lui n-a făcut decât să-i 
saboteze și mai mult acţiunea. 

S-a dovedit neîndemânatic în timpul lecţiilor de 
cali — stilul de luptă cu sabia practicat de râshuni și menit 
să se dovedească util în confruntarea cu mai mulți adver- 
sari în sensul avansării în permanenţă, niciodată al retra- 
perii. Avea să-și dea sufletul alergând, vomitând pur și 
simplu din cauza ostenelii; și-a rupt două degete în lupta 
corp la corp și-a plâns de la șocul provocat de simpla lor 
vedere atârnându-i din încheieturi; s-a pierdut cu firea din 
cauza frustrării provocate de oni-oni, un test al reflexelor 
care-i punea pe participanți să încerce să se pălmuiască ori 
de câte ori bătea un gong. A căzut chiar în timp ce călărea 


FARLANDER 205 


un zel, și nu o dată sau de două ori — și puţin a lipsit să-și 
rupă gâtul în cursul acţiunii. 

În orice caz, Nico s-a făcut remarcat în alte acţiuni, 
atât cât să-și păstreze intactă reputaţia în ochii celorlalți. 
S-a repezit și a sărit și s-a cățărat cu naturaleţe în timpul 
orelor de acrobație; s-a descurcat foarte bine mai ales la 
jocurile de rol, care presupuneau folosirea subterfugiilor și 
a deghizărilor; a deprins repede regulile unei spargeri, cu 
alte cuvinte ale intrării frauduloase; a rămas nedescoperit 
ore întregi în timpul testelor de camuflare și tăinuire; a 
excelat la trasul cu arcul, dovedindu-se a fi deosebit de 
priceput, având atât un ochi înnăscut pentru asta, cât 
și multă experiență la împușcat păsări pentru mama lui 
când era acasă. Și, mai presus de toate, a excelat în ali, 
reprezentând artele combinate ale evaziunii — cunoscută 
și ca a da bir cu fugiţii — pentru care Nico s-a descoperit 
a fi nemaipomenit de talentat. 

În alte împrejurări, Nico s-ar fi așteptat să sufere de 
dor de casă, tânjind după străzile familiare din Bar-Kosh 
sau chiar după căsuţa mamei. Însă pentru un rōshun în 
formare ca el erau, pur și simplu, prea multe de învăţat și 
de făcut pentru ca în mintea lui să mai fie loc pentru ase- 
menea gânduri perturbatoare. Doar noaptea un sentiment 
puternic de izolare punea stăpânire pe sinele lui, dar nici 
atunci pentru multă vreme, fiindcă era atât de ostenit, că 
adormea în câteva minute. 

În tot acest timp s-a întâlnit de prea puţine ori cu Ash. 
S-ar fi părut că bătrânul nu se implica în instruirea uce- 
nicilor. Nici măcar propriului ucenic nu-i dădea sfaturi, 
intenționând probabil în schimb să-l antreneze pe Nico 
doar pe câmpul de luptă, unde se spune că se termină 
învăţarea și începe cunoașterea. 

În mare, bătrânul farlander își petrecea timpul de 
unul singur, rareori căutând să-și întâlnească tânărul pro- 
tejat. Se părea că s-a descotorosit de Nico cu prima ocazie 
care i s-a ivit. 

Nico era uimit de acest aparent abandon mai mult 
decât ar fi recunoscut-o vreodată. 


O O O 


— Ascuţiţi-vă cuţitele! 

Holt a strigat din răsputeri deasupra capetelor celor 
zece ucenici adunaţi în curte într-o zi însorită, dar vâr- 
toasă. Îndată, aceștia și-au plecat capetele concen- 
trându-se asupra sarcinii. 

Nico n-a schiţat nicio mișcare, nu azi. În schimb, s-a 
uitat să vadă ce fac ceilalți. Stătea mai ales cu ochii pe 
Aleas, în privinţa căruia observase deja că încercase să 
stabilească cum stau lucrurile de la bun început. După 
o vreme, apucând un cuţit de practică din lemn într-o 
mână și un cuţit pentru cioplit din oţel în cealaltă, a 
început să cioplească un vârf nou pentru bucata de lemn 
rămasă tocită de la ultima ei întrebuințare. Guppy:, așa 
îi ziceau acestui gen de cuţit de practică, poate și pentru 
că avea chiar formă de pește. Armei îi lipsea un capăt și 
era făcută dintr-o bucată de viță-de-vie de iarnă, o specie 
rară de lemn de esenţă tare care se găsește în mod nor- 
mal pe cele mai abrupte stânci aflate în bătaia vântului 
și care, nu se știe din ce motive, înflorește doar în miezul 
iernii. 

8 Guppy, Poecilia reticulata, originar din America de Sud, reprezintă una dintre 


cele mai populare și mai rezistente specii de pești din lume, constituind o alegere 
optimă pentru popularea unui acvariu. (N.t.) 

Brusc, Ash și-a făcut apariţia lângă Nico, strângând în 
mână o ploscă din piele plină cu chee. Tras la față, bătrânul 
stătea și se uita la el cum lucrează, aruncând o privire cru- 
cișă către vântul puternic care făcea ca mantia să-i fluture 
în jurul gleznelor. 

Era în ziua scenariilor, a situaţiilor imitative care ar 
fi trebuit să reproducă, într-o anumită măsură, posibilele 
împrejurări de pe câmpul de luptă. Prezența maeștrilor 
era obligatorie în cadrul acestor reuniuni care aveau loc 
o dată la două săptămâni, așa că azi erau neobișnuit de 
încordați și serioşi. 

Nico nu mai vorbise cu Ash de șase zile. Bătrânul 
ajunsese să fie ca o fantomă pentru el, Nico zărindu-l 
doar când trecea prin dreptul ferestrelor sau în somn. 
Chiar și ceilalți tineri au început să remarce această lipsă 
de atenție față de ucenicul său. Vorbeau în șoaptă despre 
asta, fascinaţi de un astfel de comportament venind din 
partea celui mai faimos roshun al ordinului, și îi aruncau 
lui Nico priviri stranii ori de câte ori se întâmpla să treacă 
pe lângă ei. 

— Grăbiţi-vă, n-avem toată săptămâna numai pentru 
asta! Holt stătea cu privirea pironită asupra lor, ţinându-și 
bărbia ridicată. 

Nico a încercat vârful lamei de lemn și a găsit că-i sufi- 
cient de ascuţită ca să taie pe cineva. Și-a supt degetul în 
timp ce aştepta și nu s-a uitat deloc la Ash. 

Holt a trecut printre ei, verificându-le lamele și adu- 
nând cuțţitele de oțel pe măsură ce înainta. 

— Fiți atenţi, tineri cavaleri, a spus blondul Pathian. 
Scenariul de azi va fi să ne jucăm de-a șoarecele și pisica. 
Da, Pantush, știu cât de mult îți place asta. Alegeţi-vă cu 
toții un partener ca să putem începe. 

Un partener? Nico a căzut pe gânduri și a aruncat o 
privire deznădăjduită în jur în vreme ce toţi ceilalți tineri 
se grupau repede în perechi cu prietenii lor. În câteva 
minute, se stabiliseră deja perechile de ambele părți. În 
faţa lui Nico, la câțiva metri prin praful stârnit de ceilalți, 
Aleas stătea de unul singur, prea priceput pentru ca vreu- 
nul dintre ei să și-l dorească drept opozant tocmai în ziua 
aceea. 

Lui Nico i-a sărit inima din piept când tânărul i-a 
aruncat un zâmbet sfidător. În spatele lui Aléas, Baracha 
se uita la Ash cu o căutătură întrebătoare. 

— Pisică, șoarece, aripa de vest, primul etaj... spunea 
Holt, punând mâna pe capul unui băiat, apoi pe al celui- 
lalt. Pisică, șoarece, aripa de vest, primul etaj... 

A ajuns lângă Nico și Aleas și a zâmbit. Zâmbeau cu 
toţii, cu excepţia celor doi aflaţi faţă în faţă. 

— Pisică, a spus el accentuând intenţionat cuvântul 
și atingând cu palma capul lui Nico. Șoarece, și a arătat 
spre Aleas. 

Celor doi maeștri le-a dat următoarea indicație: 

— Aripa de vest, mansarda. Dar aveţi grijă să nu dis- 
trugeţi ceva pe-acolo, domnilor. 

Apoi a bătut din palme și a luat-o înainte, strigând 
încă o dată: 

— Aveţi timp până la prima bătaie de clopot. Unul 
trebuie să se ascundă, celălalt trebuie să-l găsească. Primul 
care-l rănește pe celălalt câștigă. Dacă rămâneţi ascunși 
până la bătaia clopotului câștigați, de asemenea. Cam 
asta-i tot. Șoarecii pot s-o ia din loc! 

Aleas pornise deja, îndreptându-se grăbit către ușa 
care dădea în aripa de vest. Alerga ca un atlet pe pistă, 
absolut sigur pe forţele sale fizice. 

Primul care varsă sânge, s-a gândit Nico în sinea 
lui, cu mâna deja încleștată pe pumnalul de lemn. Gura 
i se uscase de mult. Cât de adâncă putea fi rana pe care 
o face chestia asta? Cât de rău aveai voie să-l rănești 
pe celălalt? Le cam stă-n fire roshunilor ăstora să nu-ţi 
spună prea multe, ca să te lase apoi să-ţi spargi capul de 
unul singur. 

Baracha rămăsese undeva în spate, cu braţele încruci- 
șate, cu dispreţ în privire, sigur de o victorie ușoară. 

— Mai bine ar fi fost băiatul tău șoarecele, nu? Am 
auzit că se pricepe să se-ascundă. 

Ash și-a luat o poziţie ţeapănă, de parcă ar fi fost prea 
sătul de viață ca să-și mai ţină limba în frâu. 

— Poate că, dacă tu însuţi ai fi fost ceva mai priceput 
în a te ascunde, am fi fost amândoi scutiți de multe neca- 
zuri cu ani în urmă. 

Dinspre roshunii aflaţi suficient de aproape să-l poată 
auzi a venit ceva ca o huiduială. Baracha și-a dres glasul și 
a lovit pământul cu piciorul. 

Pentru Nico a fost oarecum dureros să vadă cum 
bătrânul îi ia partea. Dar știa, de asemenea, că la mijloc e 
ceva mai mult de-atât. Era vorba de mai vechea rivalitate 
dintre cei doi — sau, cel puţin, de sentimentul rivalităţii 
care părea să vină dinspre Baracha. 

O respiraţie ușoară lângă ureche, mai curând ca o 
adiere blândă. 

— Să știi că Aleas nu se va ascunde ca un șoarece. Se 
va poziţiona pentru atac, așa cum o face mai degrabă pră- 
dătorul. Să fii atent, băiete! 

— Pisicile pot să plece! a venit ordinul. 

Ucenicii care rămăseseră pe loc s-au îndreptat în fugă 
spre intrările în clădirea mănăstirii. Nico a ezitat, apoi a 

întâlnit în sfârșit privirea bătrânului farlander. Ceea ce-a 
văzut l-a făcut să închidă ochii. 

„Crede că o să pierd!“ 

Cu o slabă încuviinţare a capului, bătrânul i-a făcut 
semn lui Nico să plece. 

Băiatul s-a îndreptat spre ușa îndepărtată care dădea 
în aripa de nord. Era brusc concentrat asupra sarcinii de 
îndeplinit, simţea nevoia imperioasă de a le dovedi tuturor 
că se înșală. 


O O O 


Cel puțin era bine că nu mai stătea în bătaia vântului. 

Mănăstirea era chiar mai tăcută decât de obicei, ocu- 
panții săi eliberând cea mai mare parte a încăperilor pen- 
tru după-amiaza aceea consacrată scenariilor. Aripa de 
vest adăpostea biblioteca și spațiile de studiu, dar și holul 
impresionant folosit pentru meditaţia în spaţiu închis. 
Spațiile acestea erau luminate din belșug de ferestre largi 
și miroseau a lemn lăcuit și a praf așezat în timp. 

O rafală din exterior când Baracha, apoi Ash au 
intrat pe hol, plosca cu chee fiind încă în mâna farlan- 
derului. Ambii purtau banderole albe și trebuiau să-i 
urmeze de la distanţă doar ca supraveghetori, deoarece 
nu aveau voie să dea niciun fel de instrucţiuni în cursul 
confruntării care urma. Scopul era ca tinerii să înveţe 
făcând, pentru a le alimenta astfel încrederea în propri- 
ile instincte. 

Mansarda, cum spusese Holt, așa că Nico s-a îndrep- 
tat spre casa scărilor, apoi a urcat până la primul etaj. Un 
rOshun tânăra trecut în fugă pe lângă el. Se purta de parcă 
Nico nici n-ar fi fost acolo. 

Scările din lemn care dădeau în mansardă se aflau la 
capătul îndepărtat al unui coridor străjuit de ușile dormi- 
toarelor individuale. Fereastra de la capătul opus dădea 
însprevalea stâncoasă și înspre un povârniș de stânci întu- 
necoase din spate. O masă de nori scămoși și zdrențuiţi 
se mișca în derivă deasupra unui vârf îndepărtat. Nico a 
stat locului să cerceteze trapa deschisă din vârful scărilor. 
Era întuneric acolo sus. Poate ar trebui să caute mai întâi 
o lanternă? 

Nu, s-a gândit, era o prostie, n-ar face decât să se 
transforme într-o pradă ușoară. 

Ash și Baracha așteptau undeva în spate, în capătul 
opus al coridorului lung. L-au privit cum își scoate sanda- 
lele, punându-le cu grijă deoparte. 

Respirând adânc, Nico a început să urce cât de încet 
putea, căutând acea parte a treptelor care scârțâia cel mai 
puţin sub greutatea lui. S-a lăsat brusc în jos când s-a 
apropiat de intrare. Ar fi fost un loc la fel de bun ca oricare 
altul din care Aleas să pornească o ambuscadă, imediat 
ce Nico și-ar fi băgat capul înăuntru, orbit momentan de 
întuneric. 

Au trecut câteva clipe de gândire, dar nu i-a venit 
nicio idee. 

Mai rămânea un singur lucru, atunci. 

S-a căţărat repede, a pătruns prin deschizătură și s-a 
rostogolit pe podeaua scârţâitoare a mansardei. S-a întins 
pe spate acolo cu cuțitul la înaintare, așteptând atacul. 

Când a văzut că nu se întâmplă nimic, a rămas locu- 
lui, încercând să-și ţină respiraţia. Făcuse deja destul zgo- 
mot intrând. A rămas în poziţia aceea până când vederea 
i s-a obișnuit cu lipsa luminii și treptat a putut distinge în 
jur contururile unor obiecte întunecate. 

Nico s-a ridicat fără zgomot și s-a îndepărtat câţiva 
centimetri din deschizătură. Mansarda era călduroasă 
şi mai mare decât s-ar fi așteptat. Întunericul o învăluia 
complet cam de la trei metri în jur, dar putea ghici dimen- 
siunile locului după mișcarea slabă a aerului. Peste tot era 
plin de lucruri depozitate acolo: lăzi și cutii, mormane de 
haine, mobile vechi, chiar șiruri de arme. Ca să te ascunzi 
aici cu succes nu trebuia decât să alegi un loc, orice loc, și 
să stai acolo fără să te miști. 

Nico a făcut un pas înainte, căutând să afle dacă 
podeaua va scârțâi sub greutatea lui, apoi încă unul... 
Vântul de afară se năpustea asupra ţiglelor de lemn de pe 
acoperișul de deasupra capului. Unele erau destul de slă- 
bite să zăngăne, iar acum corul lor funcţiona ca un acom- 
paniament straniu al vântului care șuiera și el. 

S-a oprit chiar la capătul porțiunii de lumină ce se 
infiltra prin trapă. Și acesta era un loc bun pentru atac. 
Nico era încă vizibil cum stătea acolo, în timp ce atacato- 
rul putea să rămână ascuns în întuneric. 

Aleas era aproape. Simţea asta. 

Nico a încercat să pătrundă cu privirea în spaţiile întu- 
necate din jur. În dreapta lui, o pânză de păianjen atârna 
din acoperișul înclinat, strălucind într-un alb fantoma- 
tic. Sub ea era un talmeș-balmeș de forme pe care abia 
le putea distinge. În stânga lui bezna era și mai adâncă, 
lumina fiind blocată de ceva de proporţii. Nico a făcut un 
pas îndărăt. S-a tras câțiva centimetri într-o parte ghemu- 
indu-se, continuând să cerceteze cu privirea la dreapta și 
la stânga. Și-a deschis gura ca să audă mai bine. Stătea și 
aștepta, aproape fără să respire. 

Brusc, Nico și-a dat seama de absurditatea situației: 
asemenea copiilor care se joacă de-a v-aţi ascunselea, 

înarmaţi doar cu niște cuțite de lemn. Dar apoi s-a dus 
cu gândul la cuțitul din mâna lui Aleas, aflat fără îndo- 
ială undeva pe-aproape, la fel de ascuţit ca al lui și la fel 
de capabil să rănească. Nico a început să-și simtă bătăile 
inimii în urechi. 

Preţ de-o clipă lumina din spate s-a micșorat, învălu- 
ind totul într-un întuneric și mai adânc. Și-a întors capul 
să vadă cum siluetele lui Ash și Baracha pătrundeau prin 
deschizătură. Nici ei n-au făcut deloc zgomot. 

Nico le-a făcut semn să nu-i stea în cale, iar ei s-au 
înghesuit la fiecare capăt al trapei, până când lumina, și 
așa slabă, a revenit. 

„Acum, și-a spus el, gândește.“ 

Pânza de păianjen din apropiere s-a mișcat. Nico a 
avut timp doar să se tragă în spate rapid când o formă 
indistinctă a venit înspre el de undeva din dreapta. A sim- 
ţit o pală de aer pe față, o mișcare vagă, apoi a făcut un 
salt înainte, cu cuțitul întins. Doar că a lovit în aer, apoi a 
simţit împunsătura durerii mai întâi în obrazul stâng, apoi 
din nou, în dreptul. 

A fost destul de surprins să se lase în spate pe vine. 
Ghemuindu-se acolo, și-a dus o mână la faţă, sângele cur- 
gându-i deja printre degete. 

— Vai, a gemut el. 

Aleas a pășit înaintea lui în lumina slabă. Tânărul își 
mânjise fața cu funingine, așa că numai pielea de lângă 
linia părului îi mai rămăsese albă. Undeva în mansardă 
s-a auzit un râs înfundat, înainte ca Baracha să înceapă să 
coboare scările zgomotos. 

Ash stătea încă și aștepta, în timp ce Nico s-a ridicat 
în picioare și s-a întors spre el. Nu-și dădea seama după 
expresia chipului său la ce se gândește. 

Ash a luat o gură de chee și-a plescăit din buze. 

— Mai încearcă, a murmurat Ash. Trebuie să fii pre- 
gătit când o să te iau pe câmpul de luptă. Apoi s-a înde- 
părtat, cu o învolburare a mantiei. 

Aleas a dat din cap înspre rănile de pe faţa lui Nico. 

— Acoperă-le cu ceară de albine, i-a sugerat el. Așa, 
n-o să rămâi cu cicatrici prea mari. Hai să te ajut. 

Pentru oclipă, Nico s-a pomenit singur în întunericul 
umed și rece al mansardei. Sângele i se prelingea încet 
printre degete. Cu mâna dreaptă tremurândă a căutat 
siguranța dată de podeaua rece și tare și și-a dat drumul 
în jos, cu picioarele bălăbănind prin trapă. A slobozit o 
respiraţie lungă, apoi a așteptat să i se liniștească bătăile 
inimii. 

CAPITOLUL 11 


Cullul 


Noaptea se pârjolea în propria căldură. 

În mijlocul Lacului Păsărilor, barja imperială se zgu- 
duia ușor, departe de luminile orașelor ce scânteiau de-a 
lungul țărmurilor. O muzică gălăgioasă se auzea dinspre 
acele orașe peste apa liniștită, dar și strigăte și hohote de 
râs și lătrături de câini. 

Pe barjă însă singurul sunet era dat de murmurele 
sclavilor și de bubuitul ritmic, ca bătăile inimii, al unei 
singure tobe. Atmosfera avea ceva ireal, era-apăsătoare. 
Sclavii nathalieni simțeau asta, ghemuindu-se înspăi- 
mântaţi în cuști, în capătul apropiat al barjei. Știau, cel 
puţin, de ce fuseseră răpiți așa brusc din mijlocul traiului 
lor liniștit din Toin. Asta avea să fie ultima lor noapte de 
captivitate. 

Peste duhoarea specifică a sclavilor plana un miros 
înţepător de tămâie de mosc care venea dinspre prora 
vasului, unde cei doi preoţi, dezbrăcaţi, stăteau în 
picioare, înconjurați de propriii servitori. Pielea goală le 
strălucea în lumina mangalului arzând, scânteietoare de 
la uleiul cu care fuseseră unși din belșug de către servitori. 
Doi dintre sclavii nathalieni stăteau deja întinși pe jos în 
acel capăt al vasului. Al treilea se oprise în sfârșit din ţipat 
și se zvârcolea chiar atunci pe punte, nu se putea spune 
dacă mort sau viu. 

Un Acolit se ducea în grabă să mai aducă în față încă 
un sclav. Majoritatea captivilor nathalieni au protestat, 
ghemuindu-se în fundul cuștii, în timp ce gărzile își croiau 
drum printre ei ca să mai apuce cu brutalitate pe încă unul 
dintre ei. De data asta au pus ochii pe o femeie de vâr- 
stă mijlocie, a cărei rochie elegantă din mătase era pătată 
și zdrenţuită de prea lunga captivitate. Nu a opus rezis- 
tență. Părea chiar că nici nu este conștientă de prezența 
lor. Lângă ea, o femeie tânără cu părul roșcat a slobozit un 
țipăt și s-a agăţat de brațul însoţitoarei. 

Unul dintre Acoliţi a împins-o în lături pe femeia 
mai tânără, care a căzut pe spate scâncind. Înainte de a 
o împinge afară din cușcă pe femeia mai în vârstă, i-au 
smuls bijuteriile scumpe de la gât și i le-au aruncat la 
picioare, unde au strălucit alături de lanţul lung cu care 
fusese legată de glezne. Ceilalţi sclavi priveau scena empa- 
tizând în grade diferite, dar și cu ușurarea că nu fuseseră 
ei aleși. Rușinea plana apăsătoare în interiorul cuștii: abia 
se puteau privi unul pe altul în ochi. 

Dar femeia nu era atât de neajutorată pe cât păruse 
la început. Când Acolitul a început s-o tragă după el, s-a 
împiedicat și s-a eliberat din strânsoarea lui, făcând brusc 
o săritură agilă înspre balustrada din capătul cel mai apro- 
piat al barjei. Unul dintre Acoliţi a încercat s-o oprească, 
doar că a fost un pic prea târziu. S-a aruncat peste mar- 
gine, prăbușindu-se în apă cu un răpăit înfricoșător, apoi a 
dispărut imediat, fiind trasă în moarte de cătușele cu care 
îi fuseseră prinse gleznele. 

Fata roșcată a scâncit privindu-și mama cum dispare 
peste marginea vasului. Rianna a slobozit un sunet jalnic, 
animalic, dar cuprindea toate emoţiile care mai rămăse- 
seră în sinea ei. 

Nici măcar nu părea să-și dea seama de mâinile 
tremurânde care smulgeau pumni întregi de păr de 
pe scalpul ei sângerând. Mintea nu-i mai era ancorată 
în realitate, deși mai era capabilă încă să gândească, 
într-un oarecare sens. Gândurile ei sunau cam așa: 
„Acum mama mea e moartă, tata la fel, iubitul meu 
Marth e și el mort, și eu sunt moartă, totul, totul, abso- 
lut totul e mort“. 

Vai, Eres, a strigat fata în mintea ei, copleșită de ima- 
ginea subită a mamei sale zbătându-se să-și scape viaţa 
acolo jos, în adâncurile negre și îngheţate ale lacului. „Vai, 
mamă, dragă mamă...“ 

Ca să nu se mai gândească la lucrul acela îngrozitor, 
a început să se izbească cu capul de gratiile cuștii, iar și 
iar. O femeie de alături a încercat să-și arate susținerea 
cuprinzându-i umerii cu braţul. Șoptind vorbe de alint, 
ea o strângea din ce în ce mai tare, ca și cum prin asta ar fi 
vrut să înceteze amândouă să mai tremure de frică. 

„Fă și tu la fel, i-a șoptit Riannei o parte a minţii sale. 
Aruncă-te în apă de îndată ce te scot de aici.“ 

„Nu, a spus o altă voce, nu meriţi o moarte așa curată. 
Cu toţii au murit din cauza ta... pentru că l-ai înfruntat pe 
preotul acela tânăr cu disprețul din ochii tăi și l-ai făcut 
să te dorească.“ 

— Mamă, a spus ea cu ovoce spartă, și totul s-a prăbu- 
şit în sinea sa. Trebuia să scape din acest coșmar. Trebuia 
să se trezească și să revină la lumea ei proprie. 

Într-un fel, dorinţa i s-a îndeplinit. A leșinat și s-a 
cufundat într-un întuneric dulce. 


O O O 

Când și-a venit în fire, se pare că destul de curând, 
stătea ghemuită încă lângă bare printre ceilalți tovarăși de 
suferință. Rianna avea senzaţia că se sufocă atunci când 
spaima a luat-o din nou în ghearele ei. Încerca să respire, 
cerând aer. 

O putea lua razna, își putea pierde minţile cu totul 
dacă n-ar fi observat că mâna i se încleștase pe ceva ce-i 
atârna la gât. 

Fără să se gândească, și-a folosit cealaltă mână ca să-și 
descleșteze degetele albe și osoase, uitându-se în jos la 
obiectul pe care-l ținea strâns. Sigiliul, s-a gândit ea, pri- 
vindu-l buimacă, un obiect cu totul ignorat până acum. 
Era sigiliul pe care tatăl îl cumpărase pentru ea la cea de-a 
şaisprezecea aniversare, preocupat cum era de siguranța 
familiei. 

Rianna fusese îngrozită când tatăl o forțase la înce- 
put să-l poarte. Obiectul acela era la fel de oribil de privit 
pe cât era de atins. Fusese și mai înspăimântată în prima 
noapte în care s-a trezit și a văzut că era viu și respira la 
pieptul ei. 

Dar tatăl fusese de neînduplecat. „Sunt Marele Preot 
al acestui oraș, fata mea, i-a reamintit el. Mulţi ar vrea să 
mă vadă mort și, dacă nu pot ajunge să-mi facă rău mie, 
ar putea încerca să-mi rănească familia. Trebuie să porți 
mereu asta, e spre binele tău.“ 

Se certase cu el plângându-se de cât de urât poate să 
arate, apoi a început să țipe că nu e drept, el nu e obligat să 
poarte așa ceva — nici măcar mama, atunci de ce-ar purta 
ea? Tatăl nu se lăsase însă convins. „Mama ta îmi urmează 
exemplul, îi explicase el. Ordinul Mannienilor nu-mi dă 
voie să port așa ceva. Ar fi luat drept slăbiciune“, și aștep- 
tase lângă patul ei până i-au secat lacrimile. 

„Ai grijă de el, o mai avertizase. Soarta lui e strâns 
legată de a ta — și dacă sigiliul moare, la fel vei păţi și tu.“ 

Rămăsese împietrită la gândul că e legată atât de 
puternic de această oribilitate. Cu chiu cu vai acceptase 
să-l poartepermanent, deși a încercat mereu să-l ascundă 
pe sub haine. Asta îl înfuriase pe tatăl ei, care îi spusese că 
nu-și atinge scopul dacă e ținut ascuns privirii. 

„Oare talismanul ăsta i-ar opri pe preoţii din Q’os?“ 
se întreba ea acum, în timp ce sigiliul pulsa în mâna ei 
ca o făptură vie. Un sigiliu era un sigiliu, nu-i așa? Oare 
se poate ca și preoţii lui Mann să fie forțați să plătească 
pentru moartea ei ca oricine altcineva? 

Era o șansă la un milion, a înțeles ea, și s-a simțit crunt 
de vinovată să gândească astfel. 

Dar dacă își dădea jos de la gât chestia aia și o lăsa să 
cadă neobservată pe punte? Sigiliul nu trebuia purtat ca 
atare ca s-o apere de propria moarte; era legat de ea acum, 
indiferent cât de departe s-ar fi aflat fizic. Ce-ar fi dacă l-ar 
ascunde vederii și i-ar lăsa să facă ce vor cu ea? Cum ar fi 
dac-ar avea puterea să facă așa ceva? Dacă ar ucide-o, ar 
urma o adevărată vendeta. Ar putea pune asupra acestor 
animale răzbunarea celor dragi. 

Rianna a gemut cu putere, îndoindu-se de curajul ei 
de-a face un asemenea sacrificiu. 

Dintr-odată, alegerile pe caretrebuia să le facă erau la 
fel de insuportabile ca situaţia disperată în care se aflase 
mai înainte. Rianna era împietrită de neputinţa de a lua o 
hotărâre și pe punctul de a-și pierde mințile. 

Însă curând au venit s-o ridice. 

— Liniște! a strigat Acolitul mascat, târând-o pe spate 
până în capătul cel mai îndepărtat al punţii. 

— Aşteaptă! a strigat ea. Sunt protejată, nu vezi? 

Dar Acolitul nu avea cum să vadă asta, pentru că era 
prea întuneric, iar el era prea surescitat de tensiunea cres- 
cândă care se simţea în aer. A aruncat-o pe blana de lângă 
unul dintre mangali și fata a văzut strălucirea de oţel a 
unui cuțit scos din teacă. 

Bărbatul i-a plimbat cuțitul pe spate, despicându-i 
rochia de la gât până la mijloc. A încercat s-o ţintuiască de 
punte în zbaterea ei cu un genunchi plasat dureros între 
umeri. A apărut un alt Acolit ducând ceva într-un vas de 
sticlă. S-a aplecat până în dreptul feței sale, arătându-i că 
în borcan are ceva ce aducea cu un vierme: un monstru 
gras și de un alb insuportabil care încerca să se elibereze 
din închisoarea de sticlă. 

— Așteaptă! a strigat ea, în timp ce Acolitul înclina 
vasul și-i apropia capătul deschis de spatele ei gol. 

Atunci ea și-a blestemat tatăl, l-a blestemat cu toată 
înverșunarea care-i mai rămăsese, pentru că a îngăduit ca 
familia lui să se amestece cu astfel de oameni, cu această 
religie obscenă. La ce i-o fi stat capul? Ce atrocități ca 
aceea care urma să se întâmple o fi săvârșit el însuși în 
numele lui Mann? 

Rianna a slobozit un urlet: durerea era de nesuportat. 
Dar ceea ce era mai rău, mult mai rău, era senzaţia dată de 
viermele care încerca să-și croiască drum prin carnea ei. 

Acolitul a eliberat-o din strânsoare și Rianna a încer- 
cat să se ridice, cu mâinile bâjbâind înspre rana des- 
chisă din spate. Un deget i-a alunecat înăuntru, căutând 
intrusul. 

Apoi s-a întâmplat ceva cu totul neașteptat: puterile 
au lăsat-o cu totul. S-a prăbușit din nou pe punte, lângă 
ceilalți trei sclavi care zăceau deja acolo, zbătându-se 
neputincioși, doar albul ochilor rămânând vizibil. Rianna 

n-a mai fost în stare să miște sau să vorbească. Tot ceea ce 
putea să mai facă era să asiste la ce avea să urmeze. 

Au fost aduși mai mulți sclavi și fiecare a primit câte 
un vierme, pe rând. În curând, sumedenie dintre ei zăceau 
întinși și paralizaţi pe punte. Atmosfera de panică a sporit 
odată cu ritmul ușor crescând al acelei singure tobe. Cei 
doi preoţi priveau numărul tot mai mare de victime cu o 
plăcere bolnăvicioasă în ochi. Schimbau câte o vorbă unul 
cu celălalt mângâindu-și propriile corpuri și din când în 
când inspirau profund dintr-un vas aburind umplut cu 
un fel de narcotic lichid, lanţurile de aur atent lucrate ale 
piercingurilor faciale zăngănind pe suprafaţa vasului. 

S-a început cu omorârea unui singur sclav, un bătrân 
cu ochii atinși de glaucom; femeia preot, goală, cu sânii 
lăsaţi clătinându-se în jos când s-a aplecat deasupra lui 
cu un cuţit. 

Instantaneu, atmosfera a atins un punct de tensiune 
maximă. Impresia era că preoţii dărâmaseră nu doar o 
simplă barieră fizică odată cu acţiunea cuţitului preote- 
sei, ci și una abstractă: un înveliș al lumii care cuprindea 
întreaga viaţă, protejând în mod normal privirea de o rea- 
litate exterioară golită de umanitate, fără limite și ostilă. 
Țipetele bărbatului care-și dădea duhul au străpuns noap- 
tea. Sclavii paralizaţi asistau neputincioşi la soarta care li 
se pregătea, în timp ce bătrânul zăcea pe punte tremurând 
și dându-și suflarea, la gură formându-i-se bulbuci de 
sânge. Această înjunghiere, însă, nu era decât preludiul. 

Femeia în vârstă s-a întors și i s-a adresat preotu- 
lui mai tânăr, Kirkus, care stătea locului tremurând și 
holbându-se la cuțitul din mâinile ei pătate de sânge. 
Preoteasa și-a aruncat ochii către o tânără din stânga 
Riannei, pironind-o cu privirea. 

— Sus, i-a spus bătrâna, fluturând din cap. 

Brusc fata a fost în stare să se miște. S-a ridicat în 
picioare, apoi, brusc, a luat-o la fugă înspre margine. 

— Stai! a răbufnit bătrâna vrăjitoare. Tânăra s-a pră- 
bușit în genunchi, puterea din picioare lăsând-o brusc. 

— Acum e rândul tău să încerci, și-a instruit bătrâna 
preoteasă nepotul. 

Kirkus și-a îndreptat privirea asupra unui bărbat gras 
care încă era încins cu șorțul de măcelar pătat de sânge. 

— Vino aici! i-a poruncit. 

Măcelarul a horcăit ridicându-se. S-a uitat către 
balustrada îndepărtată, apoi către Kirkus înainte de a sta 
ezitând în picioare. Hârâind din gâtlej, s-a strecurat brusc 
pe lângă tânărul preot, mișcându-se repede pentru statura 
lui masivă. 

— Oprește-te! i-a poruncit Kirkus, dar bărbatul îl 
apucase deja de gât în timp ce-l părăsea vlaga din picioare, 
și l-a tras pe Kirkus în jos odată cu el. 

— Concentrează-te, prostule, l-a admonestat bătrâna, 
care stătea lângă el. 

Kirkus se sufoca și se zbătea din greu să se elibereze. 

— Încetează, a izbucnit preoteasa. 

Măcelarul gras și-a eliberat strânsoarea și s-a prăbușit 
în genunchi, cu palmele lipite de punte, strigându-și furia 
către blana de sub ochii lui. 

— Cred că ăsta a fost soldat pe vremuri, a spus bătrâna. 

— Știu, i-a întors-o Kirkus iritat, frecându-și gâtul 
învinețit. Are și un tatuaj sus, pe braț. 

— A, a observat ea. Un marinar nathalian. 

A pășit ușor în spatele bătrânului veteran. I-a apucat 
capul cu degetele ei ca niște gheare și l-a tras puternic în 
spate, astfel că el s-a îndreptat pe genunchi. 

— Ochii, i-a șoptit ea la ureche. Scoate-ţi ochii. 

Bătrânul a dat drumul unui potop de blesteme. 
Mâinile însă i s-au ridicat involuntar de pe lături către 
față. Tremurau din cauza luptei care se dădea cu propria 
voinţă, dar nu și-a putut opri degetele să se curbeze și să 
intre în găvanele ochilor, pe care i-a smuls violent. 

A slobozit o șuierătură, dar lucru greu de crezut, n-a 
ţipat atunci când globii oculari i-au sărit din găvane ca 
niște mici ouă fierte și i s-au bălăngănit atârnându-i pe 
obraji. 

— Seamănă mai degrabă cu un porc gras dus la măce- 
lar, a spus ea, lăsându-l să se prăbușească pe punte. 

Kirkus a mai inhalat o dată profund din vasul cu nar- 
cotice. Bătrâna a venit lângă el, lovindu-l în stomac. 

Rianna privea scena cu ochii măriți. Capul îi vuia de 
urlete. 

— Fă ce vrei, i-a spus vrăjitoarea tânărului cu o voce 
răgușită. În seara asta trebuie să omori în tine toate vocile 
conștiinței care încă te mai bântuie. 

Tânărul preot ezita. Îi cerceta pe sclavii înșiruiți pe 
punte, apoi s-a întors să mai inhaleze o dată din vas. 

— Eşti în stare să faci asta, l-a încurajat cotoroanța. 
Avem toată noaptea înainte. Fă tot ce-ţi trece prin cap, 
cum spuneam. 

Privirea lui s-a oprit asupra Riannei, iar fata a încercat 
s-o evite. Însă trupul ei n-o mai asculta: ochii i s-au închis 
doar preţ de o secundă. 

Îi întinse vasul preotesei, apoi păși în direcţia fetei. 
Din gâtlejul ei nu a ieșit niciun sunet. 

Mâini lacome i-au smuls veșmintele care-i mai rămă- 
seseră. Chipul lui părea o mască. Stătea și se uita la sânii 
ei albi cum se ridicau și coborau, la sfârcurile întărite de 

spaimă. Sigiliul încă i se odihnea între sâni, pulsând la fel 
ca întotdeauna. Tânărul își aţinti privirea asupra lui, nedu- 
merit mai întâi, apoi străfulgerat de o înţelegere teribilă. 

Și-a dezvelit dinţii și s-a repezit asupra ei. La înce- 
put, fata a crezut că vrea s-o muște, dar a văzut cum a 
rupt sigiliul cu o smucire furioasă. L-a aruncat în flăcările 
mangalului. 

— Carnea e fermă, i-a șuierat în față tânărul preot cu 
o respiraţie puturoasă. 

Între timp însă, Rianna își dădea deja sfârșitul. 

CAPITOLUL 12 
Vendeta 


— Unde mergem? a întrebat Nico, în timp ce încerca să 
ţină pasul cu Ash în aripa de vest a mănăstirii, de-a lungul 
coridorului principal cu lambriuri din tiq, coborând într-o 
pivniță întunecată în care erau depozitate butoaie și cutii 
și multe alte chestii. Ash s-a deplasat fără zgomot către 
centrul dușumelei din lemn, statura sa aruncând o umbră 
lungă proiectată de singurul felinar atârnat deasupra. Nico 
s-a oprit lângă el. l-a urmărit privirea lui Ash îndreptată în 
jos, la picioarele lor. 

Bătrânul a scos o cheie din mantie. Era la fel de subţire 
ca un cui de tâmplărie și bine șlefuită la unul din capete. 
S-a aplecat s-o introducă într-o gaură din podea pe care 
Nico nu putea s-o vadă. O răsucire și un clic, și brusc Ash 
a deschis o trapă care lăsa vederii niște trepte de piatră și 
o pală de aer stătut. Au coborât în tăcere. 

După ce au mers douăsprezece trepte, au ajuns la un 
tunel scund, umed și l-au parcurs către sursa de lumină 
care venea dinspre capătul lui. 

— Îi spunem camera deveghe, i-a explicat Ash încet, 
dând din cap în semn de salut către cei doi râshuni cu 
părul lung care au îngenuncheat, stând cu spatele unul 
la altul, în mijlocul bolţii puternic luminate în interiorul 
căreia se aflau acum. Un tavan tencuit în alb se arcuia 

înalt deasupra capetelor lor, o rădăcină de copac rătăcită 
pe acolo ieșind din tavan ca să atârne, parcă fără sens, 
în aerul plin de fum. Tavanul se curba în jos înspre o 
zonă circulară a zidului tencuită în același alb mohorât, 
umed. 

Zidurile erau luminate de nenumărate felinare și 
punctate ici și colo de șiruri de firide micuţe, construite 
cu sutele unele peste altele. În interiorul acestor mici 
firide Nico a putut distinge formele întunecate cunos- 
cute ale sigiliilor agăţate în cârlige. Erau cu miile de jur 
împrejur. 

Ceea ce în mod obișnuit ar fi constituit o experiență 
solemnă, faptul de a sta la o adâncime apreciabilă sub 
pământ înconjurați de o veritabilă mulțime de sigilii era 
în schimb ceva straniu și suprarealist, dat fiind că toate 
sigiliile se mișcau. Nico s-a uitat mai de aproape la ele. A 
avut nevoie de câteva minute, ca și cum mintea lui refuza 
să accepte lucrurile drept ceea ce erau, dar brusc sensul 
scenei i-a devenit limpede și și-a dat seama că, în mod 
constant, poate de cinci ori pe minut, cele câteva mii de 
sigilii inspirau și expirau asemenea unor mici plămâni 
din piele. 

Toate, cu excepţia unuia singur. 

S-au oprit în faţa lui, Nico auzindu-și propria res- 
pirație bubuindu-i în urechi, în timp ce Ash îl lămurea 
cu o voce scăzută cum acela murise în cursul nopţii și că 
spera să fie vorba de o moarte accidentală sau naturală, 
nicidecum de crimă, care să atragă după sine vendeta. Și 
spunând acestea, Ash l-a scos de pe cârlig și s-a strecurat 
afară din camera de veghe, cu Nico alergând în devălmășie 
în urma lui. 

Au părăsit mănăstirea în pas rapid. 

— Unde mergem? a întrebat Nico, în timp ce se întor- 
ceau să urce pe o cărare care să-i scoată din vale. 

— Să vedem pe cineva, i-a aruncat Ash peste umăr. 
Un om la care ar fi trebuit să te duc în vizită cu mult timp 
în urmă. 

— Atunci de ce n-ai făcut-o? 

Farlanderul a coborât o pantă mică din pietre și și-a 
continuat drumul fără să răspundă. Nico s-a cățărat după 
el, mărindu-și pasul ca să ţină ritmul, în timp ce ierburile 
uscate i se încolăceau de picioare. 

— Cine-i omul ăsta? a strigat el. 

— Un Profet. Neva descifra sigiliul și apoi ne va spune 
ce s-a întâmplat noaptea trecută. 

— Atunci e-adevărat? a respirat din greu Nico. Ce 
spun ceilalți ucenici, că e un făcător de minuni? 

— Nu. Profetul înțelege doar înţelepciunea înaltă. 
Prin tehnica pe care și-a perfecționat-o și ajutat de o mare 
liniște interioară, poate face lucruri care le reușesc altora 
doar accidental, dacă se întâmplă asta. 

— Nu înţeleg. 

— Ştiu. 

Au urmat cursul râului pentru scurt timp, apoi s-au 
îndepărtat de el, mărșăluind pe un pământ mocirlos care 
băltea sub picioarele lor încălțate în sandale. Ash continua 
să meargă fără efort, ca și cum și-ar fi făcut plimbarea de 
după-amiază. Lângă el, Nico transpira din greu. 

— Profetul este cel mai important membru al ordinu- 
lui nostru, băiete. Să nu uiţi asta când o să te întâlnești cu 
el. Învățăturile noastre, istoria noastră, toate au fost trans- 
mise mai departe prin intermediul Profeţilor. Dacă n-am 
fi avut Profet, am fi ajuns orbi, lipsiţi de direcţie. Doar el 
se poate uita în inima unui sigiliu pentru a ne spune ce 

trebuie să știm despre el. Poate privi, în egală măsură, și 
în inima unui novice, ca să-și dea seama dacă e de valoare. 
Într-un fel, chiar o să facă asta în ceea ce te privește. 

— Urmează să fiu judecat? 

— Nici n-o să-ți dai seama. Se va ocupa în special de 
sigiliu. 

— Tot mai cred că e un făcător de minuni. 

— Băiete, nu există minuni. Ceea ce face Profetul este 
cât se poate de normal. 

— În bazarul din Bar-Kosh am văzut odată un om 
care putea sta cu picioarele-n sus sprijinindu-se doar în 
buze. Putea face un anumit fel de flotări când stătea cu 
buzele lipite de pământ. Dacă nici ăsta nu-i un miracol, 
atunci nu mai știu ce altceva ar putea fi. 

Ash a dat dezaprobator din cap. 

— Profetul este ceea ce voi, mercienii, numiţi... un 
fenomen. Nu toți Profeţii noștri au fost așa, dar acesta... 
acesta este un om atât al cunoașterii, cât și al intui- 
ţiei. Când a venit prima dată aici, în Mider&s, a auzit de 
Zanzahar și de nenumăratele lucruri pe care le aduceau 
acolo de pe Insula Cerului. A călătorit spre oraș ca să le 
cerceteze, deși nu a fost întotdeauna limpede pentru ce 
fuseseră făcute acele lucruri. Semințele copacilor mali, 
de exemplu. În oraș se vând ca farmece rare în stare să se 
lege de purtătorul lor. Într-un anumit fel înglobează în 
ele viața persoanei respective, astfel încât purtătorii, prin 
practicarea anumitor tehnici, pot retrăi acele evenimente 
în vise pe care ei le aleg. Profetul — el a fost cel care a des- 
coperit cum să secționeze acele seminţe și să le grupeze 
în perechi, ca să le putem folosi după nevoile noastre. Se 
poate spunecă a inventat sigiliile. 

— Şi atunci cum avea loc vendeta mai înainte? 

— Foarte greu. Ash a aruncat o privire îndărăt către 
ucenicul său. Trăsăturile sale întunecate emanau o anu- 
mită strălucire, o vitalitate care părea să-i fi lipsit o vreme. 
Ţi s-au vindecat destul de bine rănile, i-a spus ucenicului. 

— Da, l-a aprobat Nico. 

Era adevărat. Rănile provocate de Aléas fuseseră niște 
tăituri destul de mici, cum s-a dovedit ulterior. Nici măcar 
n-a fost nevoie să fie cusute. Nico pur și simplu pusese 
pe ele miere de albine, cum i-a sugerat chiar Aleas, drept 
pentru care rănile nu s-au învineţit, ci au rămas deschise 
și roșii timp de câteva zile, înainte dea prinde crustă, pro- 
vocând neplăcerea unei mâncărimi permanente, mai mult 
ca orice altceva. Când Nico și-a zărit mai târziu chipul, 
la lumina lumânărilor, în sticla unuia din geamurile de la 
bucătărie, a fost oarecum dezamăgit de ceea ce a văzut. 
Micile cicatrici îl făceau să pară mai bătrân, a hotărât în 
sinea sa. 

Profetul trăia singur într-o chilie mică undeva mai în 
susul văii. Chilia lui se afla pe o movilă de iarbă în curbura 
formată de un pârâu mic și învolburat care curgea printre 
stânci înverzite de mușchi. Copacii oprotejau în partea de 
unde sufla vântul, jupe noduroase pline de flori și o trestie 
plângătoare mare ale cărei frunze se târau pe cursul apei 
și se zbuciumau în curgerea ei. Chilia însăși nu era nimic 
altceva decât o colibă, cu o tăietură dreptunghiulară făcută 
în unul dintre pereţi care dădea înspre pârâu și care servea 
și de fereastră, și de ușă. 

— Nu uita ce ţi-am spus, i-a zis Ash pe când se 
apropiau. 

Nico l-a urmat înăuntru. Preţ de o clipă, în lumina 
prăfoasă a soarelui care se infiltra prin deschizătură, se 
întreba dacă au ajuns în locul potrivit. 

În mijlocul colibei micuţe, Profetul stătea cu picioa- 
rele încrucișate pe un covoraș ţesut din papură, cu faţa la 
ușă și cu ochii pe jumătate închiși. Era un bărbat numai 
piele și os, foarte înaintat în vârstă, cu o peliculă albă aco- 
perindu-i ochii tăinuiţi și cu o piele precum aceea a fructe- 
lor lăsate prea mult la soare. Era, evident, un farlander, iar 
pielea lui întunecată contrasta puternic cu marile smocuri 
de păr alb care-i ieșeau din nări și din urechi. Scalpul îi era 
complet chel. Lobii urechilor, supuși mutilărilor ritualice, 
îi atârnau obscen deasupra umerilor într-un fel nemaivă- 
zut de Nico până atunci. 

Nico s-a întors cu gura căscată spre Ash, ca să-l vadă 
îngenunchind pe pământ. Cu o smucitură a capului, i-a 
făcut semn lui Nico să îngenuncheze alături. 

Farlanderul străbun se uita lung la Nico în tăcere, 
într-un fel care-i amintea băiatului de una dintre pisicile 
mamei sale, ca și cum s-ar fi uitat la ceva ce nici măcar nu 
era de față. Bătrânul a clipit încet, apoi și-a răsfrânt buzele 
într-un zâmbet care i-a descoperit gingiile fără dinți. A dat 
din cap o dată în chip de salut, părând încântat la vederea 
tânărului din faţa lui, sau cel puţin amuzat. 

A devenit serios întorcându-se spre Ash care, fără 
vorbe, a pus sigiliul în mâinile tremurânde ale bătrânului. 

Au așteptat răbdători. O psalmodiere a umplut aerul 
în timp ce bătrânul Profet a murmurat ceva semănând cu 
un scâncet în limba farlanderilor și a zgândărit păduchii 
de care îi era plină mantia. Apoi a tăcut, stând complet 
nemișcat, cu ochii închiși, o muscă răzleață așezându-i-se 
pe capul chel, plin de pete maronii. Senzaţia era ca și cum 
cele câteva prime sesiuni de practicare a meditaţiei pe 
Soim, în care Nico nu fusese în stare să se iniţieze, și dure- 
rea care-i încerca trupul s-au transformat până la urmă în 

agonie. Într-adevăr, încercase să se inițieze în meditaţie, 
dar a fost inutil, pentru că era prea nerăbdător să stea să 
vadă ce se va întâmpla mai departe. Și-a mușcat buzele cu 
un aer absent și a început să privească îndelung lambriu- 
rile vopsite de pe peretele opus. 

A resimţit o adevărată ușurare în momentul în care 
bătrânul Profet a rupt liniștea meditativă, plescăindu-și 
buzele uscate și îndepărtându-se de sigiliul fără viață adă- 
postit în căușul palmelor. 

— Shinshd ta-kana..., a cârâit el cu o voce ascuţită. 
Yoshi, li-naga! Apoi a dat din cap și s-a încruntat cât se 
poate de trist. 

— Crimă, i-a tradus Ash băiatului, cu o voce gravă. 


O O O 


În seara aceea, pe când râshunii își isprăveau cina gru- 
paţi în jurul meselor din marea sală de mese care ocupa 
cea mai mare partea aripii de nord din clădirea mănăstirii, 
iar lumânările străluceau în contrast cu lumina slabă care 
intra prin nenumăratele ferestre, un sunet neașteptat făcut 
de tacâmuri pe sticlă a pus capăt sporovăielilor domoale. 

Nico a privit în sus de la masa la care stătea alături 
de ceilalți ucenici, încă mestecând la ultima îmbucătură 
de prăjitură cu orez. Aleas a încetat să-i mai vorbească și 
a făcut la fel. Din spatele încăperii, un farlander uscăţiv 
s-a ridicat încet din scaunul de lemn. Era mai în vârstă 
decât Ash, dar nu la fel de bătrân și de ofilit ca Profetul. 
Nico știa că el este Osh6, liderul ordinului, bărbatul care 
întemeiase mănăstirea însăși acolo, în munţii Cheem. L-a 
văzut de câteva ori șontâcăind pe acolo, dar nu l-a auzit 
niciodată vorbind. 

Vocea bătrânului râshun a răsunat limpede de-a lun- 
gul sălii reduse la tăcere. 

— Prieteni, s-a adresat el mulțimii de chipuri întoarse 
acum spre el. În această noapte ne-a fost dat să ne asu- 
măm o sarcină împovărătoare, de o natură cu totul aparte. 
Unul dintre patronii noștri a pornit-o spre Marea Cale. 
Profetul ne-a dat de știre că a fost o crimă. Ne-a mai spus, 
cu ajutorul înțelepciunii sale, cine s-a făcut vinovat de 
acest act. Oshō a făcut o pauză și a studiat fiecare chip pe 
rând, analizându-i pe toţi să vadă cât sunt de atenţi sau 
căutând poate oaltă calitate numai de el știută. 

— În seara aceasta trebuie să declarăm vendeta unui 
preotal lui Mann. Dar nu orice preot, luaţi aminte. Nu, ca 
de obicei, viața refuză să fie chiar atât de simplă. În seara 
aceasta îi declarăm vendeta lui Kirkus dul Dubois, adică 
fiului lui Sasheen dul Dubois, Sfânta Matriarhă a lui Mann. 

Camera s-a umplut de șoapte. Nico i-a aruncat o pri- 
vire lui Ash, care stătea la aceeași masă înaltă ca și bătrâ- 
nul lider. Ash abia dacă se atingea de pocalul cu apă, cu o 
expresie mai degrabă neutră pe chip. 

— Am declarat de multe ori vendeta faţă de cetăţe- 
nii Imperiului, dar niciodată unuia aflat într-o asemenea 
poziţie. Faptul de a proceda așa în noaptea asta presupune 
un risc extrem. Kirkus știa că victima lui poartă un sigiliu 
și că se află astfel sub protecţia noastră. Așadar, Imperiul 
cu siguranţă știe că vom căuta să ne răzbunăm pe el per- 
sonal. Fără îndoială că vor face tot ce le stă în putere să 
ne oprească, inclusiv, presupun, să pună la cale distruge- 
rea noastră completă. Până la urmă, este singurul copil al 
Matriarhei înseși. 

Cred că prima lor reacţie va fi să ne dibuiască agen- 
ţii risipiţi prin toate porturile din Mideres, din falsa 

convingere că oamenii noștri din orașe știu cam pe unde 
se află mănăstirea. Cum nu ţinem legătura cu patronii 
noștri decât prin intermediul agenţilor, asta-i cam tot ce 
pot face mannienii pe moment. Am dat instrucţiuni ca în 
seara aceasta să fie trimise păsări mesager către toți agen- 
ţii, ca să-i avertizeze să fie vigilenţi. 

Pentru că asta poate avea urmări pentru noi toţi, am 
ales să vorbesc aici într-un spaţiu și timp când ne adunăm 
să ne împărtășim cu toţii din bunurile de hrană. Trebuie 
să fim cu toţii, și fiecare în parte, conștienți de ceea ce 
ne asumăm în seara aceasta. În spiritul celor spuse, nu 
desemnez pe nimeni ca responsabil pentru această ven- 
detă. În schimb, o să vă rog ca trei dintre voi să se ofere 
voluntari. 

A urmat o pauză, apoi în mijlocul sălii de mese un 
bărbat s-a ridicat târșâindu-și scaunul pe podea și bătând 
din palme înaintea lui. Aproape la fel de repede, mulţi alți 
rOshuni s-au ridicat de pe scaune. 

— Vă mulțumesc. Osh6 le-a zâmbit. la să vedem acum 
pe cine avem aici. A, Anton, tu o să mergi. Și Kylos din insu- 
lele mici. Și tu — da, Baso, te văd — și tu o să te duci. Bine, 
trei dintre cei mai buni. Ceilalţi s-au întors la locurile lor, 
lăsându-i pe cei trei să stea singuri în picioare, deasupra 
unei mulțimi de capete. Mă tem că trebuie să plecați în 
seara asta. S-ar putea să fie deja prea târziu să-l mai prin- 
dem pe Kirkus dul Dubois înainte de a reuși să se întoarcă 
în Qos, dar tot trebuie să ne grăbim înainte ca Imperiul 
să aibă suficient timp să se pregătească de represalii con- 
tra noastră. Pentru că trebuie să ne luăm revanșa, în ciuda 
amenințării evidente la adresa propriului ordin. 

Nu uitaţi că o femeie nevinovată a fost omorâtă în 
seara asta. Viaţa i-a fost luată pe nedrept de acest tânăr 

preot. Încă o dată, și ştim cu toţii asta din pricina carac- 
terului său excepţional, se vădește justețea misiunii 
noastre. De data aceasta nu-l hăituim pe ucigașul unui 
nemernic bogat sau pe patricianul care și-a prins fratele 
înșelându-l cu nevasta lui sau pe o femeie amestecată în 
acţiuni care nu lasă loc unor alternative rezonabile. Aici 
nu există nicio nuanţă de gri, așa cum se întâmplă ade- 
seori, și pentru care căutăm iertare în ceasurile noastre 
de neliniște. 

Capetele s-au mișcat în semn de aprobare, cu o sin- 
gură excepţie, a observat Nico. Baracha, așezat lângă Ash, 
părea nemulțumit și dornic să se exprime. 

— Hăituim un monstru de cea mai josnică speţă. lar 
noi avem un jurământ de ţinut, pe care-l vom împlini indi- 
ferent de consecinţe. Pentru că, dacă noi, râshunii, avem 
vreo valoare în lumea aceasta, atunci acesta e momentul 
s-o dovedim. Asta este. 

Și-a plecat capul. 

— Asta-i tot. 


O O O 


— E o afacere proastă, a atenționat liderul ordinului 
rOshunilor în dimineața următoare, din scaunul căptușit 
din biroul lui, aflat în turnul mănăstirii. Vorbea în limba 
nativă Honshu, cu silabele sale dure și scurte, așa cum 
făcea întotdeauna când erau singuri. 

Ash, așezat pe scaunul de lângă fereastră, din partea 
opusă a camerei, nu i-a răspuns. 

— Ne confruntăm cu un întreg imperiu urmărind 
această vendetă, a continuat Osho. Mă rog ca asta să nu 
fie spre pieirea noastră. 

— Am mai făcut și altă dată faţă unor dușmani puter- 
nici, maestre, i-a amintit Ash încet. 

— Da, și am pierdut cu toții. 

La această observaţie un mușchi de pe faţa lui Ash a 
tresărit puternic. 

— Poate că n-am avut altă opţiune atunci, i-a întors-o 
el. Așa cum nici acum nu avem alta. Ce altceva putem face 
decât să ne onorăm jurământul și să acţionăm potrivit cu 
cha? 

Un cuvânt interesant, cha. În limba comercială obiș- 
nuită ar fi nevoie de multe cuvinte pentru a-l defini, pre- 
cum „centru“, „liniște“ sau „inimă curată“. 

— Cha?... a cugetat Osho, cu o ironie vizibilă în zâm- 
betul subţire. Cha-ul meu îmi este totdeauna limpede, 
prietene, când îmi tai brânza, sau îmi beau cheeul, sau 
trag pârțuri în vechiul meu pat de brad. Dar când stau și 
cuget asupra unor lucruri precum cel de faţă, periculoase 
pentru viitorul mănăstirii înseși, sau asupra riscurilor de 
care trebuie să fiu conștient de dragul viitorului fiecăruia 
dintre noi, propriul meu cha se tulbură de neliniște. Și 
atunci mă întreb dacă nu cumva am rătăcit calea. 

— Aiurea, a izbucnit Ash. Noaptea trecută ai venit și 
ne-ai explicat tuturor de ce trebuie să punem în practică 
această vendetă, indiferent de consecinţe. Acţiunile tale 
au fost decisive. Ce altă certitudine mai vrei? 

Osh6 a oftat. A răspuns pe un ton scăzut, ca și cum ar 
fi vorbit doar spre sine. 

— Şi tot timpul m-am întrebat dacă vorbele mele nu 
ne conduc cumva înspre un alt masacru sau un alt exil 
departe de casă. 

Ash și-a întors privirea spre fereastră. Se simţea obo- 
sit astăzi, ca în toate celelalte zile de când revenise la 

mănăstire, pentru că i se înteţiseră durerile de cap și dor- 
mise foarte prost. Dar nu era ceva nou pentru el. De multe 
ori, înaintea unei vendete, corpul său aștepta să ajungă din 
nou la un liman de liniște înainte de a lăsa să se instaleze 
orice altă boală sau vătămare. 

Întotdeauna intenţionase să-și fie propriul tovarăș cât 
timp locuia aici, la mănăstire. Totuși, de când s-a întors, 
a devenit și mai însingurat decât înainte. Când se simţea 
destul de bine, se antrena dincolo de zidurile mănăstirii 
sau făcea plimbări lungi prin munţi, evitându-i pe cei pe 
care-i întâlnea în drum, inclusiv pe tânărul său ucenic. 
Cel mai des, însă, stătea de unul singur în chilie, dormind 
atunci când putea s-o facă, sau citind poezia vechii ţări, 
sau meditând, pur și simplu. Nu voia să-i lase pe ceilalți 
membri ai ordinului să vadă că este bolnav. 

— Nu felul acesta de certitudine îl caut, a insistat 
Osho. La viața mea am fost mai mult decât un simplu 
rōshun. Am luptat în fruntea armatelor pe câmpul de bătă- 
lie, îți amintești? Am fost comandant de flotă pe marele 
ocean de furtuni. Odată am asasinat un lord preaputernic 
într-o întâlnire întâmplătoare pe care am simţit-o ca pe o 
mică veșnicie de trei secunde. Nu, nu siguranţa acţiunilor 
mele este ceea ce-mi lipsește sau mi-a lipsit vreodată. Mă 
gândesc că Chan este ceea ce am pierdut, și asta îmi slă- 
beşte puterea hotărârilor luate. 

Alt cuvânt interesant, Chan. Ca și cha, putea însemna 
multe lucruri în limba comercială: pasiune, credință, dra- 
goste speranţă, artă, curaj orb. Uneori se putea referi și 
la misterioasele căi înțelepte ale Nebunului. Era, de fapt, 
manifestarea exterioară a lui Cha în acţiune. 

— Au ajuns să mă obosească genul ăsta de treburi, 
asta-i tot. Prea mare parte a vieţii mi-am petrecut-o ca 

r6shun; soldat, general, nimic altceva. Simt că-i o viață 
care nu mai valorează mare lucru. Când va sosi momen- 
tul, o să-i predau frâiele lui Baracha. E un diplomat mult 
mai versat decât mine, chiar dacă cha-ul lui e tulbure. 

— Pfui, dac-ar fi fost el acum la conducere, ne-ar fi 
pus să cădem la învoială cu mannienii și să negociem o 
răscumpărare în schimbul vieţii tânărului preot. 

— Păi, atunci poate că Baracha este mai înţelept decât 
îi arată vârsta. Cine poate spune c-ar fi procedat greșit, 
dacă asta ne garanta supraviețuirea? 

Ash a simţit cum îi urcă sângele în obraji, dar s-a abţi- 
nut să spună ceva. 

— Tu n-ai fost niciodată un rōshun în trecut, Ash, 
în vechea ţară, așa cum am fost eu, a continuat Oshō. Nu 
știi cum era pe-atunci — nu prea știi. Patronii noștri de 
acolo purtau un medalion simplu pe care să-l vadă toată 
lumea și, dacă erau înjunghiaţi, strângeam toate informa- 
ţiile posibile care să ne conducă spre asasin. Era o treabă 
murdară, îți garantez. Uneori omoram pe cine nu trebuia. 
Alteori nu dădeam deloc de urma vinovatului. Chiar și 
astăzi, aici, în Mideres, cu toate sigiliile și cu toți copa- 
cii aduși direct din Insulele Cerului, nu am reușit întot- 
deauna să ducem vendeta până la capăt. 

— Da, dar am încercat întotdeauna. Asta este și pro- 
misiunea pe care o facem. 

— Promisiunea noastră, da, a fost de acord Osh5. 
Dar în ţara străveche, promisiunile noastre erau mereu 
practice. Mă îndoiesc că ne-am fi riscat vreodată întregul 
ordin, ca acum. 

Ash a clătinat din cap. 

— Așa o fi. Dar aici, pe pământul acesta, suntem 
diferiţi de vechii asasini. Am rămas neutri față de toată 


238 COL BUCHANAN 


politica lumii și nici nu facem vreun fel de manevre spre 
folosul nostru. Pur și simplu le facem dreptate celor 
care au nevoie de ea. Dacă nu ne riscăm viaţa acum, 
atunci promisiunea făcută faţă de toți acei oameni nu 
înseamnă nimic, noi nu însemnăm nimic, și toate idea- 
lurile pentru care am trăit până acum nu sunt decât o 
mare amăgire. 

Osho i-a ascultat cu atenţie cuvintele. Părea că nu e 
nimic în neregulă cu ele. 

Ash a continuat: 

— Ce obișnuiai să-mi spui întotdeauna când mă ară- 
tam neliniștit de o decizie pe care trebuia s-o iau? 

— Multe lucruri, și mai multe dintre ele fleacuri. 

— Da, dar care era lucrul pe care mi-l spuneai de fie- 
care dată? 

— A, a mormăit bătrânul general. „Zâmbește 
şi-aruncă zarurile.“ 

— Un sentiment demn, asta e credința mea 
dintotdeauna. 

Osh5 a oftat din răsputeri. Dar ca o formă de ușurare 
totuși, nu de exasperare, și s-a relaxat în scaunul lui con- 
fortabil, cu ochii aţintiţi asupra unui lucru de pe masa de 
chee din mijlocul încăperii, poate asupra jocului razelor 
de soare pe suprafaţa sa. Masa însăși era din tiq sălbatic, 
sculptată din podeaua uneia dintre ambarcaţiunile care îi 
aduseseră până aici tocmai din Honshu, cu treizeci de ani 
în urmă. 

Ash îl cerceta pe bătrânul acesta pe care-l cunoștea 
aproape de când se știa pe lume. Maestrul părea să nu-și 
dea seama că se scărpina alene cu o mână pe piciorul 
stâng. Ash a observat asta însă și a zâmbit în sinea lui, 
fără să spună ceva. 

Se părea că, într-un fel sau altul, discuţia se încheiase 
pentru moment. Fiecare a căzut într-una din acele stări 
pașnice de tăcere care poate dura ceasuri întregi, fără ca 
vreunul să simtă nevoia de a spune ceva. Undeva sub ei s-a 
auzit un zăngănit, destul de slab însă din cauza distanţei, 
probabil că scăpase cineva un braţ de arme de instruire 
sau poate căzuse un vraf de farfurii în bucătăria aflată în 
apropiere. Vine prânzul, s-a gândit Ash, așa că probabil au 
fost farfurii. Mirosuri plăcute dădeau buzna prin fereastra 
deschisă: keesh copt și tocană suculentă. 

Osh6 s-a foit în scaun, a aruncat o privire în jos, a 
observat mâna cu care se scărpina pe picior. Și-a retras-o, 
năucit. 

— Sunt douăzeci de ani de când am un picior de lemn 
și tot îmi scarpin mâncărimile imaginare ca și cum chiar 
ar exista. 

Ash îl auzea însă cu greu. Durerea sâcâitoare de cap i 
se înteţea. Și-a dus o mână la frunte. 

— Ți-e bine, prietene? 

Osho s-a ridicat în tăcere, și-a potrivit piciorul fals 
și a început să șchiopăteze de-a lungul camerei până la 
scaunul confortabil de lângă fereastra luminată de soare 
în care stătea Ash. 

— Da, a venit răspunsul lui Ash, dar vocea îi tremura. 
Își apăsă tâmplele cu degetele, încercând parcă să-și 
smulgă durerea. 

— Te chinuie iar durerea de cap? îl întrebă Oshâ 
punându-i o mână pe umăr. 

— Da. 

— Se înrăutățește, nu? 

Ash a bâjbâit în mantie, după care și-a scos săculeţul. 
Degetele îi tremurau deschizându-l și scoțând o frunză 

de dulce uscată. Și-a băgat-o în gură, vârând-o între limbă 
și obraz. 

— S-a înrăutățit așa tare în ultimul timp, încât uneori 
nu mai văd nimic. 

Mâna lui Osho i-a strâns umărul. Nu-i stătea în fire să 
ofere un gest de mângâiere. 

Ash a mai scos o frunză de dulce și a băgat-o în gură, 
în partea cealaltă. 

— Te pot ajuta cu ceva? Cheng, poate? 

— Nu, maestre. Nu mă poate ajuta. 

— Te rog, mai lasă-mă cu maestre. Nu mai ești uceni- 
cul meu de mult, foarte mult timp. 

Durerea i s-a diminuat treptat. Cel puţin atât cât Ash 
să-i poată întoarce zâmbetul — deși evita ochii maestru- 
lui, care deveniseră întunecațţi și apoși dintr-odată. 

— Îmbătrânim mai mult decât credem, a spus el în 
încercarea de a-și mai ridica moralul. 

— Nu, a răspuns Osh6, șchiopătând înapoi către scau- 
nul său căptușit. Tu îmbătrânești mai mult decât crezi. Eu 
sunt deja conștient de propria decrepitudine și plănuiesc 
să mă retrag cât de curând posibil, cu restul de demnitate 
care mi-a mai rămas. 

— Şi eu mă gândeam la asta, a recunoscut Ash. 

Bătrânul general s-a cuibărit în scaunul său și l-a țin- 
tuit pe Ash cu o privire familiară după atât amar de ani — 
cu capul dat pe spate, cu trăsăturile ascuţite concentrate 
la maxim, cu ochii pe jumătate închiși măsurând pe ori- 
cine i-ar fi ieșit înainte. Mi-am făcut atâtea speranţe când 
te-am văzut cu un ucenic, după atâţia ani. Ce te-a făcut să 
te răzgândești? 

— Nu m-am răzgândit. Dar am avuto discuţie cu tine, 
acum câteva luni. În capul meu. 

— Când erai pe gheaţă? 

A dat din cap. 

— Atunci poate că a fost mai mult de-atât. Am avut 
un vis cu câteva luni în urmă. Era foarte frig. Nu credeai 
că o să supravieţuiești. 

— Nu, nu credeam. Dar mi-ai propus un târg și mi-ai 
promis că voi ajunge teafăr acasă dacă mă-nvoiesc. Așa că 
am acceptat. 

— Înţeleg. Și care era târgul? 

— Că nu măvei opri din ceea ce fac atât timp cât pre- 
gătesc un ucenic. 

Osh5a chicotit. 

— A, asta explică totul. Da, un târg cinstit — unul de 
care mă voi ţine. 

— Bun. 

— Acum povestește-mi. Cum l-ai ales pe el? 

Ash nu prea știa cum să răspundă la asta. Preţ de o 
clipă era înapoi în Bar-Khos, bântuit de vise în timpul unei 
sieste caniculare prelungite, când un tânăr s-a strecurat în 
camera lui să-i fure punga. 

În visele lui de atunci, Ash era din nou acasă: micuțul 
sat Asa, adânc ascuns într-o curbură a văii adânci — pri- 
virea lunecând repede în jos peste nenumăratele terase 
de orez și orz către o întindere nesfârșită de mare albastră 
care se desfășura înaintea ochilor. 

Butai, tânăra lui soţie, era și ea acolo. Stătea în pra- 
gul ușii căsuţei lor, cu un coș de flori sălbatice în mână. 
Avea un adevărat talent să le transforme în parfumuri rare, 
uimindu-l de fiecare dată cu miresme noi, și își privea 
fiul într-un moment în care el cioplea o bucată de lemn 
într-un mod simplu, practic; un băiat de paisprezece ani, 
poate. 


242 COL BUCHANAN 


Ash le-a făcut cu mâna, dar cei doi nu l-au văzut — 
râdeau, în schimb, de ceva ce spusese băiatul. Frumoasă 
când râdea, soţia lui era la fel de tânără cum fusese 
întotdeauna. 

Apoi Ash s-a trezit într-o cameră străină, într-un 
oraș străin, într-un ţinut străin, într-o viaţă străină care 
cu niciun chip nu mai putea fi a lui... cu ochii umeziţi de 
durere, cu un sentiment de pierdere la fel de puternic ca 
și cum totul s-ar fi întâmplat abia ieri. Durerea de cap era 
atât de intensă, încât îl orbea. Strigase la cineva de alături, 
crezând o clipă că e fiul lui — dar, chiar în timp ce făcea 
asta, ştia că n-are cum să fie fiul său. În momentul acela 
trăise un sentiment atât de adânc al izolării, că n-a putut 
face nicio mișcare. „O să mor singur, se gândise el. Chiar 
așa, orb, fără nimeni alături.“ 

— Se pare, s-a auzit spunându-i lui Osho, că a fost 
anume ales pentru mine. 

Osho a părut să accepte asta, cel puţin în parte. 

— Nu te întrebi cu ce scop? 

— Nu știu, dar se pare că amândoi avem nevoie unul 
de altul, oarecum. Nu pot spune cum. 

Osh6 a dat din cap, cu un zâmbet înţelept, dar oricare 
i-ar fi fost bănuielile, a preferat să nu le dea glas. A spus, 
în schimb:. 

— Deci nu te-ai răzgândit să preiei frâiele de la mine? 
M-am gândit că poate o să vrei asta, dacă te tot întărât 
pomenindu-l pe Baracha. 

Ash nu s-a mai putut uita în ochii maestrului. 

— Ce rost ar avea? Boala mi se înrăutățește și nu cred 
că mai am mult timp de trăit. Știi despre tatăl meu și tatăl 
lui înainte de el. După ce au fost loviți de orbire, s-au apro- 
piat cu pași repezi de capăt. 

Zâmbetul de pe faţa lui Osho a pălit, înlocuit fiind de 
o anumită gravitate. A tras adânc aer în piept. 

— Şi eu mă tem ca și tine, a recunoscut el. Dar am 
sperat altceva. Îmi pare tare rău, Ash. Eşti unul dintre tare 
puţinii prieteni care mi-au mai rămas. 

O mierlă cânta undeva în curte. Ash și-a mutat aten- 
ţia asupra ei, distanțându-se parcă de manifestarea emo- 
ţională neobișnuită a prietenului său. 

Tânărul Osho nu fusese niciodată așa deschis — nu 
acel Osh5 care se antrenase ca râshun în vechea ţară și în 
străvechile timpuri în care doar câţiva supraviețuiau încer- 
cărilor grele. Același Osh6 care părăsise ordinul iniţial al 
rOshunilor după ce membrii lui au trecut de partea lorzilor 
preaputernici și care a ajuns soldat mai târziu și a luptat 
la Hakk și Aga-sa și cumva le-a supravieţuit amândurora; 
care continuase să câștige laurii unul după altul în lungul 
război cu lorzii, cucerindu-și faima și obținând o poziţie 
înaltă în atât de osândita Armată a Poporului. În vremu- 
rile acelea ar fi fost de neconceput să-l auzi pe general 
deplângând deschis soarta unui tovarăș de arme. Chiar și 
mai puţin după ce ulterior i-a dus în exil, a fost singurul 
general capabil să găsească o ieșire scăpând cu o mână de 
oameni intactă după ultima capcană, funestă, care pusese 
capăt Revoluţiei Poporului o dată pentru totdeauna. 

În acele timpuri Osh5 fusese agil, puternic și dur, un 
adevărat afurisit. Mâna lui de fier îi ţinuse împreună în 
lunga lor călătorie către Mideres, când cei mai mulţi din 
flotă, inclusiv supăratul pe viaţă Ash, își doriseră pur și 
simplu moartea după înfrângere și după pierderea celor 
dragi fie căzuți în luptă, fie lăsați în urmă. Când au ajuns 
în sfârșit aici, în Mideres, iar cei care părăsiseră flota puse- 
seră mâna pe arme ca să slujească drept mercenari pentru 

Imperiul Mann, Osho a apucat pe o cale diferită și mult 
mai nesigură. Cea a roshunilor. 

Dar iată că acum nu era decât un bătrân ramolit pe 
un scaun rablagit pe măsură, ambii, și omul, și scaunul, 
dând la iveală smocuri de păr și scârțâind de fiecare dată 
când trupurile lor apăsate de timp își deplasau centrul de 
greutate; un bătrân care le dădea voie regretelor să-și cro- 
iască drum din inimă în afară, pe măsură ce se apropia de 
sfârșit. 

Ash a privit atent pe fereastra înaltă cu turelă către 
copacii mali care umpleau mijlocul curţii. Mierla cântă- 
toare putea fi văzută cocoțându-se acolo, cu penajul albas- 
tru precum cerul distinct în mijlocul frunzelor de bronz. 

— Să fii trist față de moarte înseamnă să fii trist față 
de viaţă, a declarat Ash. 

— Ştiu, a spus bătrânul general, dând din cap. 

Cei doi veterani stăteau acolo, în apusul de soare în 
care jucau fire de praf, ascultând o vreme cântecul scurt, 
vioi al păsării de vară târzie. Își caută pereche, s-a gândit 
Ash. O pereche pe care a pierdut-o. 

— Îmi doresc doar..., a reușit să spună Osh5 în cele 
din urmă, dar a șovăit, și a lăsat celelalte cuvinte să plu- 
tească în aer nerostite. 

— „Să mai văd o dată Muntele de Diamant“, a încheiat 
Ash în locul lui, recitând un poem vechi. „Și să-mi apropii 
buzele de cei iubiţi.“ 

— Da, a spus Osho. 

— Ştiu, prietene. 


FARLANDER 245 


CAPITOLUL 13 


Serăse 


O tăcere stranie s-a așternut asupra mănăstirii după ce 
Osh6 a anunţat vendeta și după plecarea celortrei râshuni 
însărcinați s-o ducă la îndeplinire, sugerând un nou sens 
al unui ţel de atins, care lipsise până atunci. Chiar și cei 
mai în vârstă, care își petreceau timpul mai degrabă cul- 
tivându-și grădina decât implicându-se în antrenamente, 
au început să-și recultive propriile abilități. Roshunii se 
strângeau laolaltă, vorbind pe un ton serios, iar râsul a 
devenit în general mai puţin obișnuit.” 

Ucenicii însă au rămas necontaminaţi de această gra- 
vitate. Erau încă prea ignoranțţi în ceea ce privește difi- 
cultatea situaţiei, iar regimul de antrenament punitiv la 
care erau supuși era suficient pentru a le menține mințile 
tinere concentrate asupra preocupărilor zilnice. 


O O O 


Nico nu fusese niciodată în stare să-și facă ușor prie- 
teni, iar acum a descoperit că nu se schimbase prea mult, 
nici chiar aici, în acest loc al izolării. Prezența constantă 
a celorlalți părea să-l fi epuizat după un timp, ajungând 
în punctul în care se retrăgea în sine însuși ca să scape. 
Uneori, și Nico știa asta, atitudinea lui îl făcea să pară 
distant. 

În trecut descoperise că această reticență a atras după 
sine partea oarecum meritată de necazuri, dar aici a con- 
statat că e valabil contrariul. Ceilalţi ucenici păreau să-l 
simpatizeze destul de mult și glumeau și intrau în vorbă 
cu el destul de ușor. Dar simțeau, de asemenea, și distanța 
pe care el o punea între ei și, ajungând să-l cunoască un 
pic mai bine decât la început, n-au luatasta ca pe o formă 
de aroganță, ci ca pe o dorință de a fi lăsat în pace. Îi res- 
pectau dorinţa, doar că, procedând astfel, îl lăsau adesea 
pe dinafara acelor momente de camaraderie adevărată 
pe care le împărtășeau unii cu alţii, astfel încât chiar și 
atunci când el dorea sincer tovărășia lor, nu prea reușea să 
topească distanța care se instalase între el și ceilalți. 

A fost o adevărată ironie a sorții să descopere, așadar, 
că mai exista un ucenic aflat într-o situaţie similară și că 
acela nu era nimeni altul decât Aleas. 

Îl simpatizau cu toţii și pe Aléas, dar era ucenicul lui 
Baracha, pe care-l dispreţuiau cu toţii. Mai mult decât 
atât, era vorba totuși despre maniera de-a fi a lui Aleas. 
Tânărul era modest în felul lui, dar toţi ceilalți își dădeau 
seama cât de ieșit din comun era, de fapt. Asta îi neliniștea 
pe tovarășii săi. Un așa talent combinat cu o asemenea 
modestie le sugerau, când cugetau la asta în sinea lor, că 
Aleas le era oarecum superior, ceea ce-i făcea automat pe 
ei să-i fie inferiori. lar o așa dinamică a relaţiilor personale 
nu constituie o bază solidă pentru prietenie. 

Totuși, tocmai din cauză că Nico și Aléas erau amân- 
doi străini de restul, situaţia lor comună i-a făcut să se 
apropie unul de altul. Se asemănau întru câtva. Uneori, 
ambii râdeau de ceva ce numai ei socoteau a fi destul de 
amuzant sau unul constata că vorbele sale susţin opinia 
celuilalt într-o dezbatere în grup. Alteori formau o echipă 

tocmai din lipsă de altceva. Cu toate acestea, distanţa din- 
tre ei se păstra, la fel ca și cu toţi ceilalți — Nico fiind 
oarecum intimidat de acest tânăr sigur pe el, în timp ce 
Aleas se simţea constrâns de dorința maestrului său de a-i 
ţine departe unul de altul. 

Pentru Nico, un singuratic înnăscut, viaţa de aici nu 
era deloc așa cum și-o imaginase înainte, deși cu greu se 
putea spune că ar fi avut niște așteptări clare cu privire la 
ceea ce avea să găsească acolo după sosirea la mănăstire. 
Dar oricât ar fi fost de neclare reprezentările sale despre 
acel loc straniu unde bărbaţii erau antrenați să ajungă asa- 
sini, lucrurile stăteau în realitate altfel. 

Timp de ceasuri întregi, în fiecare zi, se lupta cu aerul 
pe terenul de instrucţie, înjunghia sau rănea manechine 
umplute cu paie, se ascundea de dușmani imaginari, 
arunca cu săgeți în ţinte aflate la distanţă și concepute 
sub formă de oameni. Era însă atât de preocupat să-și facă 
treaba bine, ca să-și păstreze reputaţia, ca să depășească 
provocările fiecărei noi zile epuizante, încât rareori se 
oprea să facă legătura dintre toate aceste acţiuni și realita- 
tea la care trimiteau sau cu calea pe care o apucase acum. 
Pentru că era antrenat cu grijă să treacă peste un prag fără 
să se gândească sau să ezite. Se aștepta de la el ca într-o zi 
să fie capabil să comită crime cu sânge rece. 

Ziua aceea era totuși destul de îndepărtată, iar până- 
atunci antrenamentul îl făcea insensibil față de o aseme- 
nea perspectivă, iar efortul intens îi tulbura capacitatea de 
a cugeta la ce vor duce toate acestea. După o vreme, Nico 
nu se mai gândea deloc la asta. 

A fost, așadar, o surpriză plăcută pentru el să-și dea 
seama cu câtă nerăbdare a început să-și aștepte ședințele 
zilnice de meditaţie. Aveau loc de două ori pe zi și durau 

câte o oră. Unii dintre ucenici nu le vedeau cu ochi buni, 
mai ales cei care încă ţineau la vechile lor convingeri reli- 
gioase, altele decât daoismul, ceea ce era ciudat, gândea 
Nico, de vreme ce tot ceea ce li se cerea ucenicilor era 
angajamentul de a respecta practicile daoiste ale liniștii. 

Nico nu era nici el un credincios fervent, în trecut 
fiind prea puţin legat de ritualurile la care mama lui îl 
obliga să participe, practicate de acei călugări plictisitori 
în templele lor pline de fum ori de câte ori avusese neferi- 
cirea să fie târât cu forța până acolo. Însă acum începuse 
să aștepte cu nerăbdare aceste ședințe de o oră în tăcu- 
tele strane din lemn lăcuit din sala impozantă sau afară în 
curte, când vremea era frumoasă. Nu prea aveau de-a face 
cu religia, a descoperit el, pentru că râshunii nu erau pre- 
ocupați de doctrină. Pur și simplu îngenuncheau acolo, 
cu mâinile odihnindu-se în poală, și se concentrau asupra 
fluxului calm al inspiraţiei și expiraţiei până ce un sunet 
de clopoțel anunţa sfârșitul ședinței. 

Cu timpul, Nico a descoperit că liniștea era ușor de 
atins odată ce a învăţat să se relaxeze menținându-și însă 
capacitatea de concentrare. La sfârșit se simţea împrospă- 
tat și adunat în sine; altfel spus, îi era mai bine în propria 
piele. 

Au trecut câteva săptămâni bune până și-a amintit 
să trimită o scrisoare acasă. Se simţea oarecum vinovat 
că își uitase mama așa de repede. Cu scrisul lui de mână 
dezordonat, a anunţat-o că o duce bine și a umplut restul 
paginii cu relatarea unor aspecte mai mundane ale noii 
sale vieți. A omis cu grijă orice referire la anumite situaţii 
disperate prin care a trecut. 

Kosh, vechiul prieten al lui Ash, s-a arătat destul de 
încântat să se îngrijească de expedierea scrisorii și a luat-o 

cu el în drumul său spre Portul Cheem pe care îl făcea 
împreună cu alți roshuni care mergeau să facă aprovizi- 
onarea. De acolo a fost dată în grija unui contrabandist 
care își câștiga existenţa forțând blocada manniană a 
Porturilor Libere. Nico a sperat să ajungă în cele din urmă 
la mama lui. E adevărat că după aceea nu s-a mai gândit 
prea mult la ea. 

De fiecare Zi a Nebunului primeau liber și puteau să 
desfășoare activităţi de voie. În asemenea zile, când cei- 
lalți se adunau în grupuri de câte doi sau trei, Nico îi lăsa 
cu zeflemele și micile lor complicităţi și o pornea de unul 
singur în drumeţie prin munții înconjurători, să petreacă 
câteva ore plăcute în propria companie, înconjurat de 
splendoarea lor înaltă și pură. Era un adevărat festin spiri- 
tual pentru el să fie singur cu gândurile lui care, în aseme- 
nea zile aparte, după o plimbare destul de lungă, erau mai 
mult un fel de ne-gânduri, la fel ca în copilărie, când se 
aventurase până pe dealurile din jurul casei ca să petreacă 
o după-amiază întreagă doar cu Boon; momente de pace, 
un fel de a ajunge la liniște. 

Toată această rutină și-a pus amprenta sa specială 
asupra lui. Pentru o vreme, Nico nu părea nici că avan- 
sează, nici că dă înapoi. 


O O O 


Într-o dimineață, înainte de micul dejun, Nico a zărit 
o fată străbătând curtea și a fost destul de luat prin sur- 
prindere ca să scape din mână găleata cu apă. Nu doar 
faptul că aparținea sexului opus l-a luat pe nepusă masă 
și a făcut să-i sară inima din piept. Și nici înfățișarea ei: o 
rochie neagră simplă care se potrivea cu părul care-i cădea 

lung și drept pe spate, încadrând un chip luminos cu tră- 
sături ascuţite și ochi mari. Mai degrabă era vorba de felul 
ei de-a merge, zvelt, sigură pe sine, cu o graţie a mișcărilor 
evidentă de sub rochia ei care i-a captivat privirea sa de 
bărbat dornic de atâta timp de oasemenea priveliște. Nico 
a uitat de găleată, luând-o la goană după ea, privind-o cum 
intră pe ușa care dădea în aripa de nord a mănăstirii. S-a 
gândit repede ce scuză să inventeze ca s-o urmărească și 
să afle cine este. 

Nico a dat buzna pe ușă și s-a uitat în dreapta și în 
stânga. Dispăruse. Pentru o clipă s-a întrebat dacă n-a fost 
o nălucire de-a lui. 


O O O 


În următoarele zile a văzut-o din nou de câteva ori. 
Dar de fiecare dată era doar o apariţie fulgurantă, și de 
fiecare dată el era ocupat cu antrenamentele sau în drum 
spre antrenamente și nu a putut zăbovi. Era frustrant și în 
curând și-a dat seama că își arunca mereu privirea încoace 
și încolo, căutând-o. 

— Cine-i? l-a întrebat pe Aleas într-o seară la cină. 

— Cine? a replicat Aleas trădându-se prin tonul pre- 
tins neștiutor. 

— Ştii cine! Fata pe care o tot văd pe aici. 

Aléas i-a aruncat un rânjet crud. 

— Aia nu-i doar o fată, Nico. Aia e fata maestrului 
meu și ai face bine să-ţi ţii privirea departe de ea — ca să 
nu mai vorbim de mâini. Maestrul meu este groaznic de 
protector. 

— Fiica lui Baracha? Nico a rămas stană de piatră la 
aşa o veste. 

— Nico, măsura în care ţie îţi place sau nu-ţi place un 
om nu prea are de-a face cu modul lui de a procrea. 

— Şi cum o cheamă? 

— Serese. 

Era un nume de rezonanţă merciană și Nico a remar- 
cat asta. 

— Da, a căzut de acord Aleas. Mama ei a fost merci- 
ană. Dar ce-i cu tot interogatoriul ăsta, sau nu-i nevoie 
să-ntreb? 

— Ce interogatoriu? a spus el, privind în lături. 

Dar apoi a continuat: 

— Cât timp stă pe-aici? 

Aleasa oftat: 

— Ce șarlatan mai ești! Dă-mi voie să mă repet, cu 
riscul de a părea pisălog! Este fiica lui Baracha și a venit 
aici pentru câteva săptămâni, să-și viziteze tatăl. Când se 
va încheia vizita, se va întoarce în Q'os, dat fiind că acolo 
lucrează pentru noi. În cazul în care, în timpul șederii 
sale la mănăstire, a fost molestată sau acostată în vreun 
fel — și prin molestată înţeleg dacă a fost interpelată, pri- 
vită, făcută obiect al dorinţei în timpul bâjbâielilor tale 
nocturne pe sub pătură — dacă se întâmplă oricare din- 
tre aceste lucruri între tine și ea în tot acest timp, atunci 
fii sigur că maestrul meu o să-ți pună un cuțit la coaie. 
Uită-te la el cum stă acolo. Se uită la noi chiar acum. Mai 
târziu o să mă muștruluiască pentru simplul fapt că am 
vorbit cu tine. 

Nico s-a rezemat precaut de spătarul scaunului. 
Nu se îndoia deloc de valabilitatea avertismentului lui 
Aleas. 

Chiar și așa, după ce Aleas s-a întors la mâncarea lui, 
Nico a cercetat sala de mese să-i mai surprindă o dată 

privirea fetei și a fost foarte dezamăgit când nu s-a întâm- 
plat asta. 


O O O 


În dimineaţa următoare li s-au încrucișat în sfârșit 
căile și el a simţit instantaneu că le-a fost menit să se întâl- 
nească. Nico credea în asemenea lucruri. 

Era de Ziua Nebunului, așadar, ziua lui liberă, și intra 
la spălătorie să-și primenească niște schimburi înainte de 
a o porni în plimbarea lui obișnuită de-a lungul văii. 

Acolo, în aerul plin de aburi din încăperea cavernoasă, 
ea își storcea ultima dintre hainele sale. Nico s-a oprit în 
ușă, neștiind dacă să intre sau să plece. 

— Bună, i-a spus ea pe un ton amical, după ce a arun- 
cat o privire peste umăr. 

Tonul ei l-a convins să intre. A închis ușa în spatele lui 
și a traversat încăperea. Și-a lăsat hainele lângă conducta 
de metal cu apă clocotind deasupra focului, apoi a dat din 
nou din cap în direcţia ei și a zâmbit. 

Fata a terminat de împăturit o vestă udă și a așezat-o 
pe grămada de rufe deja aranjate în coș. Avea mânecile 
rochiei suflecate și părul negru strâns la spate, iar faţa îi 
era îmbujorată de căldură și osteneală. Nico și-a dat seama 
că erau cam de-o vârstă. 

— Ce-i? a întrebat ea cu un zâmbet fugar, conștientă 
de faptul că o analiza. 

El a clătinat din cap. 

— Nimic. Eu sunt Nico, ucenicul maestrului Ash. 

A văzut-o cum s-a schimbat la față auzind asta — ca 
un fel de reconsiderare a omului cu care vorbea. Ochii ei 
negri au prins a-i scruta trăsăturile, părând să zăbovească 

asupra lor. Era genul de privire, după cum și-a dat el 
seama, care-l făcea mereu să se uite în lături roșind — iar 
în interior îl transforma într-un idiot luat cu tremurici. 

Nico a păstrat tăcerea, temându-se că orice i-ar ieși 
din gură ar putea fi niște bâlbe sau prostii sau, mai rău 
încă, și una, și alta. 

— Eu sunt Serese, ea spus fata, cu o voce gravă și răgu- 
șită. Ceea ce i-a provocat un fior în coapse. 

— Știu, a spusel, și a regretat imediat. 

Ea a părut încântată de asta — faptul că știa cum o 
cheamă sau că părea brusc stânjenit, nu știa care din două. 

— Atunci trebuie să fii merciană, a îndrăznit el, încer- 
când să-și recâștige stăpânirea de sine. Sèrese. Înseamnă 
„ascuţit“ în limba veche. 

— A, cred că ţi-am recunoscut accentul. 

— Da. Sunt din Bar-Khos. 

— Aha. Impresionată din nou. 

De afară s-a auzit un clopot bătând ora. 

— Ei bine, îți aparţine, a spus ea arătând către apa 
care clocotea, în timp ce-și aranja ultima haină spălată. 

— Așşteaptă, a spus el pripit, chiar când și-a amintit 
puternicul avertisment al lui Aleas. Dar pulsul i s-a întețit 
la gândul de a-i cere fetei să accepte să-și petreacă ziua lui 
liberă cu ea. Își imagina cum vor cutreiera valea împreună, 
vorbind, râzând, ajungând să se cunoască unul pe altul. E 
ziua mea liberă, i-a explicat el. O să ies să mă plimb după 
ce termin aici. Ce-ar fi să vii cu mine? 

Ea a părut să cugete la asta cel puţin preţ de câteva 
secunde. Dar apoi a scuturat din cap. 

— O să mă aștepte tata, mi-e frică. 

— O, a spus Nico, învins; deși o mică parte din el se 
simţea ușurată. 

— Poate altă dată, a spus ea, luminându-se. Când s-a 
aplecat să-și ridice coșul, Nico nu s-a putut abţine să nu-i 
admire formele văzute din spate. 

— Stai, a spus el brusc. Dă-mi voie să te ajut. 

— E în ordine. Mă descurc. 

El s-a făcut că n-o aude și i-a înșfăcat oricum coșul. 
Era mai greu decât se așteptase și abia și-a înăbușit un 
geamăt. 

Serese l-a urmat afară, în lumina puternică de pe hol, 
unde fețele le străluceau de transpiraţie, iar părul le atârna 
în șuviţe din cauza aburului. S-au oprit, s-au privit unul pe 
altul. Inima lui continua să bată nebunește. 

A dat s-o atingă. 

— Serese? 

Baracha stătea în ușa deschisă care dădea în hol. 

Fata și-a dat ochii peste cap. 

— La revedere, a murmurat zâmbind o scuză. S-a dus 
să i se alăture tatălui, privind încă o dată în urmă. 

Baracha a privit ameninţător la Nico, cu o expresie 
întunecată pe chip. 


O O O 


Era într-o după-amiază pașnică de Zi Întâi, iar Nico și 
ceilalți ucenici transpirau executând obișnuitele tehnici 
cali. Terenul de antrenament era plin de râshunii adunaţi 
să-și exerseze fiecare abilităţile, spaţiul acela deschis abia 
reușind să-i cuprindă pe toţi, în vreme ce, din turnul său, 
Osh6 putea fi văzut uitându-se la ei de la fereastra care 
dădea în curte. 

Ucenicii fuseseră expediaţi într-un colț îndepărtat, 
respirând din greu din cauza exerciţiilor de lovire pe care 

le practicaseră deja, acum executând niște combinaţii 
simple de lovituri din interior cu lovituri din exterior, așa 
cum îi instruia Baracha pe un ton nervos între un exercițiu 
și altul. 

În ziua aceea părea să fie la fel de irascibil ca întot- 
deauna, nici mai mult, nici mai puţin ca altădată, iar 
mâna lui aplicase deja scatoalce mai multora dintre ei 
care se mișcau prea lent pentru starea lui de spirit. La 
un moment dat a ridicat tonul la Aleas, pe motiv că nu 
era atent la ce făcea, ceea ce nu era neobișnuit, pentru că 
întotdeauna își bruftuluia tânărul ucenic mai mult decât 
pe toţi ceilalți, dar lui Nico nu-i plăcea să asiste la așa 
ceva, cum nu le plăcea nici celorlalţi. Cu toţii știau că 
Aléas era cel mai bun dintre ei și că nu merita un aseme- 
nea tratament. 

Tocmai în plină tiradă a sa o tăcere bruscă s-a lăsat 
peste terenul de antrenament. Baracha s-a oprit în mij- 
locul frazei, ochii furioși scânteindu-i să descopere sursa 
acestei noi perturbări. 

Acolo, umblând prin praf, Ash își făcuse apariţia, 
ducând în mânăo sabie băgată în teacă, ieșind să se antre- 
neze și el odată cu ceilalți, mai degrabă decât să exerseze 
de unul singur în zori. 

Roshunii adunaţi acolo s-au întors rapid să-și vadă 
de ale lor, dar ucenicii și-au dat seama că nu se mai pot 
concentra la fel de bine. Mulţi se uitau cu coada ochiului 
la bătrânul cu mantie neagră care se antrena împreună cu 
toți ceilalți, lama sabiei scânteind și strălucind în lumina 
soarelui, cu o serie de mișcări mult prea rapide pentru ca 
majoritatea să le poată urmări. Sursa aceasta de distragere 
nu a făcut decât să înrăutățească și mai mult dispoziţia lui 
Baracha, care i-a readus la ordine cu palme pe câţiva dintre 

ei, până când s-au concentrat cu toată seriozitatea asupra 
propriilor exerciții. 

După o vreme le-a permis să ia o pauză în care să bea 
apă și să respire. 

— Văd că bătrânul se joacă astăzi alături de noi, a stri- 
gat Baracha în direcţia lui Ash, destul de tare să-l audă toţi 
cei aflaţi în preajmă. Ash i-a întâlnit privirea o fracțiune 
de secundă, apoi și-a văzut mai departe de rutina lui. L-a 
ignorat deliberat pe masivul alhaziiu, iar Nico a văzut că 
lipsa lui de reacţie l-a lovit în orgoliu pe celălalt. 

În timpul pauzei, câțiva dintre ucenici s-au adunat 
în jurul lui Nico și l-au întrebat cum se manifesta maes- 
trul lui în acţiune. Nico a așteptat ca întrebarea lor avidă 
să lase loc tăcerii nerăbdătoare, apoi a mărturisit dintr-o 
suflare: 

— Este precum centrul de liniște al unei furtuni, iar 
ceilalți au dat din cap, reprezentându-și scena în minte. 
lar Aléas a chicotit. 


O O O 


În dimineaţa următoare, Nico s-a întâlnit din nou cu 
Baracha în drum spre exerciţiile de tras cu arcul. Alhaziiul 
tocmai ieșea din sala de arme și i-a tăiat calea văzându-l 
că înaintează spre el. 

— Tu! a hămăit el. 

— Eu? 

— Da, tu. Vino cu mine. 

— Trebuie să ajung la lecţie. O să întârzii. 

— Vino! Baracha s-a răstit scos din fire. 

Nico a înghiţit în sec în timp ce alhaziiul parcurgea 
holul. Pentru o clipă s-a gândit să spele putina, dar asta ar 

fi părut stupid și copilăresc. Dimpotrivă, s-a impulsionat 
să meargă înainte. 

Au trecut în grabă prin bucătăria foarte încinsă. Cei 
doi bucătari nu i-au luat în seamă, preocupaţi să se cion- 
dănească cine poate să folosească o oală. În capătul bucă- 
tăriei Baracha s-a oprit și a deschis o trapă din podea. A 
coborât în întuneric. 

Nico s-a uitat în jos către treptele de piatră și la sta- 
tura masivă a lui Baracha dispărând în beznă. Se întreba 
despre ce-o fi fost vorba. Dar apoi și-a dat seama imediat 
ce se întâmplă. 

„Un tată furios, extrem de protector“ 

— Aici jos, a răsunat ecoul vocii lui Baracha, care l-a 
tras parcă pe Nico după el, făcându-l să pună piciorul pe 
prima treaptă. Pe restul le-a coborât ca prin vis. 

Era o debara, cu pereţi din piatră și răcoroasă. Singura 
lumină venea de la treptele din spate. În întuneric Nico 
distingea forme atârnate în cârlige de oţel fixate de tava- 
nul de lemn: hălci de vânat, afumate și sărate, lângă saci 
de făină, mirodenii sau legume uscate. Ceva se legăna în 
cârlig chiar în dreapta lui. O pasăre abia curățată de pene 
și cu măruntaiele scoase. 

A luat-o în direcţia aceea, oprind în trecere balan- 
sul păsării cu o singură mână. A simţit-o la degete rece și 
cărnoasă. 

În faţa lui, o siluetă s-a mișcat în întuneric. A văzut o 
străfulgerare subită de alb: dinții dezveliți în rânjet ai lui 
Baracha. 

„N-am făcut nimic rău, s-a încurajat Nico în sinea lui. 
Doar am vorbit și noi câteva minute“ 

Asta nu i-a fost de mare ajutor, iar sudoarea a început 
să-i picure de pe frunte. 

— Aici, băiete. 

Nico a înghiţit nervos în sec. Într-un moment depla- 
sat de fantazare și-a dorit să fi avut o sabie la el. 

Tăcerea era grea ca într-un mormânt. Baracha stătea 
sprijinit de ceva, cu braţele încrucișate. Pe măsură ce se 
apropia, Nico a văzut că era ghizdul înălțat al unei fântâni 
de piatră, lat de vreo doi metri, acoperit de un grilaj rugi- 
nit din fier. În interiorul lui, la mare adâncime, putea auzi 
ecoul unei ape repezi curgătoare. 

Fără vreun alt cuvânt, Baracha s-a întors și și-a pus 
mâinile pe grilaj. L-a deschis icnind de efort și cu un scrâș- 
net de balamale. 

Nico s-a uitat în întunericul de jos. Apa curgea învol- 
burându-se, nevăzută, dar înfricoșătoare. I-a simţit răcoa- 
rea pe faţă. Era un izvor subteran care își croia drum chiar 
pe sub construcţia mănăstirii. 

Nico a făcut involuntar un pas în lături. 

— Ce vrei de la mine? a întrebat el. 

Baracha s-a aplecat să ridice ceva de jos. Era o găleată, 
plină de mușchi, fixată de o sfoară putredă. Capătul sforii 
era legat de grilajul de fier. 

Alhaziiul a coborât găleata în întuneric. 

— Cred că fiică-mea a pierdut ceva ieri, i-a explicat. 
Vreau să te cobori tu acolo să cauţi. 

Nico s-a mai îndepărtat cu un pas de fântână. 

— Sunt cât se poate de sigur că n-o s-o fac. 

Sfoara aproape s-a smuls din mâna lui Baracha, luată 
brusc de apă. El a strâns-o și mai puternic. Nico a auzit 
găleata izbindu-se de pereţii fântânii, zgomotul apei fiind 
și mai puternic la depășirea obstacolului. 

— O s-o faci, i-a spus Baracha. Într-un fel sau altul, 
ai să cobori acolo. 

Nico a privit uluit fața ascunsă de umbră a bărbatului. 
Nu-și dădea seama dacă vorbea serios. 

„Dacă încearcă să mă sperie, are sorți de izbândă!“ 

Nico a încercat să fugă, dar picioarele îi păreau înțe- 
penite pe podeaua de piatră. Baracha a înaintat cu un pas 
spre băiat, trăgând sfoara după el. Nico tot nu se putea 
mișca. 

Tânărul și-a deschis gura — să strige după ajutor, să-și 
pledeze nevinovăția, nu era sigur — când o palmă grea i-a 
poposit pe umăr. Degetele lui Baracha i s-au încleștat pe 
mantie. Haina i s-a strâns în jurul gâtului. Fără prea mare 
efort, alhaziiul masiv l-a împins îndărăt spre fântână. 

— Dă-mi drumul! a strigat Nico, simţindu-și picioa- 
rele târându-se pe podea. S-a încordat, încercând să scape 
din strânsoarea celuilalt. 

— Nu!a ţipat el furios, când gura întunecată a fântâ- 
nii i-a apărut înaintea ochilor. A încercat să ridice mâna 
spre faţa lui Baracha, degetele bâjbâind sălbatic după 
ochii celuilalt. Bărbatul și-a ridicat capul cât să nu-l 
ajungă. Strânsoarea i-a slăbit puţin când i-a băgat capul 
lui Nico în fântână, încercând să-i tragă și restul corpului. 
Mâinile lui Nico au bâjbâit să se agaţe de ghizdul lipicios, 
în timp ceapa nevăzută se învolbura rece ca gheaţa pe sub 
pământ. 

Și atunci, mărinimos, Baracha și-a slăbit strânsoa- 
rea și Nico s-a eliberat dintr-un salt. S-a îndepărtat clăti- 
nându-se de torţionar, prinzând expresia amuzată de pe 
faţa acestuia. 

— Nemernicule, i-a aruncat Nico, retrăgându-se în 
grabă, împiedicându-se de obstacolele atârnate de cârlige, 
în timp ce râsul lui Baracha îi sfârteca spatele cu batjocura 
pe care o transmitea. 

Nico nu s-a oprit decât după ce-a ajuns afară, în aer 
liber, înghițind cu noduri, închizând ochii pe jumătate 
în lumina soarelui și blestemându-se pentru cât de prost 
fusese. 

Serese, din câte a auzit după aceea, a fost trimisă din 
mănăstire în aceeași zi. 

CAPITOLUL 14 


Asigurări divine 


În anticamera fără ferestre a arenei cunoscute ca Shay 
Madi, Kirkus își privea mama vorbindu-le preoților adu- 
naţi înaintea ei. 

Cei doi ani petrecuți în calitate de Sfântă Matriarhă a 
Imperiului începuseră să-și pună amprenta asupra ei, în 
ciuda Laptelui Regal atât de costisitor pe care-l consuma 
în fiecare dimineaţă. Ridurile vizibile care-i brăzdau frun- 
tea puteau proveni doar din obiceiul de a se încrunta de 
îngrijorare, deși azi și aici, în public, mama lui prefera să 
zâmbească, și încă să zâmbească des. 

Îmbătrânirea vizibilă fusese primul lucru pe care 
Kirkus îl observase la întoarcerea din călătoria prin 
Imperiu împreună cu bunica lui, când dăduse cu ochii de 
chipul mamei pentru prima dată după multe luni. Fusese 
și primul lucru pe care îl comentase, ceea ce îi adusese ei 
râsul pe buze și lui un sărut blând pe frunte din partea 
mamei. 

Cu excepţia lănţișoarelor preoțești de aur atent lucrate 
care se legănau prinse de la lobii urechilor până la nări și a 
reflexiei luminii pe luciul craniului ei ras, mama lui putea 
fi confundată cu matroana unui bordel obscen de la oraș 
ajunsă în punctul culminant al unei nopţi acceptabil de 
aglomerate. Faţa netedă a lui Sasheen era îmbujorată de 
la căldura emanată de atâtea trupuri strânse laolaltă, de 

nenumăratele lumini de gaz din alcovurile acoperite de 
funingine înșirate de-a lungul pereţilor și de lipsa oricărei 
adieri venind dinspre intrarea însorită din zidul aflat în 
spatele ei și care dădea spre estrada imperială. Stătea cu 
o mână în șold. Sub bărbia ridicată, sânii grei împungeau 
pânza albă a rochiei. 

Ademenitoare, dar periculoasă era primul gând care 
trecea prin mintea majorităţii bărbaților. Era, probabil 
singurul lucru pe care Kirkus îl știa despre tatăl său — în 
măsura în care ea era un indiciu al gusturilor acestuia în 
materie de tovarășe de pat. 

Preoţii și preotesele care umpleau încăperea vor- 
beau între ei, cu excepția celor adunaţi chiar lângă Sfânta 
Matriarhă. Aceștia o ascultau cu respect pe Sasheen, dar 
vorbeau la rândul lor cu o lipsă de formalism obișnuită 
pentru Marii Preoţi din Q'os și care-l luase prin surprin- 
dere pe Kirkus în cea dintâi împrejurare în care s-a aflat 
în prezenţa curţii liderului anterior, Patriarhul Nihilis. 
Kirkus se așteptase la un grad mai mare depompă și cere- 
monial, așa cum se obișnuia la ceremoniile oficiale de stat. 

În schimb, marii preoți din Q'os se comportau ca niște 
camarazi incomozi implicaţi într-o conspirație de propor- 
ţii și insuportabil de ambițioasă: nu mai puțin decât luarea 
în stăpânire a întregii lumi. Deferenţa pe care alegeau să 
i-o arate Sfintei Matriarhe nu venea doar din respectul față 
de poziția acesteia, dat fiind că ajunsese în felul în care o 
făcuse la conducerea Imperiului Mann, venind parcă de 
nicăieri, ci din teama faţă de graba cu care înăbușea până 
și cel mai mic semn de nesupunere, așa cum se întâmplase 
cu moartea atâtora dintre foștii lor colegi. 

Exista o ameninţare care le sufla în ceafă chiar acum, 
întruchipată de două gărzi de corp ale ei de statură masivă, 

cu ochii mascaţi de ochelari de protecţie cu lentile fumurii, 
astfel încât nimeni să nu-și dea seama de direcţia privirii 
lor și cu mâinile acoperite de mănuși cu ţinte otrăvitoare. 

Kirkus era atent doar pe jumătate la ce aveau de spus 
mama lui sau ceilalți. Astăzi nu avea loc o întrunire ofici- 
ală a curţii, ci era doar o după-amiază de relaxare la Shay 
Madi, în care membrii castei superioare aveau ocazia să 
socializeze în timp ce vizionau divertismentele din arena 
publică. Cu toate acestea, era vorba despre bărbaţi și femei 
aflați în poziţii superioare și nu se puteau abţine să nu 
tragă sfori pentru a obține avantaje materiale. 

Kirkus le-a dat voie acestor preocupări meschine 
să treacă peste el în vreme ce îmbuca din carnea moale 
a unui fruct de parmadio, tremurând la fiecare împun- 
sătură de plăcere narcotică dată de spargerea în dinţi a 
sâmburilor amari. Din când în când, privirea îi cutreiera 
încăperea și-i cerceta pe ocupanții acesteia inhalând din 
vasele lor aburinde sau din licorile răcoroase aromate. Dar 
de fiecare dată, operația aceasta de scrutare sfârșea prin 
a se opri asupra ușilor duble masive din capătul cel mai 
îndepărtat. 

Lara nu avea să apară astăzi, bănuia el. Într-adevăr, 
ultimul său iubit, generalul Romano, venise de unul sin- 
gur și stătea acum într-un colț, prins într-o discuţie înfo- 
cată cu generalul Alero. Chiar în timp ce Kirkus îl analiza 
pe tânărul general, bărbatul și-a întors capul și cei doi 
și-au încrucișat privirea. 

Scântei de ură se transmiteau în schimbul de priviri. 

Romano era nepotul ultimului Patriarh și era conside- 
rat urmașul cel mai notabil din rândurile celei mai vechi 
și mai puternice familii din cadrul ordinului. Tânărul 
Romano era cel dintâi rival în raport cu poziția deţinută 

de Sasheen, deși era clar că avea să aștepte ca domnia ei 
să ajungă la capăt înainte de a încerca să preia conduce- 
rea, perioadă în care mulți se așteptau de la Kirkus însuși 
să-și asume poziţia de Patriarh; nici că se putea ca Lara 
să-și fi găsit un nou iubit mai bine poziționat împotriva 
lui Kirkus decât acesta de acum. 

În partea cealaltă a camerei, Romano a dat din cap în 
direcţia lui Kirkus, care s-a înclinat ca răspuns, ferindu-și 
ochii. 

Lara ar fi venit cu Romano, dacă ar fi avut chef. Era 
evident că încă îl evita pe Kirkus. Ultima lui răbufnire 
în public, în băile de sus din Templul Șoaptelor în ziua 
întoarcerii sale, a constituit un motiv de jenă pentru 
amândoi. 

Sperase că, văzând-o pe Lara din nou, avea să rămână 
calm și înţelept în privinţa situației lor. Spera că se matu- 
rizase cel puțin până în acest punct în timpul aventuri- 
lor sale peste hotare. În schimb, de îndată ce dăduse cu 
ochii de ea, trupul lui a suferit o reacție copleșitoare de 
șoc, astfel că, stând acolo în turnul său, uluit în vreme ce 
ea trecea pe lângă el fără să arunce nici măcar o privire 
în direcţia lui, Kirkus s-a trezit ţipând în spatele ei când 
fata se îndepărta, vocea tremurându-i atât de tare de furie, 
încâta avut nevoie de câteva clipe bune ca să-și dea seama 
ce spusese. 

— O să-ţi cer în curând consimțământul, Matriarhă, 
îi șoptea preoteasa Sool mamei sale. Să mai fie cam o lună 
de acum încolo până la aniversarea Augeriilor din Mann. 

Kirkus simţea că i s-a pus un nod dureros în gât. Și-a 
mutat privirea de pe ușile închise către fundul încăperii 
și s-a concentrat din nou asupra conversaţiei generale din 
jurul lui. 

Preoteasa Sool își ţinea capul plecat, făcând pe supusa 
loială, deși Kirkus bănuia uneori că lucrurile stau cu totul 
altfel. 

— Va trebui să știu dacă planurile noastre de come- 
morare sunt adecvate. La urma urmelor, acesta este anul 
în care sărbătorim cea de-a cincizecea aniversare a dom- 
niei manniene. Poate că ne poți da și tu câteva idei. 

— O, nu te aștepta să scoţi ceva de la mine, i-a replicat 
mama lui cu o fluturare a mâinii, cu cealaltă ţinându-și 
rochia ridicată deasupra unei coapse întinse, să se răco- 
rească. O să te las pe tine și pe ai tăi să luaţi asemenea 
decizii, știi asta. Crede-mă, am alte lucruri care să mă pre- 
ocupe chiar în momentul de faţă. 

— Da, a spus Sool umilă, capul plecându-i-se și mai 
mult. Cred că am și auzit de ele. Această nouă petiție a 
lui Mokabi: un alt plan de invazie a Porturilor Libere. 
Bătrânul războinic se agită, fără îndoială, tot mai mult, 
acum că se apropie clipa retragerii. 

— Ca de obicei, urechile tale prind doar șoapte pur- 
tate pe aripile plictiselii. Era multă nerăbdare în tonul 
mamei sale și o oboseală pe care Kirkus a observat o mai 
des ca niciodată în aceste zile. 

— Totuși. Chiar și așa... a continuat Sool, apoi s-a 
întrerupt brusc. 

Lui Kirkus îi venea să râdă de ea. 

— S-ar părea că tu și mama sunteți cele mai bune 
prietene, a spus el glumind. Cine altcineva arasculta cică- 
lelile voastre? 

Sool a zâmbit, deși putea la fel de bine să fi fost și o 
grimasă. 

— Mamataţi-a dat naștere la vremea ei, a spus ea. Ai 
putea avea un pic de respect pentru ea, puișor. 

Replica lui a fost un alt pocnet de seminţe zdrobite 
în dinți. A renunţat să rostească ce-ar fi vrut să zică în 
continuare. 

Kirkus privise cu interes acest schimb de replici. În 
felul ei subtil, Sool fusese ca o mătușă afectuoasă pentru 
Kirkus pe măsură ce băiatul a crescut, cel puţin în măsura 
în care putea fi afectuoasă oricare dintre femeile ordinu- 
lui, unde asemenea legături se alimentau din loialitate 
și necesitate — cu siguranţă nu din dragoste și rar din 
bunătate. În copilărie, Kirkus trăise în Templul Șoaptelor, 
în apartamentele mari ale mamei și ale bunicii, una din- 
tre ele fiind ultima glammari, sau consoartă.aleasă, pen- 
tru Patriarhul Aslan, cealaltă, un sfetnic de încredere 
pe căile credinței. Sool le vizitase adesea pe femeile de 
acolo, fiind uneori însoţită de fiica ei, Lara. În serile de 
vară, Sool le istorisea povești din trecut, el și Lara stând 
împreună în balconul camerei sale, cu nenumăratele ani- 
male pe care le adunase de-a lungul anilor țipând și trăn- 
cănind în cuștile lor, în timp ce lumina înserării plana 
ca un giulgiu deasupra orașului Q'os care se întindea la 
picioarele lor. 

Din acel punct înalt de observaţie situat într-o aripă 
a Templului Șoaptelor, forma completă a orașului insulă 
era pe deplin vizibilă. Pe coasta de est, un limb natural de 
pământ pătrundea diagonal în mare; spre nord se puteau 
vedea cele patru gropi de gunoi făcute de oameni, care 
semănau atât de mult cu niște degete: toate cele Cinci 
Orașe, cum erau cunoscute la modul colectiv, fiecare 
populând marginea apei cu clădiri. În copilărie, Kirkus 
cercetase locurile de la est la vest: insula se putea vedea în 
forma unei mari mâini deschise, cu palma orientată spre 
cer, degetul său mic trunchiat pentru a simboliza degetul 

mic parţial amputat al urmașilor lui Mann. Nu se plictisise 
niciodată de acest peisaj, copil fiind, cocoţat acolo, în chiar 
inima orașului. 

În acele seri călduroase de altădată, Sool își depănase 
poveștile cu o voce aspră șoptită, ca și cum cuvintele ei 
erau obiecte de preţcare trebuiau păzite. Îi vorbise băiatu- 
lui de vremea când propria ei mamă și bunica lui lucraseră 
în secret în tinereţea lor pentru cult, în acea perioadă de 
foamete și ciumă cunoscută drept Marea Încercare, fiecare 
dintre ele neînfricate, înrudite spiritual, recrutarea lor în 
ordin fiind rezultatul faptului de a fi împărțit fără supă- 
rare același bărbat. 

Ambele luaseră parte la Noaptea Cea Mai Lungă, 
seara aceea care urmase distrugerii orașului prin foc. 
Acţionând împreună, îl omorâseră pe unul dintre oficia- 
lii cei mai importanți ai orașului, care trăia într-o splen- 
doare opulentă în palatul său, în timp ce orașul zăcea în 
ruine și în foamete de jur împrejur. Ambele asistaseră la 
execuţia frenetică a reginei-copile, avându-și chiar fiecare 
micul său rol în asta. Îngenuncheaseră epuizate și gâfâind 
la picioarele Marelui Preot Nihilis însuși, când a fost uns 
drept Primul Sfânt Patriarh din Mann. 

Sool le spusese lui și Larei toate aceste lucruri, și 
multe altele, mândră se pare de legătura de rudenie din- 
tre familia ei și a lui, de ascensiunea reunită a lor la putere. 
Abia după ce a mai crescut, Kirkus a aflat și celelalte vari- 
ante ale acestor povești. Și-o amintea pe bunica lui, pe 
jumătate tăiată după o curăţare ritualică, zăcând în pat și 
vorbind ca în transă, înșfăcându-l pe Kirkus de mână pen- 
tru a-l ţine alături în timp ce-i povestea despre asasinarea 
vechii sale prietene, mama lui Sool, pentru că renunţțase 
să urmeze căile lui Mann. 

Trecuse deja mai bine de un an de când Kirkus n-o 
mai întâlnise pe Sool în carne și oase. Cum stătea în fața ei 
în învălmășeala din anticameră, a văzut-o prin ochii sine- 
lui său de copil și s-a întrebat când au pierdut legătura 
aceea specială care-i procurase atâta bucurie în copilărie. 
A presupus că s-a întâmplat poate din cauza faptului că 
el și Lara au luat-o pe drumuri diferite, dar reflectând 
mai profund, și-a dat seama că povestea e mai veche de 
atât. De când crescuse, și-a dat el seama, de când nu mai 
avea nevoie în viaţa lui de oameni ca matroana aceasta 
binevoitoare. 

„O să mă debarasez de femeia asta, s-a gândit Kirkus, 
uitându-se în ochii ei albaștri și ea într-ai lui. Și de toată 
bunăvoința pe care mi-a arătat-o vreodată.“ 

Kirkus și-a ridicat mâinile la piept, apoi le-a întins 
înainte, într-un gest de concesie. Femeia a clipit, luată prin 
surprindere. 

Lângă el cineva își dregea vocea. Era Cinimon, marele 
preot al sectei Monbarri — acel cult în cult ai cărui mem- 
bri se declaraseră inchizitori și apărători atât de fervenţi ai 
credinţei, că-i speriaseră pe toţi ceilalți. Bărbatul vorbea cu 
o voce asemenea nisipului mișcător de pe cursul unui râu, 
expresia fiindu-i indescifrabilă în spatele poverii lăsate de 
nenumăratele piercinguri care-i împodobeau faţa. 

— E adevărat, așadar? a întrebat-o el pe Sasheen. 
Mokabi crede că în sfârșit poate învinge rezistența Portu- 
rilor Libere? 

Sasheen a plecat capul parcă pentru a reflecta asupra 
întrebării. 

— Asta crede el, da, deși nu ne-am făcut timp pro- 
priu-zis încă să ne uităm peste propunerile lui. I-a aruncat 
oprivire lui Sool. Mă voi întâlni în curând cu generalii mei 

ca să discutăm problema aceasta. Vei fi primul, desigur, 
care va auzi ce-am hotărât. 

— Mai trebuie să decidem și în chestiunea Zanzahar, 
a mormăit micul Bushrali din spatele buzei pocalului, 
Marele Preot al Regulatorilor, evident că deja beat. Aceste 
discuţii echivoce în privinţa preţului cerealelor și sării nu 
ne sunt de niciun folos nouă. Dacă nu micșorăm preţurile, 
iar Califatul își extinde apele teritoriale cu două sute de 
laquri înspre Porturile Libere, așa cum ameninţă s-o facă, 
atunci acest război de uzură se poate transforma într-un 
război fără sfârșit. 

Cinimon a dat din cap, masivele sale piercinguri faci- 
ale zornăindu-i laolaltă, în timp ce ochii negri îi strălu- 
ceau în mijlocul lor. Braţele și picioarele preotului erau 
goale sub sutana lui în întregime albă; se încreţeau din 
cauza ţepilor de metale preţioase îngropate sub piele, 
ţepi care se desfășurau ca o mulțime de șerpi în jos înspre 
glezne și către picioarele încălțate în sandale — de parcă, 
în orice moment, aveau să iasă de sub piele și să se răsu- 
cească liberi pe pământ asemenea unor creaturi vii. 

— Ar trebui să venim cu propriile cereri înaintea 
Califatului, s-a văicărit preotul. Ar trebui să insistăm să nu 
le mai vândă Porturilor Libere cerealele pe care le cumpără 
de la noi. Este de-a dreptul obscen. Nici măcar nu mai 
încearcă să țină ascunsă practica asta. 

— Înaintează tu o asemenea cerere și riscăm un 
embargo, s-a văitat Bushrali, oprindu-se să-și ducă mâna 
la buzele înroșite de vin ca să mascheze un râgâ:it. Și ce-o 
să ne facem atunci, fără un furnizor constant de praf de 
pușcă? 

— Așa să fie, atunci, a intervenit Kirkus, destul de 
indignat în cele din urmă ca să se bage în discuţie. Poate 

că a sosit momentul să punem la încercare monopolul 
acesta al Zanzaharului și să vedem cât timp vor supravie- 
țui fără cerealele noastre. M-am uitat și eu peste cifre la 
fel ca toată lumea. Nu sunt sigur că vorbesc doar despre 
un singur rezultat. 

— Foarte bine spus, a căzut de acord Cinimon, iar 
mama lui l-a privit și ea cu interes, deși n-a zis nimic. 

Bushrali și-a manifestat iritarea fluturându-și pocalul, 
un jet de vin roșu revărsându-se pe podeaua de marmură 
asemenea unor perle de sânge. 

— Cifrele sunt exacte, tinere stăpân. Stocurile noastre 
de praf de pușcă se vor termina înainte ca Zanzahar să fie 
nevoit să caute grâu, sare și orez în alte părți. Crezi că vor 
permite ca lucrurile să urmeze alt curs? Crezi că ne vor 
raţionaliza proviziile de praf de pușcă doar pentru că nu 
le place să negocieze? Ei știu până la ultimul gram ce se 
găsește în depozitele de pe cuprinsul întregului Imperiu. 
Ştiu cât folosim lunar împotriva celor din Bar-Kosh și de 
aiurea. Știu și când un depozit de-al nostru s-a deteriorat 
până la a nu mai putea fi folosit. 

— Pe cine credeţi că încearcă din greu Regulatorii 
mei să contracareze? Pe rebeli și pe eretici, poate? Da, 
într-adevăr, pentru că în fiecare săptămână predăm sute 
de asemenea trădători în mâinile lui Monbarri al lui 
Cinimon după ce noi înșine ne-am făcut felul cu ei. Dar 
vă spun un lucru: cel puţin jumătate din rapoarte exprimă 
îngrijorări doar la adresa lui El-mud. Aripa Nopţii are ochi 
și urechi pretutindeni și trebuie să găsim o modalitate de 
a-i neutraliza. 

Bărbatul s-a oprit, observând scânteia de mânie din 
ochii lui Kirkus. Părea să-și amintească, în sfârșit, cui i se 
adresa, pentru că s-a înroșit brusc, scalpul său chel fiind 

de o paloare cadaverică în contrast cu roșeața feței, și a 
aruncat o privire în direcţia lui Sasheen și a celor două 
gărzi de corp care o flancau. Bărbatul s-a făcut mic. 

— lartă-mă, i-a spus lui Kirkus. Se pare că am băut 
prea mult și că încep să dau lecţii unui bărbat ca și cum ar 
fi încă un copil. 

Kirkus a continuat să-l ţintuiască cu privirea, bucu- 
rându-se să-l vadă cum se agită. Cinimon a fost cel care a 
rupt în cele din urmă tăcerea care se lăsase între ei. 

— Aș crede, Bushrali, că tu ar trebui să fii ultimul care 
să accepte așa un deficit în dotările sale. 

— Eu nu măsluiesc adevărul așa cum fac alţii, i-a 
întors-o el. 

Pe un ton mult mai temperat, i s-a mai adresat o dată 
lui Kirkus. 

— Aceşti oameni ai deșertului din Zanzahar au trans- 
format într-o adevărată artă jocul cu umbrele și obține- 
rea de informaţii de mai bine de o mie de ani. Nu poţi 
spera să-i prostești pentru mult timp. Agenţii din El-mud 
sunt adevăratul motiv al monopolului din Zanzahar. Nici 
măcar nu ne putem gândi la o invazie a Califatului fără ca 
ei s-o afle. Să vorbești despre aceste lucruri, chiar și aici, în 
această încăpere plină de oamenii cei mai loiali, înseamnă 
să spui prea multe. 

— Păi, tocmai de aia nu e decât vorbărie goală, l-a 
întrerupt Sasheen însăși, cu blândeţe. Nu avem nici un fel 
de intenţii privind Zanzahar, nici acum, nici mai târziu. Și 
părea sinceră în ceea ce spunea, deși chiar în acel moment 
Kirkus și-a dat seama că mama sa nu exprima pe deplin 
adevărul. Mormăitul lui de neîncredere i-a atras o scân- 
teie de avertizare din partea ochilor ei. Și-a ascuns repede 
zâmbetul luând încă o îmbucătură de parmadio. 

— Poate că ai uitat lecţiile de istorie pe care am insis- 
tat atât de mult să-ţi fie predate? i-a reproșat ea. Cum au 
căzut cei din Markesh când au atras un embargo asupra 
lor pentru că au ţinut pentru ei Insulele Cerului și sursele 
de praf de pușcă de acolo? 

Cunoștea prea bine istoria, dar nu avea de gând să 
înghită momeala. A continuat să mestece și i-a întors 
mamei privirea cu care îl cerceta ea însăși. 

— Fără artilerie, dușmanii i-au făcut una cu pămân- 
tul în curs de zece ani. Ar trebui să ţii minte asta, fiule. 
Markesh era departe de a fi slab. Imperiul lor comercial era 
atât de influent, încât chiar și acum toţi cei din Mideres 
tot mai vorbesc limba comercială. Dacă nu erau ei, încă 
mai foloseam cu toţii tuburi de fier drept tunuri și bețe 
goale pe dinăuntru pe post de puști. Și totuși au căzut. 
Chiar crezi că suntem imuni faţă de o soartă similară? 

— Noi suntem Mann. Ei nu erau. 

— Noi suntem Mann, e adevărat. Dar nu suntem 
invulnerabili. Poate că în timpul recentului tău cull ţi-ai 
adus aminte și de asta, nu? 

N-a mai spus nimic, cel puţin nu în faţa celorlalți. 

Kirkus i-a aruncat cotorul de la parmadio unui sclav 
care trecea pe acolo și și-a șters mâinile de mantie. Nu 
a mai spus nici el nimic, iar conversaţia a luat-o în alte 
direcţii. 

Mama lui se făcuse lividă la întoarcerea sa, furioasă 
până la punctul de a-l plesni, când a aflat că a înjunghiat-o 
pe purtătoarea unui sigiliu în timpul cullului. 

— Crezi că nu vor încerca să pună mâna pe el, chiar și 
aici? urlase Sasheen la bunica lui. 

— Putem invoca accidente în apărarea noastră, dacă 
o s-o facă, a auzit-o replicând pe bunica lui, de după ușa 

grea unde se pitise să asculte. Liniștește-te, fata mea. Nu 
am ajuns atât de sus temându-ne de năravurile roshunilor. 
O asemenea îngrijorare este semn de slăbiciune. Trebuie 
să te eliberezi de asta. 

Kirkus însuși nu-și făcuse iniţial asemenea griji. 
Cullul îl schimbase, într-un fel sau altul. Obișnuita lui 
aroganță zilnică luase în schimb forma a ceva mult mai 
profund, astfel că se simţise îndreptăţit în fiecare dintre 
acţiunile sale, nesemnificativă sau plină de consecinţe, 
oricum ar fi fost ea. Știa, odată cu fiecare atingere a dege- 
telor, că luase viața cuiva cu propriile mâini. Își subjugase 
voinţa sarcinii respective ca să descopere că nici nu era așa 
de greu, la urma urmelor. În final, Kirkus experimentase 
pentru câteva momente bucuria cărnii divine. 

La sosirea acasă, la Templu, după marele lor turneu de 
iniţiere, se așteptase pe jumătate ca Lara să ardă de nerăb- 
dare să-l vadă pe bărbatul proaspăt maturizat din viaţa ei 
și să-i sară grăbită în braţe într-o manifestare pe deplin 
satisfăcătoare de regrete și lacrimi. Ultimul lucru la care 
se gândise era perpetuarea vechii lor ostilităţi. 

După această ultimă lovitură de respingere, Kirkus 
s-a descoperit pe sine devenind extrem de retras în apar- 
tamentele sale, ținându-i mai tot timpul la distanţă pe 
ceilalţi prieteni ai săi. A început să reflecteze la imaginea 
sigiliului atârnând la gâtul fetei moarte. La el soseau nein- 
vitate povești despre râshuni, despre miturile imposibile 
care-i înconjurau. Își simțea stomacul dat peste cap de 
vârtejuri de spaimă, până ce nou-descoperitul său senti- 
ment al puterii a început să se diminueze. 

Aveau să mai fie și alte culluri, și alte purificări. Avea 
să simtă din nou puterea de atunci și să exerseze acest simţ 
până ce va ajunge să și-l însușească cu totul. Dar între timp 

simţea acea neliniște tulburătoare care-l măcina stând 
treaz noaptea, ascultând ușile care se închideau în depăr- 
tare, tăcerile care nu erau deloc tăceri, ci doar sunete prea 
subtile ca să le perceapă. 

Kirkus și-a privit mâinile și le-a simțit sudoarea lipi- 
cioasă. Nările păreau să-i fie înfundate de mirosul arenei 
de afară, care pătrunsese în el. 

„Trebuie să mă spăl“, s-a gândit. 

S-a întors să-și ceară scuze că pleacă, dar l-a văzut pe 
preotul Heelas apropiindu-se dinspre intrarea care ducea 
la loja imperială, bărbatul fiind învăluit în dantela care a 
fluturat o clipă când a trecut printr-o perdea de lumină 
solară în anticamera dinăuntru. 

— Sfânta Doamnă, a anunţat îngrijitorul mamei sale 
cu o plecăciune. Oamenii te așteaptă. 

Rumoarea din cameră a încetat. Într-adevăr, vocea 
mulțimii se amplificase între timp până la a deveni o 
incantaţie percutantă pe care Kirkus o resimțea în stomac. 

— Atunci să mergem să le facem pe plac, a spus 
Sasheen, cu zâmbetul înflorindu-i pe chip într-o clipă. 

Kirkus și-a șters din nou mâinile de mantie și a oftat, 
urmând-o afară, marii preoţi înșirându-se în spatele lor. 

La apariţia lui Sasheen, o sută de mii de voci și-au vuit 
aprobarea din lojele vastei arene. Ea a ridicat o mână să-i 
salute și pentru o clipă Kirkus a uitat de nemulţumirile 
sale personale, simțind un puseu de entuziasm străbă- 
tându-i corpul. 

În loja imperială rezervată Sfintei Matriarhe și preoți- 
lor ei era mai răcoare, cerul de deasupra fiind senin și stră- 
lucitor. Pe nisipul arenei Shay Madi, o mulțime de bărbaţi 
și femei goale stăteau strânși laolaltă în lanțuri, arătând 
ca niște refugiaţi ai unei catastrofe naturale. Erau eretici 

de pretutindeni din Imperiu, surprinși practicând vechile 
religii — un semn pe furiș făcut unuia dintre spiritele pro- 
tectoare, o rugăciune adresată Marelui Nebun — și pârâţi 
de un vecin sau chiar de către o rudă. 

Printre ei erau și unii săraci; cei fără adăpost sau 
infirmi, cei care abia se puteau hrăni pe ei înșiși, nicide- 
cum să prospere. Aceștia erau oamenii consideraţi rebu- 
turi în ochii lui Mann, cu toţii paraziți și hoituri, aflaţi la 
distanţă de ani-lumină de carnea divină. 

Unul câte unul, aceștia erau stigmatizați de membrii 
Monbarri în sutane albe, de inchizitorii necruţători ai 
lui Cinimon, piercingurile lor grele atârnând întunecate 
în lumina soarelui. Unii aveau să fie trimiși de aici către 
tigăile sărate ale Marelui Mangal, ca să-și petreacă restul 
scurtelor vieţi în robie. Dar majoritatea aveau să ajungă 
sclavi în orașele Imperiului, ca muncitori sau chiar ca 
obiecte sexuale. Cei nefolositori aveau'să devină sursa de 
divertisment a mulțimii aici, în arenă. 

Activitatea de stigmatizare a încetat repede, acum că 
Sasheen stătea cu amândouă mâinile ridicate. Membrii 
Monbarri stăteau pregătiţi cu lațurile de frânghie și cu fia- 
rele înroșite transpirând de efort și așteptându-i cuvintele. 
Mulţimile au amuţit. 

Sasheen a strigat cu o voce limpede și înaltă care a 
răsunat în celelalte loje ale arenei. Le-a vorbit ceea ce 
doreau să audă mai mult de la Sfânta Matriarhă: cum, în 
devoţiunea lor, erau cu toţii parte din Mann; cum prin 
marea lor loialitate construiseră împreună ca un singur 
om acest mare imperiu. Erau biruitori în viaţă, le-a decla- 
rat ea, pentru că au contribuit la răspândirea credinţei 
adevărate, iar când moartea va veni să-i ia, îi va găsi la fel 
de biruitori. 

Toate nu erau decât prostii, Kirkus știa prea bine asta, 
în timp ce se uita pe deasupra mulțimilor strânse laolaltă; 
deși se umfla în pene de mândria momentului. Privirea i-a 
coborât spre arenă și a pofitit la șirurile albe ale femeilor 
goale adunate ca o turmă în mijloc, fiecare stând cu faţa 
spre interior parcă pentru a-și ascunde rușinea și a-și păzi 
ochii de ceea ce o înconjura. Kirkus le putea auzi respiraţia 
epuizată, dar și, în depărtare, strigătul strident al pescăru- 
șilor în golful Primului Port. 

Mama sa l-a apucat brusc de încheietura mâinii, 
luându-l prin surprindere când i-a ridicat-o în aer și i-a 
strigat numele în fața mulțimilor. Un alt vuiet s-a făcut 
auzit. 

Kirkus a simţit cum i se umezesc ochii. Cum i se face 
pielea ca de găină. Încă o dată a fost umplut de Mann, de 
sentimentul propriei importanţe. 

De divinitatea lui. 

CAPITOLUL 15 


Inshasha 


— l-ai spus maestrului Ash despre asta? l-a întrebat Aleas. 

Nico, cu o furcă în mână, a îndesat gunoiul împrăștiat 
într-o căldare și a clătinat din cap. 

— Nu l-am mai văzut de atunci. 

— Poate-i mai bine să nu afle, l-a sfătuit Aleas, și el cu 
o furcă în mână, stând într-o rază de soare care pătrundea 
prin ușile deschise ale grajdului unde fuseseră amândoi 
trimiși de Olson, însărcinat cu disciplina în mănăstire, din 
cauza proastei îndepliniri a sarcinilor de curăţare a bucă- 
tăriei în seara precedentă. 

În jurul lor grajdurile erau goale, catârii și cei câțiva 
zeli aflați în proprietatea mănăstirii fiind scoși la păscut pe 
pantele mai joase. Sarcina lor aici era să adune gunoiul care 
urma să fie folosit pe post de combustibil. Aleas a căscat, la 
fel de obosit ca și Nico de pe urma nopții dinainte petrecute 
afară, în timp ce ucenicii își făceau turele obișnuite de pază. 

— Asta n-ar face decât să-i învrăjbească și mai mult. 
Maestrul meu s-a jucat cu tine, Nico, dar eu te-am averti- 
zat cu privire la ce s-ar putea întâmpla. Putea fi și mai rău. 

— Dar n-am făcut decât să vorbesc cu ea... doar un 
moment. 

Aleas s-a întins de spate, cu un pocnet de oase. 

— Sigur că asta ai făcut, a spus el. Și lasă-mă să ghi- 
cesc. Când maestrul a dat peste voi, care doar vorbeați, tu 

stăteai probabil aproape de ea, cu limba pe afară, cu ochii 
ţintă pe rotunjimile ei și cu cocoșelul la fel de ţeapăn ca 
degetul meu mic pe sub mantie. Un bărbat ca Baracha, 
dacă e vorba despre fiică-sa... o să observe treburile astea. 
Și Aleas a mimat o ridicare solemnă din sprâncene și s-a 
întors să mai găsească nutreţ de luat în furcă. 

Și Nico i l-a dat cu împrumut, în forma unei mâini 
pline de gunoi presărate deasupra capului. 

— De ce-ai făcut asta? Acum o să trebuiască să mă 
spăl ca să dau jos mizeria asta de pe mine! 

— Scuză-mă, cred că mi-a alunecat degetul mic. 

Tânărul s-a încruntat, ștergându-și petele proaspete 
de murdărie de pe mantie. Și el, la rândul său, a aruncat cu 
un maldăr de gunoi în Nico, dar acesta a reușit să oprească 
mare parte cu furca. 

La care au început brusc să se dueleze. 

Greu de crezut că era ceva serios: un simulacru de luptă 
mai degrabă, învârtindu-și armele în jur astfel încât să le 
direcționeze mai întâi să împungă. Plănuiau să înceapă de 
aici, dar, în timp ce se făceau că se ciopârțesc și se străpung 
unul pe altul, înaintând sau dând înapoi, acest joc de-a 
du-te-vino s-a transformat în ceva mult mai serios. 

Chiar și când folosea o simplă furcă, Aleas era un duel- 
giu mai bun decât Nico, fiind cu cel puţin zece clase peste 
el. Nico improviza oricum, așa cum îl învățase viața dură 
pe străzile din Bar-Khos. A aruncat spre Aléas cu un bul- 
găre ud de gunoi, astfel încât tânărul mannian a încercat 
să se eschiveze, și, fiindcă Nico a anticipat această reacţie, 
iar Al€as nu făcea decât să reacționeze, Nico a putut să-l 
urmărească cu o lovitură îndreptată înspre capul rivalu- 
lui. Doar că în entuziasmul și lipsa lui de abilitate, Nico 
a aruncat arma mult prea tare și mult prea dezlănţuit, 

lovindu-l pe Aleas la gură și despicându-i buza de sus, 
astfel că din tăietură a început să curgă sânge. 

— Îmi pare rău! și Nico și-a ridicat mâna liberă. 

— Îţi pare rău? Aleas s-a întors și s-a ridicat, iar în 
mișcarea lui de răsucire a făcut o fandare cu mătura înspre 
Nico, pocnindu-l abil peste cap. 

Nico s-a clătinat dând înapoi, cu capul învârtindu-i-se. 

Acum era rândul lui Aléas să ridice o mână, înainte 
de a-și arunca furca pe podeaua acoperită cu paie ca să 
se trântească lângă ea. Și-a tamponat buza spartă cu un 
deget, zâmbetul său crispat nefăcând decât să sporească 
fluxul de sânge. 

— Sper că n-am dat prea tare, nu? a întrebat el, 
bătându-se de două ori cu degetul peste cap. 

Nico s-a prăbușit și el pe podea, fără suflu. Firele de 
praf dansau între ei în lumina soarelui, domolindu-se pe 
măsură ce ucenicii își recăpătau suflarea. 

— Au fost întotdeauna așa? a întrebat Nico. 

— Cine? 

— Maestrul Ash și Baracha, desigur. 

Aleas și-a supt buza de jos un moment. 

— Aşa ar spune cei mai în vârstă. Dar eu personal cred 
că situaţia s-a înrăutățit după Masheen. În mare parte e 
vina maestrului meu. Nu poate suporta să fie întrecut de 
cineva. 

— Ash a fost mai tare decât el? Surpriza din vocea 
lui Nico era evidentă. S-a gândit la Ash cu statura lui plă- 
pândă și pielea zbârcită, cu frecventele lui dureri de cap; 
și l-a imaginat și pe Baracha antrenându-se cu sabia, băr- 
batul masiv de statură și rapid în mișcări. 

— Nu în sensul ăsta. Aléas s-a ridicat, s-a rezemat 
pe-o parte și a scuipat sânge. Asha avut îndrăzneala să-mi 

salveze maestrul când acesta nu se mai putea salva de unul 
singur. 

— Ce? Spune-mi mai mult! 

— Fă-te comod. E o poveste lungă. 


O O O 


Cu șase ani în urmă, la scurt timp după venirea 
lui Aleas la mânăstire ca să-și înceapă antrenamentul, 
Baracha intrase în genul de necaz de care se teme cel 
mai mult orice roshun aflat pe câmpul de luptă. Fusese 
prins. 

Baracha fusese însărcinat cu împlinirea unei vendete 
în Masheen. Sau, mai precis, în zona muntoasă cunoscută 
sub denumirea de Marele Masheen, care înconjura acel 
oraș estic extraordinar din delta fluviului Aral, unde apele 
topite din ghețarii lanţului muntos Marele Pash se scur- 
geau, în debite slabe și ample, înspre Mider&s. 

Baracha fusese trimis acolo să-l omoare pe „Regele 
Soare“, un bărbat care pretindea a fi încarnarea lui Ras, 
zeitatea locală a soarelui, și care, incredibil, ajunsese să 
fie crezut pe cuvânt de muntenii de acolo, care erau la fel 
de superstițioși în religia lor ca toți esticii, dacă nu chiar 
mai mult. 

În acele locuri circula o profeție: cum că, atunci când 
muntele se va prăbuși și va zdrobi Șarpele Lumii încolăcit 
în bârlogul lui din inima stâncoasă a muntelui, va apărea 
un zeu în formă umană din ţinuturile soarelui răsare și va 
trăi printre ei ca să vestească o nouă epocă de iluminare. 
Chiar și în contextul subjugării religiei native de către 
Imperiul mannian — care, cu câteva decenii în urmă, își 
anexase Masheen drept cea mai îndepărtată provincie 

dintre cuceririle estice — credinţa localnicilor în această 
profeție a rămas predominantă. 

Nici măcar nu știau despre ce munte e vorba în 
legendă. După ei, toți munţii ascundeau în inima lorrăul și 
trebuiau colindați cu grijă. Cu toate acestea, când un cutre- 
mur îi scutura atât de puternic și suficient de mult, încât 
un vârf întreg să se prăbușească, cu excepţia unei singure 
coloane de piatră înconjurate de o movilă impresionantă 
de moloz, asemenea unei pietre funerare... și când din est 
a apărut un om cu pielea de aur în fruntea unui grup de 
discipoli care-i venerau divinitatea... oamenii din Masheen 
au îngenuncheat la picioarele lui și i-au oferit tot ce aveau. 

Acest Rege al Soarelui își exercita dominaţia dintr-un 
vast palat cocoţat pe spinarea cea mai înaltă a unui munte 
care se înălța deasupra orașului port Masheen. Orașul 
Norilor, i-au spus ei. Regele Soareera bătrân și deja decre- 
pit pe atunci, din câte își putuse da seama Baracha în tim- 
pul primei săptămâni petrecute în orașul port. Se părea că 
acea nouă epocă de iluminare adusese prea puţine schim- 
bări în viaţile oamenilor, cu excepţia impunerii unui nivel 
și mai ridicat de fiscalitate. Unii au ajuns să se manifeste 
cinic față de această zeitate a locului, care se instalase cu 
mult deasupra muncii lor și cerea tribut ca orice alt stăpân 
tiranic. Regele Soare trăia acum retras, văzându-se doar cu 
cei câțiva oameni în care avea încredere deplină. O dată pe . 
an elabora câte o declarație din Slăvita lui Înţelepciune, 
oferită populaţiei în forma a mii de pergamente scrise de 
mână cu multă dăruire. Întotdeauna, tendința acestora era 
de a le umple urechile cu vorbărie goală și amenințări. 

Se spunea că în Orașul Norilor nu trecea nici o săp- 
tămână fără ca vreun oficial sau un preot să nu fie omo- 
rât prin ardere de viu din motive de trădare. Regele Soare 

interzisese folosirea tuturor armelor în interiorul pala- 
tului, cu excepţia celor aflate în mâinile cerberilor săi, 
Fecioarele Slăvite — paznici femei alese de tinere din 
haremul său pentru dragostea manifestată faţă de stăpân. 
În paranoia sa, interzisese și portul pălăriilor și al artico- 
lelor de îmbrăcăminte cu mâneci. În timpul nopţilor, din 
profunzimile sanctuarului său îi răzbăteau urletele până 
hăt departe pe Marea Mideresului, atât de mult înnebu- 
nise, după cum circulau zvonurile. 

Baracha fusese prins chiar când încerca să pătrundă 
în sanctuarul interior, care era ca un palat în interiorul 
altui palat, izolat de restul Orașului Norilor pe propriul 
său promontoriu de stâncă și cunoscut drept Sanctuarul 
Interzis. Se pare că subestimase vigilenţa cerberilor. Chiar 
și așa, era înarmat din greu, și fecioarele au pierdut un 
procent însemnat din confrerie înainte ca Baracha să fie 
copleșit de numărul lor și pus la pământ inconștient. 

Fusese aruncat într-o celulă de piatră din măruntaiele 
Sanctuarului Interzis, unde îl torturaseră timp de câteva 
zile fără nicio milă. Voiau să știe cine era, de unde venea — 
și, desigur, de ce venise să le asasineze zeul. 

Baracha nu le dezvăluise nimic cu gura lui. Era evident 
că nu știau despre secretul vinovat al Regelui Soare — cum 
că acest așa-zis zeu tocmai își omorâse fiul de doisprezece 
ani — un purtător de sigiliu a cărui viaţă a fost curmată 
într-o clipă de nebunie. Regele Soare îl prezentase drept 
un accident misterios, deși roshunii știau că n-a fost așa. 

În cea de-a cincea zi a captivităţii sale, îl târâseră 
într-o cameră lambrisată cu lemn, cu o perdea de dan- 
telă la capătul îndepărtat și îl imobilizaseră legându-l de 
mâini și de gât cu fâșii din piele de una dintre coloane, 
înainte de a-i sfâșia și ultimele zdrențe rămase pe corp. 

Apoi aduseseră înăuntru unul dintre ciobăneștii sălba- 
tici ai regiunii, duhnind de propriul jeg și înnebunit de 
foame, zgâriind podeaua lăcuită cu ghearele în semn de 
împotrivire. Apoi îl lăsaseră singur cu Baracha. Câinele se 
uitase la el precaut din cealaltă parte a camerei, după care 
își aplecase capul scoțând un mârâit. 

Ştia la ce se reped mai întâi câinii trăiţi în sălbăticie, la 
organele genitale moi ale prăzii. Brusc, Baracha devenise 
foarte conștient de propria goliciune. 

Animalul se îndreptase spre el, legănându-și capul 
plecat deasupra podelei, adulmecând. Ajunsese suficient 
de aproape cât să-i poată vedea noroiul uscat în blană, 
care se strânsese în smocuri, în care jucau păduchi albi. 
Dulăul se oprise la câţiva metri distanţă și mârâise dezve- 
lindu-și colții. 

Baracha mârâise și el la câine. 

Când animalul se năpustise îriainte; repezindu-se 
deja spre vintrele lui, Baracha se pomenise, dintr-odată, 
rostogolindu-se pe podea împreună cu animalul, cu dege- 
tele mari strângându-l de gât, în timp ce câinele căuta să-l 
apuce cu picioarele. Nu slăbise deloc strânsoarea, în ciuda 
rănilor sălbatice pe care animalul i le provocase. După 
câteva minute lungi și insuportabile, animalul își dăduse 
ultima suflare în strânsoarea lui. 

Pe măsură ce reflexele câinelui se domoleau și propria 
privire i se limpezea, văzuse sforile rupte în jurul înche- 
ieturilor și pielea sfâșiată pe dedesubt, dându-și seama că 
s-a eliberat în momentul de maximă teroare. Deși refu- 
zase să-l numească așa, spunându-i moment de neatenţie. 

Un scâncet straniu se auzise din spatele perdelei de 
dantelă. Baracha își dăduse seama atunci că Regele Soare 
îl privea — și că respectivului îi era frică de rōshun. 

Sângerând și împleticindu-se, Baracha fusese încon- 
jurat din nou de paznicii feminini și scos repede din scenă. 
Fusese pus să coboare pe scări până ce a ajuns din nou în 
grota de piatră care-i slujise de celulă. Îl informaseră că 
mai aveau și în ziua următoare un câine pentru el; și că 
aveau să se asigure ca data viitoare sforile să fie mai bine 
strânse. 

Până la momentul respectiv, mănăstirea Sato înce- 
puse deja să se neliniștească pentru soarta lui Baracha. 
Profetul avusese o viziune în somn: Baracha se afla în chi- 
nuri prelungite și inimaginabile. Îi trimiseseră vorbă lui 
Ash — care se nimerise să fie pe insula Lagos la momen- 
tul acela — printr-o pasăre mesager direcţionată către 
agentul de acolo. Se grăbise să ajungă pe continent, în 
Masheen, iar de acolo către Orașul Norilor, deghizându-se 
ca unul dintre nenumăraţii adepţi care mergeau la palat 
să-și preamărească zeul. Planul fusese pus la cale după 
mai multe zile de recunoaștere. 

În Sanctuarul Interzis urma să aibă loc o sărbătoare în 
cinstea uneia dintre amantele preferate ale zeităţii. Doar 
discipolilor celor mai de încredere li se îngăduise accesul 
la acest eveniment. În noaptea festinului, acești oaspeți 
privilegiați erau trataţi cu cele mai exotice gustări: molii 
coapte și creveţi cu miere, păsări nezburătoare rare neju- 
mulite, ouă ochiuri de muala, specii grotești de pești așa 
de mari că n-au putut fi gătiți în bucătăriile din Sanctuarul 
Interzis, ci au fost pregătiți în altă parte, în complexul care 
forma palatul și aduși sub escortă până la sala de ospăț. 
În centrul acestei experienţe de descoperire a unor rafi- 
namente culinare se afla un vierme fojgăitor. Creatura 
fusese adusă înăuntru de patruzeci de slujitori ai palatu- 
lui și întinsă de-a lungul unei mese lungi de aproape cinci 


FARLANDER 285 


metri. Era gros cât un butoi și alb ca orice larvă, nefiind 
niciodată expus la lumina zilei în timpul îndelungatei sale 
vieţi între crevasele și cavernele pământului. Oaspeţii nu 
gustaseră încă din această delicatesă când însuși Regele 
Soare își făcuse intrarea în sală, flancat de cerberii lui 
mereu la datorie. Se așternuse tăcerea în timp ce toţi i se 
închinau până la pământ. 

Nimeni nu observase ce anume ieșea la iveală pe o 
latură a viermelui uriaș. 

Ceva începuse să-și facă apariţia dintr-una din marile 
crestături făcute de bucătari în carnea creaturii pentru 
a o împăna cu tot felul de umpluturi aromate. Dar apoi 
cineva slobozise un țipăt — nimeni alta decât amanta 
sărbătorită a Regelui Soare — și o mulțime de capete se 
întorseseră cu freamăt tocmai la timp ca să vadă un braţ 
care încerca să iasă. Fusese urmat de un cap, de un alt braţ 
și apoi de întregul corp al unui bărbat, care sărise apoi pe 
podea gâfâind. Se ridicase în picioare fără șovăire, hainele 
fiindu-i îmbibate de sucurile interne ale viermelui. 

În capătul îndepărtat al sălii strălucea Regele Soare, 
trupul său gol fiind acoperit cu aur lucitor, părul și genele 
nu mai puţin. Străinul nepoftit, pe de altă parte, era fără 
nicio podoabă, cu mâinile goale. 

În timp ce-și croia drum către Regele Soare, discipo- 
lii se dăduseră la o parte din fața lui, mulți respirând din 
greu din cauza șocului la vederea pielii lui negre ca tăciu- 
nele. Se părea că Șarpele Lumii revenise printre ei în formă 
umană. 

Fuseseră așa de uluiți de această apariţie întune- 
cată — chiar și gărzile feminine rămăseseră împietrite 
uitându-se cu ochii larg deschiși la silueta care se apro- 
pia — încât parcă paralizaseră când străinul se îndreptase 

către podiumul pe care stătea Regele Soare și se aplecase 
înainte ca și cum ar fi vrut să-i ofere un sărut. 

Cuţitul fusese cel care rupsese vraja, în cele din urmă, 
apărând ca din pământ, pentru a fi pus la gâtul regelui cu 
pielea aurită. 

— Înapoi! urlase Ash, oprindu-i chiar în clipa când se 
năpustiseră să sară în ajutorul stăpânului. Se părea că, la 
urma urmelor, nu-l considerau a fi deloc invincibil. 

Rămăseseră privind lama apăsată pe gât, apoi chipul 
străinului, cu ochii și dinţii de un alb uimitor. 

Ash poruncise ca tovarășul lui să fie eliberat și adus 
în faţa sa. Cum nimeni n-a schiţat niciun gest, a repetat 
comanda — de data asta adresându-se chiar Regelui Soare. 

— Fă-o, spusese el, și o să-ţi cruț viaţa. 

Fie că l-a crezut sau nu, Regele Soare a răspuns 
printr-un gest tremurând schițat în direcția adepților săi. 

Se scurseseră momente bune așteptând ca Baracha să 
fie adus din celulă. Trecuse chiar destul timp ca discipo- 
lii să înceapă să se frământe și să murmure între ei. Un 
miros de transpiraţie provocată de frică emana din pielea 
Regelui Soare. Situaţia ar fi devenit ridicolă dacă gărzile 
n-ar fi prins a se agita, ajungând la capătul răbdării. Ash era 
pe deplin conștient de faptul că, în ciuda riscului cu care 
s-ar fi confruntat zeul, una dintre ele ar fi putut în orice 
moment să rupă rândurile și să se năpustească asupra lui. 

În cele din urmă, ușile se deschiseseră cu zgomot, Ash 
recunoscându-l cu greu pe Baracha în timp ce-l trăgeau în 
sală. Când prizonierul își ridicase privirea și, cu singurul 
ochi teafăr, îl văzuse pe bătrânul farlander stând acolo în 
mijlocul lor, presupusese că Ash venise să pună capăt ven- 
detei și să moară apoi alături de el. Nu ar fi fost cu putință 
nicio scăpare pentru ei odată ce Regele Soare era asasinat. 

— Acum, spune-mi, îi poruncise Ash zeului. 
Spune-mi cine ești cu adevărat. 

Regele Soare părea pe punctul de a ceda, sudoarea 
curgând de pe el în valuri. În jurul tălpilor goale se for- 
mase deja o adevărată baltă. 

Odată cu prima picătură de sânge ivită în vârful cuţi- 
tului, falsa divinitate începuse să bolborosească, moartă 
de spaimă. 

Le spusese tuturor cine era cu adevărat: cum se năs- 
cuse în mijlocul unei bande de pungași, care-și câștiga 
existența comițând tâlhăriile una după alta. Vorbise despre 
cum auziseră ei de muntele care se prăbușise, de profeția 
străveche și de ideea care-i venise de a se deghiza în zeu, 
familia lui de escroci dându-se drept primii săi discipoli. 
Cu vocea transformată în șoaptă, își mărturisise crimele și 
trădările comise la adresa lor în anii următori — nemai- 
având încredere în ei odată ce și-a instaurat dominaţia, 
eliminându-i pe toţi într-un fel sau altul până ce n-a mai 
rămas decât el. 

În acel moment al confesiunii, privirile alerte din 
jurul lui Ash și al lui Baracha începuseră deja să exprime 
nesiguranţă, apoi furie. 

— Vă rog, implorase el. Cu siguranţă am fost călăuzit 
aici de mâna unui zeu. Cine ar fi putut face toate astea fără 
o scânteie de ajutor divin, vin eu și vă întreb? Dacă nu sunt 
zeu, atunci vă dați seama că sunt cel puțin intermediarul 
ales al unui zeu. 

Mulțimea strânsă la un loc nu schițase niciun gest 
să-l oprească pe bătrânul râshun când a dat să plece. Se 
întorseseră însă către bărbatul gol, acoperit cu aur, care 
tremura în faţa ei... și se năpustise asupra lui asemenea 
animalelor sălbatice asupra prăzii. 

— Şi tu ştii toate astea de la vorbăreții ăia doi de Ash 
şi Baracha? a întrebat Nico, uitându-se cruciș din cauza 
luminii din grajd. 

— Ei, le-am mai înflorit și eu pe ici, pe colo, recunosc. 
Și am mai auzit și alte versiuni ale poveștii. Dar totceea ce 
contează este că maestrul meu n-a fost ceea ce se cheamă 
recunoscător pentru intervenţia lui Ash. Dimpotrivă, s-a 
simțit de fapt desconsiderat și de atunci n-a mai pierdut 
niciun prilej să-și măsoare forţele cu ale salvatorului său 
ori să emită comentarii răutăcioase la adresa lui. Cel mai 
mult își dorește să aibă loc o confruntare între ei, ca să 
dovedească faptul că nu-i cu niciun chip pe locul doi. 

— Dar tu crezi că Ash ar ieși învingător dintr-o ase- 
menea confruntare? 

— Sigur că da. N-ai auzit ce-am spus? 

Aleas s-a cotrobăit prin mantie în timp ce vorbeau. A 
scos două prune uscate și i-a aruncat una lui Nico. 

— Doar atât îţi spun, a continuat el. Gândește-te la o 
sută de vendete organizate de acest ordin — nouăzeci și 
nouă dintre ele o să aibă de-a face cu uciderea unor negus- 
tori lacomi sau iubiţi geloși. Dar nu și în cazul lui Ash: 
râshunii îi zic într-un anumit fel aici. Îi spun inshasha, 
ceea ce înseamnă ucigaș de regi. 

Nico a mușcat din fructul uscat, savurând gustul 
puternic de afumătură pe limbă. A înghiţit, gândindu-se 
la toate câte auzise până atunci. 

— Şi lui Baracha cum îi spun? a întrebat el. 

Înainte ca Alas să poată răspunde, o umbră le-a căzut 
pe picioare. Olson stătea în ușă, cu mâinile în șold. 

— Ce-i cu leneveala asta? a zâmbit el dispreţuitor, 
luându-i în primire pe cei doi ucenici tolăniți pe podeaua 
grajdului. S-a uitat ţintă la buza însângerată a lui Aleas. Și 
v-aţi și luptat. S-a repezit spre cei doi înotând în mantie și 
i-a apucat de câte o ureche, trăgând cu putere. 

— Sus! Sus! le-a poruncit el, săltându-i în picioare. 

Durerea subită a fost destul de ascuţită ca să i se împă- 
injenească ochii lui Nico. 

— Cum îi spun lui Baracha? a șuierat el totuși, înco- 
voiat în strânsoarea degetelor lui Olson. 

Sufocându-se într-un amestec de râs și durere, Aleas 
a reușit să-i mai spună: 

— Alhaziiu! 

— Ce se întâmplă aici? a tunat o voce din partea cea- 
laltă a curții când Olson i-a târât, făcându-i să se clatine, 
afară din grajd. Îi aparținea lui Baracha. Își întrerupse 
ședința de antrenament în mânuirea paloșului lat. 

Ambii tineri s-au îndreptat de spate instantaneu când 
Olson le-a dat drumul. 

— l-am prins trândăvind și mâncând bucate furate. E 
limpede că s-au și luptat. 

— E adevărat, Aleas? și-a întrebat Alhaziiul ucenicul. 
Te iei acum la păruit în gunoi ca un copil? 

— Deloc, a replicat Aleas, ștergându-și ultimele dâre 
de sânge de pe bărbie. Ne exersam mai degrabă la capito- 
lele la care suntem deficitari. Mă tem că și eu am fost mai 
lent în a mă apăra. 

— Doar exersaţi? bărbatul de statură masivă l-a apu- 
cat pe Aleas de bărbie, inspectându-i rana. Neplăcându-i 

ce vedea, i-a dat drumul. Ți-am spus să stai departe de 
ăsta, și acum înţelegi și de ce. Nu uita, te antrenezi să devii 
un r6shun. Nu ne rezolvăm neînțelegerile asemenea câini- 
lor care se încaieră pe stradă. Dacă aveţi o problemă unul 
cu celălalt, atunci trebuie s-o rezolvăm în mod cuvenit. 

Aléas și Nico au schimbat priviri temătoare. 

— Dar n-avem nicio problemă unul cu altul, a spus 
Aleas cu grijă. 

— Cum? Păi, sângerezi, băiete. 

— Da — dar n-a fost decât un accident. 

— Tot insultă rămâne! 

— Maestre, a spus Aleas, nu m-am simţit deloc insul- 
tat. Doar exersam. 

— Taci din gură, Aleas. 

Ucenicul s-a uitat posomorât în pământ. 

— Trebuie să rezolvăm asta în mod cuvenit, a repetat 
Baracha, schimbând o privire atotștiutoare cu Olson. Și 
o vom face în felul consacrat — înțelegeţi asta amândoi? 

„O, nu“, s-a gândit Nico, neplăcându-i ce auzea. 

— O idee bună, a spus Olson, cu o sclipire de interes 
în ochi. O să le pun la dispoziţie ce le trebuie. Și a luat-o 
grăbit spre aripa de nord. 

— Păi, ce ne trebuie? a răsunat vocea lui Nico, fără ca 
el să se adreseze cuiva anume. 

— Mergem la pescuit, a spus Aleas oftând, cu privirea 
pironită încă în pământ. 

„La pescuit?“ s-a minunat Nico, dar știa că nu trebuie 
să deschidă gura din nou. S-a întrebat, în schimb, cu o 
panică crescândă, ce caznă teribilă se putea ascunde în 
spatele unei expresii atât de inocente. 

CAPITOLUL 16 


La pescuit 


— Văd că păstrezi distanţa faţă de el, a observat Kosh vor- 
bind honshu, limba lor maternă. 

— Păstrez distanţa față de toţi, i-a întors-o Ash, tre- 
cându-i vechiului său prieten tigva de dovleac cu Focul 
din Cheem. 

Kosh a sorbit o înghițitură și i-a dat-o înapoi. 

— Da. Dar mai ales faţă de băiat, asta voiam să zic. 

— E mai bineașa pentru el. 

— Serios? E mai bine pentru el sau mai bine pentru 
tine? 

Ash s-a sprijinit cu spatele de copacul sub care stă- 
teau la capătul pădurii mali. A mai tras o dușcă și a simţit 
cum lichidul îi alunecă pe gât, ajungându-i în stomac. Era 
o zi neobișnuit de fierbinte pentru munţii Cheem, ast- 
fel că umbra de aici, de sub coroana copacului mali, era 
o ușurare pentru cei doi farlanderi. Sunetele zilnice ale 
mănăstirii din apropiere se stingeau în tăcerea văii care 
se întindea în faţa lor. Valea însăși părea ceva mic și pre- 
ţios printre munții falnici care se înălțau de jur împrejur: 
piscuri acoperite de zăpadă avântându-se în văzduh în 
depărtare, în apropiere — pantele mai joase împânzite 
de capre sălbatice, iar deasupra lor — albastrul intens al 
cerului, norii carepluteau de-a lungul și de-a latul părând 
mai subțiri decât hârtia. 

Kosh a râgâ:it. 

— Am expediat o scrisoare adresată mamei lui, știi, a 
spus el cu fermitate. 

— Ai citit-o înainte? 

Un scuturat din cap. 

— Băiatul pare un suflet sensibil. Am auzit că e singu- 
ratic în cea mai mare parte a timpului. 

— Poate că-i place așa. 

— Da, ca și maestrului său. Și totuși, stau și mă întreb. 
Mă întreb dacă e pregătit pentru toate astea. 

Ash a pufnit. 

— Cine-i pregătit vreodată pentru asta? 

— Noi am fost. 

— Noi eram soldaţi. Deja ştiam ce înseamnă un 
măcel. 

— Soldaţi sau nu, am fost amândoi predestinaţi pen- 
tru felul acesta de viață. Deși, când mă uit la băiatul tău, 
nu văd așa ceva în ochii lui. Un luptător ar putea deveni, 
da... dar un vânător, un asasin? 

— Vorbești prostii, Kosh, așa cum ai făcut mereu. 
Doar un lucru contează în munca asta, chiar în lumea 
asta. Și pe ăsta îl are din plin. 

— O mamă frumoasă dornică de acţiune palpitantă? 

Ash și-a ridicat bărbia. 

— Are inimă, i-a tăiat-o scurt. 

Un timp au stat jos și au scrutat valea învăluită în 
lumină, fără să vorbească. Soarele se oglindea în tremurul 
apei râului, dând naștere unei panglici lungi, răsucite, de 
argint cu străluciri de aur. Ash își dădea seama că pe Kosh 
încă îl bântuiau întrebări nerostite. Le ținuse pentru sine 
încă decând Ash se întorsese pentru prima dată la mănăs- 
tirea Sato cu un ucenic la purtător. 

— Sunt doar surprins, asta-i tot, a spus Kosh în cele 
din urmă. Nu mă gândeam să te mai văd cu un ucenic 
după atâta timp. Și se mai spune că năravul din fire n-are 
lecuire. Apoi a adăugat cu o voce domoală: Timpul și-a 
încheiat până la urmă acţiunea vindecătoare? 

Ash l-a privit pieziș, răspunzându-i tacit. 

Kosh a dat din cap. Și-a ferit ochii și a cercetat cu aten- 
ţie depărtările — văzând poate propriile amintiri ale zilei 
despre care niciunul dintre ei nu voia să vorbească. 

Cu mult timp în urmă, Ash și-a dat seama că nu-și 
poate readuce în minte chipul fiului său decât dacă reme- 
mora ultimele momente din viaţa băiatului. Ironia memo- 
riei, s-a gândit el: să revadă limpede doar cele mai dure- 
roase clipe posibile. 

Acum putea revedea clar trăsăturile fiului său, care 
semăna mai mult cu mama lui decât cu el. Fiul său, antre- 
nat pentru a deveni cavaler, la vârsta de doar paisprezece 
ani, arătând stângaci în armura lui grea din piele în timp 
ce ducea sulițele de rezervă, având atârnate de corp ploș- 
tile cu apă. Băiatul străduindu-se să ajungă la el printre 
morții și cadavrele împrăștiate peste tot în jur, pe un deal 
mic din extrema stângă a liniei principale a frontului, 
pășind cuprins de o frică năucitoare. Cuvintele lui Ash se 
pierdeau în tumultul asurzitoral luptei care făcea prăpăd 
în preajma lor. Faţa fiului său se albise brusc la vederea 
cavaleriei înfierbântate năvălind asupra ariergărzii lor 
împrăștiate. Oamenii generalului Tu, propriii oameni din 
Armata Poporului, trecuţi de partea lorzilor în schimbul 
bogățiilor în aur. , 

Ash îşi dăduse seama în acel moment că bătălia era 
pierdută pentru ei și, de asemenea, că fiul său era mort, 
chiar înainte ca un călăreț să se lase în jos în șa și să-și 

lipească lama sabiei de gâtul băiatului, luându-i capul 
dintr-o lovitură... astfel că într-o clipă băiatul era aici, iar 
în următoarea devenise doar o formă a groazei care să fie 
mereu retrăită mental de atunci înainte, un lucru prăbu- 
șindu-se fără viaţă, ca să se piardă printre ceilalți morți 
risipiţi pe câmp. 

Ash ar fi luptat scos din minţi în cazul în care Kosh și 
cavalerul său nu l-ar fi imobilizat și nu l-ar fi târât de lângă 
trupul băiatului și afară de pe câmpul de luptă, întregul 
lor flanc stâng risipindu-se deja ca puful luat de vânt. Din 
poziţia lui Osh6 semnalul de retragere rămăsese neobser- 
vat, pentru că traseul era deja ascuns vederii. În timp ce 
se retrăgeau într-una din râpele care brăzdau câmpul de 
luptă, împreună cu garda sa de corp, generalul se plasase 
în calea cavaleriei ce-i urmărea, luptându-se cu încăpăţâ- 
nare, în timp ce oamenii săi, în jur de trei mii, o luaseră la 
fugă învălmășindu-se, ca să-și scape pielea. 

La momentul respectiv, mulți se consideraseră noro- 
coși că au scăpat cu viaţă. Ash nu le-a împărtășit niciodată 
părerea. 

În acel moment a început să sune un clopot. Putea să 
fi sunat de câteva minute bune înainte să le fi atras atenția 
celor doi. 

Ash și Kosh au tresărit și au privit îndărăt înspre 
mănăstire. 

— E pentru micul dejun? 

— Am luat micul dejun acum două ore. 

— Atunci ce-ar putea fi? 

Dar Ash se ridicase deja, făcându-i semn lui Kosh să-l 
urmeze. 

Nico stătea în picioare conștientizând ce urmează să 
se petreacă în timp ce clopotul continua să reclame zgo- 
motos prezenţa celorlalţi, bărbaţii din mănăstire adu- 
nându-se grupuri-grupuri în curte în jurul lor. Niciunul nu 
ceruse să se tragă clopotul — nici Olson, nici Baracha —, 
dar un alt roshun, al cărui nume îi rămăsese necunoscut 
lui Nico, văzând ce urmează să se petreacă, o fi rânjit în 
sinea lui și și-a asumat sarcina de a-i convoca pe toţi să 
asiste la sportul de după-amiază. 

Toţi roshunii din mănăstire păreau să fi ieșit în aer 
liber. Dat fiind că era Ziua Nebunului, adică ziua lor liberă, 
își petreceau timpulvorbind și râzând, căldura soarelui de 
vară târzie aducând zâmbetul pe buzele tuturor. 

Aleas stătea la zece pași distanţă, cu Baracha șop- 
tindu-i la ureche. Tânărul nu părea mai împăcat cu ceea 
ce tocmai li se întâmpla decât era Nico. 

Chiar atunci Ash a intrat pe poartă călcând cu pași 
mari, avându-l alături pe Kosh, cei doi umblând cu alura 
grijulie a unor bărbaţi care erau deja ușor piliți. Minunat, 
s-a gândit Nico. „Acum o să am ocazia să mă fac de râs în 
faţa bătrânului.“ 

Ash s-a oprit și a cercetat scena ce i se înfățișa vederii. 
Buzele umflate ale lui Alcas, bărbia lui încă murdară de 
sânge uscat; Baracha dominându-l; expresia sumbră de 
pe chipul lui Olson, dar privirea amuzată; spaţiul deschis 
dintre cei doi ucenici și colecţia de obiecte de pe jos — 
două role de gută de pescuit, fiecare prevăzută cu un cârlig 
și cu năluci rotative de argint și lângă ei două năvoade 
mari și voluminoase. 

Ash s-a apropiat de ucenicul său fără a scoate un cuvânt, 
iar Nico a hotărât în sinea sa că nu i se va adresa bătrânului 
farlander până ce acesta nu va prelua inițiativa dialogului. 

Stăteau astfel unul lângă altul ca o pereche de muţi, râshunii 
murmurând între ei de jur împrejur. Aléas a scuturat din cap, 
dar Baracha s-a încruntat, apoi i-a șuierat ceva în față. Și-a 
împins ucenicul către echipamentul împrăștiat pe jos, sân- 
gele prelingându-se din nou pe bărbia lui Aleas. 

— E o mare prostie, a izbucnit Nico în cele din urmă 
către maestrul său. 

Cu colțul ochiului, l-a văzut pe bătrân dând din cap. 

— Văd și eu asta, a spus el. 

Olson și-a ridicat mâinile ca să liniștească mulțimea 
adunată acolo. 

— Un pas în faţă, le-a poruncit el celor doi ucenici. 

Amândoi tinerii s-au apropiat de uneltele de pescuit; 
Aleas le cerceta cu privirea, pe ele sau pământul pe care 
stăteau; Nico, în schimb, îl cerceta pe Aleas, dar acesta îi 
evita privirea. 

— Avem propria metodă de a rezolva neînțelegerile 
aici, la Sato, a anunţat Olson. Văveţi rezolva și voi pro- 
blemele, amândoi, în acest mod străvechi, pentru că din 
înţelepciune s-a născut. 

Olson a arătat spre echipament. 

— Fiecare va alege unul dintre aceste obiecte. Astfel 
înarmaţi, vă veți croi drum către șirul de iazuri din susul 
văii. Acolo veţi pescui până la prânz, prinzând cât de mulți 
pești puteţi, de ce mărime puteţi, apoi vă veţi întoarce 
imediat. Aveţi trei ore la dispoziţie. Dacă nu sunteţi îna- 
poi când sună clopotul, atunci veţi fi descalificaţi. Cel care 
aduce cu sine cei mai mulți pești aici în curte la momen- 
tul respectivva fi declarat câștigător. Disputa voastră va fi 
atunci soluționată. Aţi priceput amândoi? 

Aleas a dat din cap ranchiunos. Nico i-a urmat exem- 
plul o clipă mai târziu. 

— Bun. Acum veniţi să alegeţi. 

Nico s-a uitat către bătrânul farlander ca să-l îndrume. 
Ash a clipit, nelăsând să se vadă nimic în exterior. 

„Pescuit? s-a gândit el. Poate chiar se referă doar la 
pescuit.“ 

Dar, în același timp trebuia să fie mai mult de atât, 
iar interesul manifestat de ceilalți roshuni confirma asta. 
Ucenicul era marca maestrului. O întrecere publică între 
ei doi era o întrecere publică între Ash și Baracha. 

Nico își dorea să poată spune lucrul acesta, să le spună 
celor doi bărbați să se ducă să-și rezolve neînțelegerile 
între ei și să-l lase în pace pe el. A păstrat însă tăcerea. La 
urma urmelor, s-a gândit el, s-ar putea să am o șansă să-l 
întrec pe Aleas aici. 

Cu o capacitate reînnoită de concentrare, Nico și-a 
descoperit privirea cercetând obiectele risipite pe jos. 
„Pescuit la undiţă sau la năvod?“ s-a întrebat el. Cu năvo- 
dul ar prinde mai mult pește, dar ar fi mai greu de dus, 
după cum arăta, îngreunat de câteva pietre legate de jur 
împrejurul marginilor. Ar trebui mai întâi să alerge tot 
drumul până sus cărând povara aceea în spate, și apoi să 
aibă grijă să se întoarcă devreme ca să poată ajunge până 
ce sună clopotul. Nu, nu era suficient de puternic pentru 
asta. Ar pierde prea mult timp. Apoi, Nico știa să pescu- 
iască. Un năvod ca acela ar speria toţi peștii după prima 
aruncare. Așa că, dimpotrivă, s-a aplecat și a luat de jos 
rola mică de gută. 

l-a aruncat din nou o privire lui Ash. Aproape imper- 
ceptibil, bătrânul farlander a dat din cap aprobator. 

Aleas a ales și el. Nico a simţit un fior mic de satis- 
facţie, pentru că celălalt tânăr optase pentru năvodul 
greu. 

— Țineți minte, a spus Olson, cel care se întoarce cu 
cei mai mulţi pești în intervalul de timp dat este câștigă- 
tor. Acum daţi-i drumul. 

Un cor de râsete și chiuituri s-a ridicat din rândul 
rOshunilor când Aléas a săltat năvodul în spate și a luat-o 
la fugă spre poartă. După o clipă de ezitare, Nico i-a urmat 
exemplul. 


O O O 


Era un urcuș care te încingea și te făcea să transpiri. 
Nico a alergat până ce au început să-l doară picioarele, dar 
a continuat să-și mențină ritmul, primind mai devreme 
ceva încurajări când l-a depășit pe Aleas pe poteca de pia- 
tră, tânărul încetinind deja pasul sub povara năvodului 
atârnându-i în spate. 

— O să-ţi păstrez niște pește! i-a strigat peste umăr, 
dar Aleas nu i-a răspuns, ţinându-și capul în jos, cu picioa- 
rele sleite. 

Nico și-a smuls mantia grea în timp ce alerga, astfel 
că rămăsese doar în lenjeria de corp subţire, gri. Și-a arun- 
cat mantia departe în ierburile înalte ca să nu-i vină și lui 
Aléas aceeâși idee. 

Menţinându-și atenţia concentrată asupra terenului 
înaintea fiecărui pas, Nico și-a stabilit o cadență pe care 
ştia c-o poate păstra. În dreapta lui, cursul râului lovea 
malul în sus, dar Nico s-a ţinut departe ca să evite pămân- 
tul mocirlos de pe margini. Soarele se ridicase și mai sus, 
deși nori mai denși alunecau pe deasupra văii de undeva 
de sus, pentru a-i mai îmblânzi dogoarea, și după ei a 
venit un vânt care i-a fluturat părul și a făcut ierburile să 
se miște lin încoace și încolo în jurul lui. 

Nico a trecut de coliba Profetului și a dat scurt din cap 
către călugărul care stătea afară, desenând ceva pe o bucată 
de pergament. Bătrânul i-a răspuns dând și el din cap. 

Oprindu-se doar o clipită pentru a sorbi o gură de apă 
din partea îngustată a râului, a îndrăznit să arunce o pri- 
vire în spate și abia a putut zări silueta lui Aleas târându-se 
cu greu de-a lungul aceleiași poteci. A fost o priveliște 
îmbucurătoare. 

O jumătate de oră mai târziu Nico a ajuns în vârf, 
unde a stat iar în cumpănă în faţa cursului râului și a unor 
pârâiașe clipocinde. A văzut păstrăvii sărind în ochiurile 
de apă formate în jurul lor și a ales rapid locul cel mai 
potrivit, un heleșteu marecu vegetaţie luxuriantă, de care 
s-a apropiat ghemuindu-se. 

A desfăcut firul în grabă, în timp ce analiza heleșteul 
și peştii care înotau în apele lui limpezi. Apoi a scuturat 
cârligul și năluca, până ce ambele au fost pe deplin des- 
câlcite. Și-a dat seama că avea nevoie de o plută, așa că a 
tăiat o ramură dintr-unul din tufișurile bătute de vânt și 
a legat-o de fir. Cu o ultimă respiraţie profundă a aruncat 
ansamblul de pescuit în apă și s-a ghemuit jos să aștepte. 

Peștii erau flămânzi. De îndată ce năluca argintie a 
scânteiat în apă, un păstrăv s-a repezit în sus, apucând 
dintr-odată și cârligul, și năluca. Nico a slobozit un strigăt 
de bucurie și a tras repede firul. Era un pește mic, dar nu 
conta mărimea. A simţit cât e de ușor când l-a scos din 
apă, manevrându-l cu grijă acum, când peștele se zbătea 
la capătul firului. L-a luat în mână, ud și alunecos și ade- 
vărat, în timp ce încerca să se elibereze din strânsoarea 
lui. Dată fiind experienţa din copilărie, a scos peștele din 
cârlig și i-a curmat viața izbindu-l de o piatră. 

A aruncat repede cârligul înapoi în apă, inima 
bătând-i cu putere în piept. Nu-i venea să creadă cât era de 
ușor totul, iar faţa i s-a luminat într-un zâmbet de bucu- 
rie. „O dată, micii mei prieteni“, le-a spus el peștilor încă 
neprinși, „îmi surâde și mie norocul.“ 


O O O 


Orele treceau încet. Nico manevra cârligul și firul, 
așteptând ca heleșteul să arate îndeajuns de pescuit, apoi 
s-a mutat la unul mai mic și a continuat să-și încerce 
norocul acolo. 

Era otreabă adevărată și plină de satisfacţii. Starea lui 
de spirit era la fel de caldă și ușoară ca și razele soarelui 
pe brațele lui goale. O briză sufla jos în șanțul săpat de 
cursul râului, destul de răcoroasă ca să fie reconfortantă. 
O pasăre cânta undeva în afara vederii. Apa scânteia. 
Muștele zburau în cercuri leneșe, venind uneori destul de 
aproape ca să-i bâzâie în urechi. 

Nu l-a mai văzut pe Aléas din nou, ceea ce i s-a părut 
straniu. La început și-a făcut griji că tovarășul său ar putea 
pune la cale ceva necinstit. Dar, pe măsură ce trecea tim- 
pul și soarele se apropia de crugul cerului, și-a permis să 
creadă că Aleas o dăduse cumva în bară. Poate că își scrân- 
tise glezna sau poate că decisese pur și simplu să pescu- 
iască undeva mai jos pe cursul râului, după ce își dăduse 
seama că năvodul era prea greu de cărat. 

Douăzeci și doi de păstrăvi mici stăteau pe iarbă lângă 
el, aliniaţi de-a lungul unui fir de rezervă. Din unghiul 
pe care-l făcea soarele pe cer, și-a dat seama că mai are 
cam jumătate de oră înainte să trebuiască să pornească 

la drum îndărăt. Era hotărât să-și acorde suficient timp 
pentru întoarcere. 

Era atât de pierdut în calcule, că nu a auzit sunetul 
stins al mișcării care se apropia din spate. 

O pasăre și-a întrerupt cântecul la jumătate. Un smoc 
de iarbă a foșnit ca și cum ar fi fost călcat în picioare. Nico 
n-a observat nici una, nici alta. În schimb, odată cu o adi- 
ere ușoară de vânt, i-a ajuns la nări un anumit miros. L-a 
adulmecat, fără să conștientizeze însă ce face: mintea sa, 
revenită la starea de veghe și precauţie, a încercat să loca- 
lizeze în aer mirosul ajuns pe neașteptate la el — ceea cea 
și făcut. Era duhoare de transpiraţie. 

Nico s-a întors brusc alertat. 

Doar că era deja prea târziu. 


O O O 


— Urăsc să-ţi fac așa ceva, chiar urăsc asta, dar maes- 
trul meu nu-mi prea dă de ales. Așa că iată-ne ajunși aici. 

Impresionante cuvinte, s-a gândit Nico, dacă n-ar fi 
fost decât faptul că erau spuse pe un ton ce nu trăda deloc 
lipsa de suflu, de parcă Aléas tocmai inspira aerul proaspăt 
al zilei când, în realitate, se străduia să coboare dealul cu 
o pradă de pești atârnată de o sfoară lungă aruncată pe un 
umăr și cu un năvod de pescuit umplut cu un Nico ghe- 
muit pe celălalt umăr. 

Nico a clipit să-și îndepărteze sudoarea din ochiul 
stâng. Celălalt era deja închis din cauza umflăturii pro- 
vocate de o lovitură pe care nu și-o amintea. Tot ce ținea 
minte era că s-a întors și a văzut ceva ca un fascicul de 
mișcare, apoi pe sine înghesuit aici — în cea mai jenantă 
poziţie pe care și-o amintea vreodată. 

— Vorbele tale, a murmurat Nico printre dinţii încleș- 
taţi și prin apăsarea ascuţită a ochiurilor plasei brăz- 
dându-i faţa în zig-zag, nu prea au puterea să mă liniș- 
tească acum, Aleas. 

Celălalt bărbat s-a încruntat, ca o confirmare că 
trăiau într-o lume lipsită de recunoștință, iar el, cel 
mai mult dintre toţi, avea de suferit de pe urma acestui 
lucru. 

— De ce faci asta? l-a întrebat Nico, cu un fir al năvo- 
dului între dinţi. Ți-e chiar atât de frică de maestrul tău? 

Aleas s-a oprit o clipă. S-a întors să vorbească, de 
parcă Nico era chiar lângă el. 

— Nu-i vorba de frică, Nico. L-aș putea învinge pe 
omul ăsta cu orice fel de armă ar alege el pentru mine, 
doarcă el nu știe lucrul ăsta. 

— A, da? a spus Nico, alocându-și timp. 

— Îi datorez viaţa, Nico. Ce alegere îți rămâne când îi 
datorezi cuiva atât de mult? 

Aléas s-a pus din nou în mișcare, iar Nico a tresărit 
din cauza durerii din membrele crispate provocate de fie- 
care paslegănat, fiind deja înţepenit, cu excepţia unui sin- 
gur braţ pe care a reușit să-l scoată din năvod. 

— O să mă revanșez faţă de tine, s-a auzit din nou 
vocea celuilalt, deși mai înceată decât înainte. Îţi promit 
c-o s-o fac. 

Nico a simţit cum sfoara năvodului îi cedează în dinţi. 
Cu mâna liberă a tras din greu și a reușit să mai desfacă un 
nod... apoi altul, până când s-a rostogolit dintr-odată prin 
gaura pe care a făcut-o și a căzut pe pământ lăsându-se 
într-un umăr. 

Aleas s-a întors imediat și s-a uitat la el cum se ridică 
împleticindu-se, cu o privire de interes amuzat pe față mai 

degrabă decât de surpriză. Însă mai ţinu în mâini năvodul 
gol aruncat peste umăr. 

Nico i-a curmat zâmbetul de pe față cu un croșeu 
brusc de dreapta. În timp ce Aléas se clătina încercând 
să-și restabilească echilibrul, piciorul lui Nico l-a prins 
cu atâta precizie în crăcană, încât el însuși a tresărit din 
cauza impactului brusc. 

Aleas s-a albit la faţă. 

S-a așezat printr-o aplecare delicată cu respiraţia șuie- 
rândă și ținându-se cu mâinile de burtă. 

— Pe toţi sfinţii, și a respirat adânc. Chiar era nevoie 
să faci asta? 

— Cam astea sunt opţiunile între care pendulăm în 
lumea asta nenorocită. Așa că iată-ne ajunși aici. 


O O O 


— Ar trebui să sosească în orice moment de-acum, a 
hotărât Kosh, trecându-i lui Ash tigva de dovleac. 

— Chiar crezi că poate să câștige? a întrebat Osho, 
supraveghind încă intrarea în curte. 

Kosh a ridicat din umeri. 

— Ai spus mereu că o victorie nu este niciodată 
sigură, nici măcar după ce este câștigată. 

Osh6 a chicotit auzind răspunsul, ceea ce a făcut să-i 
salte inima de bucurie lui Ash. 

— Dacă o să câștige băiatul tău, a comentat Baracha, 
privind de asemenea către intrare în timp ce cu o mână se 
bătea neliniștit peste picior, o să-mi mănânc limba exact 
cum mi-o sta atunci în gură. 

— Te rog, a spus Kosh, aș prefera să nu faci asta. 

Într-un colţ al curţii, clepsidra cu apă ticăia zgomotos 
măsurând ora care se scurgea. Ash a fost surprins să simtă 
în stomac furnicături de neliniște. Poate că nu era decât 
tensiunea lui Baracha transmițându-i-se și lui, într-o oare- 
care măsură. Dar poate că, totuși, chiar voia să-l bată pe 
alhaziiu la jocurile lui meschine. 

Dacă nimic altceva n-ar fi mai bun pentru băiat, o 
victorie în fața tuturor l-ar ajuta să se impună, iar asta ar 
contribui la creșterea respectului de sine. 

— Vin, a spus Kosh, cu un minut înainte ca ucenicii 
să apară sub bolta de la intrare. Unii dintre rōshuni au 
slobozit urale, în timp ce se ridicau în picioare sau ieșeau 
în curte. 

— Ha! a exclamat Kosh. Merg unul lângă altul. Și fii 
atent, duc peștele între ei! 

„Ce-i asta?“ s-a gândit Ash, faţa schimonosindu-i-se 
într-un rânjet. 

Baracha și-a încrucișat braţele. Maxilarele i se 
încleștau puternic dintr-o parte în alta, de parcă încerca 
într-adevăr să-și mănânce limba. 

Amândoi băieţii erau plini de transpiraţie și murdă- 
rie și, oprindu-se în fața roshunilor adunaţi acolo, privirea 
lor transmitea clar că-și încheiaseră socotelile, indiferent 
ce părere ar avea oricine altcineva. Dintr-o smucire, au 
aruncat năvodul și păstrăvii morți într-o grămadă în fața 
maeștrilor. 

— Să terminăm cu asta, a murmurat Aléas către 
Baracha, iar bărbatul masiv a dat din cap. 

R6shunii s-au apropiat mai mult de cei doi ucenici, iar 
Kosh i-a plesnit pe fiecare pe spate, în timp ce Aleas și-a 
petrecut un braţ peste umerii lui Nico cu un zâmbet tăcut. 


FARLANDER 305 


Osho a remarcat primul apropierea Profetului. I-a 
atras atenţia lui Ash făcând câţiva pași înainte, arun- 
cându-și privirea spre intrare, unde se oprise bătrânul, 
așteptând în arșița zilei. 

S-a lăsat tăcerea când și ceilalți roshuni i-au remarcat 
prezenţa. leșind din mijlocul lor, Oshō și Ash s-au apro- 
piat de bătrân. 

— E ceva în neregulă, a remarcat Al€as, trăgându-l pe 
Nico după el. 

— Ken-dai, i-a spus răspicat Profetul lui Osh6, vocea 
răsunându-i cu putere în tăcerea care se lăsase brusc. 

— Ken-dai, i-a răspuns Osh6. 

— Ce-i asta? a șoptit Nico, dar apoi Profetul a 
continuat: 

— Ramaji kana su. 

Aléas s-a apropiat de urechea lui Nico. 

— A avut un vis, i-a tradus el. 

— San-ari san-re, su shidō matasha. 

— A spus că trebuie să luăm la cunoștință, înainte să 
se mai întâmple și altele. 

— An R6shun tan-su... Anton, Kylos shi-Baso... li 
an-yilicho. Naga-su! 

Aleas a tras cu putere aer în piept, așa cum au făcut 
toți cei din jurul lui. În liniștea lăsată în momentul acela, 
a șoptit: 

— Cei trei roshuni ai noștri, cei care au fost trimiși 
împotriva fiului Matriarhei... au fost uciși cu toții în Qos. 

— An Baso li naga-san, noji an-yilichâ. 

— Baso și-a luat singur viaţa, după obiceiul străvechi, 
mai degrabă decât să cadă în mâinile preoţilor. 

Totul în jur înmărmurise în așteptarea altor cuvinte, 
dar se părea că nu mai are nimic să le spună. 

— Hirakana. San-sri Dao, su budos, a spus Profetul 
la sfârșit, atingându-și ușor mâinile una de alta. Apoi s-a 
răsucit pe călcâie și s-a îndepărtat, urechile lui mari flutu- 
rând dintr-o parte în alta în timp ce dispărea prin poarta 
care dădea în curte. 

— Asta-i tot. Dao cu voi, fraţii mei. 

Toate privirile s-au întors către Osh6. Nico a observat 
că farlanderul avea pumnii strânși puternic, deși expresia 
de pe chip îi rămăsese de un calm desăvârșit. 

Tăcerea s-a prelungit, dat fiind că roshunii adunaţi 
acolo așteptau un cuvânt din partea conducătorului 
lor — poate chiar un discurs de un fel sau altul sau câteva 
cuvinte în semn de omagiu la adresa tovarășilor morţi. Dar 
lui nu i-a ieșit niciun cuvânt din gură. Încetul cu încetul, 
tăcerea a luat forma unui gol care trebuia umplut cu ceva. 

Atenţia lui Nico a rămas concentrată pe mâinile lui 
Osho, degetele albindu-i-se în strânsoarea tensionată. Dat 
fiind că insolitul clipei se prelungea, câţiva roshuni mai 
tineri au prins a se mișca neliniștiți. 

Ash a început prin a face un pas înainte. La vederea 
lui, Baracha a procedat la fel. Ambii au încercat să vor- 
bească în același timp. 

— O să mă duc eu, a declarat Ash. 

— La fel și eu, a spus Baracha. Cei doi s-au uitat unul 
la altul cu o uimire nedisimulată. 

În spatele lor, Nico și Aléas au avut aceeași reacție. 

CAPITOLUL 17 


Războiul subteran 


Bahn și-a petrecut cea mai mare parte a zilei în subteran. 

A fost trimis de Generalul Creed în încrengătura de 
tuneluri și camere care-și croiau drum pe sub pământ și 
prin fundațiile zidului exterior — Zidul Kharnost — unde 
geniștii și trupele Speciale lucrau fără oprire ca să împie- 
dice subminarea Scutului de către dușman. Instrucţiunile 
lui erau simple: estimează, pe baza a ceea ce vezi cu ochii 
tăi, condiţia actuală a oamenilor de jos. 

„Asemenea nălucilor“, a fost concluzia lui Bahn, în 
prima oră petrecută în subteran în acele spaţii întunecate 
și reci unde munceau din greu și uneori se și luptau. 

Geniștii erau murdari și zdrențăroși. Mulţi erau cri- 
minali graţiați doar cu condiţia să muncească aici, deși 
unii s-au oferit voluntari, în mare parte foști mineri și 
muncitori pricepuţi. Orice porţiune de piele care nu 
fusese încă acoperită de jeg strălucea într-un alb bolnăvi- 
cios în lumina palidă a felinarelor. Săpau gunoi și trans- 
portau gunoi și propteau acoperișuri cu cherestea gudro- 
nată într-o tăcere sumbră precum cea a unui coșciug. 
Zilele de lucru pentru sclavi erau epuizante și nemiloase, 
lăsându-leprea puţin timp pentru somn. Lucrau în schim- 
buri de unsprezece ore, timp de o jumătate de zi, interval 
care în tuneluri părea mai degrabă dublu, apoi, prin rota- 
ţie, reveneau la suprafaţă unde sorbeau aerul curat și își 

clăteau privirea cu lumina soarelui asemenea oamenilor 
întorși din moarte. 

Cei din trupele speciale erau o cu totul altă rasă. 
Supli și sălbatici ca înfățișare, în carcasele compacte, 
scârțâitoare ale armurilor din piele neagră și cu feţele 
lor goale pline de cicatrici, stăteau grupaţi pe echipe în 
camere mici în care abia încăpeau cu toţii, jucând cărţi 
sau punându-și la punct echipamentul sau pur și simplu 
așteptând, cu ochii opaci din cauza plictiselii, un semnal 
brusc de alarmă. Aveau cu ei câini, animale puternice cu 
faţa teșită special antrenate pentru urmăririle subterane, 
la fel de speriate ca și stăpânii lor. Stăteau cu lesele legate 
de stâlpi, cu trupurile protejate similar într-o formă mai 
simplă a armurii din piele; din când în când, le zvâcneau 
urechile la lătratul îndepărtat al altor câini de sub pământ. 

Aerul era plin de miasme și îmbâcsit. Lumina scăzută 
făcea ochii să se strângă involuntar. Tăcerea punea presiune 
pe auz, ca și cum ar fi fost preludiul la ceva îngrozitor. 

Asta a fost prima vizită a lui Bahn în tuneluri. Ase- 
menea majorităţii soldaţilor obișnuiți, le evita bucuros și 
asculta poveștile despre luptele subterane cu un amestec 
de groază faţă de ce li se întâmpla oamenilor acelora și de 
ușurare că nu era el însuși acolo jos. Nu se putea abţine 
să nu se gândească la fratele său care a trăit odată în acele 
tuneluri, petrecându-și turele într-o stare de plictiseală 
în calitate de Special voluntar, știind că în orice moment 
putea să sune alarma, chemându-l la o luptă sordidă și 
disperată într-un culoar negru ca smoala, nici mai înalt, 
nici mai lat decât un stat de om. Fratele lui, Cole, a rezistat 
doi ani în aceste tuneluri înainte de a ceda din cauza ten- 
siunii acumulate, când a dezertat din armată și și-a părăsit 
familia și tot ceea ce-i era cunoscut. De atunci n-a mai 

vorbit niciodată despre experienţele lui sub pământ, nici 
măcar cu Bahn. 

Ajungând la capătul unui tunel atât de jos, încât 
Bahn a trebuit să se aplece ca să evite grinzile lăsate ale 
acoperișului, pe jumătate mâncate de putregai — un 
tunel care înainta în zig-zag pe o distanţă de sute de 
metri luminat de felinare înșirate mult prea departe 
pentru ca lumina lor să se întâlnească și prevăzut la fie- 
care cotitură cu o ușă grea care era deschisă și închisă 
după ei de către un membru al trupelor speciale și cu 
o podea încărcată de lut care se afunda și se înălța din 
nou, ducând sub Zidul Kharnost, apoi în afară, dincolo 
de el, pe sub un pământ al nimănui. La capătul mare- 
lui tunel, cu acel simţ al greutăţii apăsându-i deasupra 
capului ca un cer de pământ, Bahn s-a pomenit direcţio- 
nat către un scaun de lemn plasat în perimetrul straniu 
al unui post de ascultare, o încăpere suficient de mare 
cât să cuprindă două buncăre, un birou, o găleată pen- 
tru nevoile personale și doi Speciali asudaţi. S-a așezat 
cu o oarecare nesiguranţă, apoi și-a lipit urechea de des- 
chiderea unui dispozitiv conic care semăna cu un mega- 
fon, iar acesta la rândul său fiind lipit de un perete de 
gunoi solidificat. 

În profunzimile tăcute ale locului, Bahnasculta urle- 
tele îndepărtate și frenetice ale unui om. 

— Genist inamic, presupun, a explicat unul dintre 
Speciali. Blocat sub niște dărâmături undeva. 

Bahn a ridicat privirea și l-a văzut zâmbind sarcastic. 

— Probabil că e și prima dată când o păţește, altmin- 
teri n-ar ţipa în halul ăsta. 

Celălalt Special a ridicat capul din locul în care stătea 
cioplind o bucată de lemn. 

— Poartă întotdeauna un clopot la ei, așa că, dacă 
rămân blocaţi, pot dezlega limba clopotului și pot suna 
după ajutor. În felul ăsta irosește mai puțin aer decât o 
face strigând. Și-a smucit capul către perete. Dar ăla e 
speriat rău. 

Bahn i-a lăsat în cele din urmă în încăperea ca o 
celulă murdară. Pe drumul de întoarcere, mergând în 
aceeași căruţă cu roţi mici trasă pe două șine de metal 
de un catâr pitic, a auzit sunând o alarmă. Ajunseseră la 
o răscruce de tuneluri unde, dintr-un culoar la stânga, se 
auzea un zăngănit de clopot, destul de tare cât să sperie 
catârul mărunţel. 

— Dă-i drumul, a spus căruţașul, încercând să liniș- 
tească animalul speriat, chiar în timp ce un detașament 
de Speciali alerga în faţa lor de-a lungul răscrucii, depla- 
sându-se aplecaţi și înarmaţi cu priboaie. 

Catârul s-a speriat din cauza alarmei și a lovit cu 
copitele în aer. Nereușind să scape de hamuri, n-a făcut 
decât să se sperie și mai tare. 

Cu mâinile întinse înainte, căruţașul s-a dus să-și 
calmeze catârul, cloncăind cu limba și vorbindu-i pe un 
ton scăzut. Catârul s-a repezit la el cu dinţii, cu ochii 
dați peste cap, apoi a început să se izbească cu omoplaţii 
de perete, de hamuri, de tot, prăbușindu-se cu bufnituri 
surde, asemenea unui pumn uriaș lovit de pământ. Bahn 
a coborât din căruţă și a pășit înainte să dea o mână de 
ajutor. Era clar că vor fi nevoiţi să înfrâneze animalul 
înainte ca acesta să-și rupă gâtul. 

Bahn nu s-a putut apropia prea mult, cu căruţașul 
care-i stătea în cale. S-a retras în spatele căruţei și a scrutat 
tunelul ca să vadă care-i situaţia. S-a oprit, cu o mână ridi- 
cată ca să-și protejeze faţa, catârul dând din picioarele din 

spate chiar lângă el și reușind să despice lemnul atelajului 
și să se lovească și pe el în burtă, totodată. „Nu-i bine pe 
aici, s-a gândit el. Trebuie s-o iau roată prin față.“ 

S-a strecurat înainte chiar când animalul a început să 
azvârle iar din picioare. Doar că l-a simţit apropiindu-se 
și a lansat o copită care i-a aplicat o lovitură în lateral de i 
s-a tăiat respiraţia. Bahn s-a rostogolit la pământ, simțind 
cum șinele de fier îl lovesc în spate. A rămas acolo disperat 
încercând să-și recapete suflul. 

Nu exista nicio modalitate de a liniști creatura aceea. 
În cele din urmă, căruțașul a trebuit să pună capăt vieţii 
catârului trecându-i cuțitul pestegât, cu o hotărâre necru- 
țătoare pe chip. 

„Milostivule Nebun“, s-a gândit Bahn mai târziu, cu 
mâinile încă încleștate pe partea corpului lovită, care-i 
zvâcnea puternic, picioarele luându-i-o cât se poate de 
repede în direcţia razelor de soarecare coborau prin puţul 
de intrare asemenea mâinii binevoitoare a unei zeități 
blajine... 

Aici și-a pierdut fratele meu mințile. 


O O O 


Bahn se simţea prea scos din fire ca să urce dealul la 
Minister și să-și întocmească imediat raportul. I se termi- 
nase oricum tura pe ziua respectivă, așa că a hotărât să lase 
raportul pe a doua zi și a oprit, în schimb, o ricșă aflată 
în trecere, i-a dat omului adresa în timp ce se instala în 
scaunul îngust și a început să se delecteze cu spectacolul 
oferit de cerul liber de deasupra. 

Străzile erau aglomerate cu forfota obișnuită a tra- 
ficului și a comerţului. Ricșa înainta prin mulțime cu 

dificultate, dat fiind că proprietarul ei îl trăgea după el 
pe Bahn în ritm de melc, strigând atunci când voia să-și 
croiască drum prin aglomeraţie. Traversând Cartierul 
Bărbierilor, au trecut pe străzi pe care Bahn și-a petrecut 
copilăria și tinerețea, un cartier sărac, dar unit al frize- 
rilor, și magazine cu amănuntul, și locuinţe închiriate 
dărăpănate, presărat acum cu cărucioare de cerșetori 
și prostituate guralive, o priveliște la care nu ar fi fost 
martor la lumina zilei înainte să înceapă războiul. S-a 
uitat la fetele străzii în timp ce ricșa trecea pe lângă ele, 
îmbrăcămintea lor frivolă ascunzând prea puţin de ochii 
lui hoinari. 

După-amiază târziu a ajuns la locuinţa lor din cartie- 
rul de nord al orașului, situată cât mai departe posibil de 
Scut. Cu ușurarea treburilor duse până la capăt pentru 
ziua respectivă, a coborât din ricșă în stradă în fața casei 
chiar în clipa în care cumnata lui, Reese, trecea pe acolo 
împingând propriul său cărucior. 

Cât de stranii sunt întâmplările acestea, s-a gândit 
Bahn, simțind cumva amestecul Destinului, al lui Dao 
în aceste coincidenţe, fratele lui zăbovind încă în gân- 
durile lui. 

Reese l-a îmbrățișat dându-i o sărutare pe obraz, iarel 
a condus-o în mica lor locuinţă cu două niveluri. Era oare- 
cum mai spațioasă decât primul cămin de deasupra băilor 
publice pe care-l împărţise cu Marlee, deși era destul de 
strâmtă. Casa era goală, ceea ce l-a luat prin surprindere 
pentru o clipă, după care și-a amintit că soţia lui plecase 
împreună cu copiii în vizită la sora ei astăzi. 

El și cu Reese au băut chee și au stat de vorbă pe bal- 
conul de la primul etaj, fiind prima oară când se întâlneau 
de la ultima ei vizită în oraș. 

— Unde-i Los astăzi? a spus el politicos, gândindu-se 
că ar trebui s-o întrebe despre ultimul ei partener, cel 
puţin în virtutea convenienţelor. 

Reese a ridicat doar din umeri. Bahn știa că Los putea 
să dispară cu zilele fără a sufla o vorbă despre peregrinările 
sale. Pariind la jocuri de noroc și frecventând prostituate, 
a presupus Bahn, pe baza părerii sale vagi despre omul cu 
pricina. Los era la vârsta înrolării, ceea ce însemna fie că 
evita citaţia, fie că reușise să-și răscumpere libertatea. 

Era păcat, a cugetat Bahn, fiindcă era neîndoielnic că 
bărbatul avea să se reîntoarcă la ea când va rămâne fără 
bani sau nu va mai avea unde să tragă. 

— Va sosi în curând momentul ceremoniei de numire 
a fiicei tale, a amintit Reese cu un zâmbet forțat. 

— Așa-i, a spus Bahn, încercând să respire cât mai 
ușor. A descoperit că partea vătămată nu-l mai durea așa 
tare dacă-și controla respirația. í 

— Am pus deoparte pentru asta câteva alimente. 
Nişte cartofi pentru plăcinte, nişte ardei în ulei. Mă tem 
că-i cam tot ce pot găsi. 

— E drăguţ din partea ta, a oftat Bahn. Marlee pare 
să nu mă creadă când îi spun că nu prea se mai găsește 
mâncare pe nicăieri. 

Reese a dat din cap gânditoare, uitându-se atent în 
ceașcă. 

— Te frământă ceva, a spus el. Se vede de la o poștă. 

Femeia n-a zis nimic, așa că el a continuat și, în timp 
ce se gândea ce-ar putea spune mai departe, și-a dat brusc 
seama ce-o neliniștea. 

— E vorba de Nico, nu-i așa? 

Ochii ei au scăpărat și Reese a privit în lături. 

— A plecat, a mărturisit ea. 

— A plecat? Unde, mai exact? 

Iarăşi ridicarea aceea din umeri, de parcă totul era fără 
speranţă. 

— A părăsit orașul ca să urmeze un fel de... ucenicie. 

— Ce? 

Durerea din partea vătămată a corpului s-a intensifi- 
cat brusc. Și-a încetinit voit respiraţia în timp ce-o aștepta 
să-i răspundă. Era evident că Reese voia să spună mai 
multe, dar că ezita, apoi a părut să renunţe la efortul de 
a mai vorbi, ca și cum ar fi fost ridicol de pus în cuvinte. 

— Ai veşti de la el? E bine? 

Nu prea părea să știe. 

În mod normal, Reese vorbea cu ușurință cu Bahn. 
Între ei exista un anumit gen de apropiere, de deschidere 
care s-a intensificat după ce fratele său, Cole, a pără- 
sit-o, ca și cum această pierdere comună i-ar fi ajutat să 
împărtășească și alte aspecte legate de intimitate și grijă. 
Vorbeau adesea despre Cole, comunicându-și puţinele 
zvonuri despre el, pe care le auzeau de la bătrânii vete- 
rani pe care-i întâlneau sau care-i vizitaseră special ca să 
le aducă vești. Ultimul traseu cunoscut al lui Cole ducea 
în Pathia, unde se zvonea că ar fi fost spânzurat pentru un 
jaf la drumul mare, deși alții pretindeau că el era acum un 
fel de explorator, trecând munții în lumea Marii Tăceri, 
ca să trăiască în sălbăticie acolo timp de luni întregi. Cât 
de tulbure să-i fi fost mintea, se gândea Bahn adesea, să 
părăsească o asemenea femeie ca să se ducă să trăiască 
singur în sălbăticie? 

Durerea din coaste a lui Bahn se ducea acum înspre 
vezică. Avea nevoie să se ușureze. Blestemându-și trupul 
pentru proasta sincronizare, și-a cerut scuze și s-a ridicat. 

— Ți-e bine? l-a întrebat Reese. 

— Da. Doar câteva coaste atinse, recunosc. Nu voia să 
zică nimic despre tuneluri, care i-ar fi reamintit inevitabil 
de Cole. 

Bahn s-a îndreptat către privata din spatele curţii 
ca să constate că urinează cu sânge. Cu tunica ridicată și 
strânsă în dinţi, și-a verificat vânătăile urâte de pe coaste și 
a căutat încă o dată să depisteze eventualele coaste rupte. 
Mulţumit să constate că erau toate intacte încă, Bahn și-a 
dat părul pe spate, și-a netezit tunica și s-a întors să plece. 

De îndată ce s-a întors în balcon, s-a întrebat dacă nu 
făcuse o greșeală să-și lase cumnata singură. Reese încă 
stătea cu un braţ sprijinit de balustrada de lemn și cu celă- 
lalt ţinând ceașca în poală, dar scruta strada cu șiruri de 
copaci cu o privire meditativă. 

Părea să nu observe că el s-a așezat din nou precaut. 
La oricine altcineva, Bahn ar fi văzut în comportamentul 
acesta un soi de pierdere de sine, dar nu la Reese. 

— La ce te gândești? a întrebat-o domol. 

S-a întors să-l privească, zâmbetul ei scurt semă- 
nând cumva a scuză. Ceașca de chee părea să zacă uitată 
de-acum în mâna ei. 

— Mă gândeam... mă gândeam cum Nico și Cole au 
plecat amândoi. 

Vocea îi suna încet, reținută, asemenea strigătului 
slab al unui om prins captiv sub pământ, fără să vadă, să 
simtă sau să audă, învăluit în întuneric. 

CAPITOLUL 18 


Surorile Pagubă şi Jale 


Lunile surori străluceau deasupra capului pe un cersenin, 
împânzit cu stele. Au răsărit într-o plinătate care făcea 
privirea să se îngusteze — și s-au înălțat împreună pe o 
traiectorie care le-a purtat parţial de-a lungul Marii Roţi, 
centrul galactic vizibil, punând în umbră acea vastă revăr- 
sare de lumină stelară. Doar o dată pe an cele două luni 
surori se înălțau împreună în toată splendoarea lor și, 
prin asta, anunțau apropierea zilelor de toamnă. Poate că 
acesta era motivul pentru care primiseră denumirea lor 
aparte: Surorile Pagubă și Jale. 

Cele două siluete care urcau dealul erau mici și 
insignifiante sub panorama cerului galactic. Noaptea era 
suficient de luminată ca să vadă pământul dinaintea lor 
și mergeau cu capetele plecate, supraveghindu-și pașii, 
gânditori. Din cauza asta, a fost ca o surpriză pentru ei să 
se apropie în cele din urmă de coliba minusculă, obser- 
vând că se ivise deodată în întuneric, așezată pe cursul 
unei ape curgătoare ce amintea de flăcările ce se spărgeau 
într-un foc aflat la distanţă. Dar nu era niciun foc aprins în 
colibă în noaptea aceea, înăuntru ardea un singur felinar, 
aruncând un fascicul de lumină galbenă primitoare prin 
deschizătura ușii. Au urmat-o înăuntru fără ezitare. 

Profetul stătea cu picioarele încrucișate pe un covor, 
cu o carte deschisă în poală. Se uita în jos oblic printr-o 

pereche de ochelari cu rame exagerat de groase, la literele 
de-o șchioapă. 

A trecut o vreme până și-a remarcat oaspeţii, iar 
Nico stătea în picioare acolo cu o răbdare împuţinată, 
dorindu-și ca Ash să-și dreagă măcar vocea ca să le anunţe 
prezenţa. 

Când Profetul s-a uitat în sfârșit la ei, le-a zâmbit și 
a așezat cartea cu grijă deoparte, alături de multe altele. 
Le-a făcut semn să se așeze. 

Ash a început să vorbească. Celălalt bărbat încuviința, 
ascultându-l cu atenţie, punând din când în când câte o 
întrebare. Cuvintele le erau domoale, ca un fel de respect 
pentru tăcerea nopţii înconjurătoare. Bătrânul Profet nu 
părea deranjat de această intruziune târzie; dimpotrivă, 
părea să-l bucure compania. Era ca și cum s-ar fi așteptat 
la o asemenea vizită din partea unui rOshun în noaptea 
aceea. E 

Când el și Ash au ajuns spre finalul discuţiei, Profetul 
a luat o cutie din lemn lăcuit dintr-un colţ al colibei și a 
pus-o pe podea în faţa lui. Cu degetele tremurătoare, a 
început să scoată din ea diverse obiecte și Nico le-a cerce- 
tat cu atenţie în timp ce erau aranjate pe covor. 

O tablă neagră pătrată avea o bucată de cretă pusă 
deasupra. Peste ea, un mănunchi de ceea ce păreau a fi 
trestii uscate, fiecare cam de treizeci de centimetri lun- 
gime. Au rămas neatinse câteva minute, timp în care 
Profetul a meditat printr-o serie de respiraţii atent con- 
centrate. Apoi și-a anunţat dispoziţia de a începe bătând 
scurt din palme. 

Când s-a pus pe treabă, mâinile i se mișcau cu repe- 
ziciune pentru cineva de vârsta lui. A împrăștiat mai întâi 
mănunchiul de trestii pe covor și a trecut repede cu mâna 

peste ele ca să împartă în două grămada obţinută. A adu- 
nat apoi jumătatea dreaptă și, printr-o mișcare lină, a scu- 
turat ușor fiecare trestie trecând-o dintr-o mână în alta, 
oprindu-se de fiecare dată când mai rămânea cu patru sau 
mai puţine în mâna dreaptă. Făcând asta, prindea tres- 
tia sau trestiile între două degete și lua totul de la capăt, 
lăsându-le deoparte pe cele care deja se detașaseră. 

Odată ce spaţiile dintre cele cinci degete au fost 
ocupate cu fire de trestie, s-a oprit să numere câte erau. 
Numărul obţinut părea să aibă o oarecare semnificaţie. A 
făcut un semn cu creta pe tablă — o singură linie — și a 
aruncat jos trestiile ca s-o ia de la capăt. 

Era un proces de durată, în timpul căruia Profetul mai 
trăgea câte o linie pe tablă, fie una groasă, fie una subțire, 
care s-au adunat treptat într-o serie. Nico a pierdut noțiu- 
nea timpului și deja îi cădeau ochii de somn când Profetul 
a părut să ajungă la capăt, având șase linii cu totul trasate 
acum pe tablă. 

Bătrânul se uita în jos la rezultate, mormăind în sinea 
lui. 

— Ken-yoma no-shid6, i s-a adresat lui Ash. Roshunul 
a dat din cap cu gravitate în semn de răspuns. 

Profetul a continuat să bolborosească, subliniind ceea 
ce prezicea. Când s-a oprit din nou să cerceteze plăcuţa, 
Nico i-a cerut lui Ash să-i traducă. 

Ash a fost deranjat de întrerupere, dar o privire către 
ochii obosiţi ai lui Nico a părut să-l înmoaie, măcar atât 
cât să-i dea o explicaţie scurtă. 

— L-am întrebat cum ne vom descurca în această ven- 
detă. Mi-a vorbit de tunet, de o mare tulburare — cum 
un eveniment șocant va determina cursul neobișnuit al 
acţiunii. Acum taci, vine partea cea mai importantă. 

— După tulburare, vei avea înainte două cărări, a 
anunţat Profetul folosind brusc, corect, comerciala, arun- 
când o privire în direcţia lui Nico înainte de a se întoarce 
să susțină căutătura intensă a lui Ash. 

— Alegând una din căi, vei da greș în sarcina ta, 
deși nu va fi ceva rușinos și vei mai avea multe de făcut... 
Alegând-o pe cealaltă, vei câștiga, dar te vei face de rușine 
în final și asta n-o să-ţi fie pe plac. 

Ash a cugetat la divinație. Și-a dres vocea. 

— Asta-i tot? 

Profetul a zâmbit binevoitor, dar nu i-a răspuns. 

Au plecat la scurt timp după aceea, aplecându-se și 
bâjbâind drumul spre ușă. Când Nico s-a îndepărtat de 
Profet, acesta a strigat după el: 

— Băiete! 

Nico s-a întors la chemarea acestuia. Bătrânul își 
ţocăia gingiile și se uita în sus lael. ` 

— Nu mi-ai cerut o divinaţie. E dreptul tău, în seara 
asta. 

— Nu știam ce să-ţi cer. 

Bătrânul farlander și-a înclinat capul. 

— Nu vrei să pornești în această aventură nebunească 
a lor. 

Nico a privit îndărăt ca să-și dea seama dacă Ash 
asculta, dar maestrul ieșise deja afară. S-a uitat din 
nou la Profet, cu gura deschisă, dar fără să scoată vreun 
cuvânt. 

— Te temi că nu ești pregătit pentru această vendetă 
în care te bagă maestrul tău. Crezi că te depășește cu mult. 

Era adevărat. Toată ziua, Nico s-a străduit să accepte 
gândul că dimineaţa următoare avea să părăsească refu- 
giul secret din munţi, acest loc în care începuse să se 


320 COL BUCHANAN 


simtă un pic ca acasă. Și pentru ce? Ca să traverseze marea 
către orașul Q'os, care era chiar inima Imperiului, ca să-l 
omoare chiar pe fiul Matriarhei, el abia fiind în stare să 
ţină sabia în mână. Dulce Eres, îi îngheţa sângele în vine 
numai când se gândea la asta. 

— O să-mi asculţi povaţa, atunci? l-a întrebat 
Profetul. 

Nico și-a dres vocea. 

— De fapt, nu-s încă sigur dacă pot să am încredere în 
toate lucrurile astea... divinaţia și celelalte. Povaţa ta s-ar 
putea să se irosească degeaba pe mine. 

— Ține minte asta, tinere prieten: seminţele lucruri- 
lor arată ce fel de roade vor da. 

Nico a dat din cap, mai mult din politeţe, dacă nu de 
altceva. 

— Când va sosi vremea să-l părăsești, trebuie să-ţi 
asculți inima. 

— Ce? 

Bătrânul a zâmbit și a început să pună la loc mărun- 
ţișurile din fața lui. 

Nico s-a retras repede spre ușă și a ieșit. 

Erau învăluiţi de liniștea nopţii; chiar și cursul râu- 
lui suna mai liniștit în urechile lor. Maestrul Ash stătea 
în tăcere lângă el, privind cum apa se aduna și se revărsa 
printre pietre. 

Au mers împreună spre casă în semiîntuneric. 

— Ce tip ciudat, a comentat Nico. 

Ash s-a întors instantaneu spre ucenicul său. 

— Îi datorezi mai mult respect omului aceluia, a 
răbufnit el. Dar apoi a părut că-și regretă izbucnirea și a 
încercat să spună altceva — ceva ca o scuză, poate. Dar nu 
și-a găsit cuvintele. S-a întors și a continuat să meargă. 


FARLANDER 52] 


În timp ce lunile surori Pagubă și Jale străluceau ca 
să le lumineze drumul, cele două siluete au coborât încet, 
fiecare dintre ei fiind pierdut în propriile gânduri. În 
vale, luminile calde și primitoare ale ferestrelor mănăs- 
tirii ieșeau clar în evidenţă în decorul pădurii de frunze 
argintii. 


322 COL BUCHANAN 


CAPITOLUL 19 


Diplomatul 


În prima zi de toamnă din ceea ce curând avea să fie cel 
de-al cincizecilea an al lui Mann, într-o furtună asurzi- 
toare care biciuia aerul ca să se năpustească asupra tutu- 
ror asemenea unui torent de alice de gheaţă, un bărbat 
a ieșit în grabă pe poarta întunecată și acoperită de la 
Templul Șoaptelor, și-a ridicat gluga peste scalpul ras 
și a pornit la drum cu pas iute pe scândurile podului 
de lemn, mantiile sale preoțești albe fluturând în pro- 
priul lor vârtej de aer, urma pașilor săi fiind măturată de 
șuvoaiele de apă murdară ce se scurgeau în șanțul aflat 
dedesubt. 

Bărbatul nu s-a oprit când a trecut pe lângă Acoliţii 
mascaţi aflaţi la datorie la postul de control de la capă- 
tul îndepărtat al podului. Privirea i-a rămas fixată în 
pământ în timp ce pașii îl purtau pe străzile pustii din 
Cartierul Templului, pielea producându-i o mâncărime 
permanentă, astfel încât își scărpina continuu braţele și 
fața. Câţiva dintre tovarășii lui preoţi au trecut în fugă cu 
capetele aplecate în semn de supunere faţă de elementele 
naturii. Apa bălților împroșca cu murdărie. O pisică albă 
s-a ghemuit pe un prag, privind în tăcere. 

În urma lui, cu mult în urma lui, Templul Șoaptelor 
se contura în perdeaua de ploaie asemenea unei fiinţe vii; 
aripile clădirii acoperite de piroanele atât de numeroase 


FARLANDER 325 


că păreau un înveliș de blană; un turn care nu era doar un 
turn, ci o coloană uriașă răsucită de piloni canelaţi și tur- 
nuleţe se răsucea și se încovoia din cauza benzilor de pia- 
tră. Odată cu fiecare pas, tânărul preot îl simţea în spate, 
ca o santinelă masivă care îl supraveghea. Era o prezență 
care-i moleșea și mai mult starea de spirit — acest senti- 
ment de confuzie cu care se trezise în dimineaţa celei de-a 
douăzeci și patra aniversări. 

Cu cât se îndepărta mai mult, cu atât mai aglomerate 
deveneau străzile. Deasupra capului se înălța un murmur 
de voci și ţipete sălbatice, asemenea celor dintr-o mena- 
jerie exotică. Ploaia se transformase într-o burniţă con- 
stantă în timp ce preotul intra în marea piaţă numită Piaţa 
Libertăţii, în care clădirile îndepărtate de marmură se înși- 
rau pe trei părţi ale spaţiului deschis, iar în spatele lor, în 
rând, erau turle mai puţin vizibile, piroane palide parţial 
ascunse de perdeaua de ploaie. 

Vremea rea nu a reușit să împrăștie mulțimea nume- 
roasă de fanatici adunaţi deja în piaţă în așteptarea apro- 
piatului festival al Augeriilor lui Mann, până la care mai 
era totuși o lună. Majoritatea erau pelerini din toate păr- 
ţile Imperiului, strânși în număr mai mare decât de obi- 
cei de aceste Augerii marcând a cincizecea aniversare a 
domniei manniene: bărbaţi și femei deopotrivă, străini 
care îmbrăţișaseră cu fervenţă religia lui Mann, deși mulți 
dintre compatrioţii lor încă mai cârteau cu amărăciune și 
așteptau o insurecție. Cu toţii purtau veșmântul comun 
al adepților laici, o mantie de un roșu aprins atârnându-le 
până aproape de picioarele goale. Poalele hainelor îmbi- 
bate de apă stăteau mărturie pentru convertirile lor ante- 
rioare: urme albe de palme deschise atât de marcate de 
timp, încât erau acum de un roz murdar. 

După câţiva ani de trăit în acest oraș, tânărul preot 
Che tot nu era obișnuit cu priveliștea și gălăgia acestor 
mulțimi de adepţi. În timp ce-și croia drum pe dalele de 
piatră care pavau piața, a scrutat împrejurimile de sub fal- 
durile protectoare ale glugii sale. 

Pelerinii strigau în diferite limbi în vreme ce tropăiau 
sălbatic pe loc. Sau ascultau cu ochi strălucitori predicile 
inflamante ale preoţilor cocoţaţi pe scene acoperite, insti- 
gatori care strigau și se ambalau cu fervoare la gesturile lor 
de aprobare din cap și la acordurile lor verbale. Își scrijelau 
cu țepușe feţele care le sângerau, sau defilau cu capul în 
flăcări, sau copulau direct pe pământ, sau pur și simplu 
se învârteau pe acolo ca niște vizitatori năuciţi, cu gurile 
căscate la tot ce se întâmpla în jur. 

Che a ocolit un bloc compact de conformism care se 
întindea de la un capăt al pieţei până aproape de celălalt, 
zece mii de convertiți care se uitau la Templul Șoaptelor 
învăluit în ploaie, cu toţii îmbrăcați în mantii roșii iden- 
tice, cu mâinile ridicate deasupra capului, cu gurile psal- 
modiind continuu, cu feţele strălucindu-le de acea fer- 
voare care îi făcuse să bată tot drumul către Sfânta Q'os 
pentru ritualul convertirii. 

Ca un singur trup, au îngenuncheat pe dalele de pia- 
tră, zece mii de mantii foșnind asemenea adierii vântului. 
S-au prosternat la pământ, apoi s-au ridicat iarăși, doar 
ca să ia ritualul de la capăt. Tânărul preot a continuat să 
meargă pe lângă șirurile de convertiți care se prelingeau 
unul câte unul, așteptând să le vină rândul să facă un 
pas în faţă ca să primească pe piept atingerea unei mâini 
pictate din partea unui preot consacrat din Q'os. Che nu 
și-a încetinit ritmul nici măcar aici, pelerinii dându-se 
la o parte din calea lui după ce i-au recunoscut mantia 

albă. A trecut printre picioarele unei statui picurânde a 
lui Sasheen, Sfânta Matriarhă, stând călare pe un zel alb, 
și pe lângă cea a lui Nihilis, Patriarhul fondator al noului 
ordin, cu fața din bronz necruțătoare și străveche. 

Către capătul estic al pieţei, gloata începea să se subţi- 
eze, pelerinii amestecându-se cu cetăţenii obișnuiți care-și 
vedeau de treburile zilnice. Căruțele comercianților locu- 
lui erau deja instalate, cu prelatele lor simple, lăsate, de 
sub care proprietarii vindeau pahare din hârtie cu chee 
fierbinte, boluri cu alimente, pelerine de ploaie făcute sul. 
Alţii stăteau în ploaie, fluturând suvenire: figurine ieftine 
de tablă ale lui Sasheen, Mokabi, Nihilis. Supravegheau 
practicile din jurul lor fără niciun semn de căldură în ochi 
și aruncau priviri furișe în direcția Regulatorilor simplu 
îmbrăcaţi care stăteau în perechi la marginea mulțimii, 
supraveghind tot ce se întâmpla. 

Doi gardieni călare pe zeli s-au oprit să-i facă lui loc 
să treacă, cu arbaletele nearmate odihnindu-li-se în poală. 
Che nu s-a obosit să le remarce prezenţa, ci s-a grăbit să 
iasă din piaţă luând-o pe strada Dubusi de pe latura estică. 
A cotit repede la stânga, apoi la dreapta pe câteva străduţe 
lăturalnice, zgomotul mulţimii îndepărtându-se de el la 
fiecare pas. Simţurile îi erau în alertă la orice semn că ar 
fi fost urmărit. 

În momentul în cares-a apropiat de una dintre turlele 
mai mici, ploaia îi făcuse deja mantia din albă, cenușie. 
Haina i se lipea de braţe și de picioare, scoțându-i în relief 
mușchii bine conturaţi pe dedesubt. Senzaţia de mâncă- 
rime de pe față era încă insuportabilă, astfel că s-a oprit 
înaintea podului din fața turnului mai mic, și-a scos gluga 
și a ridicat privirea înspre cerul întunecat, apoi a făcut 
câteva mișcări de dezmorţire a gâtului în ploaia liniștită. 

După un minut de asemenea relaxare, a scuipat o gură de 
apă acidă și și-a șters ochii. 

Un stol de lilieci dădea rotocoale pe acolo, lăsându-se 
ușor în jos. Erau mai mari decât cei pe care se obișnuise 
să-i vadă zburând deasupra orașului, folosiţi pentru supra- 
veghere sau ca mesageri trimiși de la un templu la altul. 
A presupus că acestea trebuie să fie noile Păsări de război 
pe care Imperiul le-a perfecționat în ultimii ani, create cu 
scopul precis de a aduce ordine pe câmpul de luptă și și-a 
dat seama că era adevărat când le-a văzut întorcându-se 
brusc și îndreptându-se spre Piaţa Libertăţii: un mesager 
zburător, cu scopul de a uimi pelerinii în privința nesfâr- 
șitelor inovaţii ale lui Mann. 

Che a pus piciorul pe pod, pășind rar. Ajungând la 
intrare, s-a oprit lângă o ușă masivă din metal. Un gri- 
laj era incastrat în ușă la nivelul capului, deși știa că era 
prea întuneric ca să vadă ochii care cu siguranţă îl supra- 
vegheau din spatele ușii. O trapă s-a deschis undeva pe 
la mijloc pentru a putea să-și confirme prezenţa. Che s-a 
mai scărpinat o dată la gât, înainte de a-și strecura ambele 
mâini în spaţiul întunecat din spatele trapei. 

În timp ce o serie de trosnete anunțau manevrarea 
diferitelor încuietori ale ușii, tânărul preot și-a retras mâi- 
nile, și o ușă mai mică s-a deschis în interiorul celei mari. 
Era îngustă și scundă, menită să forțeze orice vizitator să 
se aplece și să se întoarcă într-o parte ca să poată trece prin 
ea. Fiind mic de statură, Che a putut intra fără să fie nevoit 
să-și plece capul. 

„Fiecare intrare, o binecuvântare“, s-a gândit sec; și 
până și aici, în inima Sfântului Imperiu al lui Mann, nu i 
s-a părut deloc ciudat să-și amintească acea vorbă străve- 
che a roshunilor. 

O O O 


Templul Sentiaţilor era tăcut la ora aceea timpurie. 
Podeaua lui circulară era la fel de întunecată ca de obicei, 
fără ferestre cum era și luminată doar de câteva lămpi cu 
gaz sfârâind de-a lungul peretelui curbat. Cei doi acoliți la 
datorie priveau din spatele măștilor când Che și-a scutu- 
rat de apă capul ras, asemenea unui câine, apoi și mantia 
îmbibată de umezeală. 

— Plouă, a spus el, ca și cum și-ar fi cerut scuze. 

Gărzile s-au întrebat dacă nu cumva era tâmpit, unul 
dintre acei preoţi tineri privilegiați care trec uneori de 
hăţișul examinărilor cu ajutorul banilor și al relaţiilor 
părinților. 

Cel mai înalt a arătat peste cap; asemenea unui alt 
turn care-l supraveghea. f 

` — Noi deservim doar casta superioară, a spus gardia- 
nul. Spune cu ce treburi pe aici. 

Ché s-a încruntat. 

— Mai mult asta, mă tem. 

Au mai avut suficient timp doar să-și deschidă larg 
ochii înainte ca pumnalele să se împlânte în gâtlejurile 
lor. 

Cei doi acoliți au început să se zbată în locul unde 
se aflau. Che și-a retras simultan ambele pumnale și în 
același moment a făcut un pas în lături pentru a evita să 
fie împroșcat cu sângele care știa exact când și unde va 
ţâșni. A descris în mers un cerc strâns în jurul bălții de 
sânge care se lățea, uitându-se în jur să verifice dacă a avut 
sau nu martori, și s-a întors la timp ca să-i vadă pe cei doi 
gardieni cum se zbat de la genunchi în sus, unul dintre ei 

rostogolindu-se pe-o parte pe podeaua de piatră, celălalt 
pe cealaltă parte, apoi pe spate. 

Che nu simţea nimic. 

A acţionat rapid ca să tragă cadavrele de la vedere 
în spatele unei statui a unei celebrități imperiale; 
Arhigeneralul Mokabi — în retragere — a constatat, când 
s-a oprit suficient pentru a inspecta nișa în care stătea. 
Bălţile de sânge aveau să semnaleze incidentul, dar în 
întunericul acesta ar fi trebuit să treacă cineva direct pe 
lângă ele ca să se întâmple așa. 

Dar avea suficient timp pentru treaba pe care trebuia 
s-o îndeplinească. 

S-a ghemuit în umbră, folosind un cuţit ca să scoată 
mantia unuia dintre cei doi bărbaţi. A împăturit veșmân- 
tul pe braţ. 

Scara nordică era o spirală de trepte rotindu-se în 
jurul unui pilon central. Che a urcat șapte etaje, compor- 
tându-se normal, ca și cum ar fi fost unul dintre obișnuiţii 
locului. Niciunul dintre cei cu care s-a întâlnit nu s-a obo- 
sit să-l întrebe ceva. 

S-a oprit la etajul șapte al turlei, unde scara se des- 
chidea către o cameră luxuriantă și spațioasă de marmură 
roz cu o fântână de apă ţâșnind chiar în mijloc, înconju- 
rată de plante în ghiveci. Aerul din acest spaţiu emana 
mirosul pătrunzător al narcoticelor dătătoare de plăceri. 
Trei eunuci rași în cap și durdulii se odihneau pe margi- 
nea fântânii, purtând mantii largi și fiind, totuși, înar- 
mați cu pumnale. Din când în când se împroșcau cu apă 
unul pe altul, aruncând ocheade galeșe către cei doi pre- 
oţi aflați pe partea opusă a fântânii, unul având întipă- 
rită pe chip o expresie de nerăbdare, celălalt de plictiseală 
acută. Din spatele lor, printr-o boltă făcută din mozaicuri 

senzuale și mătăsuri roșii foșnitoare, s-au auzit râsete, de 
bărbaţi și de femei laolaltă, amestecate cu muzica flau- 
telor și cu ritmul potolit al unor tobe, bătând asemenea 
unui puls stabil. 

Che, încă ezitând în vârful scării, și-a aplecat capul 
sub nivelul etajului aceluia. S-a zgâriat fără să-și dea 
seama la braţ în timp ce-și calcula rapid opţiunile. 

S-a retras la etajul inferior, aparent gol, cu excepţia 
rezonanţței constante a unor sforăituri în grup. 

O fereastră lăsa să pătrundă o lumină palidă în spaţiul 
întunecat din faţa lui. Che s-a apropiat de ea, a deschis-o 
în interior și și-a scos capul în ploaie. 

Privind în sus, și-adat seama că lucrurile stăteau chiar 
așa cum se așteptase să se întâmple. O fațadă de beton, 
aproape verticală, prevăzută cu ornamente decorative 
amplasate la prea mare distanță unul de altul ca să per- 
mită cățărare. Era lipsită de ferestre pentru încă patru 
etaje de acolo în sus. 

Chea acţionat rapid. Mai întâi și-a pus mănuși din cea 
mai fină piele, apoi a scos un vas de lut din echipamentul 
fixat pe lungime pe sub mantiile preoțești. Vasul era sigi- 
lat cu un dop gros de ceară și avea o curea de umăr prinsă 
de o sârmă înfășurată de mai multe ori în jurul gâtului. 
Când a scos dopul de ceară, un miros de grăsime animală 
și de alge marine i-a luat cu asalt nările; a verificat dacă 
respectivul conţinut alb cremos nu s-a întărit înăuntru. 
Mulţumit de constatare, și-a petrecut cureaua peste cap, 
astfel că vasul îi atârna lângă șold, apoi a scuturat man- 
tia împăturită pe care a luat-o de la gardian. A început să 
taie materialul în fâșii folosind un cuţit ascuns în cizme. 
O singură dată a aruncat o privire în spate ca să verifice 
împrejurimile; dar chiar și atunci nu s-a oprit din treabă. 

Cu fâșiile de pânză îngrămădite în alt buzunar, Che a 
făcut un salt pe pervaz și s-a întors, astfel că stătea acum 
cu spatele în ploaie. Avea un echilibru fix, asemenea celui 
al unui acrobat pe sârmă. Cu toate acestea, spaţiul gol de 
dedesubt i-a dat senzaţia de vertij. 

A scos o fâșie de pânză pe care a înfășurat-o ca pe o 
minge, apoi a introdus-o în vas înainte de a fixa mingea 
îmbibată de peretele exterior, lângă pervazul ferestrei, 
unde atârna pe suprafaţa de beton. 

A procedat la fel și cu celelalte fâșii, lipind nu mai 
puţin de șase mingi de pânză de suprafaţa care-i era la 
îndemână. În momentul în care o fixa pe ultima, prima și 
cea mai de jos se întărise deja în forma unui suport pentru 
picioare. 

Che și-a scos cizmele. Le-a legat una de alta cu șiretu- 
rile și le-a atârnat de gât. Cu titlu de încercare, a întins un 
picior desculț într-o parte și a testat prima treaptă. Rezista 
foarte bine. 

— Mama Lumii, apără-l pe cel nechibzuit, a mur- 
murat el și a pășit în exterior cu toată greutatea. Che 
nu îndrăznea să privească în jos. A început să urce, cu o 
expresie cruntă pe chip. 


O O O 


În ciuda vârstei sale relativ tinere, Che avea experiență 
la astfel de treburi. Își descoperise o aptitudine înnăscută 
pentru asta, care era surprinzătoare, luând în considerare 
faptul că nu primise niciun fel de instruire în chestiunea 
respectivă. 

Asemenea gânduri îi treceau prin cap în timp ce se 
străduia să urce peretele aproape vertical al unui turn 

într-o ploaie rece ca gheaţa, la câteva sute de metri de la 
nivelul solului, degetele tremurându-i din cauza efortului, 
apa intrându-i în ochi. O viaţă lipsită de opţiuni. 

De exemplu, copilăria lui. 

Che a fost norocos în momentul conceperii sale. 
Se născuse într-o familie extrem de bogată — clanul de 
negustori Dolcci-Feda, cu depozite acoperind jumătate 
din partea de nord a docurilor. La vârsta de treisprezece 
ani, ducea o viață destul de fericită într-o suburbie bogată 
din estul orașului. Ca orice băiat la anii lui, era una-două 
pus pe șotii și curajos, deși uneori și foarte sălbatic. Dar 
viaţa i se schimbase dramatic când intrase într-un necaz 
pe care și-l făcuse singur — cel mai rău fel de necaz, în 
care era implicată fiica unei familii ai cărei membri erau 
rivalii comerciali ai familiei sale. Pe scurt, Che le răpise cea 
mai scumpă comoară odată cu copila. 

Într-o după-amiază sufocantă, cu nori negri de fur- 
tună plutind jos peste oraș, Che fusese obligat să asiste 
la un duel cu săbii între tatăl său și tatăl fetei, cum era 
obiceiul soluționării disputelor în Q'os. Deși amândoi 
bărbaţii fuseseră răniţi, supravieţuiseră, dar fără un 
omor conflictul nu putea fi rezolvat. După câteva zile, o 
lovitură de tun a dărâmat peretele exterior al dormitoru- 
lui lui Che. Din fericire, nu era în cameră în momentul 
respectiv. 

Lovitura fusese lansată cu o piesă de artilerie instalată 
pe furiș pe acoperișul unei case vecine, ai cărei proprie- 
tari erau plecaţi să-și facă vacanţa de vară la podgoriile lor 
din Exanse. Tatăl lui Che fusese scos din minţi de această 
întâmplare. Mai târziu, când norii de praf se așezau încet 
peste locuinţa impozantă, starea lui de spirit ajunsese să 
fie tăcută și iritată. 

Chiar și în cadrul armatei, praful de pușcă era pro- 
dusul cel mai greu de găsit. Însă asta nu-i descurajase pe 
inamici. Deasemenea, nu se simţiseră împiedicaţi, în pri- 
vinţa asta, nici de sigiliul pe care Che îl purta la gât încă 
de la vârsta de zece ani și care-l proteja prin intermediul 
amenințării cu o vendetă. Era evident acum că dușmanii 
lor nu se vor da în lături de la nimic pentru a soluţiona 
disputa. 

Che era singurul fiu al familiei, iar într-o zi avea să 
preia frâiele întregului imperiu financiar. I se adusese 
rapid la cunoștință că trebuie să plece ca să-și scape pie- 
lea. Tatăl său nu găsise nicio altă soluţie de a-i apăra viața. 

În dimineaţa următoare, Che fusese transportat pe 
furiș, într-o trăsură închisă, la agenta locală a ordinului 
rOshunilor. Odată aflat în siguranță în interiorul clădirii, 
cu ușile încuiate, cu ferestrele acoperite, cu flacăra lămpi- 
lor micșorată, tatăl său îi oferise femeii o mică avere în aur, 
încercând s-o convingă să-l ducă pe Che undeva departe 
ca să fie antrenat ca ucenic de roshun. Ea șovăise la înce- 
put, dar tatăl lui Che insistase și o implorase, precizând că 
viaţa băiatului depinde doar de ea. 

O săptămână mai târziu, Che pornise într-acolo, după 
ce stătuse ascuns în pivniţa agentei. A apărut cineva însăr- 
cinat să-l preia, un roshun de vârstă mijlocie cu maxilare 
puternice și ochi duri, violeţi — semn distinctiv al celor 
din High Pash. Bărbatul își mormăise numele, Shebec, 
după care nu a mai vorbit mai deloc. Fără a avea ocazia 
să-și ia rămas-bun de la familie, Che fusese urcat pe furiș 
pe un vas care a ridicat ancora chiar în clipa în care s-au 
urcat la bord. Peste exact o săptămână, ajunsese în Cheem, 
iar de acolo începuse o călătorie ciudată și înfricoșătoare 
prin munții insulei. 

Și așa s-a întâmplat că răsfăţatul Che și-a petrecut 
restul adolescenţei învățând cum să ucidă fără milă și cu 
orice ar fi avut la îndemână. Pe măsură ce săptămânile se 
preschimbau în luni, iar lunile în ani, fusese uimit să con- 
state că nu ducea deloc dorul familiei, nici al vieţii de lux 
pe care o lăsase în urmă. 

Che avusese întotdeauna o ușurință la învăţat, astfel 
încât, în calitate de asasin ucenic, progresase rapid. Își 
făcuse repede prieteni și avusese grijă să nu-și facă deloc 
dușmani. Cu toate acestea însă, era un tânăr neliniștit în 
propria piele. 

Noaptea, stând pe priciul său în dormitorul care-i 
găzduia pe toţi ucenicii, Che obișnuia să viseze visele 
altcuiva. 

Visa că trăia o cu totul altă viață — o viaţă în care 
mama și tatăl său nu erau părinţii lui adevăraţi, nici casa 
lor adevăratul lui cămin. Iar aceste viziuni de noapte erau 
atât de reale, atât de întemeiate în fapt și de elaborate în 
detalii, încât se trezea dimineaţa simțindu-se străin de 
sine însuși, zbătându-se să priceapă ce era adevărat și ce 
era doar o născocire. Deseori, în secret, Che se temea să 
nu-și piardă cumva minţile. 

Pe măsură ce treceau anii, a făcut tot ce-a putut să-și 
păstreze rațiunea netulburată. A ţinut pentru elviseleace- 
lea despre o altă existență. 

În cele din urmă, a devenit bărbat. A devenit roshun. 


O O O 
La momentul respectiv păruse a fi o zi ca oricare alta, 


cu excepţia faptului că era ajunul aniversării sale de două- 
zeci și unu de ani, care însemna de fapt prea puţin pentru 

Che. Maestrul său, Shebec, încurcase iar zilele, cum făcea 
mereu, crezând că era deja ziua lui Che. Shebec făcuse 
mare tămbălău pregătindu-i un tort de miere îmbrăcat în 
nucă, apoi luaseră loc și băuseră împreună niște vin. Pe 
Che nu-l lăsa inima să corecteze greșeala maestrului său, 
dar când se retrăsese în camera lui, o făcuse cu un senti- 
ment crescând, indefinibil de neliniște. 

În noaptea aceea, pentru prima dată de la venirea lui 
la mănăstire, Che nu visase absolut nimic. Dormise pro- 
fund, fără să se zvârcolească în pat, fără să mormăie pe 
întuneric, și se trezise în dimineaţa adevăratei sale aniver- 
sări ca să constate că nu mai era deloc el însuși. 

Dintr-odată, ca și cum ar fi văzut printr-o fereastră 
deschisă spre o priveliște care fusese mereu acolo, dar care 
nu fusese conștientizată, i se arătase clar adevărul despre 
viața lui. Și în intimitatea camerei sale micuţe, îngrijite, 
în lumina timpurie a dimineţii intrând prin găurile din 
oblon, Che s-a zguduit de hohote amare de râs, dar și de 
lacrimi de ușurare, de disperare pentru tot ce pierduse. 

Nu își luase rămas-bun de la maestrul său. Se împotri- 
vise nevoii de a-l căuta pe Shebec, de a-i spune la revedere 
măcar la modul subtil, poate printr-un zâmbet. Se temuse 
că bărbatul mai în vârstă avea să-i ghicească adevăratele 
intenţii. Che ieșise pe porţile mănăstirii în timp ce restul ` 
membrilor ordinului se trezeau încet pregătindu-se pen- 
tru noua zi, lăsând în urmă tot ce era al lui, cu excepția 
unei raniţe ticsite cu hrană rece. 

Nu coborâse valea, ci o luase de-a curmezișul ei. Un 
munte mic, cu pante cenușii, pe care-l numeau Bătrânul, 
se înălța deasupra unei văi întortocheate tăiate în două 
de un torent puternic. În lumina zorilor Che începuse să 
urce panta abruptă de șisturi de pe Bătrânul. Știa unde stă 

ascunsă în post cea mai apropiată santinelă a râshunilor, 
care supraveghea poteca șerpuind în jos, și se asigurase 
că o ia pe un traseu care să-l scoată în spatele santinelei. 
Odată ajuns în vârful muntelui, privise în urmă la mănăs- 
tirea Sato cu inima tulburată. 

După care s-a întors și a coborât pe partea cealaltă. 

Avea să mai urce multe trecători înalte în zilele care 
aveau să vină, mergând pe urmele caprelor de munte, cro- 
indu-și drum pe traseele care traversau stânci perpendicu- 
lare, cu prăpastii înfricoșătoare căscate sub el. Che căutase 
numai rutele care să-l scoată treptat în vale. Hoinăreala lui 
căpătase sens, asemenea apei care caută marea, pe măsură 
ce se îndepărta temeinic de inima lanţului muntos lăsat 
în spate. 

Era zdrenţăros și înfometat când a coborât de la poa- 
lele dealurilor pe coastă, douăsprezece zile trecând deja de 
când plecase din Sato. Cumpărase mâncare de la localnicii 
aspri pe care îi întâlnise pe drum și un catâr în primul oraș 
port în care a ajuns, și astfel își croise drum de-a lungul 
coastei către Portul Cheem. 

De aici, luase o ambarcaţiune rapidă direct spre Q'os. 

Che nu s-a mai întors niciodată. 


O O O 


Acum, aflat la multe etaje deasupra pământului, trei 
ani mai târziu, Che s-a agăţat cu degetele de o fereastră 
deschisă. Dacă s-ar fi întâmplat să se uite în jos chiar 
atunci, ar fi zărit un șir descrescând de cârpe solidificate 
coborând în spirală pe curbura turnului — pentru că a 
urcat nu doar în sus, ci și în jurul turnului, fixându-și noi 

suporturi pentru mâini și pentru picioare pe măsură ce 
urca. Oricum, Che nu s-a uitat în jos. 

Sunetul unei partide de sex s-a rostogolit pe fereastra 
deschisă deasupra lui. Era puternic și neliniștit, și a aștep- 
tat fără să se gândească la ceva anume până când a încetat. 
Nu a durat prea mult. 

O privire curajoasă aruncată în cameră a dezvăluit 
spatele unui bărbat gras, albicios și plin de bube, înainte 
de a fi acoperit de o mantie trasă în grabă. 

— Recunoștinţa mea, i-a șoptit preotul femeii care 
stătea tolănită și goală pe patul mototolit, înainte de a ieși 
în grabă fără să se mai uite înapoi. Che nu a reușit să vadă 
cum trebuie fața femeii, dar ceva anume din înfățișarea ei 
i-a trimis inconștient un fior de avertisment de-a lungul 
șirei spinării. A așteptat rămânând nevăzut și a ascultat 
foșnetul mătăsii în timp ce se acoperea și ea. 

Che și-a vârât garota între dinți. 

Apoi, luptându-se cu inerția propriului trup, și-a 
făcutvânt pe geam. 

A intrat în cameră și a strâns în pumn bucata de 
sârmă, chiar în clipa în care ea s-a întors și și-a dus mâna 
la gură, ca și cum ar fi vrut să înăbușe un strigăt. 

Cu un oftat, Che s-a tras înapoi lângă pervazul feres- 
trei. A lăsat să-i cadă garota în poală în clipa în care femeia 
și-a luat mâna de la gură. 

— Nu poți folosi ușa, ca toţi ceilalți? a întrebat ea, 
încruntându-se acum. 

— Bună, mamă, a spusel. 

Femeia și-a luat un răgaz ca să se aranjeze. A tras 
așternutul din pat, a pulverizat în aer o undă de parfum 
greţos, care mirosea a lotus sălbatic și-l râcâia pe gât. S-a 

oprit în cele din urmă și, cu un rictus interogator care-i 
tulbura trăsăturile frumoase, s-a întors spreel. 

— Ai venit să mă omori? a întrebat ea, făcând un 
semn din cap spre laţul garotei. 

— Firește că nu, a protestat el, am fost instruit să 
înscenez lovitura, apoi să mă întorc imediat la Templu. 

— Deci te afli aici în practică. Dar ce demon îi posedă, 
mă întreb, ca să te trimită să-i faci asta propriei tale mame? 

Chea rămas calm în aparenţă, ca întotdeauna, deși în 
interior simțea cum îl năpădea o furie tăcută. 

— Nu știu, a recunoscut el. De obicei locuiești la eta- 
jul superior, nu-i așa? 

— Ah, a făcut ea alintându-se, ca și cum tocmai ar fi 
realizat un adevăr neașteptat. Da, desigur. M-au pussă mă 
mut aici doar în dimineaţa asta. 

Când femeia s-a apropiat de el, a simţit o urmă de par- 
fum de mosc. Ea i-a zâmbit, aproape seducător, singurul 
zâmbet pe care părea să-l practice. 

— Mă întreb, a cugetat ea, ce-ai fi făcut dacă i-ar fi 
ordonat să-i iei viața propriei tale mame? 

Che s-a încruntat. A ascuns garota între pliurile man- 
tiei, incapabil să se uite în ochii ei. 

— Și eu mă întreb dacă i-ar mai fi plăcut așa mult 
partida de sex dacă ai fi știut că singurul tău fiu stă atârnat 
chiar sub fereastra ta. 

Ea s-a îndepărtat la replica asta, strângându-și mai 
bine mantia subţire în jurul trupului. 

— Nu ar fi trebuit să mă provoci, s-a adresat el spate- 
lui ei ţeapăn. 

Ea a traversat camera în direcţia mesei, și-a turnatapă 
dintr-o carafă într-un pahar de cristal, câteva felii de coajă 
de portocală plutind la suprafaţa apei. 

Mama lui — deși cuvântul îi venea lui Che cu oarecare 
dificultate — își păstrase frumuseţea în ciuda vârstei. Avea 
patruzeci și unu de ani acum, a socotit el, în contra unor 
minciuni inutile care susțineau altceva. De asemenea, nu 
mai era sub nicio formă aceeași femeie pe care și-o amin- 
tea din copilărie, trăind în cea mai bogată suburbie din 
Qos, fără nicio grijă pe lume. 

De fapt, mama aceea a amintirilor nu existase nicio- 
dată. Nici viaţa respectivă în sine. 

Ceea ce descoperise pe neașteptate Che la mănăs- 
tire, în dimineaţa celei de-a douăzeci și una aniversări, 
era asta: fiecare amintire pe care o avea despre viaţa ante- 
rioară exilului în Cheem era contrafăcută. I-au fost toate 
implantate în minte pentru ca tânărul Che să le ia drept 
realitate. 

Când se trezise în dimineaţa respectivă, își dăduse 
seama de asta cât se poate de limpede; și de faptul că min- 
tea lui fusese instruită să-și amintească totul fix în ziua 
aniversării a douăzeci și unu de ani. Asemenea fluxului 
care curăţă totul, amintirile lui adevărate dispăruseră 
printre ruinele fostei sale vieţi, ducându-le la vale aseme- 
nea unor resturi inutile. În schimb, Che descoperise că nu 
era descendentul unei familii bogate de negustori. Era, 
dimpotrivă, doar un bastard, cu tatăl necunoscut și cu 
mama adevărată o Sentiată devotată într-unul din multele 
culte ale dragostei fondate în interiorul ordinului mannie- 
nilor, în care Che fusese inițial crescut ca un Acolit, un 
preot în devenire. 

Invadat de fluxul amintirilor, Ché se pomenise zbă- 
tându-se neajutorat și sufocându-se, având doar un singur 
scop căruia merita să i se consacre: să plece din Cheem, să 
se întoarcă în Q'os. 

Doar în momentul întoarcerii propriu-zise în capi- 
tală, și-a dat seama cu exactitate ce i se făcuse. Che fusese 
folosit în interesul Imperiului. Se temeau de râshuni, după 
câte se părea, și, cu mulţi ani înainte, socotiseră precaut 
să trimită pe unul dintre novicii lor ca să se antreneze ca 
unul dintre acești asasini ascunși, cu speranţa de a obţine 
informaţii despre ei nu doar în privinţa felului de-a fi și a 
metodelor specifice, ci și, mai important de-atât, a loca- 
lizării, în cazul în care Imperiul ar fi avut vreodată nevoie 
să contraatace ordinul. 

Îl aleseseră pe Che pentru această misiune specială 
în urma unui proces de selecţie necunoscut lui. Poate că 
fusese o alegere la întâmplare. Poate că manifestase apti- 
tudini speciale pentru genul acesta de însărcinare. Timp 
de câteva luni supuseseră mintea aceasta de treisprezece 
ani la un regim intensiv de manipulare psihologică, nar- 
cotizându-l dincolo de limita stupefacţiei în timp ce-i 
prelucrau mintea crudă, reprimându-i amintiri esenţiale, 
implantând și potențând altele. 

Desigur că aceste revelații îl șocaseră profund pe Che. 
Fără să aibă timp să simtă din nou pământul sub picioare 
după întoarcerea sa, chiar să fie din nou sigur de identita- 
tea lui, Regulatorii imperiali îl interogaseră pe Che pe tot 
parcursul unei luni pline folosind droguri ale adevărului 
și hipnoza ca să scoată de la el totul, până în cel mai mic 
detaliu. Mulţumiţi că se dovedise curat, ordonaseră să i 
se cresteze vârfurile degetelor mici, ca parte a iniţierii în 
ordinul lui Mann. Ca să nu mai vorbim de cât de mulțu- 
miţi ar fi fost dacă ar fi continuat să dea curs vocației sale 
de asasin — nu ca r6shun, desigur, ci ca unul de-ai lor. 

Nu-i lăsaseră nicio posibilitate de opțiune în această 
privinţă. l 

— Apă? a întrebat mama lui, traversând camera cu 
paharul întins spre el. 

Che a acceptat. A băut-o dintr-o suflare și, preţ de-o 
clipă, a stat pur și simplu acolo, savurând gustul apei în 
gura lui. 

Cu toate acestea, lumea se infiltrează în toate momen- 
tele de liniște. 

„Trebuie să aflu de ce m-au trimis astăzi aici, ca să 
simulez moartea propriei mele mame. Dulce Eres! Uită-te 
la ea, târfa lipsită de minte. În devoțiunea sa pentru ei, 
poate să creadă că ăștia doar se joacă cu noi.“ 

Pentru o clipă a simțit impulsul de a prinde și de a-i scu- 
tura trupul subțire în strânsoarea lui, pentru ca apoi s-o ples- 
nească puternic peste față, iar și iar, până când se trezește la 
realitate — formată din vieţile pe care le trăiau și el, și ea. 

În loc de asta, Che și-a dres vocea. 

— Ce mai faci? a întrebat-o. 

— Cum? A, sunt bine, mulțumesc. Stătea acum în 
faţa oglinzii, desfăcându-și buclele blonde și lungi cu un 
pieptene cu dinții fini sculptat în os, părul fiind un însemn 
al chemării sale ca Sentiată. S-a oprit ca să se uite la 
reflexia lui în oglindă. Pe bune, chiar mi-e bine. A fost un 
sezon bun, cu festivalul și toate celelalte. Când a întâlnit 
un nod încăpățânat, a ridicat în aer o șuviţă blondă și a dat 
ușor cu pieptenele ca să-l desfacă. De fapt, mi-e mai mult 
decât bine — mă simt minunat, de parcă aș fi iar tânără. 
Am devenit principalul obiect al dorinţei unuia din marii 
preoţi ai lui Sasheen. Eu! Îţi vine să crezi asta? 

— Da, cred că tocmai i-am zărit dosul gol mai 
adineauri. 

— Rainee? Oh! Nu, dragul meu. Oh! Nu, până și gân- 
dul e oribil. El e doar unul dintre obișnuiţii patului meu. 

Farando e dintr-un soi complet diferit. E adevărat că e ceva 
mai urât, dar are putere, forță, poziţie și mă copleșește cu 
daruri și nopţi frumoase petrecute în oraș. Nu mi-aș putea 
dori mai mult. Dar tu, a întrebat ea, răsucindu-se să-și 
privească fiul. Tu ce faci? 

Che se scărpina în cot; nu involuntar, ci intenţionat. 

— Sunt bine, a spus, iar în sinea sa a gândit: „Nu-și 
amintește că e ziua mea.“ 

— Pielea ta arată ceva mai bine azi. E de la noul 
unguent? 

Da, îi dăduse să încerce un unguent nou, în speranța 
că ar putea diminua iritaţiile sub formă de solzi care-l chi- 
nuiau dintotdeauna. A ridicat din umeri — un gest măsu- 
rat, prudent, ca toate mișcările lui. 

— Dacă mi-aș putea aminti ce-am folosit pentru tine 
când erai mic. A dat din cap exasperată. S-a dus. Crezi 
că îmbătrânesc? Hm? Și-a studiat reflexia în oglindă. A 
început să mi se ofilească în cele din urmă chipul de la 
soare — laolaltă cu memoria? 

— Eşti prea bătrână pentru melodramă, îţi garantez 
asta. Mă bucur că ești bine, mamă, dar acum trebuie să 
plec. 

— Așa de repede? 

— Sunt cronometrat la exercițiul acesta. Și trebuie să 
și aflu despre ce este vorba. 

Che s-a cocoţat pe pervaz, dar s-a întors pentru o 
ultimă observaţie. 

— Ceva nu-i în regulă aici, a spusel. Ai grijă. 

Și dispăruse deja chiar în secunda în care ea a deschis 
gura să-și ia rămas-bun. Mama a scos un oftat. 

S-a întors la imaginea din oglindă, fredonând înce- 
tișor în timp ce-și pieptăna buclele blonde, având grijă 

să nu bage în seamă ritmul unui pat greu care făcea să-i 
vibreze tavanul. 


O O O 


— Ţi-a ieșit exerciţiul, așa cum ai fost instruit? 

— Da, a replicat Che. 

— Excelent. Vreo victimă colaterală? 

— Doi acoliţi. Morţile lor au fost necesare. 

— Doi? N-ai găsit nicio modalitate să-i ocolești? 

— Mi-ar fi luat mai mult timp. Am ales cel mai scurt 
curs de acţiune. 

— Așa faci întotdeauna. Mă tem că ăsta este roshunul 
din tine. Bine. Și spune-mi, te rog, ce făcea mama ta? 

Che s-a dat înapoi pentru o fracțiune de secundă din 
fața panoului din lemn. Se afla într-un alcov în interiorul 
unei camere întunecoase, undeva în labirintul complicat 
cuprinzând etajele inferioare ale Templului Șoaptelor. 
Alcovul însuși era îmbrăcat în panouri lăcuite din lemn de 
tec întunecat. În spate, la nivelul capului unui om stând 
jos, era un mic ecran de dantelă, ochiurile din interiorul 
modelului fiind întunecate de misterul a cine și ce se putea 
afla în spatele lui. O aromă răcoroasă și picantă pătrundea 
prin ochiurile dantelei, deși absenţa sunetului sugera că 
spaţiul din spatele panoului era mic și intim. 

— Mama pare s-o ducă destul de bine, i-a spus indi- 
ferent interlocutorului nevăzut. 

— Mă bucură să aud asta. E o femeie deosebită. 

Vocea avea o tonalitate enervant de ridicată, făcând 
ca vorbitorul să pară că se află mereu în pragul isteriei. 
Che cunoștea patru voci diferite care-i vorbeau din acest 
alcov — toate acţionând ca manipulanți ai săi, deși nu 


FARLANDER 343 


avea nici cea mai vagă idee cui îi puteau aparține. De ase- 
menea, din același motiv, nu-și cunoștea nici tovarășii 
asasini, pentru că erau cu toţii antrenați separat și li se 
permitea așa rar să se întâlnească. 

Che s-a apropiat din nou de panou pentru că se 
aștepta să audă mai multe. 

— Nu mă întrebi, Che, de ce ai fost trimis azi acolo? 

— Și o să-mi spui? 

Un chicotit ușor. 

— Nu, n-o să-ţi spun. Dar știu pe cineva care ar face-o, 
în felul ei propriu, ocolit. Ar vrea să vorbească cu tine chiar 
acum, tinere Diplomat. 

— La cine te referi? a spus menținându-și vocea neu- 
tră, deși inima i-a luat-o razna. 

— Mergi imediat la Camera Furtunii. Te așteaptă 
acolo. 


O O O 


Che a mers cu un lift zgomotos, flancat de doi aco- 
liţi mascaţi cu mâinile încleștate pe pumnalele scoase din 
teacă; îmbibate cu otravă, după cum și-a dat seama, pen- 
tru că mirosul chestiei ăleia era evident în spaţiul acela 
închis. Liftul scârțâia și se zguduia în mod alarmant și 
contragreutatea lui masivă îl împingea încet către vârful 
turnului. Când s-a oprit, cu o zgâlțâire care i-a făcut pe 
toți trei să se clatine, ușile au fost deschise de un alt paznic 
care aștepta deja în partea cealaltă. 

Încăperile din vârful turnului erau mari, dar fără 
ferestre, iar pașii lor răsunau în timp ce se deplasau pe 
sub tavanele înalte împodobite cu frize din ghips, înfăţi- 
șând chipuri surprinse în toate stările emoţionale posibile. 

Pardoseala strălucitoare era din lemn lăcuit acoperit cu 
blănuri de animale exotice, cu capetele lor înfricoșătoare 
încă la purtător și rânjind tăcute la cei care treceau pe 
acolo. Mobila, deși rară, era deosebit de somptuoasă și 
lucrată cu migală. Aerul era înmiresmat, lumina slabă. 

Acoliţii stăteau de pază la ușile momentan închise, 
prin care se puteau auzi voci, îndepărtate și înăbușite. 
Peste tot pluteau nori de fum, purtând miros de narcotice; 
părea să strângă laolaltă aureolele galbene ale lămpilor cu 
gaz atârnând de pereţii lambrisaţi. 

La Camera Furtunii se putea ajunge printr-un șir de 
trepte late cioplite în marmură cu nervuri roz. De fiecare 
partea fiecărei treptestătea câte un acolit cu o sabie scoasă 
din teacă, ţinută ceremonios pe braţul stâng. Aici escorta 
lui Che s-a oprit, făcându-i semn să continue drumul sin- 
gur. Tânărul a urmat indicaţiile și a urcat scările. 

Prin măștile lor, a observat că ochii gardienilor aveau 
acea strălucire dată de consumul de droguri. Stăteau ase- 
menea unor statui, respirând atât de încet, încât mișcarea 
pieptului era imperceptibilă. Plictiseala îi moleșise pre- 
cum arșița. 

Chiar în vârful scărilor, o ușă masivă din oțel lucrată 
în relief îi bara trecerea. În acel punct, femeia paznic de 
lângă ușă s-a întors și a lovit-o cu pumnul înmănușat. 
După o scurtă întârziere, ușa grea a scârțâit și s-a deschis 
în interior. Un val de sunete a răzbătut dinăuntru: ciripi- 
tul păsărilor, o cădere de apă, muzică și râsete. Un preot 
bătrân a apărut în ușă și a făcut o plecăciune. 

Che a intrat, neștiind sigur la ce să se aștepte. 

Ferestrele se înălțau din podea până în tavan pe 
întreaga circumferință a camerei rotunde. Se curbau în 
interior pe înălțime, oferind o priveliște mai clară asupra 

cerului. Chiar acum dezvăluiau o învolburare de nori 
albi și averse de toamnă timpurie, luându-le cu asalt 
suprafaţa. 

Che s-a uitat cu atenţie în jur, cercetând fiecare 
detaliu posibil din Camera Furtunii dintr-o singură privire 
aruncată în fugă — așa cum a și fost atât de meticulos 
antrenat s-o facă. De fapt, se așteptase la ceva diferit de 
asta; la ceva mai întunecat, mai puţin prietenos. Mai 
sacru. În schimb, spaţiul era unul cald și deschis. Un 
foc trosnea într-un cămin de piatră chiar în mijlocul 
camerei, protejat de un șemineu de metal care se înălța 
prin mijlocul podelei unei platforme construite deasupra 
lui; un nivel superior, la care se ajungea pe niște trepte și 
delimitat de pereți subţiri din lemn. Camere de odihnă, a 
presupus el; zone private de relaxare în care puteau fi încă 
auzite păsări în colivii. 

În spaţiul intim din jurul căminului însuși, fotolii 
somptuoase din piele erau aranjate în așa fel încât să stea 
cu faţa către un șevalet, pe care era întinsă o hartă extinsă 
a Imperiului. Mai mulți preoți stăteau gârboviți în fotolii, 
cu picioarele proptite pe taburete capitonate, bând bău- 
turi tari, fumând bețe de hazii sau vorbind pur și simpu 
unul cu altul. Servitorii se mișcau printre ei, purtând pla- 
touri cu fructe și alge marine sau vase cu narcotice, iar Che 
ştia că aveau limba tăiată și timpanele perforate. În ceea 
ce-i privește pe preoţi, i-a recunoscut pe toți cei adunaţi 
în jurul focului, pe fiecare în parte. 

Che era un diplomat, un asasin imperial. O mare 
parte din așa-zisele sale negocieri aveau de-a face cu pioni 
importanţi din cadrul Imperiului. Era treaba lui să ajungă 
să-i cunoască pe oamenii aceștia, pentru că într-o zi i s-ar 
putea ordona să-l omoare pe oricare dintre ei. 

Majoritatea aveau rangul de general, astfel că nu pur- 
tau pe fețe obișnuitele bijuterii ornamentale caracteristice 
preoţilor lui Mann. Excepţia era un singur con ghimpat 
de argint fixat în sprânceana stângă, potrivit modei mili- 
tare, așa cum purta și Che, de altminteri. Erau îmbrăcați 
cu veșmintele ceremoniale simple ale ordinului acolit, deși 
bărbaţii aceștia nu mai prezentau nicio altă trăsătură de 
simplitate. 

A cercetat fiecare chip în parte. Era acolo arhigenera- 
lul Sparus, „Micul vultur“, mărunţel și tăcut și concentrat, 
întors nu de mult din misiunea de reprimare a insurec- 
ţiei în Lagos, dar fără ochiul stâng, pe care și l-a acoperit, 
de dragul stilului, cu un plasture negru. Apoi generalul 
Ricktus, cu fața lui cumplit de arsă și mâinile neplăcute 
vederii, și cu părul lui negru atârnându-i în smocuri dea- 
supra pavilioanelor zdrențţuite ale urechilor. Lângă el, 
generalul Romano, încă tânăr, chiar copilăros, deși era 
cel mai periculos om din toată adunarea de față și unul 
dintre cei mai dornici să preia tronul. Și, în sfârșit, gene- 
ralul Alero, bătrânul veteran al campaniei Ghanzi, care 
cucerise mai multe teritorii pentru Imperiu decât oricine 
altcineva, cu excepţia arhigeneralului Mokabi însuși — 
și care a fost condamnat pentru asta, pentru că s-a oprit 
atunci când a făcut-o. 

Toţi acești oameni erau posibili pretendenți la tron, 
jucători-cheie în acel joc subtil, dar mortal al manevrelor 
politice, care slujea ca fundal pentru tot ceea ce se întâm- 
pla în interiorul Imperiului. Fiecare avea la îndemână 
propria grupare. În termeni relativi, Imperiul lui Mann 
era încă tânăr, și se dovedise deja că oricine își putea croi 
drum spre tron dacă era destul de hotărât în acest sens. 
Matriarha însăși slujea ca mărturie vie în acest sens. 

În cameră mai erau alte trei personaje. Unul dintre 
ele era tânărul Kirkus, singurul fiu al Matriarhei. Stătea 
grămadă într-un fotoliu, cu ochii umbriţi de intoxicare, 
dar devenind, nu se știe de ce, însufleţiţi ori de câte ori 
se fixau asupra lui Romano. Al doilea personaj era bunica 
tânărului, mama lui Sasheen însăși, dormind tun în foto- 
liul ei, sau cel puţin așa lăsa impresia. În jurul picioarelor 
ei încălțate cu sandale mișunau câteva șopârle solzoase 
care purtau zgărzi din lănţișoare de aur. Ultimul personaj 
era Matriarha Sasheen în persoană, care stătea în fața hăr- 
ţii cu un pocal aurit într-o mână, îmbrăcată într-o rochie 
lungă de șifon verde, care atârna desfăcută de la gât înspre 
glezne, cu excepţia mijlocului, unde era încinsă cu un cor- 
don din același material, și care-i expunea goliciunea de 
dedesubt. În timp ce se mișca, străfulgerări de pântece gol 
sau de păr pubian sau de sâni care se legănau îţi atrăgeau 
privirea, distrăgând atenţia de la faţa ei, comună și lipsită 
de frumuseţe; ochii negri erau puţin prea apropiaţi, nasul 
coroiat prea lung, însă cu toate acestea femeia avea ceva 
atrăgător în persoana ei. Poate că era vorba despre mani- 
era în care făcea paradă de propria persoană, de parcă 
lumea aceasta i-ar fi aparținut în totalitate și ar fi dispus 
de ea după bunul-plac. Sau poate că atractivitatea venea 
din zâmbetul ei, la care apela adeseori. 

— Dar se poate realiza înainte de venirea iernii? l-a 
întrebat ea pe bătrânul Alero, în timp ce analiza detaliile 
hărții. 

Generalul Alero s-a foit în scaun. 

— Doar dacă ne hotărâm s-o facem acum și încetăm 
să ne mai ciondănim în privinţa detaliilor. Bătrânul vete- 
ran i-a cercetat pe tinerii din jurul lui, făcând să se insta- 
leze o pauză în discuţia lor. 

— Şi încă susţii că are sorţi de izbândă? 

Generalul și-a ales cu grijă următoarele cuvinte, ca și 
cum cineva ar fi putut extrage moneda exactă din palma în 
care nu au mai rămas decât câteva de valoare. 

— Da, cred asta, deși cu oarecare noroc. Sunt multe 
aspecte care pot merge rău în privinţa planului și rămâne 
prea puţin loc pentru improvizații. Dacă funcţionează, 
atunci da, va duce la o victorie răsunătoare și decisivă. 
Porturile Libere vor fi ale noastre. Dacă planul dă greș..., 
și-a scuturat capul, va fi un nou Coros. 

Tăcerea copleșitoare coborâtă asupra grupului a făcut 
să se audă ploaia de afară. Che stătea nemișcat. A văzut, 
cu colțul ochiului, păsări cu penaj strălucitor zburând pe 
sus, de-a lungul camerei. Un servitor se ţinea după ele, 
ștergându-le găinaţul cu o cârpă. 

— Eu încă mai cred că e o nebunie, a intervenit 
Sparus, Micul Vultur. Pielea a scârțâit când ceilalți bărbaţi 
s-au întors cu faţa spre el. A inspirat profund din băţul său 
de hazii, lăsându-i să-i aștepte continuarea. 

— Două ofensive navale distincte împotriva Porturilor 
Libere, ca să nu mai vorbesc de cel mai important punct, 
o invazie pe mare a orașului Khos însuși — și, în tot acest 
timp, cu iarna care se apropie. Asta presupunând că infan- 
teria reușește măcar să ajungă intactă în Khos, ceea ce e 
un pariu îndrăzneţ în sine, că diversiunile noastre vor 
funcţiona, că flota de atac nu va fi interceptată. Chiar și 
atunci, în cazul în care campania noastră terestră șovăie 
în vreun fel pe câmpul de luptă, va rămâne înnămolită fără 
speranţă până în primăvară. Mercienii vor avea timp să se 
regrupeze, în timp ce Prima Forță Expediţionară a noas- 
tră va cădea în capcană fără putinţă de scăpare. Va fi mai 
rău decât la Coros. S-a uitat direct înspre Matriarhă, cu 

singurul său ochi scânteind. Pentru că vă spun un singur 
lucru. Dacă această campanie dă greș, văveţi pierde tronul 
laolaltă cu ea. 

— Asta-i o ameninţare? l-a zeflemisit tânărul 
Romano, dar Sparus a ignorat remarca și și-a menţinut 
privirea fixată asupra lui Sasheen. Ceea ce a spus era ade- 
vărat. Ordinul mannian îi dispreţuia pe conducătorii 
care eșuau în luptă sau care dădeau semne de slăbiciune. 
Tendinţa era de a scăpa de ei cât se poate de repede. 

Matriarha a străbătut pe nesimţite spaţiul dintre ea 
și Sparus. Și-a pus o mână cu unghii îngrijite pe braţul 
Micului Vultur și i-a zâmbit scurt. S-a întors spre ceilalţi, 
mișcarea fiind destul de bruscă, astfel încât unul dintre 
sâni să i se ițească de sub rochie. 

— Ei bine? a întrebat ea, aruncând o privire posomo- 
râtă către generalii adunaţi acolo. i 

Gura brăzdată de cicatrice a lui Ricktus s-a deschis 
pentru a vorbi. 

— Sparus are dreptate, a declarat el, cu o voce la fel de 
aspră precum pielea lui arsă. Planul este unul necugetat și 
nu-mi vine a crede că suntem deja atât de disperaţi. Hai să 
menţinem starea de asediu asupra Porturilor Libere. Vor 
cădea în cele din urmă, atât timp cât vom continua să le 
sugrumăm comerţul. 

— Nu, a replicat Matriarha cu palma ridicată. Am 
avut motive întemeiate să caut soluţii la problema mer- 
ciană, și ele sunt încă întemeiate. Sunt zece ani, de acum, 
de când le sugrumăm comerțul și le batem la porți. Însă 
Porturile Libere încă rezistă. Ceilalţi încep, între timp, să 
prindă curaj văzând rezistenţa lor. Trebuie să-i învingem 
pe acești mercieni și să facem asta la modul decisiv, dacă 
vrem să evităm ca Imperiul să dea semne de slăbiciune. 

Fără ei, celelalte Porturi Libere fie se vor preda, fie vor 
muri de foame. 

S-a întors la hartă, pe care Che o studiase chiar în 
timp ce ea vorbea. De-a lungul hărţii fuseseră trasate linii 
cu creionul, destul de grosiere, arătând mișcări ale flo- 
tei și acţiuni terestre. A putut sesiza simbolurile a două 
flote năpustindu-seasupra insulelor vestice ale Porturilor 
Libere, una urmărind arhipelagul, cealaltă înconjurând 
Minos. Departe spre est se putea vedea oa treia flotă, sim- 
bolizată printr-o săgeată puternic îngroșată trasată din- 
spre Lagos către Khos. Matriarha lovea cu degetul în ea 
acum. 

— Armata a Șasea rămâne în Lagos la sugestia lui 
Mokabi. Sunt antrenați de pe urma acţiunii lor recente de 
înăbușire a insurecției. Va fi surpriza perfectă, și Mokabi 
vede asta, așa cum a avut mereu un ochi bun pentru ase- 
menea situaţii. Creăm această Primă Forță Expediţionară 
din Armata a Șasea și din ce alte rămășițe putem strânge 
la un loc, iar din Lagos le direcţionăm direct în jos spre 
Khos. 

— Dar, Matriarhă, a izbucnit Ricktus, chiar dacă Flota 
Estică a lor va fi atrasă în cele două campanii ale noas- 
tre de diversiune în vest, escadrilele merciene care apără 
convoaiele din Zanzahar vor continua să rămână active 
în zonă. Vasele noastre din Lagos sunt, în mare parte, 
vase de transport și comerciale, împreună cu două esca- 
drile de soldaţi. Flota Expediţionară va fi slab apărată, așa 
cum a observat deja și Sparus. Va fi nevoie doar de câteva 
escadrile ca să ne trimită întreaga forță armată pe fundul 
Mideresului. 

Tânărul Romano, cu un zâmbet mijit în colțul buze- 
lor, s-a aplecat în față gata de atac. 

— Nu uitaţi, totuși, că aceste flote de diversiune vor 
fi cele mai mari flote văzute vreodată pe parcursul acestui 
război. Mercia nu va reuși să le contracareze numeric nici 
măcar dacă își folosește întreaga forță navală. Va trebui 
să-și retragă Flota Estică ca să apere partea de vest. 

— Astfel grăiește expertul în tactici navale, a declarat 
Kirkus pe neașteptate, drept pentru care a primit o căută- 
tură fioroasă din partea lui Romano, ca răspuns. 

— Flota Expediţionară nu va pierde timpul impli- 
cându-se în conflicte maritime, domnilor, a declarat 
Sasheen. Va lovi direct în toate escadrilele pe care le va 
întâlni, iar soldaţii săi se vor sacrifica, dacă va fi nevoie, 
pentru ca mijloacele de transport să-și atingă ţinta. Tot 
ce contează, în ultimă instanţă, este ca Armata să ajungă 
pe uscat. 

Sparus a răbufnit: 

— Lui Mokabi îi convine să stea în vila lui din Palermo 
și să proiecteze mari campanii de bravură pe hârtie ca și 
cum ar mai fi încă arhigeneral. E cu totul altceva, totuși, 
să te implici într-o asemenea expediţie. 

— A fost de acord să-și reia activitatea, dacă aprobăm 
asta, a declarat Sasheen. 

— Da, ca să-și conducă iubita Armată a Patra în 
timp ce este campată în siguranţă în interiorul zidurilor 
din Bar-Khos. Dacă Forța Expediţionară atacă orașul pe 
dinapoi, atunci aproape că deschid ușa pentru el, și uite 
așa ajunge să facă paradă de victoria lui. Dacă nu, ei bine, 
atunci poate da vina pe altcineva pentru eșecuri și să-și 
asigure întoarcerea în siguranţă la proprietatea lui. 

— Mokabi este dedicat acestei expediţii, a protestat 
Alero, vechi tovarăș cu generalul absent. Își va risca viața, 
la fel ca noi toţi. 


352 COL BUCHANAN 


— Sigur că da, ei bine, se spune că nici nu vrea să 
se ofere voluntar ca să conducă Forța Expediţionară. Și îi 
înţeleg motivele pentru care face asta, declarate sau nu. 
Nici mie nu mi-ar plăcea să conduc o asemenea campanie 
nechibzuită. 

Sasheen și-aterminat băutura și i-a întins paharul gol 
unui servitor care trecea pe acolo. 

— Păcat, Sparus, pentru că speram că o să vrei să mă 
însoţești. 

— Matriarhă? 

— Voi însoţi eu însămi Forţa Expediționară. 

Surpriza a tulburat adunarea. Lui Che, care stătea 
retras, complet ignorat, i s-a pus un nod în gât. 

— Așa cum foarte bine ați spus, a continuat Sasheen 
și, pentru o clipă, privirea ei a scânteiat mutându-se de la 
tânărul Romano la dolofanul Alero, tronul meu depinde 
de rezultatul acestei expediţii. Se cuvine, așadar, să fiu 
acolo — să-mi încrucișez spada, cum se spune. 

— Asta-i nebunie curată, Matriarhă. Nu-ţi poți risca 
viaţa în asemenea hal. 

— Toată viaţa este o aventură riscantă, Sparus. Și vei 
merge și tu, dacă vrei să-ți vezi Matriarha scăpând teafără 
din această încercare. 

Romano se amuza, până când Sasheen a ales momen- 
tul ca să-i arunce un zâmbet tânărului general. 

— Și tu, Romano. Sparus va fi în fruntea Forţei Expe- 
diţionare, iar tu vei fi adjunctul lui. 

Tânărul s-a ridicat brusc, făcând să-i cadă din 
băţul de hazii o dâră de cenușă care i s-a împrăștiat 
în poală. 

— Alero, Ricktus, voi veţi prelua fiecare conducerea 
a câte una dintre flotele de diversiune și veţi declanșa o 

asemenea furtună acolo, încât noi să găsim spaţiu sufici- 
ent să ne strecurăm. Cam așa vor sta lucrurile. 

Tânărul Kirkus s-a aplecat în faţă, cu ochii scânteindu-i. 

— Și eu, mamă..., și eu aș vrea să merg cu tine. 

— Dar n-o vei face, a replicat ea cu fermitate. Vei sta 
aici, în Templu, până când vom rezolva cealaltă problemă 
a noastră. 

Zicând aceasta, s-a uitat pentru prima dată la Che. El 
s-a simţit deodată în centrul atenţiei, în timp ce-i susținea 
privirea. 

— Dar cine știe cât s-ar putea să dureze asta? a între- 
bat Kirkus. 

— Ar fi trebuit să te gândești la asta, dragul meu copil, 
când ţi-ai îndeplinit cullul și ai profitat atât de necugetat 
de privilegiile poziţiei tale. 

Răspunsul posac al băiatului a fost înăbușit de un 
croncănit brusc şi puternic venind dintr-o parte a camerei. 
Toate capetele s-au întors într-acolo, inclusiv al lui Che. 
S-a așteptat să vadă vreun animal de companie poate, ghe- 
muindu-se pe podea și sfâșiind o halcă de carne. Nu era 
însă decât bunica băiatului, care încă își ţinea ochii strâns 
închiși. 

— Băiatul a acţionat cum se cuvine, a spus tăios 
bătrâna preoteasă. A acţionat făcându-și datoria potrivit 
principiilor lui Mann. Nu-l învinui pe el pentru asta, fiica 
mea. 

Matriarha a expirat o gură mare de aer. 

— Fie așa cum ai zis, a spus ea, dar deocamdată nu 
are voie să iasă de aici sub niciun chip. Și a făcut un gest 
categoric din mână, tăindu-i lui Kirkus elanul de a mai 
protesta. Era nemulțumită de faptul că discuţia aceasta se 

purta în public, și până și Kirkus și-a dat seama că trebuie 
să tacă, deși îi luau foc obrajii. 

— Acum, a continuat Sasheen. Dacă vreţi să mă 
scuzați. 

Matriarha Sasheen s-a îndepărtat de grup și a trecut 
deliberat pe lângă Che. 

— Vino cu mine, i-a aruncat în treacăt. 

I-a urmat mirosul de parfum până în zona ferestrelor, 
unde au ieșit prin niște uși culisante de sticlă pe terasa 
care încercuia turnul. Pe margine erau diverse plante în 
ghiveci, care se legănau în vânt. Sasheen a închis ușile în 
urma lor, iar ploaia le biciuia feţele, rece precum rafalele 
de vânt care o purtau încoace și încolo. 

— Poate că te întrebi de ce ţi-am dat voie să asiști la 
întrunirea Consiliului de Furtună. 

— Nu, Sfântă Matriarhă, a minţit Che instinctiv. 

Știa că nu trebuie să recunoască deschis lipsa de încre- 
dere în el din partea superiorilor. Asta ar putea semnala 
o gândire culpabilizantă, o situaţie periculoasă într-un 
ordin în care trădarea era aproape o doctrină. 

Sasheen a considerat că spune adevărul. 

— Bine, a zis ea în cele din urmă. Instructorii tăi au 
căzut cu toţii de acord în privinţa loialității tale. Poate că 
aprecierile lor chiar sunt corecte. 

EI și-a plecat capul, dar nu a spus nimic. 

— Te întrebi, atunci, de ce te-am chemat? 

— Da, Matriarhă, a replicat el, cu capul încă plecat, 
iar de data aceasta nu spunea decât adevărul. 

— Atunci o să vorbesc deschis. A arătat cu bărbia 
înspre Camera Furtunii. Fiul meu, Kirkus, cel de colo, a 
ucis pe cineva care purta un sigiliu. 

Che și-a ridicat în sfârșit privirea spre ea. Sasheen era 
mai înaltă decât el, ca majoritatea oamenilor, de altfel. 

— În înțelepciunea ei, mama mea nu a făcut nimic 
să-l oprească. Ea a considerat întotdeauna că roshunii 
sunt o ameninţare nesemnificativă pentru Mann. Eu nu 
sunt însă atât de sigură. Rochia i s-a deschis în bătaia vân- 
tului; apa îi șiroia între sâni, peste pântece, până în perii 
încâlciţi ai pelvisului. 

— Cu câteva zile în urmă, i-am prins pe trei dintre ei 
încercând să ajungă la fiul meu. Doi erau folosiţi ca diver- 
siune, dar al treilea aproape a reușit — deși l-am încolțit și 
pe el la timp. Mi s-a spus că și-a luat singur viața. Oricum, 
vor trimite pe alții. 

— Înţeleg, a spusel. Inima lui Che bătea mai repede 
acum. Își simţea sângele pulsându-i în degetele de la 
mâini și de la picioare. 

— Oare chiar înţelegi, mă întreb? 

— Da. Probabil că știi că am fost antrenat ca roshun — 
ca un mijloc viitor de protecţie într-o asemenea situaţie. 

— Atunci știi de ce te-am chemat. 

Che avrut să se scarpine din nou pe gât, dar s-a împo- 
trivit nevoii acesteia. Și-a întors, în schimb, fața spre 
ploaie. Îi biciuia ochii, dar cel puţin îi calma mâncărimea. 

— Vrei să te conduc spre adăpostul ordinului 
rOshunilor, a vorbit Che cu faţa spre vânt, ca să-i poţi dis- 
truge înainte de a-ţi distruge ei fiul. 

— Într-adevăr, a replicat ea, și aproape că i-a perce- 
put zâmbetul din voce. Am organizat o companie cu cei 
mai buni comandori care se pregătesc chiar acum pentru 
sosirea ta. Îi vei conduce spre Cheem și vei folosi planta 
aceea a lor despre care-am înţeles că te orientează către 
mănăstire. 

— Sunt pregătiţi să urmeze un ghid prin munți chiar 
în timp ce acesta e cu mintea vraiște? 

— Au aflat despre cunoștințele sedimentate în mintea 
ta. Și sunt pregătiţi de orice. Odată ce găsesc mănăstirea 
aceasta, îi vor ucide pe toţi cei aflaţi acolo și îi vor da foc, 
ca să nu supravieţuiască niciunul. 

Che a respirat ușor pe nări, căutând să atingă o stare 
de indiferenţă. 

Ochii femeii s-au îngustat aplecându-se spre el. 

— Poate că misiunea aceasta îţi creează neplăceri? 

— Nu cred. 

— Nu te simţi animat, poate, de niște rămășițe de 
loialitate față de prietenii tăi roshuni? 

„Aha. Acum totul începe să capete sens.“ 

— Sfântă Matriarhă, îi sunt loial doar lui Mann. 

L-a pătruns cu privirea până în adâncul ochilor. A 
devenit conștient atunci că-și scărpina braţul — deși nu a 
îndrăznit să se oprească de frică să nu se demaște. 

Sasheen s-a înălțat iar deasupra lui. 

— Înţeleg. Și ia spune-mi — tu și cu mama ta sunteţi 
apropiaţi? 

Brusc, Che a încetat să se mai scarpine. Și-a luat o 
clipă de răgaz ștergându-și apa care-i șiroia pe faţă. 

— Nu suntem foarte apropiaţi, nu. Am fost despăr- 
țiți opt ani, cât am fost în Cheem, să mă antrenez ca 
rOshun. 

— Mi s-a spus că ea ţine la tine, cu toate acestea. 

— Atunci știi mai mult decât mine! 

— Sigur că da. Sunt Sfânta Matriarhă, la urma urmei. 
A zâmbit. Dar sunt și mamă, a adăugat pe un ton mai sin- 
cer. Poți fi sigur că nutrește multă afecţiune pentru unicul 
ei fiu. 

Sasheen a aruncat o privire în cameră, către propria 
odraslă. Când s-a întors din nou spre Che, avea o privire 
grea și dură. 

— Aș avea mare grijă de relația asta, dacă aș fi în locul 
tău. Asemenea legături sunt foarte preţioase în lumea 
aceasta. Uneori, doar loialitatea noastră e singura care le 
poate menţine. 

Amenințarea ei prea puţin voalată l-a făcut să pri- 
vească în lături. Și-a întors privirea către plantele în ghi- 
vece, aliniate pe terasă, lovindu-se cu zgomot de ferestrele 
de sticlă, căutând să se liniștească. 

Sasheen i-a urmărit privirea și și-a întins mâna spre 
plante. Cu brutalitate, de parcă ar fi fost un animal de 
companie, a lovit frunza uneia dintre plantele agățătoare. 

— Am căzut, așadar, la înţelegere? 

Che a dat din cap în semn de aprobare, cu un nod în 
gât. 

— Foarte bine, atunci, păi, hai să nu mai tergiversăm. 
Întoarce-te la instructorul tău. Îţi va spune deja ce ai de 
făcut. 

Che s-a uitat la ea cu ochii mijiţi, când s-a întors cu 
spatele la el și a deschis ușile. S-a oprit în prag și i-a adre- 
sat o privire apatică. 

— Și, Diplomatule... 

— Da, Matriarhă. 

— Să nu mă mai minți niciodată. 

CAPITOLUL 20 


Impresii din Q'os 


Ultimul lucru pe care s-ar fi așteptat oricine să-l audă în 
mulțimea grăbită de la debarcare era o împușcătură. l-a 
redus la tăcere pe călători odată ce zgomotul s-a spart 
deasupra capetelor acestora și i-a făcut să se îndrepte în 
masă către parapetul ambarcaţiunii rapide Mama Rosa, 
ca și cum puntea vasului s-ar fi înclinat brusc pe-o parte 
în timpul unei furtuni. 

Oamenii se împingeau și se uitau unul peste umărul 
celuilalt ca să vadă mai bine apele liniștite ale portului aflat 
dedesubt. Acolo jos se zărea o siluetă chiar lângă carenă, 
împroșcând apa cu toată hotărârea unui suflet neliniștit 
de perspectiva iminentă a înecării. 

— E un om acolo jos, a remarcat Nico uitându-se 
peste parapet, apoi a aruncat o privire în direcţia docuri- 
lor, unde a observat un nor de fum încă ieșind de pe ţeava 
puștii ţinute de un soldat în cuirasă albă. 

— Da, a spus Ash de lângă el. Văd asta. 

Un alt soldat a luat-o grăbit în direcţia primului ochi- 
tor, care și-a desfăcut arma pentru a înlocui cartușul tras. 
Nou-venitul purta o arbaletă, pe care încă o încărca în 
momentul în care tovarășul său a mai dus o dată pușca 
la ochi. 

Nico a văzut stropii de apă înainte de a auzi cea de-a 
doua împușcătură. A explodat chiar lângă capul înotăto- 
rului, deși ţinta nu părea s-o fi observat. 

— Ce face? a întrebat Nico, fascinat. 

— Omul acela e un sclav, i-a explicat Ash. Aici în 
Q'os au mai mulţi sclavi decât cetăţeni liberi — peste un 
milion, sau cel puţin așa se spune. Se pare că acesta a spe- 
rat să scape de pe insulă ca pasager clandestin la bordul 
uneia dintre nave. 

— Ei bine, dacă asta i-a fost intenţia, a cam dat-o în 
bară. 

Ash și-a cercetat ucenicul preţ de-o clipă. 

— Poate c-ar trebui să sari în apă și să-i arăţi cum se 
face corect. 

O altă împușcătură. Pentru o secundă, Nico a căutat 
să vadă stropi ca semn al locului în care a lovit apa. Dar 
n-a văzut nimic, apoi privirea i s-a oprit pe bărbatul acela, 
un val stacojiu aprins ieșindu-i dintr-o parte a craniului 
în timp ce se răsucea ușor în apă. Bărbatul a rămas cu fața 
complet scufundată, fără să se miște. 

— L-au omorât, a exclamat Nico. 

— Asta și voiau. 

— Dar... 

— Şi-a încercat norocul, i-a spus Ash cu blândeţe. A 
avut ghinion. Hai, vino să părăsim vasul înainte ca și cei- 
lalţi pasageri să se plictisească de a se mai uita la cadavru. 
Ash l-a apucat de mânecă, făcându-i vânt înspre culoar. 

Au coborât pe cheiuri cu bagajele grele în spate, Nico 
clătinându-se într-o stareapropiată de uluire. 

Trecuseră opt zile de când plecaseră din Cheem și, 
pe măsură ce vasul se apropia de Primul Port al mare- 
lui oraș insulă, fusese uimit de mărimea colosală a liniei 

orizontului care se întindea în faţa lui. Q'os era cel mai 
mare oraș din lumea cunoscută, mai popular chiar decât 
străvechiul Zanzahar pe coasta îndepărtată a Mideresului. 
Nico nu mai văzuse niciodată înainte clădiri așa de înalte. 
Se ridicau la dimensiuni impresionante către cer, dese 
precum arbuștii într-o pădure, cu armata lor de ferestre 
întunecate pe fundalul luminii slabe a zilei. Printre ele, 
aglomerându-se mai mult în centrul orașului, coloanele 
înalte ale templelor se înălțau asemenea unor ace care 
împungeau suprafaţa norilor de joasă altitudine. Ochiului 
i se păreau imposibile, chiar și după relatarea lui Ash des- 
pre scheletele de oţel și o formă stranie de piatră lichidă. 
Nu putea spune însă exact ce era cu siluetele care se pră- 
văleau printre vârfurile lor — oameni alungiți prin aripi 
artificiale, i-a spus Ash cu o figură sinceră. Dar apoi nimic 
nu a mai părut posibil cu privire la acel peisaj fantasmatic 
pe măsură ce se apropia încet de prora săltată a navei. 

Acum, un om mort în apă, un câine care trăgea cada- 
vrul cu dinţii și sute de oameni vociferând, toate ameste- 
cându-se în haosul docului care era doar unul dintre mul- 
tele aflate pe insula Q'os și făcându-l pe Nico să se întrebe, 
în numele Marelui Nebun, ce anume căuta el acolo. 

Se simțea ca o furnică în îmbulzeala atâtor oameni. 
Clădirile se înălțau cu mult deasupra șirurilor de depozite 
situate pe latura estică a portului. În depărtare, o grămadă 
de coșuri slobozeau în aer un fum negru. Cu mâna lui Ash 
pe umărul său, Nico mergea înainte, fără să aibă idee înco- 
tro se îndrepta. Au trecut pe lângă un grup de soldaţi tolă- 
niţi pe niște lăzi acoperite, apoi s-au apropiat de o clădire 
uriașă deschisă pe o latură și s-au pomenit pășind într-un 
spaţiu uriaș cu un acoperiș curbat din sticlă afumată și 
bârne de metal. Zgomotul de acolo era înspăimântător, 

prea puternic ca să se mai audă vorbind. Nico se uita în jur 
amuţit în timp ce s-au oprit lângă un pupitru înalt care le 
bloca acum accesul. 

— Următorul! a strigat un funcționar plictisit din spa- 
tele tejghelei și a gesticulat cu un braţ obosit îndoit din 
cot, îmbrăcat în robă albă. În cealaltă mână ținea o cârpă 
zdrenţuită și, când Ash a făcut un pas înainte spre pupitru, 
a început să-și sufle în ea nasul înroșit. 

Biroul era așa înalt, încât funcţionarul se apleca să-i 
privească. 

— Aveţi bunuri de declarat? a întrebat preotul pe un 
ton gutural. 

— Nu, sunt instructor de scrimă, i-a explicat Ash, 
adoptând un ton de sporovăială plăcută, în timp ce trăgea 
de tunica grea de sub mantie ca să-i îndrepte cutele făcute 
în urma drumului. Am venit aici ca să lucrez la Academia 
Ul Sun Juan și ăsta-i ucenicul meu. 

Nico s-a străduit să zâmbească de complezenţă. 

— Aveţi arme la voi? 

Ash a ridicat rulourile de pânză pe care le avea asupra 
lui. 

— Bine, bine, a hotărât în cele din urmă funcționa- 
rul. Arăta de parcă singurul lucru la care îi stătea mintea 
în momentul acela era propriul pat și un castron de supă 
fierbinte. O suprataxă de un marvel trebuie plătită de toți 
cei care aduc arme pe insulă. Încă doi — câte unul de fie- 
care — pentru a vă plăti amândoi intrarea în oraș. Plus 
încă unulpentru cheltuieli administrative. Asta face patru 
în total. Bărbatul a întins mâna. 

Ash i-a pus monedele în palmă, iar preotul a făcut 
gestul de a le verifica băgându-le între dinţi. Pe una a 
pus-o în buzunar, restul le-a introdus printr-o fantă în 

birou, apoi a mâzgălit ceva pe o bucată de hârtie pe care 
i-a întins-o lui Ash. 

— Bine aţi venit în Q'os, a spus el împingând o pâr- 
ghie, pentru ca un grilaj să se deschidă cu un păcănit 
undeva mai jos de birou, invitându-i să treacă dincolo. 
Următorul! 


O OO 


Era frig în Q'os, cu soarele ascuns după o pătură 
groasă de nori. Ash și Nico se ţineau aproape de docuri, 
pierzându-se în mulțime pe măsură ce treceau de pe o 
stradă pavată pe alta. Clădirile care se înălțau pe ambele 
părţi ale străzii erau construite din cărămidă, mai degrabă 
decât din blocuri de piatră. Peste tot se vedeau macarale, 
construcţiile noi ridicându-se pe locul altora demolate sau 
fiind supraetajate pe structuri mai vechi încă în picioare. 
Peste tot fluturau steaguri cu mâna roșie a lui Mann, în 
timp ce deasupra lor flamuri fâlfâiau sus în vânt, de parcă 
orașul se pregătea de sărbătoare. O pictură pe pânză a 
Matriarhei Sasheen era expusă pe toată fațada unei clădiri, 
în vreme ce bandiere având inscripționat pe ele cuvântul 
Bucurie se întindeau de la o clădire la alta. 

Nico a crezut tot timpul că Bar-Khos era un oraș aglo- 
merat, dar acum și-a dat seama că nu era nimic în com- 
paraţie cu această metropolă. Străzile erau atât de ticsite, 
încât oamenii abia aveau loc să se miște. Toate modele 
existente erau la vedere: mătăsuri vaporoase din farland, 
blănuri din nord, costume făcute din pieile vărgate cu alb 
și negru ale zelilor, pelerine de ploaie din ţesături îmbi- 
bate cu uleiuri, mantii din penaj cu glugi mari cu ciucuri, 
atotprezentele mantii roșii. Mai evidente însă decât orice 

erau veșmintele tăbăcite ale sclavilor cu zgardă, umblând 
singuri sau în grupuri de lucru, adesea încărcaţi cu boc- 
cele și pachete. Pe marginea străzii, copiii rostogoleau în 
găleți bulgări aburinzi de bălegar de zeli. De la balcoanele 
înalte ale turnurilor templelor preoţii strigau prin porta- 
voce ca să-și amplifice glasurile răgușite. Într-o cușcă atâr- 
nând de un stâlp în mijlocul unei răscruci de drumuri, un 
infractor gol pușcă stătea cu picioarele bălăbănindu-i-se, 
aruncând cu propriile excremente în orice ghinionist care 
îndrăznea să vină mai aproape. 

Era sezonul umed în Qos și, parcă pentru a le aminti 
de asta, a început să cadă o ploaie torențială. Aversa a avut 
rolul de a elibera cel puţin drumul, dat fiind că oamenii se 
repezeau care încotro, ca să caute adăpost. 

— Am senzaţia că ne învârtim în cerc, s-a plâns Nico, 
încercând degeaba să-și șteargă faţa. 

— Chiar asta și facem. Dacă ne urmărește cineva, ar 
trebui să ne piardă urma, în timp. 

— Cum să ne urmărească? 

— Uite așa. Q'os este un oraș în care paranoia e la ea 
acasă. Preoţimea de aici are propria forță secretă de poli- 
ție — Regulatori se numesc. Toţi cei suspectaţi de lipsă de 
loialitate sau de erezie sunt arestaţi, întemnițați. Oamenii 
primesc bani ca să facă pe informatorii pe lângăvecinii lor. 
Cu ameninţarea de vendetă planând deasupra lui Kirkus, 
despre care știu acum că e reală după prima noastră ten- 
tativă de a-i lua viaţa, Regulatorii vor fi de două ori mai 
vigilenți. S-ar putea să-i supravegheze atent pe toţi cei 
nou-veniţi în oraș. 

— Suntem în pericol, chiar și acum? 

— Suntem în pericol în fiecare momentpetrecut aici, 
Nico. Acum ascultă-mă cu atenţie. Cât timp neaflăm aici, 

vei face ce-ţi spun, fără proteste sau ezitări. Dacă dăm de 
bucluc, singura ta grijă trebuie să fie să-ţi scapi pielea. 
Dacă se întâmplă ceva cu mine, dispari. Fugi. 

Aceste cuvinte n-au avut deloc darul de a spori încre- 
derea lui Nico. În timp ce mergeau, nu se putea opri să nu 
arunce câte o privire peste umăr, până când Ash i-a spus 
să înceteze de a se mai da de gol. Erau din ce în ce mai uzi. 

— Ploaia asta îmi intră-n ochi, s-a plâns Nico ajun- 
gându-l din urmă pe Ash, după ce s-a ferit din calea unei 
căruţe în mers. Și-mi lasă un gust neplăcut pe limbă. 

— Până și cerul e poluat aici. E din cauza cărbunelui 
pe care-l ard. Când nu plouă cu murdărie, orașul este de 
obicei acoperit cu o ceaţă împuțţită. Ceaţa lui Baal îi spun 
ei, în amintirea unui rege străvechi, faimos pentru flatu- 
lenţa lui. Am auzit că se spune că, în timp, te obișnuiești 
cu ea. 

Nico se îndoia de asta. Timp de o oră s-a ţinut după 
bătrân, analizând priveliștile oferite de ciudatul oraș în 
vreme ce încerca, cu un efort tot mai puternic, să ignore 
faptul că-l rodea rău stomacul pentru că rataseră micul 
dejun. 

În cele din urmă s-au oprit la un han, o clădire îngră- 
mădită din cărămizi cenușii vechi, cu ferestrele unsuroase, 
cu vopseaua scorojindu-se pe cercevele putrede. Clădirea 
avea o firmă supradimensionată la vreo nouă metri deasu- 
pra străzii, pe care scria în comercială „Hanul Paradisului, 
sub care era reprezentat un pat. 

— Ar trebui să fie în regulă, a declarat Ash. Un ase- 
menea loc este la fel de prost ca oricare altul din cartier. 

Odată intrați, s-au înregistrat cu nume false, în timp 
ce stăteau cu apa curgând șiroaie de pe ei pe pardoseala 
din gresie. Administratorul abia dacă și-a ridicat capul din 

ziar când Ash a semnat în registru. Și-a întrerupt lectura 
doar cât să spună ca pe o poezie: 

— Camere libere la etajul patru. Încercaţi acolo. Fără 
vizitatori după ora nouă. N-aveţi voie să gătiţi în cameră. 
N-aveţi voie să faceţi foc, nici măcar să aprindeţi lumâ- 
nări. A, a adăugat el, ridicând în sfârșit privirea, și fără să 

“vă aruncați mizeriile de la fereastră. Există o privată la fie- 
care etaj pentru asta. E un stabiliment respectabil și vrem 
să-l păstrăm așa, aţi înțeles? 

— Atunci îi voi arăta respectul care i se cuvine, a 
replicat Ash și și-a stors pumnul până când apa a căzut 
pe registrul deschis, pătând hârtia cu puncte cenușii. 
Administratorul a închis registrul dintr-o mișcare, ca să 
nu mai sufere și alte avarii, și a anunţat încheierea tran- 
zacţiei cu un pufnet zgomotos. Și-a reluat lectura ziarului, 
în vreme ce Ash și Nico au început să-și care bagajele pe 
scări. În tot acest timp, administratorul s-a uitat la ei cu 
colţul ochiului. 

A găsi o cameră liberă însemna de fapt să găsești o 
ușă, orice ușă, cu cheia încă băgată în gaură. Au găsit una 
la etajul patru, așa cum li s-a și spus. Tânărul, care mergea 
în față, a apucat cheia și a răsucit-o în broască. Cheia a 
refuzat să se miște. 

— Dă-te la o parte, l-a muștruluit Ash. 

Gaura cheii nu era fixată chiar pe ușă. Se găsea mai 
curând incastrată într-o cutie solidă de metal care era 
fixată pe cadrul ușii. Înainte ca să funcţioneze cheia, Ash 
trebuia să bage o monedă într-o fantă de pe cutie, o ade- 
vărată minunăţie din argint, dat fiind că monedele mici 
cădeau înapoi pe undeva pe dedesubt. 

Apropiindu-și urechea, Nico a ascultat cum moneda 
grea se rostogolește înăuntru, dând impresia că o ia de-a 

dura în jos chiar prin perete. Apoi s-a auzit un clic în inte- 
riorul cutiei, cheia s-a răsucit în mâna lui Ash, după care 
acesta a scos-o și a împins ușa. 

Camera era mai mult o glumă, abia oferind spațiu cât 
să te întinzi înăuntru. Era mobilată cu două paturi care se 
desfăceau din perete, puse unul peste altul. În momen- 
tul respectiv erau amândouă ridicate. Ash a introdus o 
altă monedă în fanta plasată chiar lângă dispozitivul de 
coborâre al unuia din paturi și l-a lăsat în jos. S-a așezat 
cu greutate, cu pachetul de piele în poală. A oftat ca un 
bătrân ce era. 

Nico a închis ușa și a făcut cei câţiva pași până la 
fereastră, unde și-a sprijinit pachetul de tencuiala pătată 
de dedesubt. Camera mirosea a tutun, transpirație stătută 
și umezeală și avea cumplită nevoie să fie aerisită. A încer- 
cat să deschidă obloanele care acopereau fereastra minus- 
culă, dar au refuzat să se clintească. 

— Nico, l-a oprit Ash, întinzându-i posomorât o 
monedă. Nico a observat fanta fixată în pervazul feres- 
trei. Incredul, a lăsat banul să cadă înăuntru și a auzit un 
clic interior în timp ce se rostogolea. În cele din urmă a 
deschis obloanele, doar ca privirea să-i poposească asu- 
pra unui zid de cărămizi, acoperit de funingine și mânjit 
de vopsea, aflat la nu mai mult de doi metri de partea 
cealaltă a aleii. 

Ferestrele de vizavi erau deschise aproape complet, 
încadrând spatele unor oameni care se odihneau pe sca- 
une, cu chipuri palide, cu gesturi abia schițate, prinși 
într-o dispută. Aerul care venea de pe alee era mai infect 
decât cel din cameră. Larma orașului pătrundea în cameră 
și Nico s-a aplecat în afară ca să cerceteze până departe 
aleea plină de gunoaie și băltoace de apă; când și-a întors 

privirea spre stânga, a văzut nenumărate alei similare 
ducând toate înspre golful care forma Primul Port. 

A cercetat din nou ferestrele de vizavi, în timp ce tova- 
rășul lui despacheta în spatele său. Prin ferestrele situate 
chiar față în faţă cu ale lor, a văzut un bătrân stând pe un 
scaun, construind ceva dintr-o grămadă de chibrituri. 

Nico a întors spatele priveliștii și s-a rezemat de per- 
vaz. A observat că lumina slabă a zilei nu făcea decât să 
accentueze aspectul neplăcut al camerei. 

— Când ne întâlnim cu Baracha și Aleas? 

— Mâine, a spus Ash, în timp ce-și așeza cu grijă beţi- 
șorul cu rizuri împachetat și săpunul lângă lavoar. Deși 
trebuie să ne întâlnim mai întâi cu agentul ca să ne asigu- 
răm că au ajuns teferi. 

— Am putea merge acum. 

— Nu. Mai bine așteptăm să se întunece. 

„Minunat“, s-a gândit Nico. Nu-l încânta deloc per- 
spectiva de a-și petrece toată după-amiaza în camera 
aceea, neavând nimic de făcut. 

— Tu ai mai fost în Q'os. Ce-ar fi să-mi arăţi și mie ce 
merită să fie văzut pe aici? 

— Uite, i-a spus Ash, întinzându-i una din cărţuliile 
pecare le căra în bagaj. Poţi citi asta ca să-ţi umpli timpul. 
E scrisă în comercială. În ceea ce mă privește, o să trag un 
pui de somn. 

Nico s-a uitat la cartea care i se oferea, dar nu a luat-o. 
Poezie, a presupus el. Ash citea mereu chestii de-astea. 

— Mai bine-mi petrec ziua smulgându-mi unghiile, 
ca să fiu sincer. 

Ash și-a ridicat o sprânceană și a pus cartea pe pat. 
Afișase aceeași reacţie indiferentă și în timpul călătoriei, 

de fiecare dată când îi dăduse lui Nico ceva de citit și 
acesta refuzase. De data asta însă, a adăugat: 

— Nu știi să citești, nu-i așa? 

Nico s-a îndreptat de spate. 

— Firește că știu să citesc. Doar că prefer să n-o fac. 

— Nu. Probabil că poți citi cuvinte disparate, dar nu 
cred că te descurci să citești cum se cuvine. 

Nico a înhăţat cartea de pe pat. 

— Vrei să-ţi citesc ceva? Uite, aici zice... S-a uitat 
de aproape la cuvintele de pe copertă. „Chemarea... lui 
Heron“, a declamat el și a deschis cartea ca să se uite la o 
pagină imprimată frumos cu negru. „O co-lecție de medi- 
taţii din... din...“, cuvintele au început să-i joace dinaintea 
ochilor, așa cum se întâmpla întotdeauna. Și-a pierdut 
concentrarea, a clipit încercând s-o regăsească. Dar nu-i 
era de niciun folos. 

Dezgustat, a aruncat cartea pe pat. 

— Nu e ca și cum n-aș fi încercat niciodată, a spus 
el. Cuvintele parcă intră unul în altul. Sar de ici colo, se 
schimbă în timp ce mă uit la ele. Cel puţin la piesele de 
teatru pot să urmăresc ce se întâmplă. Dar nu în cărți. 

— Înţeleg, a spus Ash. Am aceeași problemă. 

— Dar tu citești tot timpul! 

— Acum, da. Dar în copilărie aveam probleme și asta 
mă făcea să mă tem de cuvinte. Unii dintre noi se nasc în 
felul ăsta, Nico. Nu trebuie să ne împiedice să citim. Doar 
că face lectura mai dificilă. Trebuie să exersezi și să adap- 
tezi totul la ritmul tău. Vino, stai lângă mine și-ţi voi arăta. 

Nico ar fi dat înapoi, dacă ar fi putut. Însă a simţit 
cum pervazul îi stă în cale. Ash s-a așezat pe pat, a deschis 
cartea în poală. A observat rezistența lui Nico. 

— Ai încredere, Nico. Să poți citi e un lucru bun în 
viaţă. 

— Dar nu ai decât poezie. Poezia mă plictisește. 

— Prostii, poezia este ceea ce trăim, ceea ce respi- 
răm. Bătrânul farlander a deschis cartea la întâmplare. 
A analizat o pagină pentru un moment, apoi și-a înmu- 
iat degetul în gură și a răsfoit ajungând la alta. Ascultă, a 
spus el. Asta-i despre felul în care scriem uneori poezie 
în Honshu. E Issea, care vorbește despre faptul de a sta 
singur în noapte. Pe un ton cald, a prins a citi: 

„Lacul de munte, 

Care soarbe luna, 

Care mă absoarbe.“ 

I-a aruncat o privire lui Nico. 

— Simţi asta? Singurătatea? 

— Cred că mai bine o mai citești o dată. E atât de 
scurtă, că nici nu-ţi dai seama când a început. Dar chiar 
în momentul în carespuneaaceste cuvinte, Nico s-a simţit 
îndemnat să se așeze lângă Ash și să se uite peste cuvintele 
din carte. 

Ash a pus cartea în poala lui Nico. 

— Încearcă să citeşti ceva — în ritmul tău. 

Nico a citit cu atenţie fiecare cuvânt, ridicând tona- 
litatea pe măsură ce făcea asta. Imediat ce cuvintele au 
început să se transforme și să-i sară sub ochi, s-a stră- 
duit să se relaxeze. Putea citi atunci când își dorea asta. 
Efortul de concentrare specific actului lecturii îl deranja, 
și frustrarea dată de propria sa neputinţă. Îi venea mai 
ușor cu aceste poeme scurte, într-un limbaj simplu, 
înconjurate de mult spațiu alb. A răsfoit paginile, alegând 
poemele după cum îi cădeau sub ochi. S-a pomenit citind 
unul cu voce tare: 

„În prag, 

Spaţiul 

Unei păsări speriate.“ 

— Vezi? i-a spus Ash. Citești bine. E greu, dar nu 
imposibil. 

— Poeziile astea — fie îţi vin într-o fracțiune de 
secundă, fie nu vin deloc. 

Ash a dat din cap. 

— Uite, poţi păstra cartea. Consider-o parte din for- 
marea ta. 

— Mulţumesc, a spus Nico. N-am mai avut niciodată 
o carte până acum. S-a uitat lung la ea. A trecut cu dege- 
tele peste coperta din piele. 

Nico s-a ridicat, cu cartea în mână. 

— Acum te rog, fie-ţi milă, putem ieși să facem ceva? 

CAPITOLUL 21 


Oraşul paradisului 


Era aproape trei după-amiază, potrivit ceasului agăţat de 
fațada rozalie a templului mannian local. Nico și Ash luau 
masa la o cantină de pe o stradă laterală, cocoțaţi pe scaune 
înalte lângă o nișă în perete unde erau preluate comenzile 
clienţilor și prin care se puteau vedea bucătarii asudaţi tre- 
băluind în bucătăria mică, plină de abur. Cei doi mâncau 
în tăcere, învârtind cu nerăbdare tăițeii într-un sos picant, 
în timp ce priveau oamenii trecând grăbiţi prin burnița 
care cădea din cerul apăsător, apa curgând constant pe la 
colţurile marchizei de pânză întinse deasupra capetelor. 
Ash era mereu în alertă, în ciuda oboselii sale evidente. 
Nico îl cunoștea destul de bine de acum. Își dădea seama 
că bătrânul îi cercetează pe cei din jur cu colţul ochiului, 
căutând, fără îndoială, un semn care să-i dea de știre dacă 
erau urmăriți. Dacă observa ceva, nu arăta asta. 

Templul de vizavi i-a atras atenţia lui Nico. Nu era 
vorba doar despre oamenii care intrau și ieșeau, ci de 
structura însăși. Era deosebit de orice templu pe care îl 
văzuse înainte, fiind practic ca o ţepușă de piatră care se 
înălța dintre construcţiile îngrămădite din vecinătate; o 
versiune mai mică a turlelor care se vedeau peste tot în 
restul orașului. S-a întrebat încă o dată cum pot fi prelu- 
crate oţelul și piatra lichidă ca să stea în picioare în felul 
acesta, așa înalte și subțiri. 


372 COL BUCHANAN 


A cugetat pe un ton grav: 

— Stau aici, mâncând tăiţei chiar în Q'os, și-mi dau 
seama că nu știu nimic despre oamenii ăștia, decât că, 
fiind mercian, ei îmi sunt dușmani, așadar de temut. 

Ash mesteca încet. A înghiţit. 

— Sunt și ei oameni ca oricare alţii, a spus el, doar că 
felul lor de a fi a devenit unul extremist, la fel și sufletele 
lor, astfel că se poate spune că sunt oarecum bolnavi — 
bolnavi în spirit. Ash și-a mai băgat zgomotos încă o 
înghiţitură de tăiței în gură, aruncând o privire peste umăr 
înspre templu. Dacă le-ai cunoaște preoții, te-ai teme și 
mai mult de ei. 

Nico s-a întrebat dacă era adevărat. Poveștile des- 
pre sacrificiile umane practicate de preoţii lui Mann și 
actele depravate mai puţin semnificative ale adepților 
săi — stând acum aici, la un colț de stradă, în chiar inima 
Imperiului — începeau să semene a mituri și fantasmago- 
rii. Un timpa păstrat tăcere. Apoi s-a pomenit încă o dată 
gândind cu voce tare. 

— Poate că ar fi mai puţine conflicte între noi, a 
îndrăznit el, dacă nu ar exista, în primul rând, toate aceste 
diferenţe de religie. 

— Poate, a replicat Ash, lingându-și degetele. Dar 
gândește-te mai bine la asta. Crezi că nu ne-am mai 
război între noi dacă am avea cu toţii aceeași religie sau 
nu am avea niciuna? Ash a scuturat din cap, gest care, 
în mod curios, părea unul trist. E felul nostru de a fi în 
lumea aceasta, Nico, să pretindem despre convingerile 
noastre că înseamnă ceva pentru noi. Dar războaiele nu 
se duc decât foarte rar din motive religioase. Războaiele 
se poartă pentru teritoriu și pradă, pentru prestigiu, din 
prostie. Războaiele au de-a face cu faptul că una dintre 

părți dorește s-o domine pe cealaltă. Dacă există și o dife- 
rență de religie între naţiunile opozante, cu atât e mai bine 
să se ascundă lucrurile pe care le au în comun. Foarte rar 
intră la mijloc credinţa autentică. Mannienii nu sunt cu 
nimic diferiţi, în ciuda aparenţelor. Luarea în stăpânire 
este crezul lor cel mai puternic. În inima lor, își doresc să 
stăpânească peste absolut tot. 

Peste stradă, ceasul templului a bătut ora exactă. 
Un preot a apărut în balconul înalt din turn și a strigat 
prin portavoce la oamenii aflaţi dedesubt, în timp ce alte 
chemări similare răsunau în tot orașul. La cuvintele lui 
înăbușite, Nico a avut parte de cea mai ciudată priveliște 
posibilă.. Toţi oamenii de pe stradă s-au oprit din ceea 
ce făceau și au îngenuncheat pe pământ ca unul, înăl- 
ţându-și fețele și brațele către îndepărtatul Templu al 
Șoaptelor. | 

Nico s-a simțit apucat de braţ și tras în jos pe genunchi 
în timp ce Ash făcea același lucru. Privind în jur, și-a dat 
seama că nu a fost singurul mai lent în a face plecăciuni 
lui Mann, nici singurul căruiapărea să nu-i convină treaba 
asta. 

— Chemarea zilnică, a spus Ash cu o urmă de dispreţ 
în ton și și-a aruncat braţele în aer, lăsându-le goale în 
ploaie, dat fiind că mânecile robei i s-au ridicat până la 
coate. 

Șovăielnic, Nico i-a urmat exemplul, simțindu-se ca 
un idiot în timp ce făcea asta. 


O O O 


La ora șase au luat un tramcar, o trăsură mare trasă de 
șase perechi de zeli, spinările lor vărgate cu alb și negru 

aburind de la atâta efort. Pe tăblița de deasupra ușii scria: 
Paradisio City. 

Ash a introdus o monedă de o jumătate de marvel în 
turnichetul din capătul tramcarului pentru a avea acces 
pe platformă. În spatele lui, Nico a procedat la fel. Nu mai 
erau locuri libere, așa că Nico a urmat exemplul lui Ash și a 
ocupat plasa de bagaje care se întindea pe toată lungimea 
vehiculului. Plasa însăși era ticsită cu saci cu legume, cu 
rulouri de pânză și chiar cu o ladă de pui vii care se uitau 
la Nico cu ochii lor mici și sticloși. El și Ash se legănau 
încoace și încolo-în timp ce tramcarul își croia drum prin 
traficul aglomerat din primele ore ale serii, cu săbiile bine 
ascunse sub pelerinele de ploaie. Pasagerii erau liniștiți și 
trăsura ciudat de tăcută, cu excepția zgomotului constant 
al ploii în ferestre și pe acoperiș. 

— Nimeni nu vorbește cu nimeni, a șoptit Nico. Nici 
măcar nu se uită unul la altul. 

Maestrul Ash a schițat un zâmbet. Trăsura s-a golit 
treptat, în timp ce se oprea dintr-o staţie în alta. În cele 
din urmă s-au eliberat câteva locuri, iar Ash și Nico s-au 
așezat mai confortabil. Bătrânul farlander și-a închis ime- 
diat ochii. 

Nico a observat cum fruntea i se brăzdează de durere. 
Cu degete tremurânde, Ash și-a apăsattâmplele, ca și cum 
ar fivrut să se elibereze de o presiune bruscă. Și-a scos una 
dintre frunzele lui și a băgat-o în gură. 

— Nu arăţi prea bine, a observat Nico. 

Cu o voce obosită și cu ochii închiși, maestrul a replicat: 

— Locul ăsta nu-mi face bine deloc, Nico. Trezește-mă 
când ajungem la ultima staţie. Și spunând asta, și-a 
strâns mai bine pe lângă corp pelerina umedă și a rămas 
nemișcat. 

Insula Q'os avea patru golfuri port, fiecare dintre ele 
format în spațiul dintre „degete“, cunoscute drept cele 
Cinci Oraşe. Primul Portera un golf delimitat într-o parte 
de o limbă de pământ cunoscută drept degetul mare, iar 
de partea cealaltă de ceva ce semăna a deget arătător. 

Paradisio City, cunoscut și ca Primul Oraș, era cel 
mai impozant parc de distracţii din Q'os și ocupa cea mai 
întinsă porțiune de pământ formând degetul mare al insu- 
lei. Șoseaua principală se desfășura de-a lungul coastei și 
se deschidea înspre Primul Port și docurile estice unde 
Nico și Ash își închiriaseră camera. Pătrunzând în acest 
district, au văzut acum limpede mănunchiul de turle 
înconjurând vasta construcţie de la Shay Madi, cel mai 
nou și mai mare coloseum de pe insulă, ale cărui flancuri 
se înălțau asemenea unui deal, mai jos, deasupra suburbi- 
ilor din jur. Acolo s-a oprit tramcarul pentru ultima staţie, 
chiar în umbra stadionului gigantic. 

Nico n-a putut decât să se minuneze de mulțimea 
avântată de arcade și coloane, în timp ce ieșeau în ploaie 
alături de ultimii pasageri rămași. Tramcarul s-a retras, 
zelii părând obosiţi, dar luând viteză după ce li s-a ușurat 
povara și au simţit că e momentul să se întoarcă acasă. 
Călătoria le luase aproape o oră, dacă ceasul public din 
apropiere era bine reglat. S-au pus rapid în mișcare, cău- 
tând să se refugieze sub glugile mantiilor în faţa fenome- 
nelor naturale dezlănţuite. 

Mulţimile de petrecăreţi traversau străzile din 
Paradisio în drumul lor către stadion. Asta le-a înceti- 
nit înaintarea lui Ash și lui Nico, dat fiind că ei mergeau 

în direcția opusă celei urmate de curentul entuziast. În 
cele din urmă s-au oprit pe o stradă lăturalnică liniștită. 
Se făcuse destul de întuneric în momentul în care a apă- 
rut un bărbat pe picioroange, care aprindea în drumul lui 
luminile stradale. 

— Lumini de gaz, i-a explicat Ash chiar în clipa în care 
Nico deschidea gura să întrebe. Orașul stă pe un rezervor 
de gaze, astfel că-l folosesc ori de câte ori iese la suprafață. 

Nico a încercat să-și imagineze ce vrea să spună bătrâ- 
nul cu asta. 

— Gândește-te la gazele, l-a intuit din nou Ash, care 
ies de la spatele unui porc. Poţi îmbutelia mirosul acela, 
sau să-l canalizezi, astfel că va lua foc oricând ai nevoie 
de el. 

— Îmbuteliază gazele care ies din fundul porcilor? 

Bătrânul a oftat. 

— Nu, Nico, îți dădeam doar un exemplu. Dar se folo- 
sește cam același principiu. 

— Mă minunam eu de ce Q'os miroase așa de rău. 

Ash s-a întors să-i arunce o privire. Bătrânul și-a răs- 
frânt buza inferioară, apoi a tras-o înapoi la loc. 

Pe lângă ei a trecut un grup de femei, sporovăind 
într-un dialect care semăna a comercială, deși o formă 
rudimentară a ei, și au intrat în baia publică în fața căreia 
stăteau acum Ash și Nico. Atârnând chiar la intrare, un 
semn i-a atras atenţia lui Nico. Pe el era desenat ceva ce 
semăna a sigiliu de roshun. 

Ash l-a ignorat în timp ce intrau în clădire în urma 
femeilor. 

În interior, a băgat monede într-o fantă și a obținut 
două prosoape curate, înainte de a pătrunde în atmo- 
sfera umedă din vestiar. Era destul de pustiu pe acolo, cu 

excepţia câtorva bărbați și a unor femei vorbind în lumina 
difuză venită din tavan. 

Nico a intrat într-un compartiment gol la îndemnul 
lui Ash. A așteptat acolo de unul singur, în timp ce Ash 
a dispărut din vedere. Nico asculta discuţiile din cealaltă 
cameră, dar păreau plictisitoare și nu prea le prindea 
sensul. 

Un zgomot brusc deasupra capului l-a făcut să ridice 
ochii. Era Ash, uitându-se în jos din tavan printr-un spaţiu 
creat prin îndepărtarea unei scânduri mari de lemn. Ash a 
întins o mână; Nico a apucat-o și a fost tras sus în spaţiul 
întunecat, prăfos al acoperișului. 

— Aceste clădiri au poduri comune, i-a șoptit Ash la 
ureche. Putem ajunge la agentul local fără să fim văzuţi 
intrând în casă. Fără îndoială că e supravegheată. 

Ash l-a condus prin întuneric, călcând cu grijă mai 
degrabă printre bârne, decât pe scândurile șubrede. Își 
ţinea sabia băgată în teacă într-o parte, pentru echilibru. 
Nico s-a străduit să nu strănute de la atâta praf și s-a con- 
centrat să-și menţină propriul echilibru. Se vedea pe sine 
prea ușor rostogolindu-se de pe bârnă și atârnând prin 
tavan direct în braţele unui biet scăldător. 

După un timp Ash s-a oprit. A desfăcut o altă scân- 
dură și a pus-o deoparte, apoi și-a băgat capul prin des- 
chizătură, cercetând zona inferioară. Mulţumit, s-a lăsat 
în jos prin spaţiul creat, apoi Nico a coborât agil după el. 

Se aflau într-un cabinet mic, spinările lor ude 
uscându-se la un foc de cărbuni care furniza și singura 
sursă de lumină din încăpere. Într-un fotoliu adânc din 
piele stătea o femeie, cu o carte deschisă în poală, deși 
nici silueta ei învăluită în umbră, nici cartea nu i-au atras 

atenţia lui Nico. Era vorba mai degrabă de pistolul mare pe 
care-l ţinea într-o mână, aţintit direct spre pieptul lui Ash. 

Preţ de o clipă, totul în cameră a rămas nemișcat, cu 
excepţia jocului de lumini și umbre de pe pereţi și mobila 
simplă din lemn. Apoi o scânteie s-a aprins în cămin și 
Nico a tresărit. Femeia și-a ridicat mâna rămasă liberă. 
Grijulie, și-a dus degetul la buze. 

A lăsat jos pistolul pe o măsuţă de lângă ea, urmat 
imediat de carte. S-a ridicat ușor și s-a îndreptat spre 
cămin, apoi i-a făcut semn lui Ash să se apropie. 

Nico l-a urmat și a observat sigiliul care atârna la 
gâtul femeii, în timp ce ea s-a ghemuit acolo și a așteptat. 
A văzut-o arătând spre șemineu. Ash și-a lăsat jos sabia 
și a îngenuncheat pe podea, uitându-se pe cât de atent 
a putut prin șemineul luminat de flăcările focului. A dat 
din cap, luându-și sabia înapoi, și s-a ridicat în picioare 
odată cu ea. 

Femeia a părăsit iar în tăcere. Nico a aruncat o privire 
fugară spre șemineu, apoi i-a urmat afară din cameră. 


O O O 


Într-un coridor scurt, neluminat, au ocolit zona bucă- 
tăriei și au intrat în schimb în toaletă. Era un spaţiu închis, 
în care cu greu încăpeau toţi trei, iar odată ce femeia a 
închis ușa glisantă, au rămas complet pe întuneric. 

Un chibrit a pâlpâit și s-a îndreptat spre perete. A 
aprins un fitil aflat într-un vas cu ulei, adăpostit într-o nișă 
plină de funingine. Pe măsură ce flacăra creștea, uleiul a 
început să emane un miros de caprifoi. Cel puţin acoperea 
duhoarea din încăpere. 

Odată ce s-au putut vedea din nou unul pe altul, 
femeia a răsucit un robinet într-o altă nișă adăpostind 
un bazin de spălat pe mâini. Sunetul apei care curgea a 
umplut încăperea. 

— Am dat de necaz, a început ea pe o voce joasă, răgu- 
șită, în timp ce se învârtea pe lângă Ash ca să se așeze pe 
toaletă, în încercarea de a le lăsa lor mai mult spaţiu. 

Apoi, fitilul a prins a arde cum se cuvine și, cu lumina 
răsfrântă între ei, Nico s-a uitat în jos ca săvadă un chip la 
care visase îndelung. 

— Serese, a izbucnit el. 

Tânăra și-a dus un deget la buze. 

— Nu suntem în siguranţă aici. Clădirea este 
supravegheată. 

Ash a aprobat din cap, fără să pară deloc surprins. 

— Arăţi bine, a observat el. 

Chiar arăta bine, s-a gândit Nico, cu părul împletit 
în cosiţe, cu trupul subţire încorsetat într-un costum de 
piele maro. 

— Ei bine, tu sigur nu, a replicat ea. Ce-ai păţit? Arăţi 
groaznic. 

— Mulţumesc. Acum spune-mi de cât timp ascultă? 

Serese a ridicat din umeri. 

— Am găsit dispozitivul în șemineu când m-am întors 
prima dată în oraș. Au lăsat o urmă de funingine unde 
n-ar fi trebuit să fie vreuna, pentru că am curățat cu aten- 
ţie înainte de a pleca. A scuturat din cap. Ascultați-mă, 
totuși. Nu asta-i problema acum. Tatăl meu a cercetat 
zona înconjurătoare noaptea trecută — știți cât îi place să 
fie de atent — și sunt Regulatori acolo, spionând agenţia 
din toate părţile. 

— Baracha este, deci, în oraș? 

— Da, dar tot nu asculți. Tata mi-a trimis un bilet, nu 
avenit personal, în care spunea că ar trebui să plec imediat. 
M-am gândit totuși că e mai bine să rămân până veniţi voi. 
Crede că Regulatorii supraveghează baia publică la fel de 
mult ca locul acesta. Nu mă întrebaţi cum, darpar să știe de 
ruta de acces până aici. Poate că v-au văzut intrând. 

Nico i-a aruncat o privire bătrânului. „Pe Erēs, s-a 
gândit el. Ar putea ști chiar în acest moment că sunt aici.“ 

Ash s-a gândit la vestea asta, lovind cu degetul mare 
teaca sabiei. În tăcere, Serèse și-a ridicat privirea spre 
Nico și a schițat un zâmbet palid. „Îi este frică“, și-a dat el 
seama, și a fost bucuros să descopere că nu era singurul 
care se temea. Pentru o clipă, uitându-se la ea, și-a amintit 
de scurta lor întâlnire în spălătoria din Sato, când părul ei 
era umed de atâta abur. Abia dacă putea face legătura între 
tânăra de atunci și cea de acum. 

— Și întâlnirea? a sondat Ash. Tatăl tău a spus ceva 
de asta? 

— Da, a spus că o să se întâlnească cu voi mâine, con- 
form planului. 

— Bine. Atunci noi o să plecăm acum. 

— Desigur, a spus Nico. Pur și simplu ieșim de aici, 
cu totul întâmplător, și ei ne salută din mers. Nu găsesc 
nimic rău în ideea asta. Absolut nimic. 

— O să ieșim prin baia publică, când mai pleacă și 
alţii. Asta cel puţin o să-i împrăștie. E cel mai bun lucru 
pe care-l putem face. 

Serese a fost de acord. S-a ridicat și s-a strecurat pe 
hol, spatele ei îmbrăcat în piele lipindu-se pentru o clipă 
de Nico. El și Ash au urmat-o în timp ce fata-și trăgea pe 
ea o mantie de un roșu-închis și înhăţa un rucsac de pânză 
care stătea deja pregătit. 

S-au întors în camera de lucru. Ash a îndrăznit să 
arunce o privire printr-o crăpătură făcută în obloane. Nico 
a preluat iniţiativa, împingând scaunul de piele sub spa- 
ţiul din tavan și făcându-și vânt în sus. I-a întins mâna 
lui Serese s-o ajute, dar ea l-a ignorat, dându-i în schimb 
bagajul. S-a cățărat după el, iar Ash a fost ultimul care să 
urce, potrivind cu grijă scândura la loc. 

Vestiarul era tăcut când au coborât într-un compar- 
timent gol. Au stat câteva minute să aștepte, înghesuiți 
unul lângă altul pe banca de lemn. Nico simţea căldura 
piciorului lui Serese lipit de-al său. A făcut tot ce-a putut 
să ignore asta. 

Ash și-a dus o mână la frunte și a început s-o maseze. 

— Templul, a spus el, ca și cum ar fi vrut să-și mute 
mintea de la durere. Aţi putut strânge niște informaţii? 

— Am supravegheat zona timp de câteva zile, a șop- 
tit ea. Apoi le-am spus lui Baso și celorlalți ce-am văzut. 
Adevărul este că nu se poate pătrunde. 

— Baso a reușit. 

— Da, a șuierat ea. Și cât de departe a ajuns? 

Ash n-a putut da replica. 

— Nici măcar nu știm dacă Kirkus mai este înăuntru. 

— Profetul așa credea, înainte de a pleca din Sato. 
Astfel că nu putem decât să presupunem că a rămas 
înăuntru. 

Au tăcut, în timp ce în vestiarul principal a intrat 
cineva, fluierând tare și aparent pentru sine. Curând 
l-au urmat și alții, disputând alegerea bordelului pe care 
urmau să-l viziteze după aceea. Ash s-a oprit ca să tragă cu 
ochiul prin ușa compartimentului. 

— Ascultaţi-mă, le-a șoptit el așezându-se iar. Plecăm 
când pleacă și ei. Dacă suntem atacați afară, trebuie să 

fugiți amândoi, iar o să fac tot ce pot să-i țin pe loc. Nico 
ştie unde să meargă. 

— Știu? 

— La han, Nico. O luaţi spre docurile din est și, odată 
ajunși acolo, oricine vă poate direcţiona înspre han. 

Au așteptat câteva clipe, până ce Ash le-a făcut semn 
cu capul, apoi și-au ridicat glugile și au părăsit comparti- 
mentul, ieșind în stradă după grupul de bărbaţi. Amurgul 
lăsase loc nopții, dar cel puţin nu mai ploua. Au luat-o 
brusc în direcţia opusă celei urmate de grupul de bărbaţi 
și s-au îndreptat în pas de plimbare. 

Nico simțea cum ochi nevăzuţi le urmăresc mersul; 
nu știa dacă e pură intuiţie sau nu. Serese a început să 
sporovăiască, fie pentru a-și masca nervozitatea, fie ca 
să-i facă să pară oameni obișnuiți. Cuvintele ei sunau ciu- 
dat pe fundalul acelei străzi întunecate, slab luminate de 
lămpile cu gaz. 

— Numele tău, i-a spus ea, e Nico, nu-i așa? 

— Da. Ţi-ai adus aminte. 

— Înseamnă chibzuit în limba veche, nu-i așa? 

Nico a simțit cum i se usucă gura cercetând o ușă învă- 
luită în umbre în stânga lor. A șoptit că da. 

— Şi ești? 

— Sunt ce? Putea jura că a văzut chiar atunci o umbră 
în mișcare. 

— Chibzuit, la asta mă refer. Poţi anticipa motivele 
care-i fac pe oameni să acționeze? 

— Așa voia mama să mă facă să cred. Nico a continuat 
să cerceteze împrejurimile de sub marginile glugii sale și 
s-a abținut cu greu să nu se uite îndărăt pe stradă. 

Ash a părut să-i ghicească neliniștea. 

— Să nuteuiţi înapoi, i-a șuierat. Vorbește în continuare. 

Nico s-a străduit să continue conversaţia. 

O baltă a împroșcat în spatele lor, chiar când Serese a 
deschis gura să spună ceva. 

— Suntem urmăriţi, a șoptit ea în schimb. 

În timp ce Nico încerca să se opună imboldului de a 
o lua la fugă, Serese a început să fredoneze ceva pe un ton 
scăzut. Suna mai mult ca un cântec de leagăn pe care Nico 
l-a auzit în copilărie. 

— la-mă de braţ, i-a ordonat Ash. 

— De ce? a întrebat Nico. 

— Pentru că nu mai văd. 

Ash nu a mai așteptat un răspuns, i-a luat mâna lui 
Nico și i-a pus-o pe braţul lui. Bătrânul își îngusta ochii de 
parcă ar fi încercat să se uite printr-un fascicul de lumină 
orbitoare. 

Un tramcar tras de un zel a trecut prin dreapta lor, 
aruncând pe stradă o lumină galbenă bolnăvicioasă. 
Vagonul era departe de a fi plin, ferestrele încadrând câte 
un chip ocazional care privea afară în întuneric inexpresiv, 
pierdut în propria lui lume... De îndată ce a trecut, două 
siluete îmbrăcate cu mantii stăteau în locul lui, îndrep- 
tându-se spre ei cu intenţia vădită de a le tăia calea. 

— Ce-i? a izbucnit Ash, simțind strânsoarea mâinii 
lui Nico. 

— Încă doi, în faţa noastră. 

— Atunci o să ne schimbăm traseul, a mormăit 
bătrânul. 

Nico i-a condus spre stânga, pe o străduţă laterală. 
Serese păstra tăcerea acum. Ash și-a desfăcut puţin man- 
tia, trăgându-și sabia la îndemână. Nico a procedat la fel, 
minunându-se desine în timpulăsta. Tremura din tot tru- 
pul. Și-a amintit să se concentreze pe respirație. 

Străduţa laterală se desfășura în spatele unei clădiri 
mari de marmură, fațada sa impozantă fiind ornamentată 
cu gargui cu chipurile imobilizate în expresii grotești. Prin 
ferestrele strălucitoare se auzea muzică, un anumit gen de 
operă care nu era străin de ceea ce Nico auzise în Khos. Pe 
lângă muzică, greu perceptibil, venea din spate zgomotul 
unor flecuri din fier pe trotuar. Nico a aruncat o privire 
peste umăr ca să vadă patru siluete ținându-se după ei. 

— Maestre, a șoptit Nico, în timp ce alte forme 
le-au tăiat calea doar la zece pași în față. Regulatori, fără 
îndoială. 

Un scrâșnet de oțel în aerul nopţii. Săbiile au strălucit. 

— Opriţi-vă, le-a ordonat o voce. Sunteţi arestaţi cu 
toţii. 

— Mergeţi mai departe, i-a instruit Ash în timp 
ce-și arunca pelerina de pe umeri. Au înaintat înspre 
Regulatorii din față, chiar când cei din spate i-au ajuns 
din urmă. 

— Va trebui să luptaţi, amândoi. Nu uitaţi să respirați 
și, de îndată ce vedeţi spaţiu liber, o luați la sănătoasa, aţi 
înţeles? 

Nu era vorba de niciun plan, în ceea ce-l privește pe 
Nico. A apucat mânerul îmbrăcat în piele al sabiei sale ca 
să se asigure, pregătit s-o scoată din teacă așa cum fusese 
instruit s-o facă. Nimic nu-i mai părea real acum. 

Una dintre siluete ţinea un pistol în mână. Un pistol. 

— Opriţi-vă! a strigat din nou. 

— Cât de aproape sunt? a întrebat Ash. 

— Șase pași. 

Nico a făcut un salt de uimire în timp ce i-a explodat 
ceva chiar lângă cap. În faţa lor, pistolarul a țipat și s-a 
rostogolit pe spate la pământ. 

Serese și-a aruncat pistolul fumegând și a scos un 
cuţit de vânătoare fără a se opri din mers. Nico a stat locu- 
lui, minunându-se la vederea ei, iar apoi Ash a început și 
el să meargă. 

Dintr-o singură mișcare fulgerătoare, bătrânul și-a 
scos sabia și s-a aplecat, cu membrul anterior îndoit și cu 
membrul posterior întins înapoi, și a înfipt sabia în burta 
unui bărbat; cu aceeași mișcare, a parat o lovitură de sus a 
unui alt Regulator, i-a deviat lama, l-a înjunghiat. 

Lui Nico i-a scăpat ce s-a întâmplat mai departe. 
Era deja și el prins în vârtejul luptei. S-a abătut din calea 
unei lovituri, cum fusese învăţat de atâtea ori s-o facă, și 
a simţit răceala lamei trecându-i pe lângă faţă. Este ade- 
vărat, i-a răsunat în minte. „Oamenii ăștia încearcă să mă 
omoare.“ 

Corpul său a preluat comanda. Și-a tras sabia și la 
următorul pas a împins-o înainte. A' simţit ceva opu- 
nându-i rezistenţă, apoi a străpuns — o faţă strâm- 
bându-se de durere la câţiva centimetri distanţă de a lui. 
Era un om, un bărbat, înfipt în sabia lui. Acesta se zbă- 
tea. Nico îi putea simți mișcările disperate prin mânerul 
sabiei. l-ar fi dat drumul dezgustat dacă n-ar fi simţit o 
ușurare bruscă a strânsorii, dat fiind că bărbatul și-a tras 
sabia din el, a oftat parcă de ușurare, apoi s-a lăsat să cadă 
la pământ. 

Nico s-a tras îndărăt de lângă el. 

Simţea spadele încrucișându-se în preajma gâtului 
său, împingându-l înainte și în jos în timp ce sabia îi era 
smulsă din mână. A lovit pavajul în cădere, cu o greutate 
apăsându-l pe piept, simțind răsuflarea împuțţită a unui 
bărbat, în timp ce un altul îi lega picioarele. Blestemând 
și zbătându-se, Serese a fost aruncată la pământ lângă el. 

Nico și-a smucit capul și l-a ridicat, cât să vadă ce face 
Ash. 

Farlanderul era încă în picioare, croindu-și drum 
printre bărbaţii cu mantie adunaţi în jurul lui. Nico îl pri- 
vea cu uimire, la fel ca Regulatorii care încercau să-l stră- 
pungă. Pentru un moment se părea că bătrânul nu poate 
fi oprit, mișcările fiindu-i atât de rapide, încât nu lăsau 
timp de reacţie, acțiunile sale părând să le anticipeze pe 
ale tuturor celor strânși în jurul lui. 

Dar Regulatorii erau în număr prea mare, iar Ash avea 
oricum probleme de vedere. A ratat o lovitură și a primit el 
însuși una care i-a rănit brațul stâng, una atât de bruscă, 
încât i-ar fi retezat cu totul membrul dacă bătrânul nu s-ar 
fi ferit la timp. A primit rana cu un geamăt și cu o mișcare 
defensivă a sabiei. Întunericul s-a lăsat peste lumina slabă 
din cauza sfâșierii bruște a braţului. 

— Fugiţi! a tunat bătrânul farlander, fără să știe că 
însoțitorii săi fuseseră deja puși amândoi la pământ. O 
altă sabie l-a lovit pe Ash, latul lamei izbindu-l într-o parte 
a capului. S-a rostogolit, s-a lovit de perete, s-a prăbușit cu 
un mârâit și cu sabia deja împinsă înainte. Regulatorii s-au 
tras înapoi din calea loviturii lui. 

Unul a scos un pistol și a ţintit cu grijă spre rotula lui 
Ash. 

— Maestre Ash! a strigat Nico ca avertisment, încer- 
când să se elibereze în timp ce Regulatorul ţintea și apăsa 
pe trăgaci. 

A urmat o întârziere infimă înainte ca praful de pușcă 
să ia foc... după care s-a întâmplat ceva absolut neașteptat. 

Un bărbat masiv a dat buzna în scenă. Cu o sin- 
gură lovitură, a luat scalpul pistolarului, care i-a căzut 
peste faţă, ţinându-se încă într-o fărâmă de piele. Arma 

a declanșat focul chiar când pistolarul s-a rostogolit la 
pământ. Glonţul a luat-o în sus. Gigantul s-a năpustit 
asupra celor care-i ţintuiau pe caldarâm pe Nico și Serese. 

Era Baracha, iar în spatele lui venea Aleas, cu o privire 
fioroasă. Ca și cum ar fi cioplit lemnul, Baracha lovea și 
tăia cu sabia lui supradimensionată. Al€as venea în spa- 
tele lui, acoperindu-i spatele, împungând și spintecând în 
dreapta și-n stânga. Ash a întețit atacul. 

Culcat pe spate, încă năuc de uimire, Nico s-a uitat 
cum cei trei rōshuni și-au decimat oponenții într-o tăcere 
necruţător de indiferentă. În câteva clipe, toți Regulatorii 
erau la pământ. 

Un ropot de aplauze s-a auzit din clădirea operei. 
Spectacolul era pe sfârșite. 

Nico tremura neîncetat, iar stomacul i s-a ridicat în 
gât când și-a aruncat privirea peste corpurile sângerând pe 
pavaj, incapabil să se oprească din râgâit din cauza miro- 
sului de fier al sângelui. Omul lui era undeva pe acolo, știa 
asta, cel pe care l-a pus el la pământ. Nici măcar nu-și mai 
dădea seama care din ei este. 

A auzit zgomote și s-a întors s-o vadă pe Serese vomi- 
tând lângă un perete. L-a surprins să asiste la așa ceva. 

Ash își curăța sabia de mantia unuia dintre cei căzuți. 
Baracha stătea pur și simplu locului, respirând din greu 
și privindu-și fiica cu o ușurare evidentă. În jurul lor, pe 
pavajul umed, oamenii căzuţi tușeau, respirau șuierător, 
se chinuiau să se miște. 

— Un masacru pe cinste, a mormăit alhaziiul în direc- 
ţia lui Ash. E foarte bine că am supravegheat casa. M-am 
temut că s-ar putea întâmpla asta când ați sosit în cele din 
urmă. Nu ţi-ai luat măsuri de precauție adecvate, bătrâne. 

Ash și-a băgat sabia în teacă cu o mișcare fermă. 

— Şi mie îmi pare bine să te văd, Baracha. 

Un fluierat strident s-a auzit în depărtare. 

— Poate că ar trebui să mai amânăm puţin mica noas- 
tră conversaţie? a intervenit Aleas. 

Nico s-a întins să-și recupereze sabia. A încercat de 
câteva ori s-o ridice, după care a observat sângele de pe 
mâini și și-a șters palmele de tunică. Nu s-a curăţat de tot. 
A încercat să bage sabia în teacă, dar n-a reușit. 

Ash i-a pus o mână pe umăr. 

— Respiră, i-a zis bătrânul. 

— Da, maestre, a răspuns Nico și a introdus lama în 
teacă. | 

— Pe mâine, atunci? i-a spus Ash lui Baracha. 

— Da, pe mâine — și asigură-te, de data asta, că-i iei 
măsurile cuvenite de precauţie. 

Prin cuvinte liniștite, Ash i-a dat lui Nico instrucțiuni 
în privinţa drumului. 


O O O 


Rana lui Ash a continuat să sângereze rău pe drumul 
de întoarcere. El și Nico au încercat să oprească fluxul, 
dar sângele tot i se prelingea în jos pe mână, picurându-i 
scânteietor pe degete. Ash a refuzat să ia un tramcar ca să 
se întoarcă la han, considerând că rana sare prea mult în 
evidenţă ca să poată face asta. Și-a strâns-o cu o bucată de 
material ruptă din tunică pe drumul de întoarcere, fără să 
se plângă deloc. S-au oprit de două ori lângă niște băltoace 
adânci la insistența lui Nico, carea încercat să se curețe cât 
de bine a putut de sângele de pe mâini. 

— Tot nu vezi încă? a întrebat Nico, în timp ce-și scu- 
tura mâinile să i se usuce. 

— Ba da, mi se limpezește vederea. 

— Nu prea înţeleg. Ce se întâmplă cu tine, de fapt? 

— Nimic nu se întâmplă cu mine. Ți-am mai spus, 
sufăr de dureri de cap. Dacă se înrăutăţesc prea mult, îmi 
afectează vederea. 

Nico nu l-a mai sâcâit cu întrebări, nu atât timp cât 
era evident că maestrul său suferă. 

Când au ajuns în sfârșit la han după aproape o oră, 
erau sfârșiți de oboseală. Au trecut fără probleme pe lângă 
administratorul din tura de noapte care moţăia în recep- 
ţie, urcând cele patru etaje fără niciun alt gând decât acela 
de a se prăbuși în pat. 

Au deschis mai întâi ușa camerei lor întunecate cu o 
monedă de un sfert de marvel pe care au luat-o din gră- 
mada de mărunțţiș pe care Ash o lăsase în lavoar cu scopul 
de a-i fi la îndemână. Au introdus apoi o altă monedă în 
fanta de sub lampa cu gaz, pe care au aprins-o cu un chi- 
brit. O altă monedă le-a fost necesară ca să desfacă patul 
lui Nico. 

Înainte de a adormi însă, au trebuit să se îngrijească 
de rana lui Ash. Nico a mai folosit o monedă ca să dea 
drumul la robinet și să umple lavoarul cu apă, monedele 
rămase zăcând încă pe fundul lui. Între timp, Ash a scos 
trusa medicală și a cotrobăit prin ea după bandaje sterile, 
un flacon cu alcool pur, ac și aţă de asemenea. 

Bătrânul a turnat niște alcool peste rană, șuierând 
printre dinţi în timp ce făcea asta. Tăietura nu era foarte 
adâncă, dar deschisă și rozalie. Carnea din jur, pe toată 
partea superioară a braţului, avea acum o culoare de un 
roșu-închis. A mai turnat niște alcool pe bandaje. A folosit 
un chibrit ca să înroșească vârful acului, apoi a băgat aţa 
cu precizie, deși îi tremurau degetele în timp ce sângele îi 

curgea din abundență pe braț. După aceea, i-a întins acul 
cu aţă lui Nico, spunându-i: 

— la și mă coase, băiete. 

Nico s-a clătinat pe picioare. A clipit, abia mai fiind 
în stare să-și ţină ochii deschişi. Trupul îi tremura de 
epuizare și abia mai putea să-și țină ochii deschişi. 
Totuși, nu avea ce face, așa că a luat acul și s-a așezat 
lângă bătrân. A încercat să se convingă pe sine însuși 
că știe ce face, că a fost atent la mânăstire la lecţiile de 
chirurgie pe câmpul de luptă, că nu a pierdut timpul cu 
Aléas pe ici, pe colo. 

A cusut cu atenţie marginile urât inflamate ale rănii, 
în timp ce Ash stătea impasibil și se uita la el cum lucrează. 
Într-un fel, epuizarea lui Nico era, în acel moment, o bine- 
cuvântare; mintea îi era prea împrăștiată ca să devină sen- 
sibilă față de ceea ce vedea. 

În cele din urmă, Ash a dat din cap oftând: 

— E de-ajuns. 

Nico atăiataţa cu un cuțit și a fixat un bandaj în jurul 
braţului cât de bine s-a priceput. I-a scos apoi cizmele 
bătrânului și l-a ajutat să-și urce picioarele pe pat, asigu- 
rându-se că se sprijinea cum trebuie cu capul de pernă. 

Ash a închis ochii. Respirația i-a devenit mai ușoară. 

Nico s-a gândit la acest bătrân dansând pe jumătate 
orb printre Regulatori înarmaţi, țţinându-și sabia ca pe o 
pană, toată strălucirea și toate miturile create în jurul lui 
devenind brusc cât se poate de adevărate. 

— Cred că am ucis un om în seara asta, a zis Nico 
încet peste silueta liniștită a maestrului. 

Ash și-a ridicat foarte puţin capul, cât să se uite în sus 
la el. 

— Şi cum te simţi, acum că ai făcut-o? 


FARLANDER 39] 


— Ca un criminal. Ca și cum am luat ceva ce nu aveam 
dreptul să iau. Ca și cum aș fi devenit altcineva, cineva 
pătat. 

— Foarte bine, fie să te simţi mereu așa. Îngrijorează-te 
doar atunci când nu o să simţi nimic după ce actul s-a 
încheiat și ţi-ai venit în fire. 

Dar tocmai asta își dorea Nico cel mai mult, să nu 
simtă nimic. Cum se putea întoarce acasă la mama lui și 
să se uite în ochii ei, știind ce a făcut? 

— Poate că avea copii, a spus Nico. Un fiu, ca mine. 

Ash și-a închis ochii și și-a lăsat din nou capul pe 
pernă. 

— Ai procedat corect, Nico, a spus Ash pe un ton 
răgușit. 

Cuvintele lui abia dacă au ajuns la urechile lui Nico. 
Și-a păstrat cizmele în picioare în timp ce a făcut cel mai 
greu salt din viaţa lui ca să urce în patul de deasupra. Abia 
a apucat să se întindă pe salteaua subțire când trupul i-a 
cedat deja. A căzut într-o stare profundă de inconștienţă. 

Ambii păreau morţi pentru lume, fiecare fiind aco- 
perit cu un strat de sudoare și sânge închegat, în neștiință 
faţă de lupta care se dădea în camera de sus, monedele 
căzând și zăngănind la nesfârșit după alţi pereți. 


O O O 


Fra linişte pe străzile din jurul operei. Clădirea masivă 
însăși era învăluită în tăcere, spectacolul fiind încheiat 
pentru seara respectivă. Spectatorii plecaseră de mult 
acasă sau către alte angajamente nocturne. 

Căruţa a scârțâit pe roți când un alt cadavru a fost 
aruncat înăuntru. Brigada de curăţare lucra în liniște, cu 

excepția a câte unui geamăt de epuizare din spatele batis- 
telor înfășurate în jurul fețelor sau a înjurăturilor venite 
ca răspuns la evacuările împuţite ale cadavrelor care con- 
stituiau obiectul muncii lor. Două siluete se ţineau la o 
parte de scena respectivă, un bărbat și o femeie. El pufăia 
dintr-un băț de hazii; ea stătea rezemată de un perete, 
înfășurată strâns în mantie. 

— Vine, în sfârșit, a declarat bărbatul. 

O altă căruţă trasă de zeli a scârţâit pe stradă, ca o 
cutie masivă de lemn pe roţi. Căruţașul mâna zelul cât 
de încet putea și a tras de hamuri când a ajuns lângă cele 
două siluete. 

— Dar ştiu că a durat ceva, i-a reproșat femeia, des- 
prinzându-se de perete. 

Vizitiul a dat din umeri. 

— Cât de mult? a întrebat el, înainte de a coborî. 

— O oră, nu mai mult. 

Căruţașul a cloncănit cu limba și s-a îndreptat spre 
partea din spate a căruţei. A deschis ușile și o pereche de 
câini-lupi s-au holbat la el dintr-o cușcă cu gratii, cu cozile 
zvâcnindu-le nervoase. 

— Veniţi, dragii mei, le-a spus el. E momentul să vă 
procuraţi cina. 

După ce a deschis cușca, le-a legat niște lese groase 
de zgardă, apoi le-a dat voie să coboare. Dulăii s-au 
izbit puternic de el, nerăbdători să înceapă vânătoarea. 
Au rămas tăcuţi, cu excepţia faptului că gâfâiau cu gura 
deschisă. 

— Urma de sânge o ia într-acolo, le-a venit femeia în 
ajutor. 

Dar câinii o adulmecau deja și au luat-o la goană după 
miros, cu stăpânul abia reușind să-i ţină de lesă. 

— Ne mișcăm repede, a aruncat el peste umăr, nemai- 
așteptând să vadă cine îl urmează și cine nu. 

Cei doi Regulatori au avut un schimb de priviri, apoi 
s-au luat după ei. 

CAPITOLUL 22 


La pescuit cu pietricele 


În orice alt oraș port din Miderăs, s-ar fi dat alarma la sosi- 
rea neașteptată a unui vas de război fără alte culori pe dra- 
pel decât un negru neutru și transportând o forță umană 
pregătită clar pentru război. 

Daraici era Cheem și asemenea priveliști erau la fel de 
obișnuite precum peștele. În timp cevasul acosta la debar- 
cader, iar oamenii debarcau respectând disciplina mili- 
tară, câțiva dintre cerșetorii locului — majoritatea foști 
marinari, ciungi sau arși — s-au întors să se uite dacă avea 
sau nu rost să ceară de pomană și s-au hotărât repede că 
nu. Doar unul dintre acești cerșetori și-a lăsat privirea să 
zăbovească mai mult timp: un bărbat la vreo patruzeci de 
ani, cu braţul stâng sfârșindu-se brusc într-un ciot îmbră- 
cat în piele. Odată, fusese soldat în Legiunea Imperială și 
nu era așa de ramolit din cauza vârstei și a drogurilor ca să 
nu observe însemnele militare imperiale tatuate pe înche- 
ieturile mâinilor și pe braţele goale ale bărbaţilor care 
debarcau, nici hainele de camuflaj pe care le purtau pe 
sub mantiile simple, nici siguranţa de care dădeau dovadă. 

Comandouri, a tras concluzia bătrânul drogat și a dis- 
părut din nou în umbra tocului ușii. S-a uitat cu atenţie 
în timp ce unul dintre ofițeri s-a apropiat de un paznic al 
cetăţii. S-au făcut niște aranjamente. Au fost chemaţi mai 
mulţi gardieni și în curând au apărut și catârii. Marinari 


FARLANDER 395 


de pe același vas au descărcat lădițe destul de grele să con- 
ţină aur și le-au încărcat pe măgari. Când au terminat, 
ofițerul, câţiva dintre oamenii lui și o escortă de gardieni 
au pornit către oraș împreună cu încărcătura lor. 

Bărbaţilor rămași, poate șaptezeci cu toţii, li s-a spus 
să stea jos. Se relaxau în apropiere, în soarele din primele 
ore ale dimineţii, mormăind ori de câte ori erau solicitaţi 
de câte o îndatorire. Grupuri mici s-au răspândit pe străzi 
la întâmplare, primind pungi grele și instrucţiuni de a 
procura zeli de călărit, catâri, provizii. 

De pe pragul lui, bătrânul cerșetor, care a uitat de 
propriile nevoi preţ de o clipă binecuvântată, privea cu 
o încruntare pe chip și cu o undă ciudată de nostalgie și 
se întreba ce bieţi nebuni au provocat mânia Imperiului 
acum. 


O O O 


Un vânt puternic a suflat prin fereastra deschisă a tur- 
nului, purtând cu el miresmele ploii. Privind afară la cerul 
care se întuneca, Osho și-a strâns mai bine pătura în jurul 
corpului și s-a înfiorat. 

„Vine furtuna“, s-a gândit el, uitându-se peste munţi la 
norii negri care se adunau în depărtare. „Și atât de repede 
după ultima. larna vine devreme anul acesta.“ 

Nu era un gând plăcut. Osh6 nu aștepta cu nerăbdare 
iernile aici, în munţii aceștia înalţi. Umezeala constantă 
din aer îi dădea dureri de oase, astfel că fiecare mișcare îi 
solicita puterile. Simplul fapt de a se ridica din patul cald 
era ca o bătălie a voinţei care părea să necesite încă și mai 
mult efort pe măsură ce treceau anii. lernile îl făceau să-și 
simtă vârsta, într-un fel care-i displăcea profund. 

„Sunt din ce în ce mai slab la bătrâneţe, s-a gândit 
Osho. Altădată, nu aș fi fost asaltat de atâtea îndoieli cum 
sunt acum.“ 

Jos, Baso s-a grăbit să traverseze curtea cu mantia 
subţire fluturând în vânt. Oshō l-a urmărit cu privirea, 
gândindu-se să strige la vechiul său prieten. Dar apoi s-a 
încruntat. 

Nu putea fi Baso. Baso era mort. 

S-a uitat mai atent și a văzut, în schimb, că era Kosh, 
cu urechile roșii și spinarea încovoiată din cauza vântu- 
lui tăios. A dispărut în bucătărie, fără îndoială în căuta- 
rea unui mic dejun timpuriu pentru stomacul lui mereu 
flămând. 

Fuseseră vești cutremurătoare despre moartea lui 
Baso. Osh6 rămăsese înmărmurit locului cum stătea acolo 
în curte, alături de roshunii adunaţi, în timp ce Profetul 
le vorbea despre pierderea oamenilor trimiși de ei în Q'os. 
Osh6 își simţise trupul împietrindu-se din cauza șocului, 
durerea din piept fiind așa de puternică, încât abia mai 
putea respira. Pentru o clipă, se gândise că era posibil să 
sufere un atac de cord, chiar dacă senzaţia aceea neplăcută 
nu a durat mult. Pentru prima dată în viaţă, înconjurat de 
oameni aflaţi sub comanda lui, Osho se simţise incapabil 
să preia frâiele. 

Doar Ash salvase situaţia, apoi Baracha. Au preluat 
imperativul de a reafirma vendeta, dându-i voie lui Osho 
să se întoarcă în camera lui și să închidă ușa ferm în urma 
sa, lăsându-l să jelească apoi în felul său, nevăzut de 
ceilalţi. 

Stând acum în faţa ferestrei, lui Oshō i-a venit în 
minte imaginea lui Baso râzând, în timp ce un fulger de 
lumină a despicat cerul deasupra capului său. Lui Osho i-a 

venit să zâmbească amintindu-și asta. Nu se mai gândise 
la întâmplarea aceea de mulţi ani. 

Era o amintire din cea de-a doua zi a plecării lor din 
vechea ţară, urmând înfrângerii finale a Armatei Poporului 
în bătălia de la Hung. Osho fusese singurul general care 
scăpase din capcana aceea funestă. În cursul retragerii 
sângeroase, el și puținii oameni rămași din cei aflaţi sub 
comanda lui reușiseră să ajungă la vasele supraviețuitoare 
ale flotei, ancorate la 30 de laquri în susul coastei. Cu 
provizii adecvate, în dezordine, porniseră să navigheze 
lăsându-se în voia vânturilor, știind că își pierduseră cămi- 
nul și căexilul era singura lor speranţă; și aceea o speranță 
fragilă, dat fiind că flota lorzilor se ivise la orizont vâslind 
cu toate pânzele sus. 

Incapabile să o depășească numeric, vasele flotei sale 
se pomeniseră prinse între coasta stâncoasă la vest și o 
furtună apropiindu-se din adâncul oceanului la sud, care 
avea să le scufunde vasele, dacă mai era vreunul; și, chiar 
în spate, vasele dușmanului care le barau calea, depă- 
șindu-i numeric de cel puţin trei ori. 

Într-o ultimă aruncare a zarurilor, fugarii de pe vas se 
orientaseră către furtuna care se apropia ca niște oameni 
disperaţi ce erau. 

Baso era doar un băiat atunci, nu avea mai mult de 
șaisprezece ani, purtând încă cu mândrie armura lui 
ponosită, exagerat de mare, când majoritatea supravieţu- 
itorilor din învinsa Armată a Poporului și le-au scos pe ale 
lor din teama de a nu se îneca. Cu toţii păreau pierduţi 
în orele acelea întunecate petrecute pe mare. Rugăciunile 
înălțate străbunilor se rostogoleau de pe buze tremu- 
rătoare. Printre vânturile puternic șuierătoare, printre 
echipamente și catarge rupte, valurile spălau punțile și 

înghițeau oamenii sau răsturnau cu totul vasele. Nimeni 
nu se aștepta să mai scape viu din asta. Chiar și Osho 
credea că sunt condamnaţi la moarte, dacă nu de mâna 
urmăritorilor, atunci de ferocitatea furtunii; cu toate că 
își păstrase temerile pentru el în timp ce ordonase flotei să 
meargă înainte, făcând pe viteazul doar de dragul oame- 
nilor săi, în realitate, în sufletul lui se simţea la fel de dis- 
perat ca toți ceilalți. 

Dar văzându-l pe Baso râzând cu putere în timp ce 
vasul se clătina sub picioarele lui, iar cerul se dezlănțuia 
deasupra capului său, atât de viu în nebunia momentu- 
lui și fără frică sau grijă de trecut sau de viitor, sau chiar 
de prezent... Priveliștea aceasta i-a mai îndreptat un pic 
coloana și lui Osh6 și i-a dat curaj atunci când avea cea 
mai mare nevoie de el. 

Iar acum Baso era mort, asemenea multor altora, și 
doar câţiva dintre oamenii valoroși aflaţi inițial în jurul 
lui mai trăiau. Kosh, Shiki, Ch'eng, Profetul, Ash... îi putea 
număra pe degetele de la o mână pe cei rămași acum din 
vechea ţară. Acești câţiva erau singurii care-l mai legau pe 
Osh6 de trecutul îndepărtat din ţinutul natal. Se părea că, 
odată cu dispariţia fiecăruia, el devenea din ce în ce mai 
vulnerabil la pierderea lor și se gândea cu groază sporită 
la cine ar putea fi următorul. 

Ash avea să fie, știa asta. Ash era următorul pe lista 
celor ce urmau să dispară, iar fostul său ucenic avea să 
reprezinte cea mai amară pierdere dintre toate pentru el. 

Ash era încă undeva acolo, fără îndoială că în Q'os în 
mijlocul vendetei — la vârsta lui, pe Dao! Oshâ știa că n-ar 
fi trebuit să-l lase niciodată să plece. Nu pe un om în sta- 
rea lui. Dar, cufundat fiind în propria lui durere, lui Oshō 
nu îi trecuse prin minte să încerce să-l convingă pe Ash 

să renunțe, cel puţin nu până nu fusese prea târziu, după 
plecarea lui, când Osho realizase că era foarte probabil 
ca bătrânul său prieten să nu se mai întoarcă din această 
misiune — așa cum nu s-a întors nici Baso. 

Nu știa de ce trăia o presimţire atât de puternică, 
pentru că nu avusese vise sumbre și nici nu primise 
interpretări nefaste de la Profet. Simţea doar o mare 
greutate în sinea lui ori de câte ori se gândea la vechiul 
lui prieten, ca și cum ar fi fost sigur că nu avea să-l mai 
vadă vreodată. 

Toată treaba regretabilă legată de această vendetă îl 
făcea să se simtă astfel. Singurul gând pe care îl avea era 
că avea să se sfârșească prost pentru ei toți. 

Stând în fereastra deschisă, și-a petrecut braţele în 
jurul trupului ca să se apere de o nouă rafală de vânt. 
Undeva în afara vederii, un oblon s-a izbit o dată, de două 
ori, apoi s-a lăsat tăcerea. 

Am ajuns melancolic la bătrâneţe, a cugetat el, dar 
apoi a râs de propria prostie. Știa că vârsta nu are nimic 
de-a face cu asta. 

Osh6 a închis obloanele, punând o barieră între el și 
furtuna care se apropia din munți. A mai tremurat o dată, 
apoi s-a întors la cărţile lui și la scaunul lui capitonat de 
lângă dogoarea plăcută a focului. 


O O O 


Era după-amiază târziu în Q'os. Taverna Cinci Orașe 
era la fel de aglomerată ca de obicei la ora aceea, cu lucră- 
torii locali de pe docuri și cu vânzătorii ambulanți cin- 
stindu-se pentru ziua care tocmai s-a încheiat și cu ames- 
tecul obișnuit de străini cazaţi la multele hoteluri din 

zonă care erau atrași de mâncărurile și băuturile bune ale 
tavernei. Într-un colț, la flacăra pâlpâindă a unei lămpi cu 
gaz fixată în tencuiala de ipsos afumată, șase bărbați erau 
prinși într-o conversaţie privată. Clienţii obișnuiți nu le 
acordau prea multă atenție, cu excepţia privirilor ocazio- 
nale aruncate în direcţia tinerei îmbrăcate într-un costum 
din piele maro, pentru că era o adevărată priveliște pentru 
ochii obosiţi ai muncitorilor care își petrecuseră ziua asu- 
dând pentru lefurile lor încă din zori și care se întorceau la 
neveste îmbătrânite probabil înainte de vreme de nume- 
roasele nașteri și de dura corvoadă a zilei. 

— Este imposibil, a spus Serese cu o voce joasă, deși 
vacarmul din tavernă era suficient ca să-i înăbușe cuvin- 
tele. Părea să nu observe privirile lascive ale obișnuiţilor 
locului care populau cârciuma. Poate că pur și simplu era 
obișnuită cu genul acesta de atenţie și învățase deja să o 
ignore. Mă îndoiesc că există ceva în Mideres mai bine 
păzit acum decât Templul Șoaptelor. Nu văd nicio moda- 
litate în care ar putea fi luat cu asalt. 

Baracha, meditând lângă paharul său de rhulika, a 
ridicat doar o sprânceană a neîncredere. 

— Îţi spun că-i adevărat, tată. Chiar și șanțul din jurul 
turnului a fost umplut cu un soi aparte de pești, niște ches- 
tii mici și devoratoare de carne. Atrag mulțimile în fiecare 
zi, pentru că garda cetăţii a început să arunce infractorii 
în apă doar pentru amuzament. Am văzut asta acum trei 
zile. Era un mare entuziasm al hrănirii peștilor, și când 
l-au scos pe om din apă, carnea de pe picioare îi era sfâr- 
tecată până la os. Cum îţi imaginezi că o să treci peste un 
asemenea obstacol? 

Nico, stând pecetluit într-o tăcere mohorâtă chiar 
lângă maestrul său, și-a ridicat privirea la dezvăluirea 

făcută de fată. Nu mai auzise niciodată de pești mâncă- 
tori de carne. 

— Îţi spun eu, a zis Baracha, încă neîncrezător. N-am 
cunoscut în toată viața mea un loc care să nu poată fi 
luat cu asalt, cu puţin răgaz și cu ceva inspiraţie. Dacă nu 
putem înota în șanț, putem pluti pe deasupra lui. 

Serese a oftat exasperată. 

— Doar dacă poţi să treci de bărcile care patrulează în 
zonă și să scapi de supraveghetorii din turlă. Și de patru- 
lele obișnuite aflate de-a lungul țărmului. 

— Atunci o să ne prefacem că suntem una dintre acele 
bărci care patrulează în zonă, o să plutim până la turn și 
o să urcăm în el. 

— Ai ieși în evidenţă chiar și noaptea. Au instalat 
surse de lumină la toate etajele inferioare. N-ai face nici 
zece metri înainte să te depisteze o patrulă sau unul dintre 
cei care survolează perimetrul. 

— Uităm, deci, de șanț. Furăm niște mantii preoțești, 
traversăm podul și intrăm deghizați pe poarta principală. 

Părea o treabă ușor de făcut, în felul în care a spus-o 
Baracha. 

— Da, cu excepţia faptului că nimeni n-are voie să 
intre pe poartă decât după ce și-au pus mâinile pe un gri- 
laj. Sunt verificaţi, să se observe dacă le lipsește sau nu 
vârful degetelor mici. De fapt, n-are nimeni voie nici să 
pună piciorul pe pod până n-a trecut testul acesta de 
recunoaștere. 

— Păi, atunci răspunsul este evident, a spus Aleas și 
toţi ochii s-au întors către el. A zâmbit frumos. Fiecare 
dintre noi își ciopârțește vârfurile degetelor mici, așteaptă 
câteva nopţi până se vindecă complet, apoi pătrunde 
înăuntru teafăr și nevătămat. 

— Taci, Aleas, i-a spus Baracha ameninţător. 

Aléas și-a ridicat sprâncenele și s-a uitat la Nico. O 
privire a trecut de la unul la altul, deși Nico nu rezona 
cu zâmbetul șugubăţ al prietenului său. Era obosit astăzi. 
Dormise prost, bântuit de coșmaruri în care repeta, iar și 
iar, propriile acțiuni de noaptea trecută. 

— Dacă vrei să găsești o cale de a intra, a continuat 
Serese, trebuie să fie o metodă pe care n-au anticipat-o. 

Aléas era plictisit de discuţia asta. 

— Nu poate sta în turn pentru tot restul vieții. Dacă 
ne este imposibil să luăm cu asalt locul, atunci o să-l 
așteptăm pe el să iasă. Poate în timpul Augeriilor. Poate 
o să iasă atunci. 

— Şi dacă n-o face? a întrebat Baracha. Aproape că 
ne-au prins noaptea trecută. Chiar și acum, în timp ce vor- 
bim, scormonesc probabil orașul să dea de noi. Cu toții sun- 
tem străini aici, cu excepţia ta. E doar o chestiune de timp 
cât le trebuie să ne găsească. Acesta e departe de a fi un oraș 
prietenos, în care să stai s-aștepţi, dacă n-ai observat asta. 

Cuvintele lui au redus grupul la tăcere. Nico a consta- 
tat că scrutează taverna ca să-și dea seama dacă nu cumva 
sunt urmăriți. 

Acolo: un bărbat care și-a întors prea repede capul ca 
să se ferească de privirea lui Nico. Acesta l-a cercetat un 
moment, să vadă ce face mai departe. Bărbatul și-a mai 
luat o băutură și a continuat discuţia în care era prins cu 
tovarășii săi. 

Nico și-a amintit să respire iar, încercând să se rela- 
xeze. Probabil că individul se holba la Serese, doar atât. 
„Văd fantome, și-a spus sieși. Orașul ăsta împuţit îmi vine 
de hac. Aș vrea să putem pleca chiar acum și să nu ne mai 
întoarcem niciodată aici.“ 

Baracha s-a dat pe spate și a scos afară aerul din plă- 
mâni cu suficientă forță cât să-și arate nemulțumirea. 

— Ar trebui să-l luăm ca pe un compliment, s-a con- 
solat el. Ne arată un respect deosebit. 

Dar nu exista un răspuns la problemele lor, iar Baracha 
era evident supărat în timp ce se trăgea de barba lungă. 

Pe toată durata conversaţiei, Ash a stat tăcut, cu pri- 
virea adâncită în băutură și cu brațul rănit odihnindu-i-se 
în poală. Pe măsură ce tăcerea se prelungea, și-a ridicat 
paharul de vin cu braţul teafăr, a sorbit o gură și a așezat 
paharul înapoi pe masă. 

— Uităm cu toţii un lucru evident, a spus pe neaștep- 
tate, fără să-și ridice privirea. 

Baracha și-a încrucișat braţele și a oftat. 

— Și care-ar fi acela, preaînţeleptule? 

— Se așteaptă la furt. Nu la atac. 

Aleas s-a holbat la el, cu ochii măriţi de uimire. 

— Să dărâmăm porțile, vrei să spui? 

Ash a dat din cap, cu un zâmbet palid mijind în col- 
ţurile buzelor. 

— Un gând minunat, a spus Baracha, cu excepţia fap- 
tului, firește, că vom avea nevoie de o armată. 

Ash a studiat pe rând expresia fiecăruia. A mai sorbit 
o gură devin, a pus cupa goală înapoi pe masă cu o mișcare 
hotărâtă. 

— Atunci, neliniștiţii mei prieteni, trebuie să ne 
găsim o armată. 


O O O 


Ziua era luminoasă, soarele strălucind pe un cer 
senin cum rar vedeai. Nu era însă o lumină extraordinară, 

deoarece scotea în evidenţă mai degrabă mizeria orașu- 
lui, atmosfera sa lipsită de strălucire fiind mai evidentă 
prin contrast. În timp ce-și croia drum în jos pe străduţele 
întortocheate, Nico remarca cum se transformă în schimb 
în ceva subțire și mut. 

— Nu vreau să supăr pe nimeni acum, a spus Aleas, 
dar mă tem că maestrul Ash și-a ieșit din minţi, în cele 
din urmă. 

Stătea afară din tavernă, împreună cu Nico și Serese, 
în timp ce maeștrii lor discutau ceva în secret. 

— Mă tem că nici n-a avut prea multe de la bun înce- 
put, a replicat Nico sec. Chiar credeţi că o să ducă la bun 
sfârșit povestea asta? Credeţi așa ceva? 

Alas a reflectat la această întrebare în timp ce-și ana- 
liza maestrul. 

— Sunt amândoi din același aluat, a spus el, cu un 
semn categoric din cap. Acum, că unul a aruncat pastila, 
celălalt o să trăiască cu impresia că nu poate da înapoi. O 
să facă asta, chit că pun la bătaie absolut totul. 

Ceea ce era suficient să-i dea lui Nico fiori pe șira 
spinării. Și-a ridicat privirea spre înălțimile îndepăr- 
tate ale Templului Șoaptelor, vizibil chiar și de aici, de 
la docurile estice. Nu-i venea să creadă că cei doi chiar 
se gândesc să atace așa un mamut. Desigur că era doar 
vorbărie-n vânt, orice ar fi crezut Aléas. Planurile lor o 
să se ducă până la urmă de râpă și vor fi nevoiţi să pără- 
sească orașul fără să-și ducă până la capăt vendeta. Nu 
c-ar fi fost prima dată să se întâmple asta, din ce-a mai 
auzit și el. 

Doar că Nico îl cunoștea prea bine pe Ash acum și știa 
că se amăgește cu iluzii false. Și-a mutat privirea de pe 
turn și a încercat să se gândească la alte lucruri. 

Serese îl analiza cu atenţie. 

— Cum te simţi în dimineaţa asta? l-a întrebat ea. 

— Un pic obosit, a mărturisit el. N-am dormit bine. 
Cred c-o să fiu tare fericit să plec din locul ăsta. 

— Nu-ţi place aici. 

— Nu, nu-mi place. Sunt mult prea mulți oameni și 
prea puţine locuri în care să poți fi singur. 

Aleas l-a bătut pe umăr. 

— Acum ai vorbit ca un adevărat fermier. 

— Când, păcatele mele, am zis eu vreodată că aș fi 
fermier? 

— Păi, n-ai zis. Doar că mă iau după miros. 

Nico nu avea chef de obișnuitele lor zeflemele și ar 
fi spus ceva la nervi în replică dacă nu l-ar fi văzut pe 
Baracha îndepărtându-se chiar atunci. Alhaziiul le-a făcut 
semn cu capul lui Aléas și fiicei sale să-l urmeze. 

Aléas și-a luat rămas-bun de la Nico clătinând din cap. 

— Ai grijă de tine, i-a spus Serese, în timp ce se gră- 
beau să-l prindă din urmă pe Baracha. 

Ash s-a apropiat cufundat în gânduri. 

— Trebuie să fac niște cercetări, l-a informat el pe 
Nico. Vino. 

— Așteaptă o clipă. 

Ash s-a întors spre el, nerăbdător. 

— Chestia asta pe care o propui — să luăm cu asalt 
turnul, adică — mie mi se pare curată nebunie. 

Pielea întunecată a farlanderului părea mai subţire 
în lumina după-amiezii. Pierduse mult sânge în noaptea 
precedentă. 

— Știu, a spus el, și vocea i-a părut a fi obosită. Dar 
nu-ți bate tu capul cu asta. I-am promis mamei tale c-o să 
am grijă de tine, îți amintești? 

— Mă tem că noţiunea de purtare de grijă a mamei 
mele e complet diferită de a ta. 

Ash l-a aprobat dând din cap. 

— Cu toate acestea, intenţionez să-mi ţin promisiu- 
nea. Când o să atacăm turnul, nu vii cu mine. E prea 
periculos. Nu ai destulă experiență pentru o asemenea 
aventură. Nico, sunt de acord că acest plan frizează nebu- 
nia, dar mă tem că un strop de nebunie este absolut nece- 
sară dacă vrem să ne ducem la capăt vendeta. Când o să 
pătrundem înăuntru, tu o să rămâi cu Serese și o să ne 
ajuţi să evadăm din zona înconjurătoare, dacă reușim să 
mai și ieşim. 

— Nu doar pentru mine îmi fac griji. 

Bătrânului i-a revenit puţin culoarea în obraji. 

— Înţeleg. Dar asta-i treaba noastră, Nico. Astea sunt 
riscurile pe care trebuie să ni le asumăm. Și a pus capăt 
dezbaterii ridicând din umeri. 

— Am vorbit destul. Vino. 


O O O 


Casa era pe o stradă cu multe alte case, toate arătând 
ca nişte carcase goale rămase în urma foștilor locatari, cu 
ferestrele sparte sau acoperite, cu interioarele pline de 
dărâmături, câteva fiind arse din temelii și devastate. Doar 
casa asta era încă locuită, învecinându-se pe ambele părți 
cu câte o casă abandonată, dintr-un șir întreg de altele ase- 
menea. Chiar și așa, nu părea cu mult mai locuită decât 
restul caselor de acolo. Ferestrele erau tuciurii din cauza 
funinginii și înnegrite din interior de perdele întunecate. 
Vopseaua care fusese cândva un galben vesel atârna acum 
scorojită de pe pereţii de cărămidă. O giruetă — înfățișând 

un bărbat gol care ţinea în mână un fulger — se legăna pe 
jgheabul acoperișului și se învârtea, scârțâind, în adierea 
ușoară a vântului. 

Nico s-a uitat în sus, simțindu-se în pericol să se 
oprească sub această giruetă care arăta de parcă ar fi stat să 
cadă în orice moment, deși probabil că atârna așa de luni 
întregi, poate chiar de ani. Prin ușa din faţă, bătaia grea a 
limbii de clopot încă răsuna în interior, în timp ce Ash și-a 
lăsat mâna în jos și a făcut un pas înapoi. 

În spatele lor, ruinele a ceea ce fusese odată un șir 
întreg de clădiri zăceau în părăsire, distruse de foc cu 
mult timp în urmă. O grămadă imensă de gunoaie se 
înălța dintre dărâmături, blocând în mare parte vederea 
cerului. Șobolanii fojgăiau pe acolo fără jenă, scormonind 
prin gunoiul care flutura asemenea unor mâini cerând 
ajutor. Duhoarea de putreziciune era insuportabilă. Era 
așa de puternică, încât nici măcar rafala ciudată de vânt 
n-o putea împrăștia, ci mai degrabă o răspândea în jur în 
combinaţii bruște, neașteptate, care puneau noduri în gât 
şi făceau ochii să lăcrimeze. 

Nico a încercat să-și ţină respiraţia, întorcându-se cu 
spatele la gunoi și cu faţa la ușa de lemn zgâriată a casei 
pe care o vizitau. Lângă el, Ash a fredonat ceva pentru 
sine. În urechile lui Nico, asta nu suna deloca muzică; era 
mai degrabă un șir de cuvinte spuse fără a deschide gura 
propriu-zis. 

— Arta melodiei nu a fost niciodată descoperită de 
poporul tău? 

Fredonatul s-a oprit, dat fiind că Ash se uita lung la 
el. Bătrânul farlander era cât pe ce să spună ceva când au 
auzit din interior un scaun izbindu-se de podea, sau cel 
puţin ceva la fel de greu. Cineva a tras o înjurătură. Un lanţ 

a zăngănit, apoi a fost tras un zăvor, și încă unul. Ușa s-a 
frecat de podea în timp ce se deschidea în interior. 

— Da? 

Femeia era scundă, gârbovită aproape până la mijloc. 
Ținea o lanternă într-o mână, un baston în cealaltă ca să 
se sprijine în el, în timp ce-și întindea gâtul ca să se uite în 
sus la cei doi străini care stăteau în faţa ei. Nico s-a uitat în 
jos la faţa ei acoperită de murdărie; la părul așa de jigărit 
că semăna cu o blană; la mustaţa mai bine formată decât 
orice ar fi reușit el să-și lase vreodată să crească. 

— Am venit să-l vedem pe Gamorrel, a rostit Ash. 
Spune-i c-a venit farlanderul. 

— Cum? a întrebat ea. 

Ash a oftat. S-a aplecat spre urechea ei. 

— Soţul tău, a zis el vorbind mai tare. Spune-i că un 
farlander bătrân vrea să-l vadă. 

— Nu sunt surdă, s-a răţoit ea. Intraţi. Intraţi. 

În interior, casa arăta cam la fel ca în exterior. Au 
urmat-o pe bătrână în timp ce pășea încet de-a lungul 
holului, Nico și Ash mergând unul lângă altul ca într-o pro- 
cesiune desfășurată într-un templu secret, deși era vorba de 
unul ai cărui pereţi erau construiți din cărămidă acoperită 
cu ipsos scorojit și împodobiţi cu tablouri atârnând în rame 
prea întunecate să se vadă ceva în lumina tremurătoare a 
lanternei ţinute de femeie la înălțimea șoldului ei și a cărui 
podea de lemn iluminată înaintea lor era acoperită din greu 
cu praf alb și cu pietriș care le zgâria tălpile cizmelor. În aer 
plutea un miros insuportabil, precum cel de varză uitată 
pe foc timp de o zi și o noapte. Un șobolan a foșgăit pe la 
picioarele lor; alţii colcăiau pe lângă pereți. 

Au urcat un șir de trepte care scârțâiau sub greutatea 
lor, anunțând parcă o prăbușire iminentă. Nu puteau sui 

decât o treaptă o dată, așteptând ca femeia să ia avans, 
înainte ca ei să poată păși pe următoarea. Nico și Ash s-au 
uitat lung unul la altul, fără să spună nimic. Apoi încă o 
ușă: un sigiliu desenat cu vopsea roșie, sau cu sânge, înfă- 
ţișând o stea în șapte puncte. 

Au pătruns într-un salon: o cameră luminată de 
câteva lanterne afumate puse pe o masă deja acoperită cu 
figurine, talismane, mojare de piatră și pistiluri, cuțite, 
ace de păr și alte obiecte necunoscute. Bucăţi de pânză 
atârnau de tavan, asemenea acoperișului unui cort. Sub 
ele, pe un scaun așezat chiar lângă fereastra cu perdele, 
stătea un bătrân îmbrăcat cu o jiletcă, cu mâinile odih- 
nindu-i-se pe abdomen, cu ochii închiși, sforăind zgomo- 
tos. În poală avea un morman de șobolani, care stăteau 
acolo cu cozile încolăcite și se uitau la nou-veniţii care 
intrau pe ușă. l 

Bărbatul s-a foit la zgomotul ușii închizându-se în 
spatele lui Nico și al lui Ash. O șuviţă de păr lins, negru, 
i-a căzut pe faţă, iar el s-a scărpinat în timp ce continua 
să sforăie. 

— Gamortrel, a spus Ash tare, scuturând piciorul 
bătrânului și făcând șobolanii să se împrăștie care încotro. 

Bărbatul nu s-a trezit de tot, ci a întredeschis pleoapa 
unui singur ochi doar cât să-i cerceteze, ca și cum ar fi vrut 
să analizeze situația înainte de a se lăsa mai departe în voia 
siguranţei oferite de somn. La vederea lui Ash, a avut o 
tresărire. S-a ridicat. 

— Trebuia să-mi dau seama, s-a auzit vocea lui înăs- 
prită de timp. Doar un rOshun ar fi îndrăznit să deranjeze 
din somn un sharti. 

— Sus cu tine. Avem treburi importante de discutat. 

— Serios? Ce fel de treburi? 

O pungă din piele plină cu monede i-a aterizat în 
poală, greutatea ei fiind, se pare, suficientă pentru a-l 
impulsiona. Un rânjet i-a trecut pe faţa încadrată de favo- 
riți, dezvelindu-i dinții maronii ca berea. 

— Interesant, a intonat el și s-a ridicat ușor, fără 
efort. Te rog să intri în camera mea. Și l-a condus doar 
pe Ash în altă încăpere, după care a închis ușa cu putere 
în spatele lor. 

— Ia loc, i-a spus bătrâna lui Nico, arătând spre unul 
din scaunele de lângă fereastră. Chee, da? Vrei chee? 

Nico a zâmbit și a scuturat din cap că nu. S-a gândit la 
șobolanii mișunând peste tot, la jegul și la spurcăciunea 
din toată casa, la mizeria depusă sub unghiile îngălbenite 
ale femeii. 

— Da? a insistat ea și, înainte ca el să apuce să spună 
nu, și-a târșâit picioarele în altă cameră, ușa deschisă 
brusc dezvăluind un nor de abur care purta cu el adie- 
rea umedă de varză. A auzit-o alungând ceva ce-i stătea în 
cale, apoi zăngănitul ceștilor. 

Un ceas mecanic ticăia undeva în salon, deși nu putea 
să-l vadă în toată dezordinea și haosul care aglomerau 
pereţii. Scaunul era inconfortabil, ca și cum ar fi stat pe 
pietriș, așa că s-a ridicat și a scuturat pe podea resturi de 
rahat de şobolan. S-a așezat din nou precaut. Era cât pe ce 
să-și pună mâinile pe braţele scaunului, dar s-a răzgândit 
și le-a așezat în poală. 

Bătrâna a revenit în cameră cu greu, ducând o tavă 
cu un ibric de chee fierbinte și cu două cești de porțelan 
alb. 

— Dă-mi voie să te ajut, a spus Nico, ridicându-se și 
luându-i tava din mâini, pentru a o așeza pe o măsuţă late- 
rală. Ea a zâmbit și s-a așezat cu grijă în scaunul din faţa 

lui, cu palma încă sprijinindu-i-se în baston. L-a privit cu 
atenţie în timp ce turna chee în cești. 

— Mulţumesc, a spus Nico zâmbind și a luat iar loc 
cu ceașca în mână, deși nu a băut din ea. Bătrâna a dat din 
cap, studiindu-l încă cu atenţie. El se minuna ce-o fi avut 
de văzut. 

— Spune-mi, i-a zis ea, visezi mult? 

El a stat o clipă pe gânduri. 

— Puțin cam prea mult, în ultima vreme. 

— Unii visează mai mult decât alţii, știi? Unii văd mai 
mult decât alții. Îmi dau seama că ești unul dintre aceia. 
Eşti norocos. Soțul meu, și el e la fel. 

Nico s-a uitat lung în ceașca pe care o ţinea în mână. 
Chee-ul arăta destul de plăcut, iar porţelanul era curat. 
Și-a ridicat privirea și a zâmbit, apoi s-a uitat în altă parte 
și a văzut în cele din urmă ceasul pus pe un piedestal lângă 
peretele opus, unde o haină cu reveratârna lângă o pălărie 
neagră. S-a simţit jenat de privirea ei, iar mirosul aburului 
care continua să intre pe ușa deschisă începea să-i facă rău. 

Nico s-a forţat să se uite la bătrână. Avea culoarea 
grăsimii arse pe sobă. I-a întâlnit ochii apoși, în care a 
văzut ceva vulnerabil, o sensibilitate marcată de răni 
vechi. A văzut și plictiseală în atenţia pe care o manifesta 
momentan. 

Ea a dat din cap, ca și cum tânărul tocmai s-ar fi întors 
la ea. 

— De asta e un sharti, știi? Soţul meu, el e foarte 
puternic în vechile căi. Mulţi oameni îl caută încă — cei 
săraci, cei disperaţi. Mulţi apelează la serviciile lui. 

— Atunci nu sunteţi mannieni? 

— Ce? Mannieni? Nu, băiete. Mannienii ne-ar trans- 
forma în sclavi sau și mai rău, dacă ar ști ce suntem. Aici 

practicăm vechile căi, căile dintâi. Fi ne numesc eretici. Pe 
noi și pe cei săraci ne dispreţuiesc cel mai mult. 

S-a oprit ca să-și ia ceașca de pe masă și să și-o ducă 
la buzele scofâlcite. A sorbit zgomotos, de două ori, apoia 
pus din nou ceașca pe masă. 

— Nu știi despre ce vorbesc, vechile căi? 

Nico a meditat la întrebarea ei. S-a gândit la mama lui 
făcând semnul de apărare ori de câte ori vedea o coțofană, 
un obicei pe care i l-a transmis până și lui. S-a gândit, de 
asemenea, cum lăsa mereu o candelă aprinsă pe un pervaz 
deschis în fiecare noapte a solstițiului de iarnă. 

— Poate. A scuturat din umeri. Căile astea vechi încă 
se mai practică în altă parte? 

— O, se practică peste tot, dar numai în umbră. În tra- 
diţii al căror înţeles este de mult ascuns. De cei destul de 
bătrâni dintre noi care-și mai amintesc încă de vieţile noas- 
tre vechi anterioare lui Mann, hm? Doar în High Pash o să 
mai găsești vechile căi practicate de toți, și încă cu sens. Și 
chiar mai departe de atât — în Insulele Cerului, chiar și 
acolo. Așa trăiesc de când lumea, știi? Când mor, se folo- 
sesc de cunoștințele străvechi pentru a reveni la viaţă. Da, 
astea sunt lucrurile pe care voiau mannienii să le uităm. 

Nico îi asculta cuvintele cu o expresie de aparent inte- 
res pe faţă. Se împotrivea nevoii de a se scărpina la glezne, 
unde simţea puricii mișunând și pișcându-l. S-a uitat la 
ușa închisă și s-a întrebat cât îi mai trebuie maestrului 
Ash să discute. Ce făceau acolo, păcatele lui? 

Femeia a tras aer în piept și a plimbat capătul basto- 
nului dintr-o parte în alta în mâna ei uscată. 

— Eşti un băiat bun, a spus ea. Asculţi o femeie 
bătrână, când ai vrea de fapt să fii oriunde în altă parte, 
nu aici. Acum cred că au terminat ce aveau de pus la cale. 

Nico a pus din nou ceașca de chee pe masă chiar 
în clipa în care a auzit ușa deschizându-se. Era deja în 
picioare când a apărut Ash, cu celălalt bărbat venind după 
el. 

— ... mai aproape de momentul respectiv, atunci, 
spunea Ash. 

Farlanderul s-a uitat la ceașca de chee de pe masă 
și s-a oprit s-o ridice. A luat o înghiţitură mare, apoi i-a 
zâmbit bătrânei în timp ceașeza ceașca goală pe masă. l-a 
făcut semn din cap lui Nicosă-l urmeze în timp ce cobora 
scările. 

— Mulţumesc pentru chee, a spus Nico repede și s-a 
dus dupăel. 


O O O 


Au luat un tramcar care să-i ducă Înapoi în districtul 
docurilor estice, așezându-se pe locurile din spate. Pentru 
o vreme, Ash s-a uitat îndărăt, pe geamurile din spate ale 
tramcarului. 

— Crezi că suntem urmăriți? 

Ash a revenit cu privirea înainte. 

— Greu de spus, a șoptit el. Nu părea foarte îngrijorat. 

Tramcarul se legăna trecând printr-o piață mare deli- 
mitată pe trei laturi de clădiri din marmură albă, umplută 
aproape în întregime cu siluete îmbrăcate în mantii roșii, 
mii și mii asemenea. 

— Pelerini, a spus Ash, înainte ca ucenicul lui să 
apuce să-l întrebe. 

— Mă gândeam să întreb altceva, a spus Nico, destul 
de tare ca să fie auzit peste zgomotul mulțimilor. Când am 
fost în casa aceea, ai obținut ce voiai? 

— Sper că da. 

— Și n-ai de gând să-mi spui mai mult de-atât? 

— Nu încă, nu. 

Nico a eliberat aerul din plămâni exasperat. 

— Asta-i o metodă grozavă de a-ți instrui ucenicul. 
Să-i spui cât mai puţin cu putinţă, chiar și atunci când 
întreabă. 

— Pe câmpul de luptă e întotdeauna mai bine dacă 
rezolvi lucrurile pe cont propriu. 

Nico a pufnit. 

— O teorie convenabilă — te scutește de a mai răs- 
punde la întrebări. 

— Atunci așa să fie. 

Un obstacol întâlnit pe stradă a făcut să se zguduie 
ferestrele tramcarului. Ash s-a răsucit să se uite pe geamul 
din spate. După ce s-a îndreptat, și-a împreunat degetul 
mare și arătătorul într-o atitudine contemplativă. 

După câteva momente s-a ridicat, apucându-se de 
plasa de bagaje de deasupra capului pentru echilibru. 

— Du-te înapoi și așteaptă-mă în camera noastră. Stai 
acolo până mă întorc. 

Fără să aștepte un răspuns, s-a dus spre ieșire și a sărit 
în stradă, mergând cu pași repezi chiar și când tramcarul 
a trecut pe lângă el, fără să se uite la faţa lui Nico lipită de 
sticla geamului. 

După câtva timp, tramcarul a intrat în districtul docu- 
rilor estice și Nico a început să recunoască în sfârșit zona. 
Se uita pe fereastră la străzile lăsate în urmă, vaga lor fami- 
liaritate oferindu-i un confort la fel de vag. Pe trotuar a 
trecut grăbită o fată. l-a zărit părul negru. 

Nico s-a ridicat, s-a îndreptat spre ieșire și a pășit în 
afară. 

— Serese! a strigat el, dar fata era prea departe ca să-l 
audă. 

A pierdut-o din vedere când a dat colțul clădi- 
rii următoare. A fost ea, era sigur de asta. Nico a conti- 
nuat să meargă în aceeași direcţie, uitându-se și într-un 
sens, și în celălalt. Străzile erau aglomerate de traficul de 
după-amiază. Trecătorii se grăbeau pe trotuare, tramca- 
rele și căruțele se hurducau pe stradă. La un templu din 
apropiere s-a anunţat ora exactă, două bătăi de clopot, 
apoi tăcere. 

A mers pe o stradă cu clădiri identice, cu ferestrele 
înalte și deschise ca să primească aerul orașului, cu sunete 
industriale răzbătând din interior. S-a oprit la una din 
ferestrele de la parter ca să arunce o privire înăuntru. 
Arăta ca un atelier, deși unul masiv, spaţios și prăfuit. 
Sute de oameni, în mare parte femei și copii, stăteau pe 
şiruri de covoare pe podea și îndeplineau activități simple, 
repetitive care n-aveau un sens imediat în ochii lui. Alţi 
copii măturau resturile căzute pe podea și câţiva bărbaţi 
în toată firea transpirau în timp ce împingeau cărucioare 
pline cu materiale de-a lungul culoarelor. Cei care stăteau 
pe covoare puneau lucrurile finisate în cărucioarele în 
trecere pe lângă ei, în timp ce alţii le scoteau din atelier. 
Câţiva superiori îi păzeau pe muncitori, țipând foarte des 
când la unul, când la altul. După un minut, Nico a trecut 
mai departe, nevăzând nici urmă de Serese acolo. Era clar 
că o pierduse. 

Pentru o clipă a intenţionat să se întoarcă la han, dar 
simplul gând de a sta acolo de unul singur, cugetând la 
ceea ce a făcut noaptea trecută, era unul deprimant. Putea 
la fel de bine să facă o plimbare, chiar dacă nici străzile 
orașului nu erau cu mult mai îmbietoare decât camera lui. 

A intrat într-un cartier mai plăcut, în care copacii se 
înșiruiau de-a lungul drumului, iar piaţete mici ofereau 
spaţii special amenajate pentru localuri în care se servea 
chee sau fântâni cu apă curgătoare limpede, atmosfera 
zonei fiind mai puţin agitată decât cea a docurilor estice. 
Cu toate acestea, Nico simţea în sânge că nu aparţine ora- 
șului acestuia. Nu găsea nimic care să-l atragă și erau prea 
puţine lucruri asupra cărora să-i cadă privirea în semn de 
recunoaștere. Totul era foarte înfricoșător pentru el, nu 
doar amploarea arhitecturală a orașului, ci și felul de-a fi 
al oamenilor înșiși. 

Cel puţin în Bar-Khos străinii vorbeau cu alți străini. 
Zâmbetele apăreau repede pe feţele vânzătorilor; dacă se 
isca o încăierare sau vreo altercaţie bruscă, erau mereu 
alţii prin preajmă gata să calmeze spiritele. Oricât de agi- 
tat de război putea fi Bar-Khosul, sau poate tocmai din 
cauza asta, exista încă un spirit al comunităţii în rândul 
populaţiei sale beligerante, un sentiment al vieților trăite 
conform unui scop comun care trecea dincolo de crezuri, 
religie sau relaţii personale. Aici însă se remarca atitu- 
dinea acidă și dispreţuitoare a oamenilor ăstora. Era de 
parcă li s-ar fi promis multe în viață — da, și de parcă ar fi 
obținut totul — și totuși, iată-i aici, în acest punct, încă și 
mai hărțuiți și nemulțumiți decât înainte. 

Poate că Nico avea cea mai mare nevoie să vadă ceva 
verde și spaţios în contrast cu apăsarea nesfârșită a beto- 
nului și cărămizilor. Într-o doară, a oprit un băiat pe stradă 
și l-a întrebat unde se află cel mai apropiat parc, sperând 
ca tânărul să nu se uite la el confuz și să-i spună că nu 
există așa ceva. 

Dar băiatul i-a dat niște instrucţiuni cât se poate de 
simple, se părea că parcul era doar la o stradă depărtare, 

sau cam așa ceva. După ce a dat colțul, lui Nico i s-a lumi- 
nat privirea pentru că, acolo, chiar în fața lui, era într-ade- 
văr un părculeţ verde înconjurat de un gard de fier negru. 
A mărit pasul și s-a grăbit să intre pe o poartă, cu încălță- 
mintea scârțâindu-i pe o alee de pietriș. A încetinit treptat 
ritmul ca să analizeze peisajul. Era atrăgător în felul său și 
destul de mare, cu excepţia unor siluete ascunse ici și colo 
în tufișuri ca să-și facă nevoile și a câtorva beţivi tolăniţi 
în iarba crescută prea înalt, ca și cum cineva i-ar fi expus 
la soare. 

Nico a ales un loc pe cât de îndepărtat posibil de 
obișnuiţii parcului și s-a așezat jos sub un copac înalt de 
cicado. Cu faţa orientată către soarele palid, aproape că a 
început să se relaxeze. 

În cele din urmă, Nico și-a închis ochii ca să-și imagi- 
neze că se află altundeva. Și-a închipuit că e din nou acasă 
în Khos, pe dealurile împădurite care se înălțau în jurul 
micii locuinţe a mamei sale. 

În zile ca acestea, când era acasă, ieșea să se plimbe 
cu Boon, rucsacul din spate conţinând o bucată de keesh 
proaspăt copt de mama lui, niște brânză, o ploscă cu apă, 
fluierul pentru păsări, cârlige și undiţă. Se îndepărta de 
problemele obișnuite ale vieții sale urcând, transpirând 
și croindu-și drum în aerul tare al văilor, starea de spi- 
rit îmbunătăţindu-i-se cu fiecare pas, în timp ce Boon se 
hârjonea într-o parte sau în alta a lui, adulmecând iepuri, 
șoareci și orice altceva ar fi putut vâna. 

Uneori, după ce Boon se calma suficient ca să stea 
jos și nemișcat, Nico pescuia în lacurile reci de munte, 
prinzând păstrăvii unul după altul, pești pe care-i adu- 
cea cu mândrie acasă pentru ca mama lui să-i pregă- 
tească pentru cină. Alteori, când era într-o dispoziţie 

mai contemplativă, găsea câte o lespede veche așezată pe 
marginea unui lac adânc și pescuia cu pietricele, aruncând 
câte o pietricică ce cădea pleoscăind ușor în apă. Se uita 
atent cum se scufunda ușor. Dacă avea noroc, un păstrăv 
tânăr se repezea spre mica piatră care se scufunda, ieșind 
din câte o ascunzătoare de lângă marginea lacului, doar 
ca să se îndepărteze rapid atunci când își dădea seama că 
nu era vorba despre hrană. În felul acesta Nico pescuia nu 
pentru hrană, ci pentru simpla vedere a peștilor. Petrecea 
ore întregi în felul acesta. 

Dacă era încă destul de devreme, Nico alegea cel mai 
apropiat munte și urca până în vârf, indiferent cât de obo- 
sit sau de flămând era sau cât de tare îl dureau picioarele, 
întrebându-se dacă și tatăl său a ajuns vreodată până acolo 
când ieșise la vânătoare sau într-una dintre plimbările lui 
singuratice. Odată aflat în vârf, se prăbușea la pământ 
alături de Boon, cu respiraţia întretăiată, cu ochii absor- 
bind peisajul vast de sub el și întinderea verde-albăstruie 
a mării. Aerul pe care-l respira era ușor sărat. Pielea i se 
răcorea în adierea ușoară a vântului. Se simțea împăcat 
cu lumea, viaţa sa căpătând mai mult sens, problemele 
părându-i nesemnificative, fără rost; înţelegea că nimic 
nu conta cu adevărat, nici fricile, nesiguranţele, speranţele 
sau dorinţele sale, schimbătoare și trecătoare cum erau, 
doar permanența momentului, simplul fapt dea fi. Se uita 
în ochii blânzi ai lui Boon și își dădea seama că animalul îi 
intuiește deja starea de spirit și-l invidia pentru existența 
lui măruntă. 

— Bună, tu. 

Vocea era a prezentului și Nico a revenit în el doar des- 
chizând ochii. Culorile au început treptat să-i pigmenteze 
vederea, astfel că inițial nu a văzut decât o siluetă verde 

încadrată de cer, deslușindu-se deasupra lui. Și-a întins 
gâtul și a dus o mână la ochi. 

Serese, cu mâinile în șolduri, încruntându-se. 

— Stai pe locul meu, l-a anunţat ea, înainte ca el să 
apuce să spună vreun cuvânt. 

— Cum? a întrebat tânărul, ridicându-se. 

— Tu, tu ești pe locul meu, a repetat ea, iar Nico i-a 
zâmbit, uimit, și a aruncat o privire în jur la beţivanii și 
drogaţii împrăștiați prin tot parcul. 

— Înţeleg. Vii desaici, nu-i așa? 

S-a așezat lângă el și l-a împins într-o parte ca să-și 
facă mai mult loc sub copac. El i-a simţit căldura corpului; 
ceea ce i-a transmis o senzaţie fizică de șoc reverberându-i 
în susul și în josul șirei spinării. 

— Hanul nostru este în apropiere, i-a explicat ea. Tata 
a refuzat să mă lase să stau în mizeria în care au stat el și 
Aléas jos la docuri, astfel că ne-a făcut să ne mutăm cu 
toţii într-un cartier mai civilizat. Ei s-au întors la aparta- 
ment să se odihnească și să facă planuri. Nu mă pot gândi 
la nimic mai plictisitor de atât. Cred că o să fac o plimbare, 
să găsesc un loc să stau la soare. S-a uitat în jur, strâmbând 
din nas. Și mă tem că e vorba chiar de ăsta. 

Serese și-a scos un soi de trabuc maroniu din buzunar 
și i-a aprins unul din capete cu un băț de chibrit. Mirosul 
de frunze de hazii a umplut nările lui Nico în timp ce ea 
trăgea aerul prin băț și apoi îl dădea înapoi afară. 

— Fumezi? a întrebat ea, întinzându-i trabucul. 

Mama lui a considerat mereu că hazii este nociv 
pentru plămâni, chiar mai rău decât tutunul. Parcă pen- 
tru a adeveri asta, ea însăși tușea să-și dea duhul după o 
noapte întreagă de fumat. Nico aproape că i-a dat mâna 
la o parte, dar apoi s-a gândit de ce nu, și a luat trabucul 

precaut. A tras o gură de fum în plămâni. I l-a întins îna- 
poi tușind. 

— Te deranjez cumva? l-a întrebat Serese ca aluzie la 
tăcerea lui, pentru că Nico revenise pe jumătate pe dealu- 
rile din Khos. 

— Nu. Depănam doar niște amintiri. 

— Ei bine, în cazul ăsta te las cu amintirile. S-a ridicat 
cu o singură mișcare plină de graţie, asemenea unei feline. 

— Nu pleca din cauza mea, a spus Nico repede. 

Ea i-a întins mâna. 

— Doar mă joc cu tine. Dacă vrei să petrecem 
după-amiaza împreună, aș prefera să n-o facem aici. 

Nico nu a putut decât să fie de acord, să-i strângă 
mâna și să se lase tras în sus de la pământ. 

— Unde vrei să mergem, atunci? a întrebat el, cu 
mâna încă într-a ei. 

Ea a ridicat din umeri. 

— Hai să ne plimbăm. 

I-a dat drumul la mână și și-a strecurat, în schimb, 
brațul pe sub al lui. Aerul devenea din ce în ce mai rece în 
timp ce soarele cobora în spatele clădirilor din preajmă. Pe 
toate străzile, trecătorii se grăbeau în sus și în jos; și sclavii 
cu zgărzi de fier duceau în echilibru pe cap poveri grele. 
Au trecut pe lângă câteva restaurante cu miros de mâncare 
răzbătând prin ușile deschise. 

— Ți-e foame? a întrebat Nico, deși nu simţea el 
însuși nevoia de a mânca. 

Serese a scuturat din cap, părul negru răsfirându-i-se 
în jurul umerilor. 

— Am nevoie de aer curat. Nu simți uneori nevoia să 
te plimbi pur și simplu? 

— Firește că da, a răspuns el iute. 

Ea i-a dat din nou băţul de hazii, iar Nico a tras cu 
putere de data asta. 

— Tu și Aleas, i-a spus ea, păreți să fi devenit prieteni, 
în cele din urmă. 

— Presupun că da. Nu că Baracha... vreau să spun 
tatăl tău ar fi de acord cu asta. 

— Nici nu este. Tu ești ucenicul lui Ash. 

Nico s-a uitat la ea întrebător. 

Ea a ridicat din umeri. 

— Maestrul Ash este cel mai bun din ordin, și toți știu 
asta. E ceva ce nu-i convine tatălui meu, pentru că a fost 
mânat mereu de dorinţa de a fi el cel mai bun. Și nu poate 
suporta să nu se întâmple asta. Dar nu trebuie să i-o iei 
în nume de rău. Mama mi-a povestit despre copilăria lui, 
despre tatăl lui, care era cumplit și arogant, dar și îngust 
la minte. Își umilea fiul ori de câte ori avea ocazia și nu-i 
arăta decât dispreț până în ziua în care a murit. Asta i-a 
modelat cumva spiritul tatălui meu și nu poate face nimic 
să schimbe situația. 

Nico a cugetat la cele auzite și a încercat să le supra- 
pună peste imaginea alhaziiului arogant pe care-l știa el. 

Treceau pe lângă cafenele cu mesele în stradă, sporo- 
văiala clienților devenind gălăgioasă și răgușită. Umbrele 
începeau să se alungească din ce în ce mai mult. 

— Şi mama mea e oarecum la fel, a spus el după o 
vreme. Ceva din trecutul ei încă o macină și acum. 

— Părinţii? 

— Nu. Tatăl meu. 

Serese i-a spus ceva în replică, dar n-a auzit. Pașii i-au 
șovăit și s-a oprit. 

Chiar în faţa lor, ceva se învârtea repede spre pământ. 
Când a aterizat, Nico s-a uitat atent la lucrul acela. 

O sămânță de cicado, verdele ei proaspăt contrastând 
cu cenușiul monoton al pavajului. În jurul ei, pe toată 
strada, frunze căzute zăceau călcate în picioare și zdren- 
ţuite. Printre ele erau multe alte seminţe asemănătoare 
înaripate, deși mai mici decât le știa el, nu la dimensiunea 
obișnuită. Nico s-a uitat în sus, ochii colindându-i de la un 
etaj la altul al clădirii pe lângă care treceau. Peste marginea 
acoperișului înclinat se răsfrângeau crengile unui copac. 

Serese i-a urmărit privirea. 

— O grădină pe acoperiș, i-a explicat ea. Celor bogați 
le place să le întreţină. Buzele i s-au strâns pentru o clipă. 
Vino, a spus ea, aplecându-se să intre pe o alee de pe latura 
aceleiași grădini. 

Cu Nico în spatele ei, Serese s-a oprit sub o scară fixată 
de zid deasupra capetelor: câte o ieșire de incendiu lângă 
fereastră, la fiecare etaj până sus. Nico și-a dat seama la ce 
se gândea Serese. 

A avut senzaţia de amețeală atunci când a ajutat-o să 
urce folosindu-se de umerii lui; el însuși zâmbind, clăti- 
nându-se sub greutatea ei în timp ce ea și-a îndoit genun- 
chii și a făcut un salt apucându-se de treapta cea mai 
de jos a scării. S-a tras brusc în sus, iar Nico i-a admirat 
silueta subţire atunci când a scos cârligul, fixând scara. 

Scara glisantă a coborât zăngănind, cu ea cocoțată, și 
s-a oprit chiar lângă el. 

— La ce caști ochii? l-a întrebat gâfâind. 


O O O 
Era o mică grădină de acoperiș, deși frumos aranjată. 


O mână atentă i-a dat voie să crească natural, fără să pară 
excesiv de sălbatică. Pe margini erau copăcei pitici în 

ghivece de lut și arbuști stufoși în crăpăturile solului, aco- 
periți cu cribluri de lemn; iarba sălbatică ocupa cea mai 
mare parte a spaţiului dintre ei, presărată cu flori albastre 
și galbene. Chiar în mijloc era o fântână mică, iar cursul 
apei era direcționat printre pietre netede, dar neregulate, 
ca să dea impresia de râu de munte în miniatură. 

Combinația artistică de plante contrasta cu clădirile 
din jur, dându-le impresia lui Nico și lui Serese că se află 
oriunde în altă parte, nicidecum în mijlocul celui mai 
mare oraș din lume. O cabină cu ușă se înălța în spatele 
acoperișului aplatizat, conducând în mod evident către 
o scară interioară. Era încuiată, atunci când Serese a 
probat-o, ceea ce n-a putut decât s-o bucure. S-au așe- 
zat împreună pe o bancă de lângă cursul de apă, bucu- 
rându-se amândoi în tăcere de grădina aceea secretă. De 
aici, zgomotul permanent al orașului abia se distingea. 

Serese a aprins un alt băț de hazii și a suflat fumul în 
lumina în scădere. 

— Te-ai descurcat bine, a spus ea. Noaptea trecută, 
mă refer. 

Era singurul subiect de care nu pomenise niciunul 
dintre ei încă. 

— Crezi? Am fost așa copleșit de frică, încât mi-a luat 
mințile. 

— Şi ce dacă? N-ai fost singurul. Dar ai făcut ce tre- 
buia făcut. Ai dat dovadă de curaj. 

Nico s-a uitat îndelung și atent la fata de lângă el, 
cântărind-o bine din ochi, fără jenă sau intenţii ascunse. 
Deodată, a observat altceva dincolo de masca de strălucire 
și frumuseţe. Serese era neliniștită și avea mare nevoie de 
companie. 

A mai tras o dată adânc din trabuc apoi i l-a întins și 
lui. 

— Curaj? a repetat Nico, de parcă ar fi rostit cuvântul 
pentru prima dată. Pentru o clipă, chipul celui pe care l-a 
înjunghiat s-a ridicat înaintea lui; privirea hotărâtă a băr- 
batului chiar în timp ce sabia intra în el, schimbându-se 
mai întâi în uimire, apoi, treptat, în conștientizarea teri- 
bilă a tot ceea ce era pe punctul de a pierde. 

— Nu, nu curajul m-a împins să-mi bag sabia în pân- 
tecele omului aceluia noaptea trecută. Frica a făcut asta. 
Nu voiam să mor acolo. Nu am vrut ca el să mă omoare pe 
mine. Așa că am ucis primul. 

S-a simțit luat prin surprindere de felul cum vorbea 
deschis despre cele mai profunde sentimente ale lui. S-a 
întrebat dacă s-a schimbat ceva în el, dacă n-a îmbătrânit 
puţin începând din noaptea trecută. Poate că erau doar 
efectele relaxante ale fumului de hazii. 

— E amuzant, a spus el, încă gândind cu voce tare. De 
când am plecat din Khos, am ajuns să înţeleg niște lucruri. 
Tatăl meu, de exemplu. Era cel mai curajos om pe care 
l-am cunoscut, deși în momentul respectiv nu prea am 
înţeles asta. Mă gândesc că, în sinea mea, m-am temut 
tot timpul că a fost un laş, la urma urmelor — pentru că a 
fugit lăsând totul în urmă, așa cum a făcut-o. Când eram 
mai tânăr, aveam asemenea noţiuni despre bravură, curaj 
în luptă și altele asemenea. Genul ăsta de povești, desigur. 
Dar acum încep să înţeleg prin ce trebuie să fi trecut tata 
în fiecare zi acolo, sub ziduri. Acum nu mă întreb decât 
cum a reușit să trăiască astfel atâta timp, să se trezească 
în fiecare dimineață știind ce-l așteaptă. Acum îmi dau 
seama de ce a ales o viaţă diferită, departe de toate astea, 

oricare ar putea fi ea. Nu-mi doresc decât să am măcar 
jumătate din puterea lui. 

Nico s-a uitat din nou la băţul de hazii din mâna lui: 
uitând de el, acesta se stinsese. I l-a dat înapoi, aplecând 
capul. 

— Curajul nu-i o noţiune despre care să știu prea 
multe lucruri, Serese — nu când se ajunge să fie nevoie de 
el. Ori de câte ori dau de bucluc, tot ceea ce simt este frică. 

Serese a reaprins trabucul și și-a sprijinit bărbia în 
pumn. 

— Înţeleg, a spus ea încet, dând fumul afară. Noaptea 
trecută a fost prima dată și pentru mine. Nu cred că mă 
descurc nici eu prea bine. 

Ochii i-au devenit brusc circumspecți. O umbră tre- 
cătoare le-a atras atenția spre cer. S-au uitat amândoi la 
timp ca să vadă o pasăre în trecere, aripile ei negre ca de 
liliac ducând-o în sus către băile termale, pe deasupra ora- 
șului. Pe Serese a trecut-o un fior. 

— Eşti în regulă? 

— Da, l-a asigurat ea, deși vocea trăda altceva. 

„Abate-i mintea de la lucrurile astea“, i-a sunat în cap. 

— Sune-mi ceva despre tine, Serese. 

— Ce-ai vrea să afli? 

— Nu știu sigur. Mama ta — vorbește-mi despre ea. 

Întrebarea a fost o greșeală. A văzut-o imediat în ochii 
ei. 

În același timp, a încercat să-i răspundă. 

— Mama mea a murit acum câţiva ani. Așa mi-am 
cunoscut tatăl; doar după ce ea s-a îmbolnăvit. A venit 
la noi în Minos, iar când ea s-a stins, m-a dus înapoi în 
Cheem. Am stat acolo până am împlinit șaisprezece ani, 

sus în munți, printre toți bărbaţii aceia care se antrenau 
să ucidă. 

— Nu te-ai gândit niciodată să calci pe urmele tatălui 
tău? 

— Eu, r6shun? Aș urî genul ăsta de viață. 

— Atunci cum ai ajuns aici? 

A zâmbit, deși era un zâmbet strâmb, lipsit de umor. 

— Am luat-o un pic razna din cauza plictiselii. Am 
încercat de două ori să fug. Odată m-am îndrăgostit și am 
produs multă tulburare. Apoi bătrânul Osho a sugerat să 
mă mut în Q'os. Agenta de aici începea să aibă probleme 
de sănătate și avea nevoie de cineva s-o ajute. Am profitat 
de ocazia asta. Maestra Sar a murit la începutul anului, de 
aprindere de plămâni. Am fost de acord să stau aici până 
găsesc pe altcineva s-o înlocuiască. 

Serese s-a uitat la trabucul dintre degete, încă o dată 
stins. L-a aruncat departe. 

— Și tu, inchizitorul meu, cum ai ajuns tu aici, băgat 
în toată povestea asta? 

— În ultima vreme mă întreb și eu asta. 

— Faci să sune totul de parcă ai regreta. 

Nico s-a ridicat și s-a îndreptat spre cursul de apă, 
pretinzând că studiază de aproape relieful. De fapt nu 
vedea nimic. 

— Nu am vrut să te descos, a vorbit ea din spatele lui 
Nico, deslușind sensul posturii lui. Am fumat prea multă 
iarbă. A ezitat, căutând o explicaţie mai bună. Ai un anu- 
mit fel de-a fi, Nico. Atragi cuvintele ca un magnet. 

Fântâna chiar arăta ca un lac de munte miniatural. 
Nico aproape se aștepta să vadă păstrăvi în miniatură îno- 
tând sub apă. 

— Ai dreptate, chiar am regrete. De noaptea tre- 
cută începând îmi doresc să nu fi plecat niciodată din 
Bar-Khos. Știu acum că asta, și a privit în jur, fără să fixeze 
ceva anume, că asta nu e viaţă. Ca asasin în formare. Știi, 
aproape că am uitat ce am fost învăţat să devin, acolo în 
mănăstire. Am fost atât de ocupat dea mă ridica la nivelul 
așteptărilor. Astăzi însă, asta m-a lovit drept în față. 

Serese i s-a alăturat, venind lângă el. I-a văzut reflexia 
în apă. 

Nico și-a trecut mâna peste faţă, apoi a suflat în 
palmă. 

— Poate că o să-mi fie mai bine când o să părăsim 
orașul, a spus el, uitându-se la fată, încercând să pară rela- 
xat. la spune-mi. Rămâi aici, în Q'os, când o să se termine 
toate astea? 

— Nu, i-a răspuns ea. Va trebui să mă mut, pentru 
propria mea siguranţă. 

— Unde o să te duci? 

— Mă gândeam, cu banii pe care i-am economisit... 
cred că o să călătoresc o vreme, să văd din nou Mercia cât 
mai este încă liberă. Au trecut câțiva ani de când am pără- 
sit insulele și am auzit că prezintă destulă siguranță ca o 
femeie să călătorească singură. Vocea avea acum o urmă de 
zâmbet în ea. Și o să mă relaxez, și o să iau viața așa cum 
este și o să duc cu mine doar acele lucruri care îmi intră în 
bagaj. La modul simplu și lipsit de griji. Asta mi se pare a 
fi un plan bun, pentru moment. 

— Așa şi este, a căzut de acord Nico, iar în vocea lui 
era o notă de speranţă care l-a surprins până și pe el. Da, 
părea un lucru grozav de făcut, să-ţi iei bagajul din mers 
și să călătorești de-a lungul insulelor din Porturile Libere. 

Pentru o clipă, s-a bucurat să nutrească fantezia de 
a face această călătorie cu fata de lângă el drept tovarășă, 
trăind fiecare nouă zi fără frică sau ca o ameninţare la viaţa 
lui. S-a luminat în sinea lui gândindu-se la toate acestea, 
așa ireale cum păreau a fi. 

— Atunci vino cu mine, i-a spus ea, cuun zâmbet pe 
față. S-a întors spre ea, cu un chip impasibil. Am fi tova- 
răși buni de călătorie, a remarcat ea, continuându-și jocul. 
Ți-o garantez. 

— Abia dacă ne cunoaștem. 

— Dar ne înţelegem bine, nu-i așa? Îţi dai seama de 
asta din prima clipă în care cunoști pe cineva. 

— Te rog, a zis el, de ajuns. 

— A, nu-ți placece auzi. Și s-a strâmbat în direcţia lui. 

— Cred că, în momentul de față, aș da orice să pot 
face asta. 

Zâmbetul a pierit din ochii fetei. Nico a simțit atinge- 
rea mâinii ei pe braț. 

— Atunci ce te ţine aici? Eşti ucenic, nu sclav. 

— Faptul că-i sunt dator vândut maestrului Ash, asta 
mă ţine. Avem... o înţelegere, și o s-o respect. 

— Crezi că nu ţi-ar da voie să pleci, dacă ar ști ce-ţi 
dorești cu adevărat? 

— Nu știu ce ar face, a răspuns Nico. S-ar simţi 
nedreptăţit, în cel mai fericit caz. 

— Nico... A oftat. Ash este un om bun. Îl subestimezi. 
L-am urmărit când sunteţi împreună. Ține la tine. 

Nico a înţepenit, scăpându-i mâna de pe braț. 

— Mă îndoiesc de asta. Mă tolerează, da. Deși, de cele 
mai multe ori, îmi evită compania pe cât posibil. 

Fata i-a spus cu blândeţe: 

— Pentru cineva atât de chibzuit, te lași orbit în pri- 
vinţa asta. 

Nu a înţeles ce-a vrut să spună Serese cu asta. 

— Este felul lui de a fi, rezervat. Îi ține la distanță 
chiar și pe cei pe care-i cunoaște de multă vreme. A suferit 
mult, Nico. Toţi bătrânii farlanderi au făcut-o. Eu cred, 
chiar dacă el ar nega asta, că se teme de durerea de a mai 
suferi și alte pierderi. 

Nico nu i-a răspuns, iar tăcerea a fost umplută de 
sunetul apei curgătoare susurând prin mica grădină. Între 
timp s-a răcorit, astfel că Nico tremura și și-a dat seama 
că în aer era o oarecare umezeală. Își vedea deja respirația 
aburind în aer. 

— Se răcorește, a spus el. 

— Se lasă ceața, a replicat fata. 

— Ceaţă? Acum? Locul ăsta are o vreme tare ciudată. 

— E de la munţii de pe continent. Mai bine ne întoar- 
cem dacă vrem să nu înghețăm. 

Nico a aruncat o ultimă privire lentă asupra grădinii 
de pe acoperiș, apoi s-a întors cu spatele, străduindu-se să 
zâmbească. A spus: 

— Maestrul Ash are o poveste despre îngheţ. O să ţi-o 
spun pe drumul de întoarcere. 


O O O 


Camera i-a oferit un bun-venit neconvingător când 
s-a întors la han. A folosit ultima monedă rămasă ca să 
deschidă ușa, iar Nico a bâjbâit pe întuneric în lavoar ca să 
găsească eventualele monede rămase pe fund. A găsit una, 
din fericire, și a folosit-o ca să aprindă lampa de gaz. S-a 
așezat apoi pe patul de sus și s-a învelit cu pătura subțire, 

gândindu-se la ultimele câteva ore în timp ce trupul i se 
încălzea treptat. 

Ash s-a întors pe seară, părând și mai obosit decât de 
obicei. Bătrânul s-a izbit de lavoar ca și cum nici nu l-ar 
fi văzut. 

„O altă durere de cap“, s-a gândit Nico. 

Ash abia dacă a mormăit ceva către el când s-a întins 
pe patul de jos. Nico s-a întrebat ce-o fi făcut toată ziua 
și s-a gândit să-l și întrebe asta, dar probabil că Ash i-ar 
fi spus să tacă. În plus, avea alte întrebări mai urgente pe 
care să i le adreseze. 

— E o noapte rece, a rostit bătrânul în sfârșit. 

— Foarte rece. 

— Ai mâncat ceva? 

Nico și-a dat seama că nu mâncase. 

— Nu, dar nu mi-e foame. Locul ăsta îmi răpește și 
cea mai mică dorință de a mă hrăni. 

Bătrânul s-a ridicat cu grijă din pat. A scotocit prin 
bagajul lui și a scos oturtă de ovăz învelită în hârtie cerată. 

— Maestre Ash... a început Nico și a așteptat ca bătrâ- 
nul să-și întoarcă faţa spre el. 

Ash i-a întins turta. 

— Mănâncă, l-a îndemnat, deși Nico a dat doar din 
cap. 

— Maestre Ash, vreau să te întreb ceva. 

— Atunci întreabă-mă. 

Nico a inspirat profund, adunându-și curajul. 

— Mă gândeam în sinea mea. Nu-s așa sigur că sunt 
potrivit pentru asta — să fiu roshun. 

Ash a clipit, ca și cum nu și-ar fi putut focaliza privi- 
rea. A rupt ambalajul și a luat el o îmbucătură de turtă de 
ovăz, încă neluându-și ochii de la Nico. 

Ca un torent, cuvintele au prins a curge de pe buzele 
băiatului. 

— Nu știu dacă am asta în mine. Treaba asta... e mai rea 
decât mă așteptam să fie. Și noaptea trecută... A scuturat 
din cap. Să lupt ca soldat, să-mi apăr pământul natal, asta 
e un lucru, dar nu sunt așa sigur de ceea ce facem noi aici. 

— Nico, a spus bătrânul cu blândeţe, cu gura plină de 
ovăz, dacă nu mai vrei să fii ucenicul meu, atunci spune 
așa și reglăm lucrurile chiar acum, ca să poţi pleca acasă. 

Nico a sărit în sus. 

— Dar cum rămâne cu înțelegerea noastră? 

— Te-ai ținut de ea pe cât de bine ai putut. Ai muncit 
din greu și ai înfruntat pericolul. Doar spune ce vrei. O să 
te duc chiar acum la docuri și o să-ți găsesc un loc pe un 
vas. Poţi sta la bord la noapte, iar mâine-dimineaţă o să fii 
deja plecat de aici. Nu ţi-o iau în nume de rău. Aș face la 
fel, dacă aș fi în locul tău. 

Serese a avut dreptate, s-a gândit Nico. E un om bun. 
Ash a împachetat la loc restul de turtă și s-a întors, încer- 
când s-o bage înapoi în bagaj. 

— Vrei să pleci? s-au auzit cuvintele bătrânului, spuse 
pe un ton absent, el stând încă cu spatele la Nico. 

Băiatul s-a uitat în jos la farlander. Bătrânul părea 
aproape fragil în seara asta în epuizarea lui. Felul în care 
stătea, ușor aplecat deasupra bagajului, fără să se miște, 
aparent fără să respire, așteptând un răspuns. 

Întrebarea lui Ash plutea în aer căpătând proporții, 
punând distanţă între ei; erau ca niște străini unul de altul 
în momentul acela, separați de drumuri diferite. 

Lui Nico i-a venit ca într-o străfulgerare. „Ești pe 
moarte. 

S-a uitat clipind la bătrân, cugetând la durerile lui de 
cap, la folosirea permanentă a frunzelor de dulce, la nevoia 
imperioasă de a avea un ucenic. Ash era bolnav, și Nico știa 
că starea lui nu putea decât să se înrăutățească. 

Brusc s-a simţit copleșit. S-a gândit: „N-o să mi-o iert 
niciodată, nicio clipă, dacă-l las pe acest farlander bătrân 
și bolnav aici, în locul ăsta îngrozitor, de unul singur“. 

— Nu, maestre, s-a auzit spunând, cred doar că orașul 
ăsta mă dă gata, asta-i tot. 

Ash a rămas o clipă cu spatele întors spre el, umerii 
ridicându-i-se în timp ce a tras aer în piept. 

Când s-a întors, distanţa dintre ei dispăruse; încă o 
dată reveniseră la rolurile familiare de maestru și ucenic. 

— Ar trebui să dormi, i-a sugerat Ash. Mâine vom 
avea o zi lungă. Putem vorbi mai multe mâine-dimineaţă, 
dacă vrei. 

Nico s-a întins pe pat, cu capul sprijinit de braţ. Ash 
și-a luat poziţia de meditaţie pe podea. Acolo respira încet, 
cu ochii fixaţi pe un anumit punct din podea. 

Băiatul s-a uitat în tavan, la nu mai mult de jumătate 
de metru deasupra capului său. A studiat crăpăturile din 
ipsos, lumina caldă pâlpâind peste ele, petele întunecate 
de igrasie. Asculta rostogolitul monedelor căzând prin 
pereţi, depozitate în podele și croindu-și drum în jos prin 
canalele colectoare către bolta sigură din pivniţa îndepăr- 
tată a hanului. 

Se întreba cât timp i-a mai rămas bătrânului de trăit. 
Trebuia să fie vorba de o anumită boală, ceva în stadiu 
terminal. 

Nico avea să rămână cu el, în ciuda îndoielilor care-l 
încercau. Deși știa că asta este o decizie întemeiată pe 

loialitate și compasiune, mai degrabă decât o dorință reală 
de a rămâne. 

Când a adormit, la scurt timp după asta, a visat că-l 
îngropape bătrân chiar lângă mormântul pe care l-a săpat 
pentru Boon. Serese era și ea acolo. Rostea câteva cuvinte 
deasupra mormântului. Nico era tăcut: în loc să țină un 
discurs, a pus sabia bătrânului pe pământul afânat. Când 
s-au întors cu spatele și s-au îndepărtat de mormânt, a 
simţit un amestec de tristețe și ușurare. De parcă, odată 
cu fiecare pas făcut, i se ușura senzaţia de apăsare din 
stomac. 

El și Serese aveau bagaje în spate. Pentru o eternitate 
după aceea, Nico avea să viseze că ei doi călătoreau împre- 
ună, lipsiţi de griji și îndrăgostiţi. 

CAPITOLUL 23 


In capcană 


Soarele apunea repede în munţii aceștia. După-amiaza 
târziu, umbrele pe care le aruncau se adunau deja într-un 
început mohorât de amurg. 

Coloana de comandori și-a stabilit tabăra lângă 
un pârâu limpede. Călătoriseră din greu aproape o zi 
întreagă, în cea mai mare parte pe jos, dat fiind că își lăsa- 
seră zelii pe colinele de la poalele munților împreună cu 
câţiva dintre oamenii lor. Catârii cărau bagajele mai grele, 
cu un pas mai sigur în munţii aceștia decât zelii pursânge 
cu pasul greu pe care-l lăsaseră în urmă. Cumpăraţi în 
Portul Cheem cu monedă imperială, bărbaţii le puneau 
acum poverile în spate, în mare parte alimente și piese 
mici, dezasamblate de artilerie. Ordinele, atunci când 
erau necesare, erau date cu gesturi tăcute de către ofiţeri, 
care se remarcau doar prin însemnul rangului lor tatuat 
pe tâmple. 

Unul câte unul, s-au întors și ultimii purdași. Erau 
trupele de elită ale armatei imperiale, denumiți astfel după 
mantiile cu glugă pe care le purtau, care erau camuflate cu 
jocuri de culoare și penaje de iarbă și frunze. Fiecare din- 
tre ei era însoţit de un câine-lup masiv, antrenat special 
pentru acest scop. Purdașii au raportat că zona înconju- 
rătoare era liberă. 

Oricum, santinelele au fost postate pe două rân- 
duri în jurul taberei, cercetând zona camuflaţi vederii în 
ascunzătorile lor improvizate. Nu au fost aprinse focuri. 
Adăposturile oamenilorerau din bucăţi de pânză pestriță 
sprijinite de pari, fiecare fiind suficient de spaţios cât un 
om să poată intra de-a bușilea dedesubt ca să se adăpos- 
tească de ploaie. 

Trupele de comando acționau cu prudenţă și fără să 
aibă nevoie de multă supraveghere. Colonelul lor, meste- 
când tutun în timp ce urmărea totul din mijlocul taberei, 
a aruncat o privire satisfăcută înainte de a-și lăsa oamenii 
să-și facă treaba. 

A înaintat de la marginea taberei către forma înge- 
nuncheată a Diplomatului. 

— Deci ăsta este? a întrebat ursuz, îngenunchind la 
rândul lui lângă tufișul de fructe de pădure pe care tânărul 
îl cerceta cu mare atenţie. 

Che a continuat să se uite la tufiș. Era îmbrăcat cu 
o armură simplă din piele pe sub mantia grea din lână 
vopsită gri. Și-a strâns-o mai bine în jurul trupului și a 
răspuns: 

— Ăsta este. 

Cassus, colonelul, a tras înspre el una dintre boabele 
negre, atârnând încă pe ramură. 

— Seamănă extraordinar de mult cu un craniu, a 
remarcat cu privire la dungile albe de pe fruct. Nu-mi 
doresc să pun așa ceva în gură. 

— Nu se mănâncă. Le prepar cum trebuie și-mi mân- 
jesc fruntea cu puțin din sucul acesta. Sunt mortale folo- 
site în oricare alt fel. 

Colonelul a ţinut de creangă destul de mult timp 
înainte de a-i da drumul, făcând să se clatine micul tufiș. 

Cassus stătea și-l cerceta pe omul de lângă el. Che nu și-a 
ridicat privirea. 

— Când o să-l folosești? 

O ciudată expresie a străfulgerat slab chipul lui Che și 
a dispărut înainte de a putea fi depistată. Cassus s-a între- 
bat din nou ce anume îl necăjea. 

Colonelului îi plăcea să creadă despre el că este un 
om receptiv. Ştia că acest ghid al lor se lupta cu ceva, cu 
o grijă care părea să devină tot mai apăsătoare pe măsură 
ce se apropiau de ţintă. „Nu vrea să facă asta“, se pomenea 
gândind adesea Cassus. 

— În dimineaţa asta, l-a anunţat Ché. Între timp, 
oamenii au nevoie să se odihnească. Nu pot spune cât de 
repede voi călători sau pe ce fel de teren. 

— Şi vei delira cu adevărat tot timpul? 

Buzele lui Che s-au desfăcut într-un zâmbet care i-a 
dezvelit dinţii. 

— Complet ieșit din minţi. 

Colonelului nu-i plăcea asta și a mărturisit-o. Dar se 
mai plânsese și înainte de acest aspect al misiunii lor, iar 
Diplomatul deja nu mai avea mijloace prin care să-l liniș- 
tească. Bărbatul nu i-a oferit decât tăcerea lui: asta nu era 
grija sa. 

Cassus s-a întors cu spatele și a supravegheat tabăra, 
unde oamenii aproape își terminaseră pregătirile. Unii 
erau deja întinși pe jos lângă corturi ca să-și mănânce por- 
ţiile de hrană uscată sau să vorbească încet între ei. Alţii 
s-au dezbrăcat ca să se scalde în râu. 

Erau în număr de optzeci și doi când au plecat din 
Qos: colonelul și opt detașamente de câte zece oameni 
fiecare, o companie întreagă cu totul; plus încă unul adău- 
gat la numărul lor, acest Diplomat straniu care le-a fost 

trimis de la Comandamentul Suprem. Doi dintre oameni 
se îmbolnăviseră în timpul călătoriei și rămăseseră, așa- 
dar, pe vas; alți doi rămăseseră în urmă ca să aibă grijă de 
zeli; un altul își scrântise glezna în timpul urcușului în 
munți. Pierderile acestea reprezentau mai puţin decât se 
așteptase colonelul. Asta l-a lăsat cu șaptezeci și șapte de 
oameni cu totul: nu tocmai patru plutoane întregi. 

Colonelul era totuși îngrijorat. Începuse să-și facă griji 
dinainte de a pleca în această misiune pregătită în grabă. 
Trebuiau să înfrunte mai bine de cincizeci de roshuni, 
potrivit spuselor Diplomatului. Cincizeci de râshuni, 
pe propriul lor teritoriu, apărându-și vieţile și căminul. 
Comandourile sale puteau fi formate din cei mai buni 
luptători din armata imperială, dar tot îi displăcea acest 
decalaj de șanse. 

Cassus s-a întrebat de ce Matriarha nu trimite un 
batalion întreg de soldați obișnuiți care să le asigure spa- 
tele. Era mai bine ca o asemenea misiune să se desfășoare 
încet, cu un număr mare și copleșitor de forțe. Dar a pre- 
supus că Regii Cerșetori din Portul Cheem aveau să ripos- 
teze față de o asemenea putere armată care să acosteze pe 
cheiurile lor, oricât de mult aur le-ar fi fost oferit. 

În plus, poate că zvonurile care circulau acasă erau 
adevărate. Ceva se petrecea în capitală. Companiile erau 
recompuse din resturile rămase de la altele; oameni din 
avanposturile mai liniștite ale Imperiului erau chemaţi 
înapoi în Q'os. Răspândacii de zvonuri nu vorbeau 
decât despre un singur lucru, și Cassus le dădea drep- 
tate. Luase parte el însuși la mai multe invazii, nu doar 
la una. 

Che s-a ridicat din poziţia de cercetare a tufișului și a 
susținut în sfârșit privirea colonelului. Încă o dată, Cassus 

a simţit că îngheaţă sub ochii reci și lipsiţi de expresie ai 
tânărului. 

— Pe dimineaţă, atunci, a căzut de acord colonelul, 
vorbind cu gura plină de tutun. 

Che a dat din cap și s-a îndepărtat. 

Cassus s-a uitat cum tânărul se îndreaptă spre un 
cort aflat la distanţă de toate celelalte și-și aruncă bagajul 
înăuntru. Bărbatul stătea în faţa acoperișului său rudi- 
mentar cu picioarele încrucișate, cu faţa spre ultimele raze 
de lumină, cu mâinile împreunate și ochii închiși. 

Arăta ca unul dintre acei călugări complet săriți de pe 
fix ai lui Dao. 

Câţiva dintre oamenii săi au observat ce făcea, cum 
s-au întors de pevas. Și-au dat ghionturi unul altuia, arun- 
când priviri răutăcioase. 

„E un tip periculos“, a cugetat Cassus. „Nu mi-ar plă- 
cea să-l înfrunt.“ Colonelul s-a întors cu spatele, scuipând 
în același timp în iarbă. „Ei bine, în curând ne vom con- 
frunta cu vreo cincizeci asemenea lui.“ 

Și-a umplut plămânii cu aerul de munte, cercetând 
vârfurile acoperite de zăpadă din jurul taberei. Știa că 
sunt undeva pe acolo, ascunși într-o vale adâncă în spatele 
zidurilor mânăstirii. 

„Surpriză“, s-a gândit el în timp ce medita încă o dată 
la misiunea aceasta. „Totul se va transforma într-o mare 
surpriză.“ 


O O O 
Nico s-a trezit tresărind. Camera strălucea de la 


lumina de gaz. Ash stătea jos pe podea, cufundat încă 
în meditație, cu ochii umbriţi de glugă aţintiţi în același 

punct fix de pe ușă. Nico și-a frecat ochii obosiţi. Nu-și 
putea da seama cât timp a dormit. O oră, poate? 

Cineva striga ceva afară pe hol, plângându-și de 
milă pe tonul spart și în cuvintele lipsite de sens ale unui 
beţivan. 

A fost singurul lor avertisment. 

Ușa s-a deschis înăuntru izbindu-se de perete, 
trimițând în aer o trâmbă de praf de ipsos. Trupul lui 
Nico s-a încordat din cauza șocului brusc. Și-a deschis 
gura, poate ca să strige ceva, poate pur și simplu pentru 
că se sufoca. A constatat, în schimb, că se întâmplă 
unul dintre cele mai stranii lucruri: timpul și-a încetinit 
curgerea pentru el, rămânând atârnat pe marginea acelei 
clipe dintâi. 

Cu colțul ochiului, a văzut cum mâna lui Ash se 
întinde după sabia de lângă el. Dar Nico știa că n-avea să 
găsească nimic acolo. Sabia era împachetată într-un sul de 
pânză sub pat, unde îl pusese mai devreme, după întoar- 
cerea sa. În cadrul ușii a văzut gloata albă a Acoliţilor 
care se năpusteau să intre unul câte unul. Robele păreau 
surprinse în plină mișcare, ca într-un tablou, faldurile 
lor dând impresia de profunzime prin jocul de lumină și 
umbră, ciudatele modele de mătase ale hainelor strălu- 
cind în lumină. A văzut oţelul golaș în strânsoarea celui 
mai apropiat dintre ei, rotit ca o prelungire naturală a 
braţului. O strălucire uleioasă dansa de-a lungul lamei, 
de un albastru-marin, galben ca de porumb, maro pre- 
cum pământul reavăn; în timp ce o reflexie a luminii de 
gaz a strălucit chiar lângă plăsele, asemenea unui soare 
în miniatură. A văzut masca bărbatului și modul în care 
multele sale deschizături erau îngropate într-un negru 
profund, cu excepţia albului ochilor — fixaţi acum asupra 

bătrânului farlander bâjbâind pe podea, luat prin sur- 
prindere neînarmat. 

Iar apoi timpul a revenit la normal și totul în jur era 
un haos, iar un mare vuiet umplea urechile lui Nico, para- 
lizându-i și mai mult simţurile. Apoi și-a dat seama că 
Ash era sursa acestui zgomot, încă orbecăind pe acolo și 
făcând singurul lucru posibil în timp ce-l fenta pe Acolitul 
întins spre el cu sabia scoasă. 

Era un sunetanimalic, cum Nico nu mai auzise nicio- 
datăpână atunci, cum nu credea că poate să iasă dintr-un 
gâtlej omenesc. Era articulat și direcționat cu așa o putere, 
că atacatorul lui Ash a rămas împietrit pentru o clipă și 
a dat drumul sabiei din mână ca și cum ar fi fost din fier 
înroșit în foc. 

A fost suficient ca Ash să prindă secunda de care 
avea nevoie și să sară să înșface singura piesă detașabilă 
de mobilă din cameră. Un scaun. I l-a aruncat cu forţă în 
față Acolitului. Oasele au pocnit în spatele măștii, iar băr- 
batul a aterizat clătinându-se înapoi în cei care încercau 
să-și facă loc. Farlanderul a aruncat cu scaunul în el, i-a 
împins pe toţi îndărăt, cu propriul avânt, prin ușa des- 
chisă. Cumva a reușit să o închidă în ciuda presiunii lor. 
S-a împins cu spinarea în ușă, ţinând-o închisă. 

— Nico..., a spus el, cu o doză de răceală care mai mult 
l-a înspăimântat pe Nico decât l-a calmat. Aruncă-mi o 
monedă, băiete, iute. Și a dat din cap către lavoar, la care 
nu ajungea acum, unde păstrau mărunțţișul de care aveau 
nevoie ca să alimenteze diferitele fante din încăpere. 

Nico s-a dat repede jos de pe priciul lui în timp ce Ash 
se lupta cu ușa, care se zguduia cu putere din cauza celor 
care încercau să-l dea la o parte din cale. 

— Grăbește-te, a șuierat Ash. 

Nico a ajuns lângă lavoar. A căutat bâjbâind o monedă, 
nevăzând nici una, și brusc i s-a făcut teamă că tocmai 
o folosise pe ultima — dar nu, degetele au dat peste o 
monedă acolo unde ochii n-au văzut nimic, și a ridicat-o, 
aruncându-i-o lui Ash. 

Ash a prins-o cu o mână și dintr-o singură mișcare s-a 
răsucit și a strecurat-o în fanta din cadrul ușii. A răsucit 
cheia în broască și și-a relaxat puţin postura, în timp ce 
din broască s-a auzit un clic; lovituri de ciocan se auzeau 
aterizând pe lemnul șubred, iar Ash încă se mai împin- 
gea în ușă, evident, neavând prea mare încredere în forța 
încuietorii. 

Ash s-a încruntat la el exact atunci când o lamă de 
topor a trecut prin ușă chiar deasupra capului bătrânului, 
împroșcând cu o grămadă de așchii strălucitoare. 

— Fereastra, băiete! Fereastra! 

Lui Nico nu trebuia să i se spună de două ori. Era sin- 
gurul lor mod de a ieși de acolo. S-a dus în grabă la geam 
și a tras de obloane... doar că nu se deschideau și refuzau 
să se clintească în mâinile lui. Era nevoie de o monedă. 

Nico a înjurat în timp ce căuta în chiuvetă să mai 
găsească una, cu toate că, de data asta, știa că le folosise 
pe toate. 

S-a întors către Ash orbește, frângându-și mâinile, 
prea panicat să mai gândească limpede. 

— Punga! a zbierat Ash. Acolo! Pe pat! 

Destul de sigur pe sine, Nico a deschis bâjbâind punga 
și a găsit o monedă de un sfert de marvel printre celelalte, 
a dus-o la fantă și a încercat s-o introducă cu degetele tre- 
murânde; dar apoi a scăpat-o neîndemânatic și trebuit să 
alerge după ea în timp ce se rostogolea de-a lungul came- 
rei, tocmai până la picioarele lui Ash. 

Ash i-a strigat ceva ce n-a auzit. Nico a înhăţat 
moneda și s-a întors la cadrul ferestrei. De data asta era 
mai stăpân pe sine și moneda a dispărut în fantă. Băiatul 
a forţat obloanele să se deschidă. A tras cu putere aer în 
piept. Afară era întuneric și o ceață lăptoasă. Și-a strecurat 
capul afară ca să se uite la aleea aflată cu patru etaje mai 
jos. Nu vedea vreo modalitate de a cobori, nicio scară de 
incendiu sau vreun burlan apropiat. 

— Suntem prinși! a strigat el și a tras capul înăuntru 
chiar când ceva s-a sfărâmat de cercevele. S-a uitat la capă- 
tul rupt al unei sulițe de arbaletă care zăngănea pe pervaz. 
Cineva trăgea în el de pe acoperișul de vizavi. 

Nico s-a tras repede înapoi din cadrul ferestrei. 

Ash striga ceva despre o săritură către fereastra de 
vizavi. Fereastra în chestiune era închisă bine — și, în 
plus, într-o clădire la vreo doi metri și ceva distanţă. Nico 
ştia că n-ar fi găsit niciodată în el curajul de a face o ase- 
menea săritură. 

— Nico! a tunat maestrul său, și tânărul s-a întors ca 
să vadă cum ușa începea să se sfărâme în jurul lui, lama de 
topor ciopârţind bine lemnul. 

Și-a venit în fire, și-a dat seama că înhăţase cu mâinile 
scaunul rupt. S-a întors la fereastră și a aruncat scaunul 
afară în noapte. Ceaţa s-a răsucit în urma lui, când s-a 
izbit de obloanele de pe partea cealaltă. 

— Deschideţi! a strigat el, dându-se înapoi precaut de 
la fereastră. Deschideţi! 

Obloanele s-au tras la o parte doar cât să lase să se 
zărească un chip. Nico a văzut un bătrân uitându-se 
ţintă la el. Era același bătrân pe care îl zărise în prima 
zi petrecută aici, care construia diferite forme din 
chibrituri. 

— Te rog, a strigat Nico. A înhăţat punga cu bani. 
Făcându-și vânt, a aruncat-o peste alee până în camera 
bătrânului printre obloanele deschise. Ia-i! a spus el. 

Obloanele s-au închis încă o dată cu putere. Nico 
aproape suspina, deși, de fapt, o parte din el se simţea 
ușurată. O altă săgeată de arbaletă a străpuns cerceveaua 
chiar la câţiva centimetri de mâna sa. S-a tras înapoi în 
cameră. 

Pe neașteptate, obloanele vecine s-au deschis larg. 
Bătrânul a rânjit dezvelindu-și gura fără dinți și a făcut un 
semn cu mâna. Apoi s-a dat la o parte ca să facă loc. 

Lui Nico i s-a strâns stomacul de spaimă. S-a gân- 
dit să facă saltul acela. Asta i-a redeșteptat amintiri din 
Bar-Khos, când a căzut de pe acoperișul tavernei. Nu de 
căderea însăși își amintea atât de puternic, pentru că n-a 
fost niciodată în stare să-și amintească prea multe; era 
vorba de momentul dinaintea căderii, când a alunecat de 
pe margine și a stat atârnat acolo preț de-o clipă, bâjbâind 
după ceva de care să se apuce, dar fără folos. 

Vedea acum măștile acoliților prin gaura din ce în ce 
mai mare din ușă și pe Ash riscându-și gâtul cu fiecare 
lovitură de toporcare se oprea lângă el. 

— Nu pot s-o fac, i-a spus Nico. 

Ash a tăcut o clipă, dând dovadă de o înţelegere pro- 
fundă, apoi s-a întunecat. 

— Săbiile, atunci. Aruncă săbiile. 

Nico s-a încruntat, dar a făcut ce i s-a spus. S-a întors 
cu spatele și a scormonit sub pat după săbii, scoțând la 
lumină rulourile de pânză. A ajuns la fereastră și le-a arun- 
cat în camera de vizavi. 

Nu l-a auzit pe Ash apropiindu-se din spate — zgo- 
motul făcut de distrugerea ușii era prea puternic pentru 

asta. A fost o surpriză, deci, când bătrânul l-a înhăţat de la 
fereastră și l-a împins spre ușă, sau ce mai rămăsese din ea, 
și o surpriză și mai mare încă când l-a ridicat pe Nico de 
turul pantalonilor și de ceafă. A mormăit câteva cuvinte 
de încurajare în limba farlanderilor și s-a îndreptat spre 
fereastră, cu Nico țipând și dând din mâini în timp ce Ash 
i-a făcut vânt cu putere și l-a parașutat în afară. Nico s-a 
arcuit deasupra aleii. Pentru o secundă, s-a gândit că ar 
putea să reușească. 

Nu s-a întâmplat asta. Fereastra de vizavi i-a dispărut 
din raza vederii înainte să reușească s-o apuce, și brusc 
iată-l din nou acolo, înapoi în clipa aceea de coșmar de 
care s-a temut cel mai tare, căzând repede în moarte. 

De data aceasta, totuși, mâinile lui întinse la maxi- 
mum s-au prins de ceva și au reușit să se apuce strâns. Era 
pervazul proeminent al ferestrei și s-a izbit cu putere de 
zid și a rămasatârnat acolo de vârfurile degetelor, degetele 
goale de la picioare căutând un punct de sprijin în zidul 
aspru de cărămidă. 

L-a văzut pe Ash parcurgând în zbor același spaţiu 
deasupra capului său, mantia fluturându-i ca un fulger 
fără să-l atingă, intrând cu capul înainte în cameră. lar 
apoi a apărut la fereastră, trăgându-l pe Nico în sus și 
înăuntru. 

Băiatul zăcea gâfâind pe podea. Bătrânul cu chibrituri 
îl cerceta cu o privire răutăcioasă, cu gingiile dezvelite de 
încântare, stând pe un prici lângă o fermă în miniatură 
construită din chibrituri — complet ignorat de Ash, în 
timp ce râshunul a desfăcut rulourile de pânză ca să scoată 
pe podea cele două săbii, înainte de a le smulge cu repezi- 
ciune din teacă. I-a aruncat lui Nico sabia lui, în vreme ce 
tânărul se chinuia să se ridice de la podea, și și-a ridicat-o 

pe-a lui în aer chiar când primul Acolit a aterizat pe fereas- 
tră în spatele lor. 

Ash l-a împins pe Nico din drum și s-a aplecat să 
pareze o lovitură rapidă îndreptată spre propriul gât. Și-a 
împlântat sabia în pântecele Acolitului, înăuntru și-n 
afară, cu toată viteza. L-a dat la o parte din drumul lui și a 
făcut o fandare înaintea altui atacant înveșmântat în alb, 
chiar în momentul în care aluneca el însuși. Acesta s-a 
apărat însă mai bine. L-a dezarmat pe Ash dintr-o singură 
lovitură, făcându-l să rateze o împunsătură direcționată 
spre faţă. 

Loveau și parau cu rapiditate, cu săbiile încruci- 
șându-se și scrâșnind, împingându-i pe Nico și pe bătrân 
înspre ușa micii încăperi și distrugând tot mobilierul din 
jur în frenezia lor. În mod uimitor, ferma construită din 
chibrituri a rămas neatinsă. 

Nico a dat buzna spre ușa camerei și a deschis-o. Voia 
să iasă de acolo. 

S-a împiedicat pe un culoar întunecat, cu sabia 
scoasă. Ash s-a ciocnit de el, trecând cu spatele prin ușa 
deschisă, încă apărându-se de acolit. La o privire rapidă, 
cei doi atacanţi păreau mai mult să intre și să iasă din 
cameră. Bătrânul știrb se ţinea departe de ei, frecându-și 
mâinile de bucurie. 

Nico a luat-o la fugă pe coridorul lung, cu Ash pe 
urmele lui. O față uimită în pragul unei uși; o alta închi- 
zându-se cu zgomot; o scară ducând în sus și-n jos. Nico 
a luat-o în jos pe scări, sărind trei trepte o dată. Se ţinea 
cu mâinile de balustradă și se clătina la fiecare colţ, cobo- 
rând etaj după etaj până ce a fost jos în cele din urmă. A 
văzut că putea să ajungă la ieșire străbătând un coridor 
lung. 

Ash l-a înhăţat imediat ce s-a avântat spre ușă. 
Bătrânul farlander l-a tras îndărăt, l-a împins în direcția 
opusă în timp ce siluete albe se avântau în jos pe scara pe 
care tocmai o părăsiseră. 

Camere de baie, chiuvete murdare și zolitoare de rufe, 
ca și un miros puternic de scrobeală în aer; auzea șuieratul 
propriei respiraţii în gâtlej, sunetul tălpilor goale pe par- 
doseală în timp ce o cotea încolo și încoace; un moment 
de euforie, o lampă cu gaz pe un perete luminând ușa din 
spate a clădirii, iar apoi Nico a dat buzna afară în ceața 
care umplea noaptea — ca să se pomenească într-o ava- 
lanșă bruscă de zgomote. 

Așchii de piatră zburau peste tot în jurul lui. Stătea 
locului, nesigur de ceea ce se întâmpla sau din ce cauză îi 
ţiuiau urechile într-un șir de zgomote asurzitoare. După 
care și-a dat seama că se trăgea asupra lui cu nenumărate 
puști. Mai multe decât auzise el în toată viaţa lui. 

Ar fi fost răpus de gloanţe dacă Ash nu i-ar fi pus pie- 
dică și l-a trimis la pământ. S-au rostogolit până au intrat 
în ceața groasă, departe de lumina care răzbătea prin ușă. 
Ceaţa i-a ascuns vederii, dat fiind că gloanţele le treceau 
pe deasupra capului. În spatele lor, Acoliţii care-i urmă- 
reau au rămas în cadrul ușii, neriscând să se expună rafa- 
lelor continue ale colegilor lor. Ash și Nico s-au târât de-a 
lungul străzii. Nico nici măcar nu mai simţea durerea din 
locurile în care genunchii și coatele se juleau în contact 
cu asfaltul. După ce s-au îndepărtat suficient, Ash l-a 
pus să stea drept pe picioarele care-i tremurau ca varga, 
ţinându-l strâns de braţ. 

Au alergat cât au putut de repede. Aici strada nu era 
luminată, dar tot puteau fi văzuţi. S-au auzit împușcături, 
apoi zgomotul pașilor care-i urmăreau. 

O siluetă le-a tăiat calea, dar a căzut răpusă în tăcere 
de lama sabiei lui Ash. Nico a sărit peste cadavru, fără să 
se gândească o clipă la el. Mai multe siluete, iar Ash a lovit 
din nou, neoprindu-se deloc din alergare. Nico își scă- 
pase propria sabie undeva în urmă, pe drum. Nu-i păsa. 
O pasăre a trecut chiar deasupra acoperișurilor, neagră 
şi destul de rapidă cât să fie văzută prin ceaţă, dând ocol 
împrejurimilor. 

Întreaga zonă părea să fie înconjurată și vedeau miș- 
care ori de câte ori treceau pe străzi mai bine luminate 
decât cea pe care erau. Când au ajuns la o intersecţie în 
formă de T care se deschidea într-o piaţă bine luminată, 
zgomotul împușcăturilor i-a făcut să se oprească. S-au tras 
înapoi și au văzut că ambele capete erau blocate. 

Nico s-a pitit lângă un zid, încercând să găsească o 
ascunzătoare, dar nici urmă de așa ceva. La fiecare foc de 
armă, corpul i se încorda în așteptarea durerii instanta- 
nee. Ash l-a împins cu forţă în stradă. Au traversat-o miş- 
cându-se pe cât de repede sau de încet puteau. Strigătele 
venind din ambele capete ale străzii trădau victimele oca- 
zionale ale focului prietenesc. 

O clădire în faţă, înghesuită și mai urâtă decât majo- 
ritatea clădirilor din oraș. Intrarea, neagră ca noaptea, era 
fără ușă. Au pătruns prin ea într-un loc urât mirositor, fără 
lumină, din spate sărind scântei și plouând cu bucăţi de 
piatră desprinse de pe marginile intrării. 

S-au afundat și mai mult în interior, pereţii slab lumi- 
naţi părând a fi acoperiţi de graffiti. Era o latrină publică, 
cu un șir de găuri de WC lângă un perete. 

Ash s-a îndreptat către spatele clădirii de mici dimen- 
siuni, unde câteva ferestre înguste și jegoase se aliniau sus, 

de-a lungul zidului. A spart una cu mânerul sabiei, după 
care a înlăturat cioburile rămase pe margini. 

— Trebuie să ne despărțim, băiete. Sunt mult mai 
rapid pe cont propriu. Dacă te ascunzi, îi pot trage departe 
de tine. 

Nico a aruncat o privire în jur. 

— Să mă ascund? Unde anume? 

Ash și-a trecut privirea peste șirul de WC, săpat într-o 
singură bucată de lemn, acoperită de pete dubioase. 
Bătrânul a tras de scândură până a reușit s-odea la o parte. 
Mirosul era destul de puternic să-i facă greață. Lângă el, 
lui Nico îi venea să vomite. 

Când maestrul s-a întors cu faţa spre el, Nico s-a dat 
înapoi, șocat de expresia de pe chipul celuilalt. Știa ce-i 
propune Ash și a început să dea încet din cap, cu hotărâre. 

— Vrei să mori aici? 

— Atunci nu mă părăsi. O să fugim împreună. 

— Suntem încercuiți, Nico. Trebuie să ne folosim 
imaginaţia ca să găsim o cale de scăpare din asta, cel puțin 
pentru tine. Acum treci înăuntru. 

— Sub nicio formă. 

— Te rog, Nico. Ascultă cum se apropie. 

Era adevărat. Se auzea zgomot de pași tropăind pe 
stradă. 

— Acum! i-a poruncit Ash și, cu totul împotriva voin- 
ţei lui, Nico a simţit cum intră în spaţiul gol din privată. 

Un ghiont puternic l-a făcut să se rostogolească înă- 
untru, unde a aterizat pe spate. Trupul i s-a afundat într-o 
movilă umedă, împuțţită, care avea consistenţa noroiului 
și care încerca să-l ia în stăpânire. Greaţa a fost atât de 
puternică, încât de data asta a și vomitat. 

— Linişte! i-a spus Ash de deasupra, în timp ce 
încerca să potrivească la loc scândura privatei. Nico și-a 
pus o mână pe gură, înecându-se și tremurând pe tăcute. 

— la drumul portului când zona se eliberează, l-a 
instruit Ash printr-una din găuri. O să vezi statuia unuia 
dintre generalii lor — n-ai cum s-o ratezi. O să mă întâl- 
nesc cu tine acolo în zori, dacă reușesc. Dar dacă nu mă 
întorc, atunci părăsește orașul, Nico. Întoarce-te acasă la 
mama ta. Trăiește mult și bine și gândește-te uneori la 
mine. 

Bătrânul farlander a îndesat înăuntru o pungă de 
monede. A scos un clinchet surd în murdăria de lângă el. 

— Adio, băiatul meu! 

— Maestre Ash! 

Dar Ash plecase deja. Nico l-a auzit strecurându-se 
afară prin fereastră, apoi s-au auzit pași la intrare, cineva 
striga și erau deja înăuntru. l 

Alții au rămas afară. Lumina a strălucit prin găurile 
de deasupra; a văzut umbre mișcându-se, târșâitul ciz- 
melor grele și comenzile date prin strigăte în apropiere 
răsunând în spaţiul împuţit chiar deasupra capului său. 
Nico a închis ochii și a încercat să respire fără să se înece 
de la miros. S-a străduit, cu toată puterea voinței, să nu se 
gândească la ce i-ar face dacă l-ar prinde. 

Lumina a strălucit prin pleoapele sale, dar în momen- 
tul în care și-a făcut destul curaj să se uite în sus era deja 
estompată. Urmăritorii au trecut mai departe. Încăperea 
de deasupra lui s-a scufundat în tăcere și în întuneric. 

A așteptat. A auzit mai multe împușcături la distanță. 
Un țipăt. Oameni strigând. 

Nico a pierdut noțiunea timpului. A descoperit că fap- 
tul de a sta complet nemișcat era cel mai bun mod de a 

minimaliza senzaţia de murdărie de la nivelul pielii. A stat 
cât se poate de liniștit, încercând să respire fără a respira 
de fapt. 

S-a întrebat cum s-o fi descurcat Ash și era sigur, în 
ciuda amplorii capcanei care li se întinsese, că maestrul 
său va găsi o cale de scăpare. Asta cel puţin îi dădea spe- 
ranţe lui Nico. 

S-au auzit câini lătrând. larăși voci. Inima lui Nico a 
încetat să mai bată când pașii s-au apropiat din nou de 
intrare. 

— Au căutat deja acolo, s-a auzit o voce de femeie. 

— Idioţii ăia? S-or fi pricepând să-și învârtă săbiile 
în aer, dar mă îndoiesc de capacitatea lor de observaţie. 
Cizmele au tropăit iar deasupra. O lampă a scânteiat, 
atuncând umbre. 

— Unde-i Stano? L-ai văzut? Vocea femeii părea 
îngrijorată. 

— Da, roshunul l-a dat gata în ceaţă. Ghinion, asta e. 

— Mort? 

— Așa se pare. 

Femeia părea nemulțumită de asta. 

— Când o să-i prindem pe ticăloșii ăștia, o să vreau 
să-i pocnesc prima. 

— Eşti invitata mea. 

Vocea răsuna chiar deasupra capului lui Nico acum. 
Lumina lămpii a pătruns prin gaură. Nico a căutat să se 
ascundă. 

A apărut un chip. Ochii celuilalt i-au întâlnit pe-ai lui. 

Brusc, dinţii au strălucit puternic. 


FARLANDER 45] 


CAPITOLUL 24 


Aşteptând lângă Mokabi 


Ceaţa s-a ridicat prea puțin în zori. 

Acoperea străzile asemenea unui strat de zăpadă 
pufoasă, ascunzând totul în interiorul ei, dar și în exte- 
rior, chiar și soarele însuși nu era decât o strălucire vagă 
lipsită de căldură. Lumina zilei, pentru cei destul de nefe- 
riciţi să fie treji și deja activi la ora aceasta matinală, nu era 
nimic altceva decât o strălucire palidă care dădea formă 
răcorii dimineţii. Trecătorii se ciocneau unii de alții pe 
străzi. Căruţele se interpuneau în drumul altor căruţe, în 
timp ce catârii de povară scrâșneau din dinţi unii la alții 
în nervozitatea lor. Ceaţa duhnea: se agăța de cerul gurii, 
intra în ochi. Acoperea cu umezeală toate suprafeţele, ast- 
fel că până și steagurile fluturânde ale districtului atârnau 
umede. 

Ash mergea pe străzi cu pas grăbit. Mantia îi era plină 
de apă, la fel ca și hainele de dedesubt. Avea sabia la el, 
deși o ţinea ascunsă. Mâna îi era pătată de sânge înche- 
gat în locul unde a picurat din rana care i s-a redeschis. 
Bătrânul farlander mergea șchiopătând ușor. 

În față, monumentul s-a descoperit vederii prin ceață, 
ca o ţeapă uriașă ieșind din întuneric. Pe verticală erau 
reprezentate siluete care se luptau, agonia lor de moarte 
fiind surprinsă în bronzul atent prelucrat. Ash s-a oprit 
la picioarele monumentului: Generalul Mokabi, de trei 

ori mai mare decât persoana reală, stătea la baza țepușei, 
uitându-se spre exterior. Expresia îi era fixată în triumful 
victoriei, deși era vorba de o victorie greu câștigată, după 
cum se vedea din ridurile obosite ale cărnii. Ținea braţele 
încrucișate la piept, cu capul ușor dat pe spate: ca și cum 
ar fi savurat admiraţia celorlalți față de marea sa victorie. 

Nico nu era de zărit nicăieri. 

Ash a eliberat aerul din plămâni și s-a așezat cu greu- 
tate pe parapetul care înconjura monumentul. S-a strâm- 
bat de durere când și-a eliberat picioarele de propria 
greutate. 

Zorile lăsau de-acum loc primelor ore ale dimineţii. 
Și-a strâns mai bine mantia pe lângă trup, deși țesătura 
umedă nu prea avea cum să-i țină de cald. Nu a mai schi- 
ţat niciun gest. După o vreme, părea că a devenit el însuși 
parte integrantă a monumentului, astfel că, pe măsură ce 
s-a intensificat circulația din zonă, nu l-a observat nimeni 
stând acolo și așteptând. 

Trecută de mijloc, dimineaţa se apropia acum de sfâr- 
şit. Dar nici urmă de Nico. 

Bătrânul farlander s-a ridicat și s-a învârtit o vreme 
la baza monumentului, pentru a-și încălzi picioarele. 
Cerceta ceața înconjurătoare în timp ce se mișca. În depăr- 
tare, un ceas a bătut ora. 

Pe la începutul prânzului, Ash s-a așezat din nou cu 
sabia în poală, căutând necazul cu lumânarea — era ile- 
gal să porți arme la vedere în interiorul cetăţii. A bătut 
cu degetul mare în teaca de piele, privirea scormonindu-i 
până departedintrecutele glugii sale. Dinspre mare, aflată 
undeva la dreapta lui, a venit o adiere de vânt. Frunzele de 
toamnă s-au împrăștiat uscate și sfărâmicioase la pământ, 
căzute din copaci pe care nu-i putea vedea. Ceaţa a prins 

a se mișca, apărând goluri pe ici, pe colo, deși refuza încă 
să se ridice. 

Ceasul a bătut din nou. Ash s-a ridicat încet. 

— Nico! a strigat el. 

Sunetul vocii îi era înăbușit, pierdut în stratul gros 
de ceaţă. 

În jurul gleznelor, frunzele moarte s-au învolburat. 
Bătrânul și-a ridicat privirea. 


O O O 


— Spune-mi chiar acum ce s-a întâmplat! 

Era Baracha, ajuns la capătul răbdării cu tovarășul lui. 

Ash a păstrat tăcerea preţ de câteva clipe. 

Bolovanii pe care stăteau cu toţii erau alunecoși de 
la atâta umezeală, având înfățișarea unor roci vulcanice, 
negre. Ici și colo, în adânciturile de pe suprafaţa pietrei, 
lacuri minuscule de apă sălcie reflectau parțial amurgul, 
transformându-se când și când în mici râuri curgătoare 
care sfârșeau luând forma unor picături lente și mono- 
tone. În apropiere, un pescăruș ciugulea fără chef dintr-un 
crab mort. 

— L-am ascuns și am încercat să-i fac să pornească în 
urmărire. A fost o greșeală. 

— Crezi? a întrebat Baracha, sarcastic. 

— Tată, l-a întrerupt Serese pe un ton tăios. 

Ash s-a uitat în jos la valurile care se spărgeau de pie- 
tre la picioarele lui. Marea era undeva acolo, ascunsă și 
tăcută, cu excepţia acestor franjuri de apă. 

Aleas a încercat să vorbească, dar i-a ieșit ceva ca un 
cârâit. A încercat iar. 

— Nu-i vina maestrului Ash. E un miracol că a scăpat. 

Baracha a privit ameninţător către tânărul său ucenic, 
dar Aleas a continuat să vorbească. 

— Şi noi am fi fost luaţi prizonieri dacă nu era privi- 
rea ageră a lui Serese. 

Era primul care punea în cuvinte ceea ce știau cu toții 
că trebuia să i se fi întâmplat lui Nico. Luat prizonier. 

— Ce s-a întâmplat cu voi? a întrebat Ash, ridicând 
privirea de lângă marginea apei. 

— Serese a simţit că suntem urmăriți când s-a întors 
la motel, așa că ne-am strecurat afară înainte ca ei să facă 
vreo mișcare împotriva noastră. Dacă nu procedam așa, 
și a înfruntat privirea maestrului înainte de a spune asta, 
eram cu toţii prinși ca gâștele în sac. 

Au tăcut pentru o vreme. Nu era tăcerea aceea liniș- 
titoare pe care o presupune adevărata tovărășie; era, mai 
curând, o izolare individuală, fiecare dintre ei fiind prins 
în propriile sale griji. Valurile s-au izbit de țărm. În spate 
se auzea zumzetul orașului, sunetele ajungând până la ei 
înăbușite și fantomatice. 

Baracha îl cerceta pe bătrânul farlander cocoţat pe o 
stâncă. A dat din nou din cap. 

— Pui ceva la cale. Spune-ne și nouă. 

— Mâine-dimineaţă ar trebui să acționăm conform 
planului. 

— Așa zici c-ar trebui? Păi, asta ne lasă prea puţin 
timp să ne pregătim, Ash. 

— Ceţurile astea durează de obicei câteva zile. 
Mâine ar trebui să fie la fel ca azi. Mai încolo, cine știe 
cum va fi? 

Baracha s-a tras de barbă, picături de apă căzându-i 
de pe vârfurile tocite. 

— Plan? a întrebat Serese. Ce plan? 

— Am făcut niște aranjamente, a răspuns Ash, care 
ne-ar putea deschide intrarea în turn. 

— Şi cu Nico cum rămâne? a întrebat ea. Îl lăsăm pur 
și simplu în mâinile lor? Sfântă Eres, ce-o fi în sufletul 
lui chiar acum, în timp ce noi stăm aici posaci și ciorovă- 
indu-ne între noi? 

Ash i-a răspuns cu blândeţe: 

— Sunt foarte conștient de ce e în sufletul lui, Serese. 
N-o să uităm de el. Acum trebuie să fie deja ținut prizonier 
în Templul Șoaptelor, pentru că de acolo e direcționată 
activitatea Regulatorilor. Dacă vrem să-l salvăm pe Nico, 
acolo trebuie să mergem oricum. 

— Să-l salvăm? a izbucnit Baracha, dominându-i cu 
statura lui. N-o să facem așa ceva! Băiatul e pierdut pen- 
tru noi, și știm cu toţii asta. Nu ne mai putem risca vieţile 
pentru prostii. Dacă luăm cu asalt templul, facem asta 
ca să-l omorâm pe Kirkus. Asta-i misiunea noastră aici, 
nimic altceva. 

— Și ne vom duce misiunea la capăt. Dar înainte de 
a termina cu Kirkus, el o să ne spună unde îl putem găsi 
pe Nico. Atunci o să faci cum vrei. Eu o să mă duc să-mi 
caut ucenicul. 

— Și eu voi merge, a fost de acord Aleas. 

— Tu o să faci ce ți se spune, băiete, a izbucnit alha- 
ziiul. De îndată ce ne achităm de sarcină, o să vii cu mine. 
Pentru că, dacă o să mai fii încă în viaţă atunci, o să fie 
un miracol, iar eu n-o să-ţi mai risc viaţa încă o dată. 
Sinceritatea lui l-a lăsat fără grai pe Al€as. Și tu, fata mea, 
toată numai foc și pară, știu ce ai de gând, dar îţi spun 
chiar acum că n-o săvii cu noi. Ție nu-ţi risc viaţa deloc. 

— Nu mă poți opri, tată. 

Baracha a făcut un pas uriaș în direcţia ei, cu pumnii 
încleștaţi. A făcut un efort vizibil să se abţină. 

— Te pot opri, i-a spus el — și nimeni n-a mai avut 
nicio îndoială în privința asta. 

Serese s-a ridicat iute în picioare, și ea cu pumnii 
încleștaţi, și s-a uitat în sus la statura lui masivă. 

— Dacă ar fi fost vorba despre propriul tău ucenic, 
tată, n-ai fi încercat să-l salvezi? 

— Poate, a recunoscut el, evitând privirea lui Al€as, 
dacă existau șanse să reușesc. Dar de când îi datorez ceva 
băiatului aceluia? Ash ar fi trebuit să-i poarte mai bine de 
grijă. Nu prea-i vina mea că a căzut în mâinile lor. 

Serese s-a uitat în lături dezgustată. 

— Are dreptate, Serese, a spus Ash, ridicând o mână. 
Nu poţi veni cu noi. Ne trebuie cineva care să rămână 
afară, să ne ajute să scăpăm. Să pătrundem în templu e 
un lucru, dar tatăl tău spune adevărul gol-goluţ. Ar fi un 
miracol să supravieţuiască vreunul dintre noi. lar dacă 
supraviețuim, să plecăm de aici va fi cu totul altceva. 
Pentru asta ne bazăm în întregime pe tine. 

Cuvintele lui au liniștit-o puțin și fata s-a lăsat să cadă 
înapoi pe piatră. 

— Trebuie să ne grăbim, a continuat Ash, dacă vrem 
să facem rost de tot ce ne trebuie. Mă tem că asta ne va 
solicita toate fondurile disponibile. 

Serese a analizat fața bătrânului. 

— Chiar crezi că poți să-l salvezi? 

Înainte ca el să-i poată răspunde, Baracha a scormonit 
prundișul dintre ei. 

— Nu facem asta ca să salvăm băiatul — ar trebui să 
vă intre bine în cap la toţi. Din câte știm, e deja mort. 

Și-au întors cu toţii feţele unul de la altul. Ash s-a 
uitat din nou înspre mare, cercetând-o nu cu ochii, ci cu 
urechile. Baracha a luat de jos o pietricică și a aruncat-o cu 
zgomot în stâncile din jur. 

Un zgomot de aripi i-a atras atenţia lui Ash. S-a întors 
la timp să prindă imaginea unui pescăruș speriat care-și 
lua zborul; a văzut mai mult golul, spaţiul pe care tocmai 
îl ocupase. Și-a ridicat privirea și a văzut cum pescărușul 
alb se face una cu ceața. 

Un zâmbet palid i-a luminat chipul. Și-a dat jos gluga, 
a respirat adânc. 

— Trăiește, a declarat. 

Baracha s-a încruntat. Aleas și Serese s-au întors spre 
el, așteptând continuarea. 

— De unde ştii asta? a întrebat Baracha. 

— Intuiţia, a spus. Băiatul trăiește. Și are nevoie de 
ajutor. 


O O O 


Nico nu avea nici cea mai vagă idee unde se află. 

În momentul capturării, i-au legat încheieturile mâi- 
nilor una de alta și i-au aruncat o cagulă peste cap. A fost 
o experienţă îngrozitoare — lipsa vederii, pânza grea apă- 
sându-i faţa în timp ce se sufoca și se chinuia să respire, 
mâinile brutale la contactul cu trupul lui, brutalizându-l 
și împingându-l dintr-o parte în alta, palmele, strigătele, 
dezorientarea. Vocile care răsunau surescitate în jurul lui. 
A fost trimis un mesager călare, cu mesajul că a fost prins 
un rOshun, zgomotul copitelor îndepărtându-se de el pe 
strada pe care nu o putea vedea. Nico a fost aruncat într-un 
soi de căruță, mirosul propriilor haine pline de murdărie 

provocându-i greață în timp ce echipajul tropăia pe pavaj. 
Au traversat un pod sau, oricum, un fel de structură din 
lemn. După ce roțile cu margini de fier ale căruţei s-au ros- 
togolit pe pod, vehiculul s-a oprit în fața unei porți grele 
așteptând să se deschidă, apoi a trecut printr-o poartă de 
piatră și s-a oprit iarăși. Nico a fost tras afară și împins cu 
forţa de-a lungul unui coridor cu lespezi de piatră, apoi pe 
niște scări, printr-o ușă. 

Acum stătea într-o încăpere anume. Își dădea seama 
că e mare după ecourile care ajungeau până la el prin 
pânza groasă a cagulei. O femeie a strigat undeva în 
depărtare, sunetul tiradei ei fiind încheiat printr-un zăn- 
gănit puternic. 

Mirosul de fum de hazii a umplut camera. Oamenii 
vorbeau pe un ton jos undeva în stânga lui. 

— Cheile, a cerut Regulatorul de lângă Nico. 

— O să am nevoie de contract, dacă-l mai ai încă. Era 
tot o voce masculină, una nouă, ieșind parcă din pieptul 
unui fumător înrăit. 

A urmat un foșnet de hârtii mototolite care erau des- 
păturite acum chiar lângă urechea lui Nico. 

— Ai ridicat doar unul, nu? 

— Da, cu unul mai mult decât tot ce-ai prins tu vre- 
odată, Malsh, l-a zeflemisit Regulatorul care părea a fi o 
femeie. 

În timp ce se apropia de prizonier, fumătorul a chi- 
cotit asemenea unei pisici jucându-se cu un ghemotoc de 
blană. Nico a auzit scrâșnetul de metal al unor foarfeci 
deschizându-se, după care cineva s-a apucat să-i taie hai- 
nele de pe el fără discuții preliminare. 

— O să am nevoie și de un nume, conform 
regulamentului. 

Vocea femeii era grea de semnificaţii. 
— Vine și numele, a spus ea tărăgănat. 


O O O 


Nico a fost condus dezbrăcat și cu capul încă acoperit 
printr-o serie de uși de metal care erau deschise una câte 
una înaintea lui și închise imediat după el, câte un set de 
chei zornăind de fiecare dată. Podeaua de piatră se simțea 
zgrunţuroasă sub tălpile goale. 

Un bărbat vorbea tare, chiar în față, vocea răsu- 
nându-i de-a lungul coridorului îngust. Recita niște ver- 
suri sau ceva ce semăna a poezie, într-o limbă care semăna 
a comercială doar pe jumătate, restul fiind altceva, și în 
timp ce Nico era condus înainte, aceeași voce s-a apro- 
piat până a părut a sta chiar în fața lui, apoi a trecut mai 
departe și s-a stins mai rapid decât ar fi fost normal. 

Pasajul cotea lin la dreapta. În curând avea s-o ia și în 
jos, așa că Nico se dezechilibra, aproape să cadă ori de câte 
ori piciorul îi călca în gol. 

Regulatorii l-au oprit cu o lovitură bine aplicată de 
picior, apoi l-au pus să se întoarcă. 

Zgomotul unei uși de metal răsucindu-se în balamale 
a răsunat asemenea țipătului de spaimă al unei fete. 

Nico a fost împins printr-o ușă, mâinile încătușate 
lovindu-se de picioarele șovăielnice. Ușa s-a închis cu un 
scrâșnet, schimbând tonalitatea spaţiului închis în care 
se afla. 

La început a crezut că era singur, dar apoi a auzit o 
pereche de cizme târându-se pe podea, apoi alta, venind 
din cealaltă direcţie. I-a simţit pe cei doi Regulatori respi- 
rând lângă el din amândouă părțile. 

— Întinde-te la podea, i-a ordonat bărbatul. 

— Ce? 

— Întinde-te la podea, a repetat femeia. 

Nico tremura. Își auzea, absurd, dinţii clănțănindu-i. 

Genunchii au început să i se curbeze sub el, apoi s-a 
așezat pe podea, cu bărbia odihnindu-i-se pe piatră, cu 
coastele resimțind duritatea podelei. 

A auzit un hohot de râs, concomitent cu pocnitul 
unor degete. A auzit sunetul respectiv de patru ori. 

Prima lovitură a fost suficientă ca să-i ușureze vezica. 
Trupul i s-a chircit și și-a înăbușit strigătul de durere în 
adâncul fiinţei. 

— S-a pișat deja pe el, a remarcat femeia. 

Apoi i-au aplicat o ploaie de lovituri. 

Nico a încercat să se ferească. Își auzea propria voce 
strigându-le să se oprească. În momentul respectiv le-ar 
fi spus totul, pentru că nu găsea nicio fărâmă de curaj în 
el într-o asemenea situaţie, despuiat nu doar de haine, ci 
și de demnitate, de spirit. 

Dar nu l-au întrebat nimic. Pur și simplu au făcut 
cu rândul la a-l călca pe picioare sau a-l izbi cu capul de 
podea sau a-l lovi în coaste; nu în mod frenetic, ci cu răb- 
dare, metodic, ca și cum făceau asta zilnic și voiau să-și 
facă treaba cum se cuvine. 

Aveau să-l omoare, până la urmă; era sigur de asta. 
Dar când capul a început să-i plutească într-o pâclă de 
întuneric, ușa s-a deschis cu un scârțâit și loviturile au 
încetat brusc. 

— Sfântă Matriarhă, a spus bărbatul gâfâind, luat evi- 
dent prin surprindere. 

S-au auzit pași, împreună cu un foșnet de mantii. 

— Vreau să-l văd, a spus o voce diferită de femeie. 

Cagula i-a fost scoasă de pe cap. Nico zăcea fără aer și 
uitându-se cu ochii pe jumătate închiși la singura lanternă 
de pe podea. 

A deschis un singurochi însângerat doar cât să-i vadă 
pe nou-veniţi. Cei doi Regulatori se îndoiau puternic de la 
mijloc în fața unei femei înalte de vârstă mijlocie. Aceasta 
purta roba albă obișnuită a ordinului mannienilor. Lângă 
ea stătea un tânăr și mai înalt, ferchezuit și atletic, îmbră- 
cat și el în robă. 

— l-aţi administrat deja praful adevărului? a întrebat 
Matriarha. 

S-au uitat cu toţii în jos către Nico, sângerând pe 
podeaua rece de piatră. 

— Nu, l-am frăgezit un pic înainte. 

— Foarte bine. l-l puteţi administra acum. 

Au fost transmise rapid ordine cuiva din afara celulei. 
A apărut un preot vârstnic, ţinând într-o mână o hârtie 
albă împăturită. A îngenuncheat lângă Nico. Cu blândeţe, 
a atins faţa băiatului până când Nico l-a privit în ochi. Un 
vraci, poate, s-a gândit Nico. Bătrânul a despăturit hârtia. 
Când a suflat peste ea, un praf fin s-a împrăștiat pe toată 
faţa lui Nico. 

A strănutat, și-a frecat ochii care-l usturau. Apoi 
oboseala a pus stăpânire pe el, l-a făcut să se lungească 
la podea. Gândurile au început să-i înoate printr-o pâclă 
groasă ca și cum ar fi fost pe jumătate adormit. Uneori 
ieșeau la suprafaţă vise, doar ca să dispară apoi fără urmă. 

După care Nico și-a mai dat seama ce i se întâmplă 
doar fragmentar. 

„Lasă-ne“, a poruncit o voce de femeie. 

„Matriarhă?“ a spus o alta. 

„Voi vorbi eu cu el“ 

„Cum vi-e voia“ 

Nico se plimba pe o cărare îngustă de munte. Capre 
rumegau iarba rară deasupra lui, privindu-l cu colţul ochi- 
lor în timp ce trecea pe acolo. 

„Behehe!“ a strigat el, ca să le arate că era conștient că 
se uitau la el. 

„De ce scoate așa un sunet?“ 

„E praful. Pe jumătate visează de-acum.“ 

Lui Nico îi era sete și simţea că este apă undeva în față. 
A urcat o culme și a privit într-o prăpastie. Un râu curgea 
printre pietre la baza prăpastiei. A zâmbit. 

„Băiete!“ i-a ordonat o voce, de undeva de sus. 

Nicoa privit fața unei femei. Era un chip obișnuit, dar 
urâţit de emoțiile care răzbăteau la suprafaţă din interior. 
Îi amintea de o pasăre, una neagră și feroce. 

Îi punea întrebări și el vorbea... vorbea despre maes- 
trul lui și despre oraș și despre ce făceau acolo. Un tânăr 
stătea lângă femeie, privind în jos către el. Expresia i-a 
devenit mai răutăcioasă pe măsură ce Nico vorbea, buzele 
curbându-i-se într-un rânjet. Un lup pregătit să atace. 

Femeia îl privea cu niște ochi reci ca gheaţa, fără să 
clipească. Se părea că, dacă el continua să vorbească, ea 
ar putea înceta să-l mai fixeze cu privirea aceea flămândă. 
Nico voia să scape de ea. Voia să se întoarcă în universul 
său intim. A vorbit de Chem și de mănăstirea din munții 
de acolo. A vorbit de Aleas, Baracha și bătrânul Oshs. A 
vorbit de străbunul Profet în coliba lui, cum se scărpina 
probabil de păduchi, dar putea face lucruri pe care Nico 
nu era capabil să le înțeleagă. 

„Nu mai vorbi aiurea“, i-a cerut femeia și i-a prins fața 
în ghearele ei. 

L-a întrebat din nou despre maestrul lui: ce inten- 
ţiona să facă mai departe. Nico i-a spus despre Templul 
Șoaptelor, cum căutau modalităţi de a pătrunde acolo, ca 
să-l găsească pe Kirkus și să-l înjunghie. 

Atunci femeia s-a înfuriat pe el, deși nu-și dădea 
seama de ce. Poate că uitase iar de treburile casnice. Poate 
c-o să aibă încă o răfuială cu Los. 

I-a strâns faţa cu putere în gheare, apoi s-a ridicat. 

„Poate că bunica ta avea dreptate, i-a spus ea tânăru- 
lui de alături. Dacă așa se antrenează acum ca să ajungă 
rOshuni, atunci nu prea avem de ce ne teme.“ 

S-a aplecat deasupra lui Nico. O picătură de salivă i-a 
apărut între buzele subţiri, de un roșu-aprins. S-a întins și 
a căzut, oprindu-se pe ochiul lui închis. 

„Ai venit aici să-mi omori fiul, micule râshun. Așa că 
ascultă-mă cu atenţie, prietenii tăi vor fi morți în curând, 
ordinul tău distrus, iar tu — și l-a împuns cu un deget, iar 
el a tresărit — vei fi dat drept exemplu“ 

Tânărul respira greu. Era în stare să-l sfâșie pe Nico. 

„O să termin cu el chiar acum“, a hârâit el. 

„Nu. Poţi să te joci cu el, dar lasă-l în viață. Mâine vor 
avea iarăși loc jocurile. Îl vom trimite acolo. Mă asculți, pui- 
șorule?“ L-a împuns iar pe Nico cu degetul. „Te vom trimite 
la Shay Madi, unde poţi să-ţi dai duhul sub ochii mulțimi- 
lor. Vor avea ocazia să vadă cât de fioroși sunt roshunii cu 
adevărat și cum ar trebui să tremurăm în fața lor“ 

Și s-a îndepărtat, cu roba foșnind în urma ei. 

Tânărul a rânjit într-un colț. A călcat cu putere pe 
mâna lui Nico, astfel că s-a auzit ceva pârâind. 

Nico a început să ţipe. 

CAPITOLUL 25 


Curajul nebunilor 


O procesiune ieșea din Templul Șoaptelor. Era o proce- 
siune regală, după cum o arătau mărimea și grandoarea 
ei, dar și stindardele arborate, ale Matriarhei înseși, înfă- 
țișând un corb negru pe un fundal alb. De pe acoperiș, 
Aleas, Baracha și Ash se uitau cum traversează podul peste 
șanț și își urmează parcursul lent către est, unde urmau să 
aibă loc astăzi o serie de jocuri, în arena Shay Madi. 

Pe străzi, adepţi îmbrăcaţi în roșu dădeau buzna cu 
sutele ca să vadă această procesiune neașteptată a celei 
Sfinte, isterizându-se de parcă i-ar fi părăsit cu totul min- 
ţile. Coloane de Acoliţi au apărut și au dispărut apoi în 
ceața lăptoasă asemenea unor fantome, nu oameni, unii 
formând echipe menite să țină pe loc îmbulzeala mulți- 
milor de fanatici. Palanchinuri purtate de zeci de sclavi 
treceau legănându-se, unul după altul, ocupanţii lor 
ţinându-se deoparte de ochii mulțimii după perdele grele, 
ornamentate. Câţiva preoți băteau la tobe sau se învâr- 
teau în cerc cu o frenezie crescândă sau își biciuiau spatele 
gol cu crengi de arbuști cu ţepi. Aleas se uita cu atenție, 
numărându-i pe măsură ce se perindau prin faţa lui. 

— S-arputea să ne fie de ajutor, a spus Baracha încor- 
dat, că au plecat așa mulţi de la Templu. 

Ash i-a răspuns scuturând din umeri, apoi a înce- 
put să trieze obiecte dintr-un rucsac de pânză care stătea 

deschis pe acoperișul de ciment. Astăzi era îmbrăcat ca 
pentru vendetă, așa cum erau cu toţii, de altfel. Purta 
bocanci, jambiere din piele tăbăcită în jurul genunchilor, 
o centură solidă, o tunică ușoară fără mâneci și apărători 
pentru brațe. Peste astea și-a aruncat o mantie albă grea 
care-i ajungea până la călcâie. Baracha purta o mantie 
asemănătoare. Stăteau unul în fața celuilalt, flexându-și 
membrele în noile articole vestimentare. 

— 'Ţeapăn, a mormăit Ash. 

— Ca și cum aș purta un sac de pânză, a fost de acord 
Baracha. 

Aceste mantii preoțești ar fi trebuit să-și facă treaba; 
au fost mai ușor de imitat decât toată armura Acoliţilor. 

În faţa celor doi, Aléas a scos o mantie din propria 
geantă și s-a apucat să și-o tragă peste cap. 

— Nu, i-a poruncit Baracha, nu încă. 

Bărbatul masiv a ridicat un harnașament greu din 
piele, pe care l-a petrecut peste umerii lui Aleas, astfel 
încât să se lege în formă de X de-a lungul pieptului. Apoi 
el și Ash au început să-i adauge acestuia diferitele unelte 
ale meseriei lor, sau cel puţin pe cele pe care au reușit 
să le strângă, pe parcursul nopții, de la diferiții comer- 
cianţi la negru pe care-i cunoșteau în oraș. Acestea con- 
stau dintr-un set de cuțite de aruncat, cu lamele perforate 
printr-o serie de găuri ca să fie mai ușoare; o mică rangă; 
un cârlig de agăţat care putea fi strâns; săculeți cu scoarță 
de jupe de pământ amestecată cu seminţe de fructe de 
pădure, laolaltă cu pungi cu pulbere inflamabilă; un topor 
cu extensii laterale separate; săgeți pentru arbaletă; două 
pungi de colţul-babei; o trusă medicală și un ghem de 
funie subţire cu noduri; o ploscă din piele plină cu apă; 
două butoiașe cu praf de pușcă, acoperite cu smoală, mai 

greu și mai costisitor de procurat decât restul echipamen- 
tului la un loc. Era o povară ridicol de grea, iar Aleas a sim- 
tit repejor cum i se împleticesc picioarele sub apăsarea ei. 

— O să funcţionezi pe post de cal de povară, i-a expli- 
cat maestrul său. Ceea ce înseamnă că te ţii după noi orice 
s-ar întâmpla și ori de câte ori avem nevoie de ceva, ne 
pasezi de urgenţă. 

Baracha a ridicat o arbaletă mică cu două săgeți. 

— Când nu ne dai nouă ustensile, a spus el înde- 
sându-i tânărului arbaleta în brațe, ai face bine să tragi 
naibii în cineva. 

Aléas a scuturat din cap, străduindu-se să facă un 
semn. Se simţea din ce în ce mai încordat. 

Ash l-a ajutat să-și tragă mantia peste povara adău- 
gată pe neașteptate. 

— Arăţi ca o vânzătoare de pește borțoasă, a spus el, 
bătându-l pe flăcău cu mâna pe umăr. 

Aleas s-a încruntat și a făcut câțiva pași în lături 
clătinându-se, cu mișcări exagerate. Își dădea seama 
uitându-se la fața lor că nu oferea o priveliște prea plăcută. 

Clopotul de la templu a bătut ora opt. 

— Îţi întârzie armata, a observat Baracha. 

— Ai încredere. Va fi aici. 

Ash s-a întors lângă parapet. Și-a pus un picior pe bor- 
dură, sprijinindu-se cu braţele încrucișate pe genunchiul 
ridicat. A privit trecând coada procesiunii regale. Și-a ridi- 
cat privirea spre turn. O vreme, a stat pur și simplu acolo, 
cântărind situaţia. 

Se aflau în cel mai avantajos și mai sigur loc pe care 
l-au putut găsi, acoperișul supraînălțat al unui cazinou 
construit pe o stradă care șerpuia de-a lungul unui șanț. 
Cazinoul era încă deschis la ora aceea matinală, dacă 

puteau fi luate în calcul luminile și sunetele care veneau 
dinspre cele câteva ferestre deschise dedesubt. Aleas și-a 
mutat greutatea de pe un picior pe altul, temându-se să 
stea jos, ca nu cumva să nu se mai poată ridica neajutat. | 
s-a alăturat lui Ash lângă parapet, deși după un moment 
de uitat înspre turn și-a mutat privirea pe restul orașului, 
greu vizibil din ceață. 

„Aș putea muri astăzi“, i-a răsunat în minte un ecou, 
parcă desprins de faptele pe care le trăia. 

Stomacul părea să-i ia foc. 

În spatele lui, și-a auzit maestrul spunându-și rugă- 
ciunea de dimineaţă. Știa, fără să se uite, că Baracha avea 
să îngenuncheze cu braţele încrucișate pe piept, cu faţa 
întoarsă către palida strălucire a soarelui. Astăzi s-ar fi 
rugat pentru curaj și pentru binecuvântările adevăratului 
profet Zabrihm. 

Ash a îngenuncheat și el pe acoperișul neted ca-n 
palmă, luându-și poziția de meditaţie. 

— Vino, i-a spus lui Aleas. Stai lângă mine. 

„Dece nu?“ s-a gândit Aleas, și s-a chinuit să îngenun- 
cheze lângă el cu povara care-l apăsa. 

Aleas a respirat profund, căutând să se liniștească. 
Nu era, totuși, ușor de găsit pacea, pentru că trupul îi era 
agitat, încordat. Tocmai în asemenea momente ajungea 
să-și dorească să fi crezut din toată inima în puterea rugă- 
ciunii, ca Baracha. În schimb, el practica propria litanie: 
străduința lui personală de a găsi un sens. 

„Fac asta pentru prietenul meu, a susținut el. Pentru 
că merită să-i fiu loial și pentru că sunt născut din Mann și 
am multe de ispășit pentru căile pe care a ales să le urmeze 
poporul meu. Dacă mor, e drept să se întâmple așa. 

Dacă mor, e..“ 

Pași, răsunând de-a lungul acoperișului. 

— lată-ţi armata, a anunţat Baracha sec, ridicându-se 
în picioare. 

Aleas și-a întors capul, în timp ce un bărbat se ivea 
din ceață îndreptându-se spre ei și holbându-și ochii la 
vederea ținutelor celor trei. 

— Nebunilor ce sunteţi, chiar aveţi de gând să faceți 
asta, nu? 

— Ai întârziat, i-a răspuns Baracha. 

Bărbatul și-a scos de pe cap pălăria numai ferfeniţe. 

— Scuzele mele, a spus el, și s-a aplecat așa mult, 
că pălăria din mână aproape s-a târât pe acoperișul din 
beton. Instrucţiunile pe care le-am primit de la fată erau 
cam sărăcăcioase, dar iată-mă aici acum, plus că am adus 
cevă trebuie. 

Pe când se adunau cu toţii în faţa lui, pe Aleas l-a 
izbit duhoarea bărbatului de la o distanţă de câțiva metri. 
Părul lui subţire atârna în șuviţe slinoase de pe cap, plin 
de mătreaţă, iar trupul lui sfrijit se încovoia respingător 
sub o haină soioasă cu revere. Când se scărpina, Aleas i-a 
observat unghiile de la mâini pline de mizerie pe dede- 
subt. Când rânjea, dinţii lui păreau mânjiţi cu un terci 
maroniu. 

Nou-venitul a dat afară aerul puturos din piept sco- 
ţând ceva dintr-un buzunar adânc al hainei. Era un șobo- 
lan, care a început să se zbată când l-a apucat de coadă. 
Animalul era complet alb, cu ochii roz. 

Dintr-un alt buzunar a scos un plic de hârtie împătu- 
rit. L-a deschis cu o singură mână pentru a da la iveală o 
grămăjoară de pulbere albă. 

I-a suflat-o în față șobolanului. Creatura s-a smucit și 
a scos un sunet care putea fi luat drept strănut. 

Fascinat, Aleas se uita cum musafirul lor a început 
să legene șobolanul dintr-o parte în alta, animalul lup- 
tându-se mereu să scape. La un moment dat a exagerat 
cu balansul, astfel că șobolanul a plonjat în sus, s-a dat 
peste cap și a aterizat direct în gura lui deschisă. Bărbatul 
a închis gura brusc, coada rozalie atârnându-i moale din- 
tre buze. 

S-a uitat, pe rând, la faţa fiecăruia, observându-le 
uimirea, cu excepţia lui Ash, care știa ce urma să se 
întâmple. 

Bărbatul cu șobolanul s-a lăsat în mâini și pe 
genunchi. Cu bărbia aproape atingând acoperișul, a smu- 
cit coada, scoțându-și șobolanul din gură. L-a așezat pe 
ciment, unde părea a fi mort. 

A suflat aer înspre faţa lui micuță. Șobolanul s-a miș- 
cat, zvâcnind din mustăţi: ochii i s-au deschis brusc. S-a 
rostogolit pe-o parte şi s-a uitat la bărbat ca vrăjit. Acesta 
l-a luat în mână, după care s-a ridicat cu grijă. S-a apro- 
piat apoi de fiecare dintre roshuni. A strâns șobolanul cu 
putere când a ajuns în dreptul fiecăruia, astfel că acesta a 
slobozit câte un jet de urină pe hainele lor. Nările lui Aleas 
s-au umplut de putoare. 

Străinul a scos o pungă de pânză dintr-un alt buzu- 
naradânc. A băgat șobolanul în pungă, apoi și-a smuls cu 
mare grijă un fir de păr din cap ca să lege cu el gura pungii. 
Șobolanul a început să se zbată înăuntru, punga nepărând 
deloc în stare să-l ţină. 

— la de-aici, a spus el, dându-i lui Ash punga, toată 
numai o zvârcolire. Ash l-a privit chiorâș. A arătat înspre 
Baracha, iar bărbatul soios i-a întins punga alhaziiului. 

Acesta era și mai puţin dornic să pună mâna pe ea. 

— O poate duce băiatul, a hotărât el. 


470 COL BUCHANAN 


Și așa Aleas a mai fost încărcat cu încă o povară de dus: 
de data aceasta o pungă cu un șobolan care se zvârcolea. 

— E regele șobolanilor, i-a explicat bărbatul lui Aleas. 
O săvină după el, când o să-i cheme. 

— Şi cam cândva fi asta? 

— Chiar acum. 

Aleas a privit de jur împrejur. Nu vedea nimic, cu sigu- 
ranță nu șobolani. 

— Mulţumirile noastre, a spus Ash ursuz și i-a întins 
străinului o pungă de monede. 

Acesta a făcut din nou o plecăciune, de data asta mai 
puţin exagerată. Și-a turtit vârful pălăriei după ce și-a 
pus-o la loc pe cap. 

— V-aș ura noroc, dar asta pare un lux rar întâlnit 
astăzi. În orice caz, nu merită irosit pe nebuni. La reve- 
dere, atunci, Ash. Să ai parte de un sfârșit glorios. 

După această binecuvântare finală, s-a îndepărtat 
șchiopătând. 


O O O 


— Când am spus că avem nevoie de o armată, a mor- 
măit Baracha în timp ce traversau strada și se apropiau de 
pod, vorbeam la propriu. Despre oameni și alte asemenea. 
Oameni cu arme. Armură. Disciplină. 

Atât cât le permitea vremea, începeau să vadă forme 
ivindu-se din perdeaua de ceaţă și răspândindu-se în jur. 
Apăreau șobolanii. 

— Ăştia sunt mai buni, a spus Ash. 

Roshunul s-a oprit în fața postului de santinelă îngră- 
mădit care le bloca accesul pe pod. Un acolit mascat a ieșit 
din post, cu mâna odihnindu-i-se pe mânerul sabiei. A 

început să vorbească, dar s-a oprit brusc în momentul în 
care Ash a aruncat cu un cuţit în el, înfigându-i-l în plămâni. 

Când Ash a retras pumnalul, aerul a șuierat din rana 
deschisă. Bărbatul s-a rostogolit pe o parte, respirând con- 
vulsiv în spatele măștii asemenea unui pește rămas fără apă. 

Baracha a pășit peste el. Din interiorul postului de 
santinelă s-a auzit o scurtă încăierare. A ieșit cu un rânjet 
pe față. Au pășit pe pod. 

Aleasîncă mai ţinea în mână punga, care atârna moale 
acum. Regele șobolanilor se oprise din zvârcolit. A aruncat 
o privire peste umăr și a văzut o masă diformă care-i urma 
din spate. Turnul se ivea din ceaţă deasupra capetelor celor 
trei, cu perechi de ochi ascunse care le urmăreau venirea. 
Nivelurile inferioare ale templului erau marcate de cre- 
neluri, ieșind în afară în plan perpendicular, astfel încât 
arcaşii să poată trage direct în jos. Aléas încerca să meargă 
normal în mantia sa și cu povara pe care o ducea. 

S-au oprit chiar la baza turnului, în faţa porții masive 
de fier. Un grilaj s-a deschis undeva la nivelul mijlocului, 
lăsând să se vadă doar întunericul din spate. 

Aleas a acţionat așa cum i s-a spus. A deschis gura 
pungii, rupând cu ușurință firul de păr care o ținea legată, 
și a dat drumul animalului prin deschizătură. 

Aproape instantaneu, tovarășii acestuia s-au ivit din 
ceaţă și s-au năpustit spre poartă. Cei trei roshuni s-au 
tras în lături, dând din picioare ca să ţină departe furni- 
carul de șobolani. La poartă, șobolanii s-au cocoţat unul 
peste altul asemenea unui morman de frunze până când 
au putut să dea buzna prin poarta deschisă. 

— Fum, a cerut Ash, dând nerăbdător din mâna cu 
palma deschisă. Aleas a căutat bâjbâind pe sub mantie 

unul dintre săculeţii mici plini de frunze de jupe și seminţe 
de fructe și i l-a întins. 

Dinăuntru s-au auzit țipete. S-a declanșat o alarmă, 
un clopot bătând în disperare. 

Farlanderul s-a aplecat și a aprins fitilul săculețului 
cu un chibrit. L-a aruncat la pământ, unde a început să 
scoată nori de fum alb care făceau ca ceața să pară și mai 
lăptoasă și de nepătruns. O săgeată a căzut la picioarele 
lui Aléas și, fără să stea pe gânduri, acesta și-a ridicat arba- 
leta cu două săgeți ca să țintească înspre un crenel aflat la 
vreo șase metri deasupra capului și a slobozit o săgeată. 
Dintr-un alt crenel o pușcă a eliberat un nor de fum și un 
glonte rapid, care n-a putut fi urmărit în traiectoria lui 
decât atunci când a străpuns urechea stângă a lui Baracha, 
lăsând în urmă o dâră de sânge. 

— Aléas! a ţipat alhaziiul. Aleas s-a răsucit și a ochit 
iarăși. 

În timp ce el era ocupat cu întorsul focurilor de armă, 
Ash și Baracha se chinuiau să elibereze unul dintre cele 
două butoiașe cu praf de pușcă, ce-i atârnau pe sub man- 
tie. Baracha a ignorat masacrarea urechii, care-i spânzura 
în fărâme, picurând sânge. 

— Legi nodurile de parcă ai fi maică-mea, a mormăit 
alhaziiul către Ash, amândoi chinuindu-se să elibereze 
butoiașul. Asupra lor s-a năpustit o ploaie de împușcă- 
turi, zgomotul era asurzitor, așchii de lemn zburându-le 
pe la picioare. Butoiul a fost eliberat în sfârșit. Aleas și-a 
reîncărcat arbaleta și s-a ghemuit lângă poartă, știind că 
puteau fi împușcați oricând, cu sau fără fum. Dar acum 
auzea urlete de pe creneluri și gărzi care ţipau de frică. 
Șobolanii ajunseseră până acolo. 

Vocea arțăgoasă a maestrului său s-a auzit pe deasu- 
pra focurilor de armă: 

— Trebuie să folosim mai mult, striga el. Trebuie să 
folosim ambele butoiașe. 

Dar Ash nu îl asculta. A așezat butoiul de lemn lângă 
poartă, i-a înmuiat fitilul în apă și s-a aruncat în lături. 

— La o parte! a ţipat Baracha, și toţi trei au sărit de 
pe ambele părţi ale podului pe temelia de beton aflată 
dedesubt. 

Fitilul era unul scurt, deși li s-a părut că a trecut o 
eternitate cât au așteptat să se aprindă ca lumea. Butoiul 
cu praf de pușcă era construit dintr-o singură bucată de 
lemn, cu o gaură largă cât un deget la capăt, acoperită cu 
smoală groasă, pe jumătate solidificată. Fitilul trecea prin 
stratul de smoală și, când flacăra pătrundea până în inte- 
rior, praful de pușcă avea să se aprindă la contactul ime- 
diat cu focul. 

A explodat brusc. Un curent de aer asurzitor s-a răs- 
pândit peste capetele lor, urmat de un fum negru înecă- 
cios și de bucăţi de lemn și șobolani care au aterizat în apa 
din șanț, provocând un duș scurt de moloz. Și-au ridicat 
capetele tușind. Poarta era încă intactă. 

Baracha a slobozit un strigăt când a sărit înapoi pe 
pod. Și-a fluturat braţele spre poartă. O săgeată i-a zburat 
pe deasupra capului, dar nu s-a eschivat. Dimpotrivă, s-a 
îndreptat de spate și s-a uitat în sus încruntat. 

Ash a ajuns și el sus dintr-un salt și l-a ajutat pe Aléas 
să urce din nou pe ce mai rămăsese din pod. Acestuia încă 
îi țiuiau urechile din cauza exploziei. Însă nu era timp să te 
gândești la asta. Prin perdeaua de fum a văzut că scându- 
rile podului fuseseră aruncate în aer și că nu a mai rămas 
decât fundaţia de beton, golașă și înnegrită; porțile erau 

și ele înnegrite, lovite rău, dar aparent intacte. În faţa lor, 
Ash stătea locului lovind în teaca sabiei. A schimbat o 
privire cu Al€as, cu sprâncenele ridicate. Aleas s-a aplecat 
să-și reîncarce arbaleta. Au urmat mai multe focuri trase 
asupra lor. Una i-a răzuit lui Baracha pielea de pe umăr, 
înainte de a ricoșa de beton, trecând chiar pe lângă genun- 
chiul drept al lui Aleas. 

— Asta-i prea de tot, fir-ar să fie! a răbufnit Baracha, 
furios. Sper că măcar de data asta o să nimeriți pe altci- 
neva! A înșfăcat arbaleta din mâna lui Aléas și a ţintit către 
un crenel care încă mai era înconjurat de un nor de fum. A 
tras de două ori. S-a auzit un urlet de durere. I-a înapoiat 
arma ucenicului. 

— Și acum? a întrebat el, răsucindu-se înspre Ash. 
Ți-am spus că trebuia să folosim ambele butoaie! 

Ash a dus un deget la buze, încercând să-l facă să 
tacă. A înaintat prin fumul care se împrăștia și a trecut 
cu mâna peste ușa mai mică din cadrul porţii, care atârna 
acum strâmbă și parţial întredeschisă. S-a aplecat înainte, 
împingând cu putere. 

Ușa s-a prăbușit. A căzut la pământ fără ca măcar să 
se clatine. Dincolo de ușă nu era decât fum și întuneric. 

Cei doi s-au strecurat înăuntru. În spate, Aléas se clă- 
tina sub povară. Un Acolit zăcea zvârcolindu-se la pământ, 
acoperit de șobolani. Au trecut pe lângă el fără să-i arunce 
vreo privire. 

Un coridor larg la intrare, pe care se înșiruiau găuri de 
tragere. Cu altă poartă la capătul lui. Dar care era deschisă. 

Dincolo de poartă era o încăpere mare, luminată 
puternic cu gaz, în care mai mulţi zeli stăteau legați cu 
frâiele de stâlpi, iar lângă ei erau câteva căruțe goale. 
Foarte aproape erau jgheaburile de apă înșirate lângă cei 

doi pereţi și un staul, asta dacă ar fi fost să te iei doar după 
miros. Din spaţiul deschis se putea pătrunde pe mai multe 
culoare. Roshunii l-au ales pe cel aflat chiar în faţa lor, Ash 
mergând primul, iar Aleas venind în urmă. 

Culoarul acesta se deschidea în sanctuarul aflat la un 
nivel inferior din Templul Șoaptelor, cel mai mare spaţiu 
deschis care se găsea în tot turnul. Pereţii de aici aveau 
aceeași culoare precum carnea vie; în colțul opus, un altar 
pentru sacrificii, din piatră complet albă, era scăldat într-o 
baie de lumină. 

Coloane de marmură roz se înșiruiau pe două rânduri 
de-a lungul întregului sanctuar, înălțându-se către plafo- 
nul care se arcuia sus de tot, acoperit în întregime cu frize 
reprezentându-l pe Mann — imagini ce reflectau în mare 
parte haosul care se găsea și jos, pe podea. 

Era un haos creat de panică: disperarea de a scăpa de 
mulțimea rozătoarelor care acopereau acum tot ce mişcă 
pe acolo. Acoliţii se zvârcoleau peste tot de parcă luaseră 
foc, fiecare fiind învăluit de o masă de blană mișcătoare. 
Unii se tăvăleau pe jos, încercând să-și zdrobească astfel 
atacatorii. Cu toate acestea, cei trei roshuni stăteau în mij- 
locul acestui haos neatinși. 

— Nu mă așteptam să fie așa ușor, a încercat să glu- 
mească Baracha, ceea ce numai un alhaziiu putea face 
atunci când o ureche îi atârna bălăbănindu-se. 

Șobolanii s-au dat la o parte din calea lor în timp ce-și 
croiau drum prin măcelul acela. În fiecare dintre colțu- 
rile templului se înălța câte o scară în spirală, ca o anexă, 
trei dintre ele ducând în sus. Cea mai apropiată însă, din 
dreapta lor, ducea în jos. Roshunul s-a apropiat ezitând 
de aceasta, aruncând o privire în întunericul care se căsca 
dedesubt. 


476 COL BUCHANAN 


— Încăperile sclavilor, a anunțat Ash. 

— Cum îți dai seama? 

— După duhoare. 

Roshunii s-au strâns în colțul cel mai îndepărtat al 
sanctuarului, în fața unui bazin cu apă de mică adâncime 
care se întindea pe toată suprafaţa nivelului respectiv 
şi care separa restul templului de altar. S-au oprit să se 
sfătuiască. 

— Crezi că Kirkus mai este încă în Camera Furtunii? 
a întrebat Baracha, în timp ce un Acolit a trecut în fugă pe 
lângă el și a sărit direct în bazin. Niciunul dintre ei nu l-a 
băgat în seamă. 

— Nu avem altă opţiune decât să presupunem că da. 

— Ar trebui să fie un lift, a spus Baracha. Toate turnu- 
rile de felul ăsta au unul. Îți dai seama pe unde ar fi? 

— Acolo, a spus Aleas, arătând către o ușă care se dis- 
tingea cu greu pe peretele din spatele altarului. 

— O să încercăm să mergem cu liftul, atunci, a spus 
Baracha. N-o să reușim niciodată dacă o să trebuiască să 
ne croim drum la fiecare etaj ca să ajungem în vârf. 

— De acord. 

Ash a urcat podul îngust care se arcuia peste bazin 
ţinându-și chiar și acum sabia în teacă. Baracha a intrat 
direct în apă și a traversat bazinul. Aleas a preferat podul. 

Cele două uși identice ale liftului erau mici, turnate în 
fier și bine închise. Părea să nu fie nicio gaură de cheie sau 
vreo altă modalitate evidentă de a le deschide. 

— Ranga, a cerut Baracha pocnind din degete, cu 
mâna întinsă. 

Aléas a început să caute bâjbâind pe sub mantie, până 
când Baracha, nerăbdător, i-a sfâșiat veșmântul în partea 
din față pentru a ajunge mai ușor la echipamentul aflat 

dedesubt. A smuls ranga și a început s-o manevreze pen- 
tru a deschide ușile. 

Dar ușile nu voiau să se deschidă. 

— Trebuie să le aruncăm în aer, a mormăit el, înapo- 
ind ranga. Ash a fost de acord și au luat celălalt butoiaș cu 
praf de pușcă, l-au pus lângă ușă și au aprins fitilul. 

— Daţi-vă la o parte! a urlat Baracha în timp ce aler- 
gau să se ascundă. De data asta au avut suficientă prezență 
de spirit să-și acopere urechile. 

Când fumul s-a împrăștiat, ușile aruncate în aer au 
lăsat să se vadă un puț. Se avânta direct în sus prin întu- 
neric, ca și cablul de metal care atârna bine întins într-o 
parte și precum scara de fier de lângă el. 

— Speram mai degrabă să prindem o urcare, a comen- 
tat Aleas sec. 

— Urcăm, a tunat vocea lui Baracha. 


O O O 


Aléas a urcat ultimul și a strâns din dinți din cauza 
efortului în timp ce-și ridica povara, o mână după alta, pe 
treptele scării. În interiorul puţului întunericul era înblân- 
zit de lumina care venea de jos, dar deja îl pierduse din 
vedere pe Ash în bezna de deasupra, acesta deschizând 
drumul urmat de Baracha la oarecare distanță, urcând 
mai încet din cauza staturii lui masive. Puţul mirosea a 
grăsime și era plin de praf, așa că Aleas a fost nevoit să-și 
întrerupă suișul de mai multe ori ca să strănute. 

După o vreme, a fost nevoit să se oprească și să se 
odihnească. Din gâtlej i se auzea un șuierat. Plămânii îi 
luau foc. Și-a șters nasul de mâneca hainei, și-a petrecut 
un braţ pe după o treaptă a scării, apoi s-a fixat în poziţia 

aceea împreunându-și mâinile. Aléas era puternic și în 
formă, dar se întreba serios dacă era în stare să urce până 
la capăt. Erau prea sus acum ca să mai ajungă până la ei 
lumina care bătea de jos, dar ochii i se obișnuiau cu lipsa 
ei și și-a văzut maestrul dispărând în întunericul de sus. 

Nu avea altceva de făcut decât să se ţină după ei, așa 
că a început să urce iar. 

S-a mai oprit de încă patru ori, târându-se cu greu 
între aceste pauze, înainte de a-și ajunge maestrul. 
Baracha atârna de scară în întuneric, așteptându-l. 

— Deceţi-a luat așa mult? a șuierat el uitându-se în jos. 

— Admiram peisajul, a spus Aleas. Apoi, ca să mă 
distrez, m-am prins în vorbă cu o fată încântătoare 
din Exanse. Sau o fi fost din Palo-Valetta? Nu-mi mai 
amintesc. 

— Dă-mi ranga, a mormăit Baracha. 

Aléas s-a conformat, deși n-a fost o manevră prea 
ușoară, ambii atârnând cât se poate de precar de scară. S-a 
uitat cum maestrul îi trece ranga lui Ash, care era împie- 
dicat să înainteze de ceva solid care acoperea puţul. Nu 
după mult timp, așchii de lemn au început să curgă de sus. 

Lui Aléas i-a intrat una în ochi, ceea ce l-a făcut să 
înjure în timp ce clipea des ca s-o scoată. Preţ de-o clipă, 
picioarele i s-au legănat libere în aer. 

— Aleas! a șuierat maestrul lui în semn de reproș. 

O scândură întreagă a venit grămadă peste ei, 
lovindu-se de pereţii puţului și dispărând în hăul căscat 
sub picioarele lor. Au mai urmat încă două, după care 
Ash s-a strecurat prin gaura pe care o făcuse, cu Baracha 
ţinându-se de aproape după el. Aleas, pe jumătate orbit, 
s-a târât cu greutate pe ultima porţiune a urcușului. S-a 
prins de exteriorul unei găuri cu marginile cioturoase 

care fusese făcută în podeaua liftului. În clipa următoare, 
Baracha l-a înșfăcat de harnașament și l-a tras în sus, ast- 
fel că s-a trezit atârnând în strânsoarea uriașului, cu fața 
la el, înainte să atingă podeaua cu tălpile. Și-a frecat ochiul 
vătămat, deși asta n-a făcut decât să înrăutăţească situaţia. 
Simţea încă mirosul de fum în nări, ca și transpirația care 
îi șiroia pe spate. 

Liftul era închis cu uși de fier, cu câte un mâner curbat 
pe fiecare latură, pus acolo cu intenţia evidentă de a le des- 
chide. Prin uși se auzeau sunetele înfundate ale clopotelor 
sunând și o voce care dădea ordine pe un ton poruncitor. 

Încă o dată, ranga n-a reușit să deschidă ușile. 

— Înţepenite rău, a spus Baracha gâfâind, în timp 
ce Ash studia un levier de metal care ieșea în afară într-o 
latură a liftului. L-a împins în sus: liftul s-a zgâlțâit și s-a 
înălțat cu un centimetru. S-a oprit cu zgomot, apoi a recă- 
zut în poziţia inițială. i 

— Nu suntem încă în vârf. Liftul ăsta merge mai sus. 

— Şi atunci de ce nu se mișcă? 

Ash a dat cu mâna de o placă de alamă fixată chiar sub 
levier. Și-au apropiat cu toții privirea și au văzut că în placa 
aceea erau fixate patru butoane de alamă, fiecare dintre 
ele marcat de o serie de cifre. Ash le-a încercat trecând cu 
degetul peste ele. S-au rotit, asemenea unor roți mici pe 
un ax, dezvăluind diferite numere pe măsură ce se mișcau. 

— Am auzit de așa ceva, a ciripit Aleas. Este ca o încu- 
ietoare cu cifru. Trebuie să setezi numărul corect pe toate 
cele patru butoane. 

Ash, care încă era cu degetul pe ele, a dat din mână a 
lehamite. 

— Ar fi un miracol să nimerești combinaţia corectă. 
Mă tem că suntem blocaţi. 

Chiar când spunea asta, s-au deschis ușile. 

Mai mulţi Acoliţi luaţi prin surprindere se uitau țintă 
la roshun, care le-a întors privirea la fel de surprins. 

Mormăind, Baracha l-a apucat pe Acolitul aflat cel 
mai aproape de el și l-a tras în cușcă. Asta a rupt vraja. 

Ash și Aleas au apucat fiecare de câte un mâner și 
au început să închidă ușile, în timp ce restul Acoliţilor 
încercau să-și croiască drum prin spaţiul dintre uși care 
se îngusta. Pumni s-au oprit în capul lui Al€as, în timp ce 
mâini ca niște gheare au început să-l tragă de păr. 

Aléas s-a opintit cu mâinile de mâner în timp ce para 
atacul unui Acolit; cu lovituri ricoșând în capul lui, a zărit 
șiruri de dinți dezgoliți, ochi măriţi de furie, pe un fundal 
de capete pocnite și de săbii căutând ocazia să atace. Ușile 
erau aproape închise acum. Le mai țineau blocate umerii 
și picioarele unui Acolit, care pufnea pe nări din cauza 
efortului, dar încă nu dădea înapoi. 

— Înarmează-te, a ordonat Ash, în timp ce mișca 
din cap înainte și înapoi din calea unui pumn necruţă- 
tor. Bătrânul și-a scos în sfârșit sabia în timp ce și-a tras 
îndărăt capul din calea unei alte săbii și a atacat cu pro- 
pria-i armă. Liftul a fost împroșcat de sânge, ireal, teribil, 
strălucitor. 

Al€as se chinuia să-și scoată propria sabie. Vederea de 
la ochiul stâng îi era destul de afectată — îi rămăsese sigur 
o așchie în ochi, pe care o simţea ori de câte ori clipea. Și-a 
eliberat sabia și a lovit fără ţintă. 

În spate, l-a auzit pe Baracha țipând la prizonierul 
său: 

— Cifrul! a cerut el. 

— Împinge, l-a încurajat Ash pe tânărul ucenic, înco- 
voindu-se de efort. Ușa s-a închis la țanc. 

Mai multe mâini s-au încleștat de marginile ușilor 
care se închideau. Acolitul prins în deschizătură era fie 
inconștient, fie mort, iar ceilalți din spate îl foloseau și ca 
scut, și ca pârghie. Între timp, Ash făcea ravagii cu vârful 
sabiei. Sângele împroșca și păta podeaua; Aleas a alune- 
cat din cauza lui, a bâjbâit ca să rămână agăţat de mâne- 
rul ușii, și-a scăpat sabia în toată această debandadă din 
cauza mâinilor alunecoase. O durere arzătoare l-a săgetat 
într-un obraz și și-a tras capul în lături, simțind umezeală. 
A apucat și mai bine mânerul ușii și instinctiv și-a retras 
capul din calea unei săbii pe care nici măcar n-a văzut-o. 

— Maestre! a strigat el, întorcându-și capul către 
alhaziiu. 

Baracha îl ținea strâns pe bărbatul pe care-l interoga 
și gâfâia din greu la doar un milimetru distanţă de fața 
acestuia. Nu era nicidecum un Acolit, ci un preot mai în 
vârstă, cu creștetul pleșuv și cu peri albi care-i ieșeau din 
nările fremătânde. 

— N-o să scoţi nimic de la mine, ascultă ce-ţi spun. 

— Nu? a replicat Baracha, în timp ce a ridicat mantia 
preotului strecurându-și mâna dedesubt. 

În partea opusă lui Al€as, Ash s-a rostogolit la podea. 

Aleas a slobozit un țipăt în timp ce cu mâinile căuta 
să apuce mânerul rămas liber. Ușile s-au crăpat mai mult, 
lăsând să intre și mai mulți umeri sau mai multe braţe 
care funcționau ca niște pârghii. Al€as a încercat să-și 
adune puterile, luptându-se să împiedice deschiderea uși- 
lor. „Asta este, s-a gândit el, așteptându-se să primească 
oricând un cuțit în coaste. N-am avut niciodată șanse cu 
adevărat.“ 

Preotul s-a ciocnit de spatele lui în lupta cu Baracha. 

— Oprește-te, striga bătrânul cu un accent stricat. 

— Maestre! a încercat Aleas din nou. O față a înjurat 
chiar lângă el, ițită atât de aproape că putea simţi mirosul 
de usturoi din respirația celuilalt. Deasupra ei, o bucată 
de lemn a fost băgată cu forţa între uși, apoi altcineva a 
început să le împingă în lături. 

Baracha nu l-a luat în seamă. 

— Numărul, sau ţi-l scot cu de-a sila din tine. 

Ash era la pământ; era conștient, dar se mișca de 
parcă era beat. 

— Oprește-te! a țipat preotul cu o voce la limita unei 
răbufniri isterice. Apoi a prins a striga din toate puterile. 

— Numărul! a tunat Baracha. 

— Patru-nouă-patru-unu! Patru-nouă-patru-unu! 
Scâncetul groaznic al preotului a umplut spaţiul acela 
strâmt, apoi s-a stins brusc. Aleas l-a simţit cum îi alunecă 
pe lângă picioare. 

Baracha a aruncat ceva zdrenţuit și însângerat la 
pământ. Aleas a simţit cum îi urcă stomacul în gât. Dar 
n-a avut timp să se gândească la asta, pentru că un cuțit 
îi flutura în dreptul mijlocului, încercând să-și croiască 
drum printre toate ustensilele care atârnau de el. Baracha 
s-a aplecat înspre Ash și a format numărul de cod. 

— Grăbește-te! a mârâit Al€as. 

— Nu funcţionează. M-a minţit tâmpitul. 

— Pârghia! Împinge naibii pârghia! 

Cu o zdruncinătură, liftul a început să urce. Strigăte 
de durere au însoțit retragerea bruscă a membrelor dintre 
uși, care nu s-a deplasat în același sens cu liftul, ci au căzut 
care încotro. 

Aleas s-a lăsat în jos lângă unul din pereţi. Era transpi- 
rat ca naiba. Trei guri de aer, apoi s-a ridicat sprijinindu-se 
de perete și a îngenuncheat lângă Ash. 

— Ce-i cu el? a întrebat Baracha. 

Aleas a văzut cuțitul ieșind din coapsa bătrânului și a 
inspectat rana. 

— E doar o tăietură în carne, a anunţat el. A scos cuţi- 
tul cu mare atenţie. Ash a gâfâit. 

Baracha a mirosit cuțitul. 

— Otravă, a spus el. Repede, băiete, antidotul. 

Aléas a căutat să-și revină în simţiri. Nu era momen- 
tul să cedeze acum. 

A înșfăcat trusa cu medicamente care-i atârna la șold. 

— Care anume? 

— Toate. 

Aleas a scos toate cele patru flacoane cu antidot și a 
turnat câteva picături din fiecare între buzele lui Ash. 

Liftul s-a oprit zgâlțâindu-i. Baracha s-a repezit 
către noua pereche de uși și a prins zdravăn de mânere 
ca să le ţină închise. Cu toate că nimeni n-a încercat să le 
deschidă. 

Aleas s-a frecat la ochiul inflamat. A ridicat plosca cu 
apă pe care o avea la el și a dat capul pe spate să-și toarne 
apă. A clipit și a repetat procedura. Părea să funcţioneze. 
Apoi a băut însetat. 

— Ulei de papură, a spus tăios Ash de la podea. 

Alas a îngenuncheat. A scos un recipient mic de lut 
din trusă, a dat la o parte dopul din hârtie, a luat pe deget 
puţină cremă moale precum ceara și a uns cu ea buzele 
lui Ash. 

Ochii bătrânului au prins repede a străluci. 

— Ajută-mă să mă ridic, i-a poruncit el. 

— Uşor, a spus Aleas, ajutându-l să se scoale. Ai fost 
otrăvit. 

— Știu. Simt și eu. 

Baracha asculta de lângă cele două uși. 

— Cum te simți? a întrebat încet, întorcându-se. Ash 
a scuturat repede din cap. 

— Cred că sunt seminţe sfinte zdrobite, a spus Aleas, 
ţinând aproape de nas lama otrăvită a cuţitului. 

— Foarte rare, a comentat Ash. 

— Şi cu efecte greu de înlăturat. Trebuie să te purifi- 
căm, de îndată ce ieșim de aici. 

— Sunteţi amândoi gata? a întrebat Baracha. 

Ash și-a ridicat sabia de jos. Și-a scos mantia grea și a 
folosit-o să-i curețe teaca, apoi lama lungă curbată. Arăta 
ca un fermier care-și curăță coasa. 

O durere ascuţită l-a lovit pe bătrân imediat ce a ter- 
minat. S-a oprit, lăsându-se pe-o parte în timp ce a tras cu 
putere aer în piept. Era evident că avea nevoie de forţă ca 
să se îndrepte de spate. 

În cele din urmă a făcut semn din cap că da. 

Baracha a deschis ușile. 

CAPITOLUL 26 


Un omor 


Kirkus era bolnav. Stătea lângă ușa masivă boltită, cu ure- 
chea lipită de ea. De dincolo auzea doar tăcerea. 

Veneau după el, și el o știa, iar faptul de a fi conștient 
de asta îl făcea să vrea să fugă. Dar unde să fugă? Era chiar 
în vârful cerului — chiar în turlă; singura modalitate de 
a scăpa ar fi însemnat s-o ia în jos, chiar printre cei care 
încercau să-l omoare. 

Nu putea decât să spere că gărzile de la Templu aveau 
să-i oprească. Îi vor opri, era sigur de asta, pentru că fuse- 
seră antrenate încă din copilărie pentru un asemenea eve- 
niment. Dar cum, se întreba iar, au reușit oamenii aceștia 
să ajungă așa departe? 

Kirkus s-a îndepărtat de ușă și s-a întors în Camera 
Furtunii. Ținea în mână o sabie scurtă. A ridicat-o și a 
rotit-o o dată, de două ori prin aer. 

Nu va avea nevoie de ea, și-a spus Kirkus. Nu vor 
pătrunde niciodată acolo. 

Manse, bătrânul preot, stătea în așteptare în mijlocul 
camerei cu mâinile băgate în mâneci și cu capul plecat. 
O servitoare mută ațâța focul, deși uneori se uita înspre 
Kirkus. 

— Voi amândoi, la ușă, i-a direcționat Kirkus. 
Anunțaţi-mă dacă se ivește ceva. 

I-a ignorat când s-au strecurat pe lângă el. Umbla 
încoace și încolo prin cameră, oprindu-se în dreptul 
ferestrei. Și-a lipit fruntea de geamul rece. De la această 
înălțime, era deasupra ceţii; efectul era acela de turn care 
se înălța deasupra perdelei de nori, cu alte turnuri de jur 
împrejur, ițindu-se ici și colo asemenea unor insule. 

A auzit un strigăt răzbătând prin sticla groasă, care 
s-a înălțat de la una din ferestrele de la etajele inferioare. 
A simţit iar cum i se strânge stomacul de spaimă. 

Kirkus se mai temuse doar o dată cu adevărat pentru 
viața lui până acum, și asta se întâmplase cu câţiva ani în 
urmă, în timpul purificării sale. Întrerupsese la jumătate 
ritualul acela de o săptămână; sub nicio formă nu fusese 
în stare să-și antreneze voința ca să meargă mai departe. 

Bunica lui venise atunci la el, dându-i apă în timp ce-i 
ștergea cu un burete mizeria de pe faţă. În cele din urmă se 
oprise din tremurat. Lacrimile încetaseră să-i mai curgă. 
Își ridicase privirea spre ea, având încă halucinaţii. Ştia că 
era pe punctul de a-și pierde mințile. 

„De ce este carnea divină așa puternică?“ îi șoptise ea 
la ureche. 

Bombănise ceva în semn de răspuns, incapabil să 
vorbească. 

„Spune-mi!“ îi ceruse ea, vocea femeii șfichiuindu-l 
ca un bici. 

„Pentru că... nu suferă... de slăbiciune“, spusese el pe 
de rost, fiind cu greu în stare să lege cuvintele. 

„Bine. Acum vorbește-mi despre slăbiciunea asta.“ 

Se simţise atunci de parcă ar fi fost drogat, gândurile 
refuzând să se concentreze. Se luptase să le adune urmă- 
rind cuvintele bunicii. 

„Conștiinţa“, gâfâise el. 

„Bine. Și de ce considerăm conștiința a fi o slăbiciune?“ 

Șovăise aici. Ştia răspunsul, dar în starea de slăbiciune 
extremă în care se afla, mintea îi era zdruncinată și nu se 
simţea în stare s-o spună în cuvinte. 

Cotoroanţa zâmbise. „Deoarece, copilul meu, nu 
este condiția noastră naturală.“ lar apoi zâmbetul îi 
pierise, întrucât băiatului îi căzuse capul de epuizare. 
„Ascultă-mă, este de maximă importanţă!“ 

Adunându-și toate puterile, își înălțase din nou capul. 

„Până și daoiștii știu asta. Nu există un sentiment 
înnăscut al binelui și răului în lume, nici legi inerente ale 
dreptăţii. O lupoaică se simte vulnerabilă când îi iese în 
cale o pradă tânără și vulnerabilă și o devorează? Nu, nu se 
simte, pentru că trebuie să trăiască și să-și hrănească puii. 
Conștiinţa este un concept pe care doar omul îl cunoaște. 
Oamenii îi învaţă pe copii asemenea noţiuni, ca să facă 
diferenţa dintre bine și rău, dar nimeni nu se naşte având 
deja în el convingerile acestea: 

Kirkus se încruntase. Cunoștea toate astea. De ce îi 
irosea astfel puţinul timp care-i mai rămăsese? 

„Acum spune-mi. De ce oamenii le insuflă tinerilor 
asemenea idealuri precum cel al conștiinței? Hm?“ 

„Pentru că sunt slabi, răspunsese el, recuperând din 
memorie cuvintele de care avea nevoie. Au nevoie de 
reguli ca să se apere de cei puternici.“ 

„Într-adevăr. Pentru că se uită la lumea din jur și-i văd 
cruzimea, moartea și nedreptatea, norocul chior, luptele 
pentru supraviețuire și dominație, propria lor condiţie de 
muritori, și sunt cuprinși de frică. Nu pot înfrunta adevă- 
rul crunt; ca să facă asta, ar trebui s-o ia razna, așa cum 
ei zic despre noi, adepţii lui Mann, că suntem nebuni. 
Astfel, își inventează modalități de protecţie împotriva 

realităților vieţii; conștiința, legile și dreptatea, binele 
și răul, Mama Lumii. Pentru asta se adună în sanctuare, 
strângându-se unul lângă altul ca să se apere de răceala 
lumii în timp ce se încălzesc la lumina propriilor iluzii“ 

„Dar noi suntem mannieni, Kirkus. Nu suntem așa de 
slabi. Tu și cu mine, noi toţi, cei din ordinul lui Mann, am 
primit încă din tinereţe un set mult mai cinstit de reguli. 
Am fost obligaţi să cercetăm lumea și s-o acceptăm așa 
cum este. Aceasta este puterea noastră. Aceasta este pute- 
rea ta. Nu uita niciodată asta, copile. Nu-ţi uita niciodată 
puterea, pentru că ești puternic, băiete, puternic. 

Acum treci peste asta. Adună-ţi voinţa. Mergi mai 
departe.“ 

La momentul respectiv, fusese suficient. Reușise să 
facă faţă purificării. 

Kirkus a dat afară aerul din piept. Respirația lui a abu- 
rit geamul și a estompat lumea de ceaţă de afară. Pentru o 
clipă gândul i-a zburat înspre Lara. Se întreba pe unde-o 
fi astăzi, dacă s-a dus să se uite la jocuri, de pildă. 

Știa că Asam și Brice trebuie să fie deja acolo. Și-a ima- 
ginat cum se întâlnesc toţi trei în loja imperială, dialogul 
fiindu-le înlesnit de anii petrecuți în ciorovăieli și jocuri de 
copii pe holurile tăcute și în întunericul adânc din Templul 
Șoaptelor — ei și Kirkus. Și-a imaginat fața mică a Larei 
la auzul veștii că Kirkus nu va veni astăzi, că era captiv în 
Templu până la noileordine ale mamei sale. Clipirea blândă 
a ochilor ei auzind asta. Cuvintele ei menite să schimbe 
complet subiectul și care n-aveau deloc de-a face cu Kirkus 
decât în absenţa oricărei pomeniri a numelui său. 

„Lara“, a spus vocea sa lăuntrică. 

Kirkus și-a îndepărtat fruntea de geam. A înconjurat 
camera, făcând un efort conștient să-și încordeze voința. 

S-a oprit lângă unul dintre vasele aburinde și s-a aplecat 
să inhaleze profund, simțind cum narcoticul îi înaintează 
cu repeziciune prin corp. Forţa i-a invadat mușchii și s-a 
îndreptat de spate. Și-a rotit iar sabia, care a șuierat prin 
aer. 

Fusese instruit încă din prima tinereţe să folosească o 
asemenea armă. 

Dacă au reușit să se strecoare în templu până aici, avea 
să-i omoare pe toți. Până la ultimul. 


O O O 


Era ciudat de pustiu la ultimul etaj. Au pătruns într-o 
cameră înalt boltită, care dădea în alte camere asemănă- 
toare, toate luminate de lămpi de gaz cu lumina scăzută. 
Aerul era înăbușitor de cald. Fuioare de fum se încolăceau 
înspre tavanul acoperit cu ghips ornamental. Ușile se ali- 
niau pe pereții din dreapta și din stânga, din spatele lor 
auzindu-se voci înfundate, din când în când câte un stri- 
găt furios. 

Cei trei roshuni se ţineau aproape unul de altul înain- 
tând prin camera lungă. Podeaua de lemn lăcuit răsuna 
sub apăsarea cizmelor cu care erau încălțaţi. 

Un preot cu mantie albă a trecut în fugă pe sub o 
arcadă la vreo cincizeci de pași în faţa lor. Le-a aruncat 
o privire intrușilor, dar nu s-a oprit. Au auzit o ușă închi- 
zându-se după el, o cheie învârtindu-se în broască. Au 
trecut pe sub aceeași arcadă. 

Doi Acoliţi erau postați acolo, fiecare păzind câte o 
ușă. Și-au scos săbiile la apariţia râshunilor, dar nu s-au 
clintit din loc. 

— Aléas, l-a îndemnat maestrul său pe tânăr. 

Aleas și-a ridicat arbaleta și a ezitat doar o clipă. A tras 
o dată, de două ori, și de fiecare dată a nimerit un Acolit în 
piept. Amândoi au căzut grămadă gâfâind, agățându-se de 
clanţele ornamentale. 

— Mergeţi mai departe, a sugerat Ash. 

Apropiindu-se de camera următoare, au văzut Acoliţi 
mascaţi învârtind pistoalele în mâini. Roshunii s-au adă- 
postit de fiecare parte a arcadei de la intrarea în cameră. 
Baracha și-a sfâșiat mantia. Aleas a îngenuncheat ca să-și 
așeze arbaleta pe podea, apoi a dat foc la o cartușieră cu 
un chibrit aprins cu grijă. Ceva picura pe podea — sânge, 
și-a dat seama Aleas, de pe obrazul său. 

A aruncat punga arzând în camera dinaintea lui și s-a 
retras, îndesându-și degetele în urechi. În clipa în care a 
explodat cu un bubuit și o flacără puternică, Baracha și 
Ash au dat buzna în cameră, Aleas venind la câţiva pași 
distanță din spate. 

Mai mulți Acoliți s-au clătinat pe picioare orbiţi, cu 
mâinile la urechi. 

Ash a rupt vraja, alergând cu o fandare bruscă și o 
lovitură. Sabia lui cânta. Se părea că l-a ratat pe Acolitul 
din faţa lui, dar apoi capul bărbatului s-a aplecat pe spate 
și s-a rostogolit pe podea laolaltă cu mâinile, iar din cio- 
turile deschise ale gâtului și ale încheieturilor au înce- 
put să țâșnească jeturi de sânge care i-au împroșcat pe 
toţi cei din jur. S-a auzit o împușcătură când Baracha a 
despicat burta celui de-al doilea Acolit, trâmba de fum 
transformându-se într-un iz amărui în timp ce robele 
albe și-au aruncat pistoalele la schimb cu săbiile, pe care 
le roteau cu sălbăticie în direcția atacatorilor. S-a auzit o 
altă împușcătură, însă zgomotul ei s-a pierdut în haosul 
general al luptei. 

Ash și-a croit drum în mijlocul liniei inamice, aple- 
cându-se și balansându-se, lovindu-l pe unul și apă- 
rându-se de altul. Baracha se mișca în spatele lui, acope- 
rind flancurile prin lovituri date în dreapta și în stânga. 
O robă albă a făcut un salt înainte ca să atace partea 
expusă a lui Baracha, o amprentă stacojie fiindu-i apli- 
cată deasupra inimii, asemenea unei ţinte perfecte. Aleas 
l-a doborât pe călugăr, trântindu-l la pământ. Maestrul 
său n-a observat. 

În timp ce lupta se intensifica, Al6as și-a ridicat pri- 
virea peste capetele combatanțţilor și a observat un șir de 
trepte, iar în capul lor o femeie acolită de vârstă mijlocie, 
înaltă și nemascată, care încărca un pistol. 

Cu sânge rece, Aléas și-a direcționat cea de-a doua 
săgeată și a ţintit spre inimă. 

Coarda arbaletei a plesnit chiar când a slobozit 
săgeata, capetele corzii sărind îndărăt, în vreme ce săgeata 
a zdrăngănit lovindu-se de zidul de piatră din spatele țin- 
tei. Ea s-a uitat în sus și i-a aruncatun zâmbet dezvelindu-i 
dinţii vopsiți în roșu. 

Aleas s-a străduit să fixeze ultima coardă rămasă și 
a urmărit cu coada ochiului mișcările femeii care ridica 
pistolul ca să tragă spre el. 

A văzut fumul, apoi flacăra, a fost lovit pe-o parte 
a capului, s-a clătinat și a căzut. Sângele i-a țâșnit din 
scalp. Întins pe spate și tremurând, pe jumătate amețit, 
cu respiraţia șuierându-i, Aléas bâjbâia încă să-și reîncarce 
arbaleta. 

Acoliţii, ca și cum și-ar fi venit în fire, s-au adunat în 
jurul lui Ash și Baracha într-un contraatac concertat. Ash 
se mișca prea repede ca să poată fi înconjurat; lui Baracha 
îi venea mai greu s-o facă, sabia lui nefiind atât de ușoară. 

A primit o lovitură de-a lungul spatelui care i-a despicat 
vesta de piele, dar și propria epidermă pe dedesubt. 

Baracha a strigat ceva în alhaziiană și a rotit sabia în 
jur fără să se uite unde dă, opintindu-se în coastele ata- 
catorului — unde lama s-a înţepenit, obligându-l să se 
oprească să și-o elibereze. Capul bărbatului masiv s-a 
desprins de trunchi, la timp pentru ca Baracha să vadă 
sabia altui Acolit căzând de undeva de sus. I-a spintecat 
încheietura mâinii stângi, după care a lovit podeaua de 
lemn și s-a înfipt în ea. 

Aleas și-a șters ochii când a reușit în sfârșit să mon- 
teze coarda vibrândă. Maestrul lui ţipa într-o răbufnire 
înfiorătoare de furie și durere, în timp ce ochii îi rămă- 
seseră ațintiți pe mâna retezată care zăcea pe podea. 
Baracha și-a ridicat sabia cu cealaltă mână și-a spintecat 
gâtul Acolitului. 

După care a început să se miște frenetic. 

— Aeos, Toomes, coarne de taur, a strigat femeia, bâj- 
bâind și ea să-și reîncarce arma. Flancaţi-l și luaţi-l pe cel 
tânăr. 

Doi acoliţi au ieșit din formaţia de luptă și s-au 
îndreptat către Aleas. 

Acesta, încă la podea, s-a împins în spate în timp ce 
se grăbea să pună o săgeată pe coarda acum întinsă. A 
lansat-o în stomacul celui mai apropiat atacator. Al doi- 
lea a făcut un salt în faţă, după care Aleas s-a trezit prins 
în propria luptă, parând loviturile cu arbaleta neîncăr- 
cată. Preţ de o clipă s-a panicat când lama a lovit arma 
din mâna lui. Aleas s-a prăvălit la pământ. S-a chinuit 
să se ridice în picioare, echipamentul de luptă îngreu- 
nându-i mișcările și abia reușind să-și țină echilibrul. 
Și-a scos sabia. 

Acolitul era priceput, dar la fel era și Aleas. Instinctul 
îl făcea să se aplece înaintea unei lovituri neașteptate; s-a 
ridicat cu vârful sabiei îndreptat spre gâtul celuilalt, lovi- 
tură pe care Acolitul a evitat-o cu greu. Ambii gâfâiau din 
greu, unul în armură și celălalt încărcat de echipament. 
Însă Aléas era mai îndemânatic. A parat o ripostă și a 
înaintat, în stilul cali, lovindu-și dușmanul în coaste. A 
răsucit lama. A tras-o. L-a lăsat pe celălalt să se prăbu- 
șească la podea. 

Și-a ridicat privirea ca să vadă că lupta era de partea 
lor. Doar doi Acoliţi mai rămăseseră în picioare și amân- 
doi îi ţineau piept lui Ash. Baracha se îndrepta cu pași 
mari către femeia aflată în capul scărilor, mugind cuvinte 
al căror sens era înăbușit de propriul lor volum. 

Femeia a tras cu pistolul, dar a ratat ţinta. 

— Vino atunci, ticălos mătăhălos ce ești, a spus ea. 

Baracha a urcat șase trepte, apoi și-a scuturat brațul 
bont înspre ea. Sângele a stropit-o pe ochi. 

Următoarea lui mișcare a fost să-și împlânte sabia în 
abdomenul ei. A tras-o de pe treapta de sus ca s-ajungă la 
nivelul lui. Și-a folosit piciorul cu care a împins-o ca să-și 
elibereze sabia. S-a prăvălit pe scări și a rămas nemișcată. 

Un sentiment de liniște s-a înstăpânit în peisaj. 
Căzuse și ultimul Acolit. Gemete, accese de tuse și râgâi- 
turi își găseau ecoul în tavanul înalt de deasupra lor. 

Baracha s-a lăsat într-un genunchi. 

— Aleas, a gemut el. 

Aléas și-a croit drum prin carnagiul acela și a sărit în 
ajutorul maestrului. 

Baracha a privit în susul scărilor, unde o ușă masivă 
boltită bloca drumul. 

— Sus, băiete. Du-mă sus. 

S-au chinuit împreună să urce. Era o treabă anevo- 
ioasă totuși, dat fiind că Baracha pierdea mult sânge. Aleas 
l-a ajutat să se aplece la podea, proptindu-se cu spatele 
de ușă. Aveau o poziţie avantajoasă acolo, fiindu-i oricui 
dificil să-i ia prin surprindere. 

— Garoul, i-a cerut tăios maestrul. Se albise la față 
și dinţii începuseră să-i tremure. Aleas a deschis în grabă 
trusa medicală și s-a pus pe treabă. 

Ash a urcat treptele poticnindu-se și s-a prăbușit reze- 
mat de ușă lângă Baracha. Era plin de sânge din cap până-n 
picioare, deși, din fericire, în mare parte nu-i aparținea. 

— Cum te simți? a spus el gâfâind. 

Baracha s-a uitat în jos la ciotul rămas din mână. Cu 
garoul strâns deasupra rănii, sângele nu mai curgea așa de 
tare, deși încă nu părea să fie în ordine. 

— Mi-am pierdut mâna, a fost tot ce a putut să spună. 

Aleas și-a împiedicat maestrul să mai adauge ceva, 
vârându-i o fâșie de piele între dinţi. A deschis una dintre 
pungile cu praf de pușcă și a presărat puţin pe rană fără 
niciun avertisment. Baracha a mușcat puternic fâșia de 
piele, care a scârțâit. Aleas a bâjbâit până a aprins un chi- 
brit, apoi l-a apropiat de ciotul mâinii. Pulberea a luat foc, 
cauterizând rana instantaneu. Baracha și-a datochii peste 
cap și a leșinat, în timp ce Aléas a început să înfășoare un 
bandaj în jurul mâinii. 

Lângă ei, Ash cotrobăia în trusa medicală. A scos sti- 
cla cu ulei de papură și și-a aplicat o parte din crema albă 
pe limbă. A scuturat din cap ca s-o îndepărteze. 

— Suntem într-o formă proastă, maestre Ash. 

— Oho, a exclamat bătrânul. Nu mă aşteptam să 
ajungem nici până aici. 

Aléas s-a îndreptat spre ușă. 

— Ei bine, nu cred c-o să mergem mai departe. Nici 
măcar cu praf de pușcă nu cred c-o să trecem de ușa asta. 

— Prostii, a spus bătrânul. Încă ne putem folosi 
mintea. 

Fără să se ridice, Ash s-a întins și a bătut cu mânerul 
sabiei în ușa de metal. A așteptat, apoi a bătut din nou. 

— l-am dat gata! a strigat prin ușă. Puteţi ieși! 

Aléas s-a încruntat și a spus în șoaptă: 

— Chiar te aștepți să fie așa de proști? 

— Întotdeauna așteaptă-te la prostie, a răspuns Ash 
tot în șoaptă, când mintea e copleșită de spaimă. 

Ca pentru a-i proba spusele, o voce înăbușită a repli- 
cat prin ușă: 

— Cine vorbește? 

— Toomes! a răspuns Ash instantaneu. 

N-a urmat nicio reacţie. Au așteptat câteva clipe, dar 
nu s-a întâmplat nimic. | 

Aleas se întreba cum îl vor mai găsi pe Nico, în starea 
lor de acum. Nici măcar nu știau unde este ţinut prizonier. 
Situaţia părea disperată. 

S-a auzit o cheie răsucită în broască, o dată și încă o 
dată. Ușa a început să se deschidă. 

Ash s-a sprijinit în sabie și s-a ridicat clătinându-se în 
picioare. A întâmpinat chipul preotului cu un rânjet. 

Înainte ca acesta să poată reacționa, Ash l-a împins 
într-o parte. O femeie stătea chiar în pragul ușii, cu mâi- 
nile la gură, cu ochii holbaţi. 

— Staţi liniștiți, le-a poruncit Ash. Aleas, a strigat el 
peste umăr. Tânărul verifica pulsul maestrului său, care 
s-a dovedit a fi greu de găsit. Apoi... a simţit o bătaie de 
inimă slabă. Ei bine, a presupus el, nu prea mai avea ce 
face pentru Baracha acum, în orice caz. 

L-a urmat pe bătrânul farlander înăuntru. 
O O o 


Păsările cântau din coliviile de argint. Aerul trăsnea 
așa de tare a droguri, că Aleas a simțit cum îl ia de cap. Și-a 
înăbușit pornirea de a se hlizi. 

Camera era bine luminată, după întunericul din 
care tocmai plecaseră, asta datorită ferestrelor înalte de 
jur-împrejurul pereților. Cerul era senin deasupra ceţii, 
soarele prea strălucitor ca să te poţi uita la el. 

— Kirkus! a ordonat Ash. 

Bătrânul preot și-a plecat capul. Femeia, aparent o 
servitoare, și-a ridicat privirea pentru o clipită către zona 
supraînălțată. 

Au trecut pe lângă un foc care trosnea în mijlocul 
camerei și au pășit ușor pe treptele de lemn care duceau 
la dormitoarele separate de pereţi din panouri subțiri. 
Fiecare dintre cele patru camere de acolo era goală. 

Ash s-a oprit o clipă. Și-a înălțat capul și a început să 
adulmece aerul. 

S-a răsucit pe călcâie și s-a întors în dormitorul pe 
care tocmai îl verificaseră. 

Ash s-a aplecat să caute sub patul masiv, vârându-și o 
mână dedesubt. A început să tragă până a apărut un picior, 
apoi un fund gol, apoi tot corpul. 

Era un preot tânăr, cu buza de jos plină de ţinte de aur. 

— Kirkus, a spus Ash pe un ton triumfător adre- 
sându-i-se ochilor înspăimântați, drogați ai tânărului, 
care și-a ridicat mâinile la față asemenea unui copil ce se 
apără de lumina puternică a dimineţii. 

— Nico. Unde este? a întrebat Ash. 

Kirkus a clipit, ochii oprindu-i-se în sfârșit pe fața 
rOshunului. Ash l-a scuturat mormăind. 

— Plecat, a suflat din greu Kirkus, gesticulând cu o 
mână prin aer. La Shay Madi. 

Spunea adevărul. Aleas și-a dat seama de asta după 
privirea lui. 

Faptul că și-au plecat capetele auzind asta se pare că 
i-a dat putere tânărului preot. Și-a lăsat braţele în jos, spri- 
jinindu-se în palme ca să se ridice. 

— Aţi ajuns prea târziu, i-a anunţat el. E pierdut, cum 
o să fiți și voi dacă-mi faceți vreun rău. 

— Fă-i de petrecanie, a spus Aleas cu o voce ca de 
gheaţă. S-ar putea să mai avem încă timp să-l salvăm pe 
Nico. 

Ash s-a îndreptat de spate și a apropiat sabia de gâtul 
alb al lui Nico. 

— Aşteptaţi! a strigat tânărul preot. Faceţi asta pentru 
aur, nu-i așa? Ei bine, am aur, mai mult decât aţi putea 
risipi într-o viață de om. 

— Atunci la ce ne-ar folosi? i-a replicat Ash și, cu o 
mișcare aproape blândă, și-a petrecut vârful sabiei de-a 
lungul gâtului tânărului. 

Ochii lui Kirkus s-au bulbucat. Limba i-a ieșit din 
gura căscată. Și-a dus o mână la gât, încercând parcă să-l 
vindece. Degetele i-au fost inundate dintr-odată de un 
stacojiu-aprins. Când sângele a țâșnit de-a binelea, Kirkus 
a început să se înece. 

S-au uitat la el până când fiul Matriarhei a rămas fără 
viaţă. 

Când s-au întors, Baracha își revenise în simţiri și 
încerca să se ridice în picioare. Al€as s-a minunat de rezis- 
tența lui. 

— Aţi terminat cu el? l-a întrebat pe Aléas, care-l 
ajuta să se ridice. Acesta a dat din cap. 

— Și băiatul? 

— Shay Madi, a răspuns Al€as sumbru. 

— Poate că a minţit, a încercat alhaziiul să ușureze 
situația, mai mult înspre Ash decât către ucenicul său. Dar 
Ash l-a ignorat și a prins a coborî treptele. 

Au ajuns jos cocoţaţi pe acoperișul liftului. 

CAPITOLUL 27 
O zi de bucurie 


Bahn se bucura de mirosul de tămâie care plutea în atmo- 
sfera întunecată din templul interior. Stătea sub acope- 
rișul înalt, boltit și fără ferestre al clădirii, într-o tăcere 
impregnată de murmurele joase ale călugărilor daoiști 
care-și împlineau ritualul, balansându-se abia perceptibil 
în armura pe care o purta de acum de douăsprezece ore și 
care cântărea deja cât greutatea unui om. Plăcile și tecile 
rigide, ieșite în relief, erau acoperite cu un praf cenușiu fin 
amestecat cu transpirație și simţea mâncărimi în locurile 
în care pielea de pe interior din care era lucrată armura se 
freca de propria lui piele lipicioasă. Era conștient de cât 
de neplăcut le putea mirosi celor din jur, dar se și bucura 
de asta, de asemenea. Îl putea ajuta să mascheze urmele 
mirosului de sex. 

Soţia lui părea bucuroasă că reușise s-o facă în sfâr- 
şit, deși ceremonia de numire a fiicei lor începuse deja în 
absenţa lui. Marlee știa să aprecieze aceste breșe pe care 
Bahn și le făcea în programul de la Scut pentru a trage o 
fugă acasă, nu în ultimul rând pentru că asta semnifica o 
pauză de luptă. 

O parte din Zidul Kharnost se prăbușise în cursul săp- 
tămânii anterioare, anticipând o nouă rundă a atacurile de 
infanterie din partea mannienilor care căutau să profite 
de acest semn de slăbiciune în apărarea cetăţii. Khosienii, 

la rândul lor, s-au străduit să-i țină la distanţă pe invada- 
tori cât mai mult timp posibil pentru a-și repara cât mai 
bine spărtura produsă. Bahn însuși nu a fost implicat până 
acum în lupta de o săptămână de apărare a zidului. S-a 
aflat acolo în calitate de ordonanţă a Generalului Creed, 
rolul său fiind acela de a observa și de a se ține deoparte 
de bătălie. Când mannienii atacaseră din nou noaptea 
trecută, Bahn staţionase cu echipa de comandă la cel 
de-al doilea zid, de unde privise prin întunericul adânc 
cum bătălia își pierdea din forță sau pendulase în jurul 
celei mai recente spărturi și deasupra parapetului înalt. 
Percepuse caprin ceaţă lupta care se dădea în bezna lumi- 
nată de flăcări și în izbucnirile bruște de strălucire, de 
umbră și lumină când semnalele luminoase brăzdaseră 
cerul, asemenea visului avut odată despre siluetele ome- 
nești care cădeau arzând din stele. 

Bahn nu făcuse nimic toată noaptea cu excepţia aces- 
tei supravegheri tăcute și a trimiterii regulate de mesageri 
la Ministerul de Război cu rapoarte despre situația apă- 
rării. Din când în când răspundea câte unui comentariu 
venind de la echipa de comandă sau își manifesta aproba- 
rea faţă de câte o glumă macabră pe care o făceau ceilalți 
în încercarea de a detensiona atmosfera. Cu toate acestea, 
era al șaselea atac prelungit în tot atâtea nopţi, și Bahn se 
simțea deja epuizat. În timp ce soarele răsărea înspre est, 
peste umărul lor stâng și peste zidul mărginaș care proteja 
pe partea aceea coasta Lansway, dușmanii se retrăseseră, 
luându-și cu ei răniții, iar asaltul încetase din fericire. 

Un nou peisaj se ivise după retragere: unul spart și 
deformat, cu siluete în mișcare răspândite peste tot, deși 
era o mișcare fragmentată și epuizată, și nedirecționată. 
Bahn îi văzuse pe oamenii din oraș împleticindu-se în jur 

alături de tovarășii de luptă, de parcă erau beţi — unii 
probabil că și erau — sau prăbușindu-se în genunchi în 
noroi sau pe dalele pătate de sânge de pe parapet. Unii 
chemau zorile, sau îi strigau pe ceilalți, sau râdeau, pur 
și simplu râdeau. Cu larma luptei acum stinsă, Bahn se 
simţea de parcă un vânt puternic se năpustise asupra lui 
în toate acele ore lungi de întuneric și vigilență, pentru ca 
apoi să se stingă brusc. Ascultase ţipetele îndepărtate ale 
pescărușilor mereu flămânzi. Se uitase la celelalte chipuri 
descompuse din echipa de comandă și le susținuse privi- 
rile lipsite de expresie. 

Înghețat pe dinafară și amorţit pe dinăuntru, Bahn 
urcase Muntele Adevărului ca să-i raporteze Generalului 
Creed, bătrânul care stătea treaz în camerele sale ministe- 
riale, cu perdelele încă trase, cu lămpi de gaz scânteind în 
colțuri, arătând de parcă n-ar fi dormit deloc. Dușmanul 
fusese respins cu preţul vieţii a șaizeci și unu de soldați, îl 
informase Bahn. Unii nu fuseseră încă descoperiţi. Mulți 
alții suferiseră doar răni. Reparaţiile la zidul spart erau 
aproape finalizate, deși era îndoielnic că îl puteau reface 
altfel decât temporar. 

— Foarte bine, spusese Creed cu o voce obosită, cu 
spatele întors către Bahn, adâncit în fotoliul lui de piele. 

Știind că era deja târziu, Bahn zăbovise la Minister 
doar cât să-și curețe de funingine fața și mâinile. Ceruse 
de asemenea niște pâine cu brânză de la bucătărie, pe care 
le-a mâncat la trap, în timp ce cobora dealul către apro- 
piatul Cartier al Bărbierilor, în zori străzile fiind pline de 
viaţă, aproape festive, cum erau și trecătorii lor în finalul 
unui asemenea atac. 

Templul familiei sale se afla în acest cartier — cei din 
familie pe linia lui Bahn, în această zonă unde s-a născut 

și a crescut. Pe strada Quince, prostituatele erau încă la 
datorie după noaptea precedentă, încercând să atragă sol- 
daţii care hoinăreau departe de ziduri și care erau ațâțați 
de pofte ca urmare a relaxării de după luptă și a vărsării 
de sânge. 

În timp ce Bahn trecea pe lângă femei, câteva îl stri- 
gaseră pe nume, cele mai în vârstă, care încă și-l aminteau 
din tinerețile lui. Lesalutase din cap cu un zâmbet subțire 
și mersese mai departe. La intersecţia lui Quince cu Abbot 
îi atrăsese atenția o fată anume. Stomacul i se strânsese la 
vederea ei. Îl recunoscuse și ea, și nu după mult timp, ci 
doar după câteva zile care trecuseră, în timp ce-și îndrepta 
spatele ca să-și scoată în evidenţă sânii mici și privea pe 
sub genele dese. 

Atât de tânără, se gândise Bahn cu ceva în el ce 
semăna a disperare. 

Îşi promisese lui însuși, pentru prima și ultima dată, 
că n-o să mai facă asta. Și Bahn mersese înainte cu inten- 
ţia clară de a ignora fata. Întorsese capul doar să schițeze 
un salut, dar buzele fetei se deschiseseră să vorbească și el 
le văzuse culoarea, de un roșu discret, și se oprise. 

Apropiindu-se, văzuse iritaţia roșiatică din jurul nări- 
lor de la atâta dross inhalat și privirea pierdută, de dro- 
gată. Părea mai slabă decât la ultima lor întâlnire. 

— Ce mai faci? o întrebase Bahn pe fată, cuvintele 
părând a fi spuse pe un ton blând, deși vocea îi era tensio- 
nată din cauza sângelui care-i pulsa cu putere. 

— Bine, îi replicase ea, și privirea ei înfometată o 
întâlnise pe-a lui, ațâțându-i dorinţa și-așa puternică. 

Ochii îi zăboviseră peste umerii ei palizi, pe pielea 
fină de pe piept, de sub decolteul adânc al rochiei. Preţ 
de-o clipă, se gândise cum i-ar savura cu gura sânii mici. 

Bahn o trăsese pe-o alee din spatele clădirilor înșirate 
la stradă, simţul timpului reducându-se brusc la o serie 
de imagini fragmentate și discontinue, asemenea celor 
din luptă; consumat cu totul de nevoia de a-și goli în ea 
pofta frenetică, împreună cu disprețul de sine care sigur 
avea să capete forță ulterior, și cu acele imagini, și sunete, 
și mirosuri care îl împresuraseră pe tot parcursul acelei 
nopţi sângeroase și a celor dinaintea ei, și cu sentimentul 
de vină, de asemenea — de rușine, chiar — față de rolul 
său de cocoloșit în acest război, cu conștiința autoconser- 
vării sale în timp ce privea, ceas după ceas, bărbaţii și tova- 
rășii murind pe câmpul de luptă pe când el nu era decât 
un spectator pasiv. 

Se eliberase de toate acestea în acele momente pre- 
țioase de risipire de sine, iar apoi, copleșit de o epui- 
zare goală, îndesase în mâna fetei punga cu toţi banii pe 
care-i avea la el. Bahn intenţionase să-i mai spună ceva 
fetei. Ea îi zâmbise scurt, cunoscând felul de a reacţiona 
al bărbaților. Preţ de o clipă, Bahn se simţise iarăși un 
băiețandru. 

Acum, în vreme ce călugării își continuau psalmodie- 
rea, și cu senzația trupului fetei încă strâns lipit de al său, 
Bahn și-a dat seama că tremură ușor, poate ca o reacţie 
de șoc după noaptea dinainte, sau poate după evenimen- 
tele ceva mai recente. Tremura în aerul stătut al templu- 
lui lângă soţia lui, lângă fiul său, lângă ceilalți membri 
ai familiei, veniţi astăzi să asiste la ceremonia de numire 
a fiicei sale, și se gândea, într-un soi de panică, „Sfinte 
Nebunule, unde mi-a fost capul?“ 

Totul se întâmplase la lumina zilei, într-o zonă în care 
mai putea fi încă recunoscut de localnici. Îl putea vedea 
oricine mergând alături de fată, oricine care s-o cunoască 

și pe Marlee. Ce s-ar face dacă fata i-a dat vreo boală? Cum 
ar putea explica asta? 

„Sunt în ghearele unui demon“, și-a spus Bahn sieși. 
S-a uitat în jur de parcă ar fi fost uluit de acest gând și 
a văzut în partea cealaltă, într-o firidă întunecată de pe 
zidul opus, o statuetă de aur a Marelui Nebun îngenun- 
cheată în contemplaţie, subțire, și pleșuv, și arătos, rân- 
jindu-i cu gura până la urechi. 

Bahna inhalat mirosul înțepător din atmosferă, având 
nevoie de multe minute până să se oprească din tremurat. 
„Niciodată“, și-a jurat sieși, și gândind asta cu convingere 
a simţit cum i se liniștește pulsul. 

„E din cauza războiului acestuia“, s-a gândit el. „Îmi 
corupe spiritul, aşa cum corupe tot ce atinge.“ 

Ca într-un fel de acord tacit, armele de pe Scut au 
deschis focul chiar atunci, într-o răpăială de sunete con- 
stante. Câţiva copii și-au întors capetele cu interes; restul 
congregaţiei a rămas nemișcată. Poate că armele anunțau 
un alt atac mannian după un scurt moment de respiro. 
Poate că era, pur și simplu, începutul unei zile obișnuite 
la Scut. Bahn nu se simţea tentat să-și bată capul cu asta 
chiar acum. Nu se punea problema să-i ducă lipsa pe 
ziduri până-ntr-acolo. 

Înaintea familiei sale reunite, trei călugări ai Căii stă- 
teau în jurul marginilor de piatră ale unui foc care ardea 
dedesubt. Era un foc mic, dintr-o mână de cărbuni care 
ardeau mocnit, abia fumegând. Peste cărbuni era un mor- 
man de frunze de mymar, galbene și răsucindu-se în inte- 
rior dinspre marginile zimţate, fumul lor având o nuanță 
albăstrie și răsucindu-se în aer în jurul siluetei dragi a 
fiicei sale, care era ţinută de călugări deasupra aceluiași 
foc, în timp ce psalmodiau și își mișcau mâinile circular, 

astfel că fata se rotea odată cu ele, înfășurată într-o bucată 
de pânză. „Nu plânge“, a observat Bahn, iar fiica lui a tușit 
din plămânii ei mici din cauza fumului care plutea în jurul 
ei, clipea din ochi către călugărul mai în vârstă — bătrâ- 
nul Jerry, care se afla aici încă de când Bahn era copil — și 
analiza smocurile albe ale bărbii acestuia. 

Fiica lui trecuse de primul an și era sănătoasă și fru- 
mos dezvoltată. Pentru mercieni, acesta era un moment 
de bucurie, clipa în care copilul primea în sfârșit un nume. 
În cazul fiicei sale — care, încă de când învățase să meargă 
de-a bușilea, avea tendinţa de a da buzna peste tot în trap 
rapid — numele avea să fie Ariale, după calul legendar cu 
aripile la picioare. Marlee însăși a dat de știre că era un 
nume perfect pentru fată, dar Marlee considera că toate 
lucrurile amuzante din viață sunt potrivite și bune. Lui 
Bahn i-a trebuit ceva timp să se obișnuiască cu ideea de 
a-și numi fiica după un cal. 

Ariale Calvone. Era un nume bun, a hotărât el acum, 
zâmbind, iar zâmbetul acesta l-a ajutat să se regăsească pe 
sine așa cum n-a reușit s-o facă în ultimele zile. 

Cei prezenţi astăzi proveneau mai mult din familia lui 
Marlee: mama ei, unchii și mătușile, comercianţi și soldaţi 
în primul rând, pe câţiva dintre ei Bahn necunoscându-i 
mai deloc și cu care abia dacă s-a întâlnit din ziua în care 
s-a unit cu Marlee. Ca familie, arătau bine în hainele lor 
elegante, fiecare ţinându-și spatele drept cu aceeași dem- 
nitate cu care o făcea și Marlee. 

Prin comparaţie, rudele lui erau puţine la număr și 
contrastau cu ceilalți prin înfățișarea lor neglijentă și prin 
hainele lor ponosite, totuși cele mai bune pe care le aveau 
pentru asemenea ocazii. Mama lui nu era acolo, fiind fără 
îndoială ocupată să repare încălțăminte și articole din 

piele în micul ei atelier, care servea și de locuinţă, de pe 
strada Adobe, nu prea departe de aici, de fapt. Bahn nu 
se așteptase ca ea să vină și nici n-ar fi fost în avantajul 
mamei faptul că au ales acest templu de familie al copilă- 
riei lui pentru ceremonia de azi. Propriul lor templu local 
din nordul orașului a fost închiriat în întregime cu mult 
timp înainte. 

Mătușa lui, Vicha, era însă acolo, cu sălbaticul ei păr 
negru prea puțin aranjat pentru această ocazie și cu cele 
două fiice, Alexa și Maureen, ambele pe atât de blonde pe 
câtera ea de brunetă, cu toate încă în doliu după moartea 
lui Hecelos, soţ, tată și meșter dulgher, dispărut pe mare 
când convoiul lui de grâne — cel pe care vasele din Al-Khos 
se străduiau din răsputeri să-l înlocuiască — s-a scufundat 
la întoarcerea din Zanzahar cu cinci luni înainte. Un om 
bun, după cum a considerat Bahn întotdeauna. 

Și Reese era acolo, fascinantă prin frumusețea ei de 
roșcată, deși ochii îi erau încercănațţi ca și cum nu ar mai 
fi dormit de mult. Los nu era cu ea, slavă lui Er&s. 

Un călugăr tânăr a ieșit din umbră și a început să se 
învârtă în jurul membrilor familiei cu un aeslo de lemn în 
mână, pe care l-a lăsat să se deschidă cu un clichet înainte 
de a-și scutura încheietura pocnind cele două părți ale 
lui ca pe maxilarele gurii, iar și iar, într-un ritm lent și 
meditativ. În mâna cealaltă purta o cutie a milei goală, ca 
să ceară milostenie în schimbul ceremonialului pe care-l 
desfășurau în ziua respectivă. Cu o expresie solemnă pe 
chip, membrii congregaţiei au pus îndatoritori monede 
în vas când ajungea în dreptul lor. 

Când călugărul a ajuns la Bahn, acesta și-a dat seama 
că îi dăduse toți banii prostituatei și că nu avea la el nici 
măcar o monedă. A fost nevoit să îndruge o scuză către 

tânărul ras în cap. Pe Bahn îl irita, oricum, această întreru- 
pere permanentă a ceremonialului. În tinerețea lui, puteai 
pur și simplu să lași ce aveai de dat la sfârșitul serviciului 
religios, în drum spre ieșire. Dar se pare că timpurile s-au 
schimbat, chiar și aici. 

Marlee a scos o monedă din punga ei și a oferit-o. L-a 
întrebat din priviri dacă era totul în regulă, simțindu-i 
tensiunea, și el a dat din cap în semn că da, i-a pus o mână 
pe spate și a tras-o mai aproape. 

Călugării le purtau acum fiica pe sus. Psalmodiau 
în vechea limbă khosiană, sunetele fiind la fel de ușoare 
și fluide asemenea apei clipocind printre pietre. I-au 
pronunţat numele pe care-l primise și s-au rugat să pri- 
mească cele Nouă Binecuvântări în timpul unei vieţi 
lungi și îmbelșugate de muncă rodnică. Micuța Ariale a 
chicotit când au coborât-o din nou, lovind cu picioarele 
în veșmintele lor bogate. Bătrânul călugăr Jerv a zâmbit 
uitându-se în jos. 

Era posibil ca într-o altă viață Bahn să fi săvârșit cere- 
monia aceasta pentru copilul altcuiva. Mama lui și-a dorit 
întotdeauna ca el să devină călugăr, fiind cel mai mic din- 
tre cei trei copii ai săi, fratele mai mare, Teech, fiind deja 
implicat în meșteșugul reparării încălțămintei și articole- 
lor din piele, iar mijlociul, Cole, înrolându-se de tânăr în 
armată împotriva voinţei lor. 

Bahn ar fi putut fi potrivit de călugăr pentru că în 
adâncul inimii era un om bun. Rezultatul unei griji 
materne excesive, tatăl său l-a susținut mereu în felul său 
liniștit. Dar dragostea lui Bahn pentru Marlee l-a îndepăr- 
tat de traseul respectiv. 

Cu câţiva ani în urmă, fratele lui cel mai mare a 
murit din cauze necunoscute, dându-și brusc duhul 

în timp ce lua cina. O boală de inimă, cum a suspectat 
vraciul locului. Nu mult după aceea, celălalt frate, Cole, 
soțul lui Reese, și-a părăsit familia, deopotrivă cu cauza 
Bar-Khosului. Cu doi fii dispăruți așa curând de lângă el, 
tatăl său, copleșit de jale, s-a prăpădit de durere în mai 
puţin de un an. Mama lui Bahn a continuat să lupte pe 
cont propriu, resentimentul ei mocnit și nedeclarat față 
de Bahn, singurul fiu care i-a rămas, transformându-se în 
lunile următoare în animozitate deschisă la adresa lui. Îl 
șfichiuia frecvent cu remarci menite să-i declanșeze senti- 
mentul de vinovăție. Îl compara des cu cei doi fii pe care-i 
pierduse deja. Dădea impresia că ea consideră că Bahn e 
oarecum responsabil pentru condiţia nefericită a fraților 
săi și că a atras asupra lor nedreptăţile Destinului pentru 
că a fugit de preoţie. 

Și acum ce era? Bahn chiar se întreba în sinea lui. Un 
soldat, da, deși cu siguranţă nu un luptător. 

Doar viaţa de familie îi dădea lui Bahn siguranţa de 
a fi realizat ceva pe drumul pe care o apucase alături de 
Marlee. Se străduia din greu să fie un soț bun, un tată bun, 
astfel că faptul că le înșela încrederea îl durea chiar mai 
tare decât cuvintele mamei lui. 

„Ei bine, gata, s-a gândit el. O să ţin familia asta unită 
indiferent cât m-ar costa.“ 


O O O 


După încheierea ceremoniei și după ce fiica le-a fost 
înapoiată îmbujorată de atâta agitaţie, cu mirosul de fum 
încă adiindu-i în părul ei moale, familia s-a strâns în piața 
mică din afara templului, în lumina puternică a soarelui, 
pe care aproape o uitaseră în intervalul petrecut înăuntru. 

Aveau să meargă cu toții la casa mătușii lui, la câteva străzi 
distanță, unde avea să se țină o petrecere de familie cu ali- 
mente puse la dispoziţie de toată lumea, în cantităţi oricât 
de infime ar fi reușit să facă rost de ele. 

Reese mergea împreună cu Bahn și familia lui. Se agita 
pe lângă Ariale și Juno, fiind la fel de jucăușă cu amândoi. 
Ea și Marlee sporovăiau despre ceremonie, împărtășind 
impresii, în timp ce zgomotul armelor vuia în sud atât de 
consecvent și regulat, că Bahn putea spune că era doar 
schimbul zilnic de focuri dintre părțile adverse. Poate că 
mannienii renunţaseră deja la momentul respectiv, s-a 
gândit Bahn, și chiar își dorea să se fi întâmplat asta. 

El și Marlee mergeau la braţ, în timp ce Reese le ducea 
fata în braţe, iar fiul lor se ținea după ei. Marlee s-a uitat 
la el de parcă ar fi vrut să spună: „Ei bine, întreab-o“. A dat 
din cap. 

— Ai mai primit veşti de la Nico? a întrebat-o pe 
Reese, iar ea a ridicat-o mai bine pe Ariale pe șold înainte 
de a răspunde. 

— A sosit o scrisoare săptămâna trecută, pe jumătate 
scăpată în mare, după cum arăta. Nu mi-am dat seama ce 
spune, dar da, era de la Nico. Măcar atât mi-am putut da 
seama luându-mă după scrisul de mână oribil. 

— În sfârșit, vești bune, a spus Marlee. Chiar dacă 
n-ai putut-o citi. Sunt sigură că-i merge bine... pe oriunde 
o fi. Și Marlee și-a lăsat cuvintele în derivă în speranța că 
Reese le va spune mai multe despre unde plecase fiul ei, 
dar n-a făcut-o. 

Părăsind piaţa, au văzut un călugăr acoperit ghe- 
muit la pământ cu un vas în fața lui. Bărbatul era de vâr- 
stă mijlocie și s-a ridicat în picioare când a văzut grupul 
apropiindu-se, apoi le-a ieșit înainte, binecuvântându-i 

și zornăindu-și vasul în faţa lor. Cu excepția mantiei mur- 
dare, nu arăta mai deloc a călugăr. O cicatrice proaspătă 
îi brăzda fața de la frunte până la bărbie. Nu se mai răsese 
în cap de câteva zile. 

Un alt călugăr fals, și-a dat seama Bahn. Încă de când 
consiliul declarase cerșetoria interzisă cu excepţia moti- 
velor de ordin religios, mulți oameni disperaţi apelau la 
portul rasei, se rădeau în cap și se dădeau drept călugări, 
așa cum o făcea și cel de faţă. 

Ce rușine, s-a gândit Bahn, furia mocnită izbucnind 
brusc și inexplicabil în sinea lui. 

— Fiţi binecuvântaţi, a rostit cu blândeţe bărbatul în 
rasă neagră, cu câteva monede zornăindu-i în vas. 

Bahn l-a dat la o parte din drum, împingându-l mai 
tare decât ar fi vrut. Un strigăt de surpriză a ieșit din 
gâtlejul falsului călugăr, în timp ce vasul i se rostogolea 
la pământ, iar monedele se împrăștiau pe jos strălucind 
în soare. 

Toţi membrii familiei s-au oprit să se uite lung la 
Bahn. Chiar și fiul său Juno a clipit cu ochii ridicaţi spre el. 

„Îmi pare rău, s-a gândit Bahn să le spună tuturor. 
l-am văzut pe oamenii noștri murind noaptea trecută în 
timp ce voi toți dormeațţi fără grijă în paturile voastre toc- 
mai datorită lor. lar apoi, în dimineața asta, i-am tras-o 
unei prostituate tinere contaminate probabil cu vreo 
infecţie, împinsă la asta de sărăcie și de nevoile denaturate 
ale unor soţi neînfrânați ca mine.“ 

Dar n-a făcut-o, nu în ziua aceea. A afișat, în schimb, 
zâmbetul de scuză al unui soț bun, al unui tată bun, și-a 
luat fiul de mână și și-a văzut de drum. 

CAPITOLUL 28 
Shay Madi 


Torţionarului-șef îi plăcea munca lui. Cel puţin așa i se 
părea lui Nico, în timp ce bărbatul îndesat l-a tras cu bru- 
talitate din ţarcul închis de sub arenă, rostind când și când 
cuvântul „rōshun“ cu buzele lui grase, mânjite, de parcă 
era cel mai mare blestem posibil. Biciul lui i-a sfârtecat 
de două ori spinarea lui Nico, deși acesta abia dacă a sim- 
ţit ceva. Nu era decât încă o durere adăugată celor multe 
dinainte. | 

— Înăuntru cu tine, a mârâit el, în timp ce-l împingea 
printr-o ușă cu gratii ruginite. Nico s-a împleticit pe un 
culoar îngust, închis cu gratii, pe care l-a văzut că duce 
spre o altă ușă glisantă, care acum era deschisă la rândul 
său din exterior. 

Un gardian l-a împuns printre gratii cu un baston cu 
ţinte tocite, dar dureroase, obligându-l pe Nico să intre în 
cușca aflată de cealaltă parte. 

S-a împiedicat de un trup aplecat și s-a rostogolit la 
podea, țipând din cauza noului val de durere care-i zvâc- 
nea în mâna zdrobită. 

Nico simţea doar durere peste tot și era deja într-o 
stare febrilă din cauza asta. Ochiul stâng i se umflase și 
era de nedeschis; nici măcar nu-și mai dădea seama dacă 
globul ocular mai era acolo. Buzele îi erau ca o masă de 

carne umflată. Majoritatea dinţilor din faţă erau sparți sau 
lipseau. Îl durea până și să respire. 

Ușa s-a închis cu zgomot în spatele lui și a fost încu- 
iată de unul dintre gardieni, în timp ce torționarul-șef le-a 
strigat râzând celorlalți nefericiţi închiși în cușcă: 

— Faceţi-i loc neînfricatului râshun, a spus el. Poate 
că, dacă vă purtaţi frumos cu el, vă va salva pe toți. 

Nico s-a încolăcit ca o minge și a rămas jos tremurând. 
Își mirosea propria duhoare și, peste ea, și pe a multor 
altora. Cușcaeraplină de bărbaţi și femei care-și așteptau 
moartea. 

A simțit o mână care i se așază pe braţ. S-a uitat cu 
singurul ochi rămas teafăr la fața unui bărbat care privea 
în jos spre el cu îngrijorare. 

— la, a spus el încetișor, întinzându-i un cancioc de 
apă. Nico a sorbit și s-a înecat instantaneu. Ușurel, l-a 
liniștit bărbatul. Nico a mai băut încă puţin. 

A încercat cu grijă să se ridice, doar ca să respire ceva 
mai ușor. Aproape imediat, și-a simţit coastele săgetate de 
durere. A început să gâfâie. 

Bărbatul l-a ajutat, iar alți câțiva i-au făcut loc ca să se 
sprijine cu spatele de gratiile cuștii. A observat că bărbatul 
avea capul ras și purta o rasă neagră. 

— Da, sunt călugăr, i-a răspuns celălalt, ghicindu-i 
uimirea. 

Nico a dat slab din cap. Era singura mulțumire de care 
se simţea în stare. S-a uitat de jur împrejur la spaţiul acela 
închis și a văzut că toți sunt cu ochii pe el. Și-a lăsat privi- 
rea în jos către podeaua de pământ acoperită cu paie. 

Un vuiet s-a auzit din arena aflată deasupra, sunetul 
înăbușit trecând printr-opoartă greaaflată la capătul altui 
culoar cu gratii. O femeie întinsă pe jos a gemut în praf. 

— Fie ca Dao să te păzească, i-a spus preotul lui Nico, 
atingându-l iarăși ușor pe braţ. Atingerea era liniștitoare, 
caldă. Călugărul s-a întors cu spatele ca să vadă de femeie 
și să-i ofere și ei puţina ușurare pe care o putea da. 

Nico și-a strâns braţele în jurul trupului, mișcându-și 
membrele pe cât de încet posibil. Și-a forţat mintea să se 
concentreze asupra respirației. De câte ori dădea afară 
aerul din plămâni, se gândea la agonia pe care o emana 
propriul corp. Când trăgea aer în piept, se gândea la liniște. 

După o vreme, s-a părut că funcționează — sau cel 
puțin atât cât să poată raţiona limpede. Gândurile erau 
bune acum. Îl puteau duce departe de locul acesta. 

Așa că și-a lăsat mintea să hoinărească. S-a gândit 
la însoritul Khos, la căsuţa lor, la mama lui. Își dorea s-o 
poată vedea acum mai mult decât orice altceva pe lumea 
asta. 

Timpul a trecut pe nesimţite. Gratiile cuștii au zăngă- 
nit înapoia capului său. Era din nou torţionarul-șef. 

— Aia urmează, a decis bărbatul și a arătat spre 
femeia care tocmai primea ajutor din partea călugărului. 
Și celălalt, călugărul. 

Alţi gardieni i-au împuns pe prizonierii aleși cu bas- 
toanele lor ţintate, deși păstrau o distanță precaută din- 
colo de gratii. 

— Sus, sus! au strigat ei. 

Călugărul a ajutat-o pe femeie să se ridice în picioare, 
ținând-o încă aproape de el. O ușă exterioară s-a deschis 
înspre cușcă. Au pășit împreună pe culoarul care ducea 
către poartă. 

Gardienii s-au apropiat de culoarul cu gratii și au 
întins înăuntru mâinile acoperite cu mănuși de piele. l-au 
smuls femeii toate hainele până a rămas goală sub privirile 

lor. Vânătăi roșietice îi acopereau corpul pe alocuri. Urme 
de mușcături, de asemenea. În ceea ce-l privește pe călu- 
găr, el avea voie să-și păstreze pe el veșmintele, astfel încât 
mulțimea să-și dea seama ce este. 

I-au întins călugărului o sabie și un scut rotund mic. 
El le-a aruncat pe amândouă la pământ. 

— N-o să lupt, a spus el hotărât. 

Gardienii au început să înjure și să-l împungă și mai 
tare cu bastoanele. Dar el a continuat să refuze să ia arma 
sau scutul. Dincolo de poartă, mulțimea tălăzuia nerăbdă- 
toare. Gardienii au renunţat să-l mai convingă și i-au legat 
sabia și scutul de încheieturi, unde le-a lăsat să atârne fără 
niciun folos. Mâinile îi tremurau, deși se ținea drept. 

Poarta s-a deschis și lumina palidă a zilei a pătruns în 
cușcă. Nico nu reușea să vadă nimic afară, orbit de lumina 
bruscă. 

Atât femeia, cât și bărbatul erau împinși să treacă prin 
poartă. Care s-a închis în urma lor, iar mulțimea a început 
să vuiască. 

Nico a resimţit zgomotul direct în stomac. Aproape 
că i-a destins vezica. S-a abținut, învingându-și nevoia 
de a urina. Din fericire, după câteva clipe, senzaţia s-a 
diminuat. 

— Ce-o să se întâmple cu ei? a întrebat un alt tânăr, 
cu vocea gâtuită de emoție. Nu a adresat întrebarea cuiva 
anume. 

Dar plutea în aer, atrăgându-le atenţia tuturor. 

— Vor muri, s-a auzit o altă voce. Un bărbat de vârstă 
mijlocie, stând alături de alți trei — soldați, după cum o 
arătau cicatricile și tatuajele care săreau în ochi și atitu- 
dinea lor impasibilă, ca și cum ar fi stat de multe ori să-și 
aștepte moartea în felul acesta. 

Păreau khosieni. 

Din trupele speciale, a ghicit Nico. Știa din povestirile 
tatălui său cum acei luptători subterani erau uneori prinși 
când tunelurile se prăbușeau în urma lor. 

Soldatul s-a uitat fără milă la tânărul din faţa lui. 

— Bărbaţi cu arme de oţel îi vor măcelări ca pe niște 
animale. Sau s-ar putea să fie sfârtecaţi de animale înne- 
bunite de foame. 

Tânărul și-a întors privirea în lături, mușcându-și 
buzele. 

— Există întotdeauna o șansă, a spus altcineva, o 
femeie cu vechile cicatrici ale înfierării pe ambii obraji. 
Dacă te lupţi suficient de bine, se poate ca mulțimea să 
te cruţe. 

Soldatul a pufnit, iar Nico a înghiţit cu noduri. S-a 
gândit la femeia care era deja acolo, netrecută de douăzeci 
de ani şi speriată de moarte. Putea fi Serese, sau oricare 
altă fată pe care o cunoscuse acasă. Ce fel de lume era asta, 
în care oamenii erau înnebuniţi să vadă alți oameni măce- 
lăriți doar pentru propria distracție? 

Din afară s-a auzit un strigăt. Femeia. Stadionul a 
amuţit. 

Suspinele prin care cerșea îndurare au răsunat în 
cușcă — apoi s-au oprit brusc. Toţi cei dinăuntru s-au 
uitat în podea doar ca să-și evite unul altuia privirea, chiar 
și soldatul înverșunat. 

Călugărul striga ceva. Nico nu a înţeles ce, deși cuvin- 
tele erau furioase și pline de patos. A urmat un sunet, pre- 
cum cel din prăvălia unui măcelar, apoi altul. Mulțimea nu 
a mai vuit de data asta. 

Nico și-a acoperit capul cu un braţ, căutând parcă 
să se ascundă. Odată cu fiecare bătaie de inimă simţea 

durerea care-i pulsa din fiecare rană. A căutat iarăși alte 
lucruri la care să se gândească, doar pentru a-și ţine min- 
tea ocupată. 

S-a gândit la Ash și la faptul că maestrul lui nu a venit 
să-l salveze de la oroarea care i se întâmpla acum. 

Sau poate că a făcut-o, s-a răzgândit Nico, și acum 
zace mort, răpus fiind în tentativa lui. 

Dar Nico a refuzat să creadă asta. Considera, de fapt, 
că bătrânul este invincibil, o forță a naturii — și nu puteai 
ucide o forță a naturii, ci doar să aștepți să treacă. Atunci 
unde ești? și-a admonestat maestrul. 

Poate că Ash nu a încercat deloc să vină după el. Poate 
că un aspect anume al codului roshunilor îi interzicea o 
asemenea încercare de salvare a lui. Codul nu permitea 
acte de revoltă personală, așa încât poate că nu îngăduia 
nici acte de salvare individuală, nu atunci când nevoile 
vendetei erau imperative. 

Ar fi trebuit să te părăsesc când încă puteam s-o fac, 
a cugetat Nico. Ar fi trebuit să-mi încerc norocul și să mă 
întorc acasă în Khos, la mama. 

Preţ de o clipă a blestemat ziua în care Ash a intrat în 
viaţa lui. Dar era, de fapt, o emoție superficială, pe care a 
alungat-o repede. Nu voia să se amărască în privința unor 
asemenea lucruri acum, când era așa aproape de propriul 
sfârșit. Faptul că l-a cunoscut pe Ash i-a prins bine. A fost 
vina lui că a îngăduit ca lucrurile să ajungă așa departe. 

I-a venit în minte Serese. Nico nu ar fi cunoscut-o 
niciodată altfel decât datorită maestrului său. Dar iarăși 
gândurile lui Nico au luat-o razna în sinea lui; și l-a ima- 
ginat pe prietenul său Aleas ameţind-o pe fată cu far- 
mecul și aspectul său plăcut, cucerind-o complet după 
ce Nico n-avea să mai fie. Își imagina cum aveau să-și 

amintească amândoi de bietul Nico — cum le-a fost pri- 
eten odată, cu mult timp în urmă, un flăcău ciudat, dar 
cu o inimă bună; și cum era o amintire cumplită, chiar și 
după atâta timp, să te gândeşti la teribila lui moarte. „Ar 
fi trebuit să ne străduim mai mult să-l salvăm“, aveau să 
spună ei, înainte de a se întoarce în patul lor plăcut ca 
să-și liniștească regretele. 

Mai multă amărăciune, și-a dat seama Nico. Nu-i stă- 
tea în fire așa ceva, sau cel puţin asta a crezut mereu des- 
pre el. Dar mama putea fi astfel uneori. Poate că era ade- 
vărat ce spuneau oamenii, iar părinţii își puneau amprenta 
asupra ta, indiferent cum ar fi stat lucrurile. 

Afară, cineva se adresa mulţimii: o voce de femeie, 
puternică și imperativă. După cum suna, părea să fie a 
Matriarhei înseși. Le spunea ceva despre râshuni. Nico 
şi-a dat seama că vorbea despre el. | 

Dulce Eres, încă nu se simțea pregătit. Se întreba dacă 
va fi vreodată. S-a apropiat un gardian care l-a împuns 
printre gratii în coastele deja rupte. A tresărit de durere, 
ţinându-și încă braţul să-i acopere capul. Un alt gardian 
l-a lovit brusc peste spate. 

— Foarte bine! a izbucnit Nico, făcând un efort să se 
ridice. 

L-au forțat s-o ia pe culoar, unde o robă neagră i-a 
aterizat la picioare. L-au obligat și s-o îmbrace, efortul 
făcându-l aproape să leșine de durere. 

După care i-au dat o sabie scurtă și un scut. Un gar- 
dian i-a prins scutul de antebraţ, deasupra mâinii zdro- 
bite. Oamenii erau tăcuţi și metodici făcându-și treaba, 
asemenea unor negustori obosiţi, bucuroși că se termină 
ziua de lucru. Nimeni nu-l privea în ochi, după cum a 
observat. 

— Nu te împotrivi prea mult, i-a sugerat unul dintre 
gardieni, vorbindu-i aproape de ureche. Lasă-i să te dea 
gata repede. 

Intrarea s-a căscat în faţa lui, luând proporţii colosale 
din cauza luminii. Nico și-a acoperit ochii. Spaima îi 
curgea în vine, paralizându-l de neliniște, în timp ce-i 
făceau vânt pe poartă. 


O O O 


Soarele strălucea deasupra, umbrit de câţiva nori 
mici. Ceaţa pe care o zărise pe drumul către Shay Madi 
se ridicase de acum, deși nisipul se mai simţea încă umed 
la picioare. Un miros de carnagiu plutea în aer: îi stăruia 
pe limbă, în cerul gurii. A văzut dâre de sânge pe nisip, 
ducând spre diferite porţi închise înșiruite de-a lungul 
pereţilor. 

Nico a privit în jur la miile de feţe aflate în expecta- 
tivă în tribune. Preţ de o clipă infimă, căutăturile lor au 
părut să-l devoreze chiar acolo, pe loc. Cineva a slobozit 
un hohot de râs, apoi râdeau cu toţii, un vuiet de hohote 
asemenea unui coșmar devenit realitate. Nico s-a făcut 
mic în sinea lui. Rușinea i-a biruit panica. 

— Ai venit să ne omori, micule roshun, a strigat o 
voce, și el s-a întors cu faţa către Matriarha însăși, care 
stătea în loja regală, înconjurată de Acoliţi și preoţi. Acum 
trebuie să plătești pentru eșecul tău. 

Tăcerea s-a așternut peste spațiul vast al stadionu- 
lui. O umbră a trecut peste nisip: păsări — corbi negri — 
rotindu-se deasupra capetelor. 

O poartă a început să se deschidă încet de cea- 
laltă parte a spaţiului aceluia închis. A auzit zgomotul 

pocnitorilor. Flăcările au luminat interiorul îngust al 
culoarului. 

O haită de lupi a năvălit în arenă. Nico a făcut invo- 
luntar un pas îndărăt. 

Soldaţii stăteau înșiruiţi de-a lungul zidurilor de pia- 
tră ale arenei, care erau prea înalte ca să se fi putut cățăra 
pe ele. Poarta din față era acum bine închisă. 

Nico a numărat șase lupi. La început s-au mișcat oare- 
cum derutați, dar apoi l-au observat. S-au înșiruit la extre- 
mități, în jurul arenei, dar barându-i trecerea. 

Nico a înhățat mânerul sabiei scurte. A ridicat lama, 
verificându-i greutatea. Era o armă obișnuită, mai grea 
înspre vârf. Baracha îi punea uneori să se antreneze cu 
asemenea săbii rudimentare. 

I s-a părut că zărește mișcare și s-a întors la timp să 
vadă un lup năpustindu-se spre el, aruncând în aer nisipul 
cu picioarele, cu limba atârnându-i pe afară. 

Nu avea unde să fugă. Nico și-a îndepărtat picioarele 
ca să-și țină echilibrul și a ridicat scutul. A avut nevoie 
de toată stăpânirea de sine de care era capabil ca să stea 
locului și să înfrunte animalul asmuţit; era, probabil, cel 
mai hotărât act al vieţii sale. 

A rotit sabia, aproape dezechilibrându-se de forța 
mișcării. Lupul și-a arătat colții și s-a îndepărtat, lăsând 
după el duhoarea de animal. 

Altă mișcare iute din dreapta. Din nou, cu frenezie, 
a rotit sabia, ratând lovitura doar pentru că animalul s-a 
ferit din calea lui. 

Alţi trei lupi se apropiau acum încet chiar din față. 
Sudoarea a început să curgă de pe el, ca și cum i-ar fi făcut 
cineva un duș cu apă călduţă. Nico s-a tras înapoi către 
poarta închisă. Mulțimea a vociferat în așteptare. 

Undeva în spatele minţii, i-a apărut brusc un loc liniș- 
tit, un colț al detașării în care s-a retras fără ezitare. Și-a 
oxigenat mintea, și asta i-a oferit suficient calm cât să se 
întrebe ce aveau de câștigat oamenii ăștia de pe urma unui 
asemenea măcel. Ecourile râsului mulțimii încă îi răsunau 
în creier. Și-a amintit de timpurile îndepărtate când era 
elev, iar copiii râdeau de necazul altuia. Un râs necruţător, 
incisiv, lipsit de compasiune. Uneori se lăsase și el pradă 
unei asemenea distracţii. 

S-a gândit și la călugărul care s-a adresat mai devreme 
mulțimii cu furie. Toate miile astea de oameni, iar bătrâ- 
nul acela a fost singurul teafăr la cap de aici. 

Era adevărat și, pe măsură ce înţelegea asta, rușinea 
provocată de râsul lor îl părăsea. Se întorcea în exterior, 
îndreptată chiar asupra mulțimilor, astfel că a ajuns să-i 
fie lui rușine pentru ei — de dorinţa lor de a privi moartea 
unei alte ființe umane, ca să se distreze pe seama ei. 

„Suntem cu toţii niște copii răi în sinea noastră“, s-a 
gândit el. 

Obrajii i s-au îmbujorat. A strâns cu putere din fălci, 
durerea dinţilor rupţi săgetându-l până în creier. Și-a dat 
seama atunci că, dacă i-ar fi frică într-o asemenea situație, 
dacă ar fugi din faţa ei, ar însemna doar să-i lase să câștige, 
să aibă dreptate. Mai bine să fie furios, s-a hotărât el. Să 
opună rezistenţă. 

Cei șase lupi se pregăteau de atac. 

Nico a ezitat doar o clipă, apoi ceva fundamental s-a 
declanșat în sinea lui. Antrenamentul urmat s-a îngemă- 
nat brusc cu disperarea lui. 

Cu un mormăit, s-a depărtat de poartă și a pășit în 
față ca să înfrunte animalele cu capul înainte — cum ar fi 
făcut și Ash. 

Un lup s-a năpustit din stânga, atât de repede că 
a lăsat în urmă trombe de nisip arcuindu-se în aer. S-a 
ciocnit cu botul de scut, ambii clătinându-se din cauza 
impactului, Nico recăpătând putere din agonia provocată 
de mâna lui zdrobită. S-a lansat împotriva altui lup care 
venea din dreapta, aerul șuierându-i din gâtlej în gâfâieli 
scurte. Lama i-a spintecat capul. 

Apropiindu-se de grupul celor trei lupi, a alergat 
sărind puternic în nisip, pe care l-a ridicat în aer făcându-l 
să le intre în ochi. I-a orbit suficient cât, pentru o secundă, 
să ezite, scuturându-și capetele — când el era deja în mij- 
locul lor, lovind și spintecând cu sabia, zdrobind cu scu- 
tul, nemaisimţind din fericire nimic atunci când colții și 
ghearele i se înfigeau în carne. 

După care Nico a devenit mult mai puţin conștient 
de ce se întâmplă cu el, lăsându-se cuprins de o frenezie 
cruntă. Știa doar că l-a oprit pe unul dintre lupi în saltul 
lui apelând la propriul mârâit animalic. Mai știa că l-a cio- 
pârţit pe altul până n-a mai rămas nimic întreg din el. Știa 
că a fost mușcat puternic de coapsă și că, la rândul lui, și-a 
mușcat atacatorul la fel de puternic, timp în care sabia 
făcea ravagii în continuare. 

Iar apoi Nico s-a pomenit în genunchi în nisip, tră- 
gând cu putere aer în plămânii obosiţi și simțindu-se ter- 
minat, pentru că-și epuizase toate forțele. 

În jurul lui, lupii zăceau fie morţi, fie în agonie. 

Pe stadion nu se auzea nici măcar un sunet, doar res- 
piraţia lui șuierătoare și cea a unui adversar de alături, 
lovind aerul cu picioarele cum trăgea să moară. O imagine 
a osândei i-a străfulgerat mintea, după care a dispărut. 

Nico nu-și mai simţea propriile răni atunci când a 
ridicat privirea ca s-o vadă pe Matriarhă uitându-se fix la 

el de la celălalt capăt al distanţei dintre ei. Chiar și de unde 
era, îi vedea gura uitată deschisă de uimire. 

Nico a auzit o psalmodiere dinspre mulțime. Habar 
n-avea ce înseamnă. 

A văzut un Acolit care se grăbea să treacă de gloată 
ca să ajungă la stăpâna lui. I-a șoptit ceva la ureche și, 
din nou, privirea ei l-a fulgerat pe Nico. A scos un cuţit 
arcuit de la șold și, chiar în timp ce el o privea, i-a înfipt 
adânc lama în pântecul mesagerului. Având cuțitul încă 
în mână, acum plin de sânge, s-a întors cu fața spre arenă. 

— Daţi-i foc, a tunat glasul ei. Ardeţi-l de viu. 

O furtună de proteste s-a înălțat din mulțime. Dar ea 
a înfruntat-o, neînduplecată. 

Acoliţii și-au făcut apariţia pe nenumăratele porți 
înșirate de-a lungul zidurilor. L-au înconjurat pe Nico, 
îndreptându-și săbiile spre el, astfel încât să-l imobilizeze. 

Nu că s-ar mai fi putut mișca. A lăsat să-i cadă sabia 
și s-a prăbușit pe nisip. Și-a pus capul între genunchi și a 
tras aer în piept. Nu se putea gândi la nimic altceva decât 
să-și recapete suflarea. 

Când și-a ridicat din nou privirea, a văzut niște bărbați 
care înălțau un rug chiar în mijlocul arenei. Gardienii și 
soldaţii treceau de la unul la altul brațe pline de scânduri 
şi bucăți de lemne îndreptându-se spre rug. În tribune, 
oamenii își vociferau încă dezacordul. Au forțat cordonul 
de soldaţi, unii aruncând chiar cu proiectile în ei. 

Rugul se înălța din ce în ce mai mult. 

CAPITOLUL 29 


Furtună în munți 


Che s-a trezit cu un gust rău în gură și cu o greutate în 
cap, ca și cum ar fi consumat băuturi tari, deși știa că n-a 
făcut-o. Erau efectele sucului de fructe de pădure cu care 
s-a uns pe frunte în toate acele ultime zile. 

A auzit o pocnitură seacă la distanţă, apoi o alta. 
Focuri de armă. A deschis ochii, a văzut că se înserase. 
Primele stele străluceau puternic deasupra capului. 

Chea slobozit un geamăt și s-a străduit să se ridice. S-a 
clătinat pe picioare, s-a poticnit, s-a rostogolit din nou pe 
spate. A gemut iar și s-a uitat în jur. Cunoștea locul acela. 

Era la baza unei văi adânci. Lângă el, un tufiș se clă- 
tina în adierea vântului, plin de fructe suculente. Che a 
clipit să-și limpezească privirea. Lumina zilei se estompa 
rapid, deși putea distinge cursul larg al râului care curgea 
în albia văii. Privirea a urmărit în sus cursul râului, adul- 
mecând briza în timp ce făcea asta: praf de pușcă și lemn 
ars. Ştia ce avea să vadă acolo. 

Mănăstirea, înconjurată de pădurea de jupe. 

Clădirea ardea. 

În timp ce Che privea într-acolo, limbi de foc s-au 
repezit înspre mănăstire din diferite direcţii: artileria care 
trăgea în amurg împotriva clădirilor în răbufniri de flăcări 
și moloz; și lunetiști, înarmați cu carabine lungi, trăgând 
de pe înălțimile dinspre vest. 

Flăcările cuprindeau repede totul. Cu siluetele con- 
turate în lumina lor, comandorii se deplasau în pluton 
intrând în pădurea de jupe. Un clopot se auzea bătând. 

Stomacul lui Che s-a strâns de foame. Era amintirea 
meselor luate acolo, clopotul anunțând cina. 


O O O 


Norii învăluiau vârfurile munților, stingând stelele 
una câte una. 

Che s-a oprit la marginea pădurii de jupe. 

În umbra copacilor bărbaţii erau încleștaţi în lupte 
crâncene. A văzut săbii străfulgerate de lumina flăcărilor, 
iar o siluetă îmbrăcată în mantie neagră își croia drum 
prin mijlocul unei trupe de comando, în timp ce locote- 
nentul le striga să-i taie calea și să-l răpună. Spre stânga, 
cam pe unde aprecia că ar fi intrarea principală, auzea că 
se întâmplă ceva și mai grozav. Sunetul oțelului acoperea 
pocnetul mai puţin melodios al împușcăturilor. Oamenii 
urlau. 

A tresărit, atunci când o explozie de proporţii a 
împrăștiat pe jumătate întunericul nopții, și s-a uitat la 
timp ca să vadă porţiunea superioară a turnului — unde 
știa că trăiește bătrânul Osho — dezintegrându-se într-un 
nor de praf. Cineva a ţipat în depărtare; de durere sau de 
furie, nu-și dădea seama. 

Che s-a retras dintre copaci. Ochii lui refuzau să mai 
privească distrugerea în plină desfășurare. Se uita fix la 
pământul dinaintea picioarelor sale luminat din când în 
când suficient de puternic ca să se vadă smocuri de iarbă, 
porțiuni de umbră. A înconjurat liziera și a venit din nou 
lângă pârâu. 

Che s-a întors și a mers în sus pe cursul pârâului, 
lăsând în spate mănăstirea. 

În curând a zărit-o: coliba mică a Profetului. 

— Bună, Ché, a spus Profetul în comercială, stând 
ghemuit în faţa colibei. 

Cel puţin numele lui Che a fost adevărat, cât timp a 
trăit aici, chiar dacă el însuși nu a fost. 

S-a oprit. S-a uitat să vadă dacă bătrânul Profet avea 
arme la el sau dacă se zărea vreo urmă de roshun care să 
tragă cu urechea din colibă. 

— Ce mai faci? l-a întrebat Profetul pe un ton blând. 

O altă răbufnire a artileriei a răsunat în vale. Pământul 
a tremurat sub picioarele lui Che. L-a determinat să răs- 
pundă, deși răspunsul lui nu era decât o ridicare din umeri. 

Che nu prea știa nici el ce face. 

Bătrânul farlander a dat din cap și a bătut cu mâna 
iarba de lângă el. Che a ezitat, ca și cum până și iarba putea 
să ascundă pericole. S-a așezat ușor lângă bătrânul Profet. 

Împreună, se uitau la bătălia din vale. 

— Ne întrebam unde-ai dispărut, a spus Profetul cu 
vocea lui subţire, slabă. Dar acum știm. 

Che a simţit o strângere de inimă. 

— N-a fost alegerea mea, a spus el. 

— Nici nu mă așteptam să fi fost. Aș fi văzut asta în 
tine, dacă erai genul care trădează cu ușurință. 

Che a lăsat ochii în pământ. 

— Nu te judec, a spus Profetul bătându-l pe mână. 
Facem ceea ce trebuie să facem. Dar spune-mi, te rog — 
cum ţi-a mers de când am stat ultima dată și am vorbit în 
felul acesta? 

Che s-a scărpinat pe gât. S-a gândit ce să-i spună 
acestui om pe care l-a cunoscut așa de bine într-o altfel 

de viaţă. Pentru o clipă, Che s-a întrebat ce face bătrânul 
acum, vorbindu-i în felul acesta așa de neconvențional, 
deparcăerau prieteni. Dar apoi a auzit pocnetul focurilor 
trase în vale și și-a amintit de ce se afla aici, nu acolo. 

— Când locuiam aici, a spus el, visam în fiecare 
noapte că aș putea fi oaltă persoană. Acum sunt acea altă 
persoană și în fiecare noapte visez că redevin ceea ce eram 
înainte. Sunt împărțit în două de trecutul meu. Nu pot 
scăpa de el, oricât aș încerca să fug. 

— Pui problema greșit, Che, a spus Profetul. Nu poţi 
scăpa de trecut. Și bătrânul farlander s-a aplecat mai mult 
înspre el, astfel încât Che i-a simţit mirosul respirației. Nu 
poți decât să stai să te liniștești și să aștepți să-ți treacă. 

— Încerc. Che a oftat. Meditez, așa cum am fost învă- 
ţat aici, dar tot cu sufletul împărțit rămân. 

— Ce s-a întâmplat cu Chanul tău? l-a întrebat bătrâ- 
nul, ca și cum asta ar fi avut vreo relevanță. Este la fel de 
puternic pe cât îmi amintesc eu? 

— Chanul meu? Vocea lui Che era încărcată de dez- 
gust. Dacă am avut vreodată un asemenea lucru, l-am iro- 
sit de mult cu propria-mi mână. Nu sunt cine crezi tu că 
sunt, bătrâne. 

— Știu cine ești, a susținut farlanderul. Părea sigur pe 
vorbele lui. 

— Atunci spune-mi și mie, a urmat Che. 

— Eşti un hohot de râs, care vine din profunzimea 
fiinţei tale. 

— Nu am chef de glume în seara asta. 

Colţurile buzelor bătrânului au zvâcnit. S-a uitat în 
jos, către mănăstirea care ardea și gura i-a înmărmurit. 

— Când ai venit prima dată aici, nu te-am remar- 
cat. Nu-mi bat capul cu asemenea lucruri pentru că voi, 

tinerii, sunteţi asemenea fluturilor de vară, veniți mereu 
ca să plecaţi. Dar am remarcat, în anumite zile, când aerul 
era liniștit sau când vântul bătea în direcţia bună, frânturi 
de râsete venind dinspre curtea mănăstirii. Majoritatea 
râsului pe care-l aud venind de acolo este, înţelegi tu, fie 
reținut, fie de curtoazie. Acesta, totuși, era diferit și-mi 
atrăgea mereu atenţia. Era — cum s-ar spune — atât 
de natural, spontan. Ca al unui copil care se bucură. Și 
Profetul a dat din cap, ca și cum s-ar fi aprobat pe el însuși. 

— Așa că m-am întrebat... m-am întrebat pe cine 
aud râzând așa de bine. Și m-am gândit la toţi roshunii 
careerau acolo, la toți cei pe care-i știam, și nu mi-am dat 
seama. Așa că am așteptat. Răspunsul vine întotdeauna 
când știi să aștepți suficient, ai observat asta? Și a venit. 
Într-o zi, maestrul tău te-a adus la mine ca să mă uit în 
inima ta și să-i spun ce văd. Imediat, am știut că tu ești 
posesorul acelui râs. Aveai un simţ al umorului în tine, 
Che, care le făcea în ciudă demonilor tăi. 

Flăcările ieșeau acum din acoperișul aripii de nord 
a mănăstirii. Sala de mese ardea, iar Che s-a gândit la 
miile de mese luate acolo, sporovăind sau ascultându-și 
tovarășii. 

A întrebat încet: 

— Ce mai face bătrânul meu maestru? 

— Shebec? A murit. 

Che a înghețat. A simţit cum îl pătrunde un soi de 
amorțeală rece. 

Focul se împrăștia cu iuțeală; scânteile jucau nestă- 
vilite în aer. Șirul de copaci din mijlocul curţii a prins a 
străluci. Din locul acesta, cei doi bărbaţi puteau vedea 
crengile superioare învălătucite în fum. Copacii înșiși se 
legănau în bătaia suflului. 

— Vor câştiga ai tăi? Nu prea mai văd bine cu cei doi 
ochi ai mei. 

— Tu ești cel căruia i se spune Profetul. 

Buzele farlanderului au schițat un zâmbet palid. 

— R6shunii, a spus Che, chiar știu să se lupte. 

— Asta-i bine. 

— N-ai de gând să i te alături? 

— Cine, eu? Sunt prea bătrân ca să lupt. 

Au tăcut amândoi. Cu ochii strălucindu-i, Che privea 
reflexiile flăcărilor pe linia joasă a norilor. S-a gândit: „Asta 
a fost casa mea odată. Cred c-a fost singura casă pe care 
am avut-o vreodată“. 

— O să te omoare dacă stai aici, l-a avertizat. 

— Știu. 

O parte din acoperiș s-a prăbușit. Flăcările s-au înăl- 
ţat și mai mult. 

— Și oamenii mei, a spus Profetul. Și ei o să te omoare 
pe tine dacă o să iasă biruitori. 

— Mă aştept la asta, a replicat tânărul. 

Bătrânul Profet a chicotit vesel în sinea lui. L-a mai 
bătut o dată pe mână pe Che. 

— Atunci, mai stai cu mine un pic, a spus el, și vom 
vedea ce se întâmplă. 


O O O 


A ajuns prea târziu și știa asta. 

Ash s-a căţărat mai sus, ieșind de pe ultimul nivel de 
locuri aglomerate, cel mai înalt și mai îndepărtat de arenă. 
S-a urcat pe o scară de fier ruginită care se arcuia în pere- 
tele exterior al stadionului, trecând de garguiele pătate 
de găinaţ și de statuile celebrităților imperiale. Soldaţii 

se opriseră aici cu câteva minute mai devreme, dar acum 
s-au dus să facă zid în jurul elementelor celor mai tur- 
bulente din mulțime, dat fiind că oamenii au început să 
arunce cu rachete și să vocifereze să le fie ascultate apelu- 
rile la clemență. 

Era slăbit de boală și trecuse de mult de limita pute- 
rilor. A urcat totuși, împins de groaza a ceea ce trebuia 
făcut. Era un singur lucru pe care-l putea face acum pen- 
tru băiat, și conștiința acestui fapt îi apăsa măruntaiele cu 
certitudinea ei strivitoare. 

Nico se luptase bine, Ash sosind la timp ca să asiste 
la confruntarea lui cu lupii. Tot timpul, cercetase stadio- 
nul în căutarea unei surse de inspiraţie care să-l lumineze, 
a unui mijloc de a-și salva tânărul ucenic. Nu îi trecuse 
nimic prin cap. 

Speranţa încolţise când Nico, împotriva tuturor aștep- 
tărilor, reușise cumva să câștige aprobarea mulțimii. Dar 
acum toate s-au schimbat din nou, redevenind iarăși un 
coșmar. Matriarha auzise de moartea fiului ei, asta era cât 
se poate de clar, și dorea să-și descarce nevoia de răzbu- 
nare pe băiatul acesta, în fața tuturor. Acesta era felul de 
a jeli, răbufnirea de violență. Era doar vina lui, și-a dat 
seama Ash. El a atras soarta aceasta asupra băiatului. 

Dedesubt, în arenă, au înălțat un postament deasu- 
pra rugului, iar Nico era legat de el chiar în acel moment. 
Părea neatent la ceea ce îi făceau, având faţa pironită spre 
cer. Capetele celor trei lanţuri lungi au fost legate de par- 
tea de sus a postamentului. Acoliţii, cu mâinile înfășurate 
în cârpe, țineau într-o strângere ușoară capetele celelalte. 
Alţii îmbibau grămada de lemne cu ulei. 

Ash știa cum fac mannienii lucrurile acestea. Îmbibat 
astfel cu ulei, rugul avea să ia foc repede, nelăsându-i 

victimei șansa să moară asfixiată de fum. Aveau să-l pră- 
jească de viu, apoi aveau să-l dea jos de îndată ce se oprea 
din ţipat. Dacă sincronizarea era optimă — iar asta era 
considerată o formă de artă în Q'os, potrivit naturii locu- 
lui — victima lor avea să fie încă vie, cu carnea vânătă și 
la vedere. Avea să fie apoi pironit în cuie pentru distracţia 
privitorilor și lăsat să moară încet, suferind în agonie. 

Ash nu putea îngădui să se întâmple asta. 

Ca la comandă, au apărut mai mulţi purtători de veş- 
minte albe în jurul rugului, ducând în mâini facle nea- 
prinse. Au început să le aprindă în timp ce soldaţii sta- 
ționați de-a lungul zidurilor se străduiau să le țină piept 
mulțimilor tălăzuite. 

Ash a ajuns în sfârșit în vârful zidului și, timp de 
câteva minute, a stat întins pe parapetul tare. Capul îi 
dădea senzaţia că stă prins ca într-o menghină, indu- 
cându-i în tot corpul senzaţia de greață. 

Rana de la picior i se redeschisese și simțea cum sân- 
gele i se prelinge și îi umple cizma, îmbibând pielea din 
care era făcută. Ash s-a scotocit în buzunar, mișcând doar 
un braţ, nimic altceva. Și-a scos punga și a extras din ea 
câteva frunze de dulce. Și le-a îndesat în gură și și-a mai 
odihnit încă o dată capul pe zid. Nemișcat, a așteptat ca 
durerea să se diminueze. 

Pentru că din tot ce-și putea aminti Ash, oamenii 
s-au plâns întotdeauna că viața e prea scurtă. Se mirase 
întotdeauna de asta având în vedere că, în ceea ce-l pri- 
vește, de mulți ani de acum, viaţa i s-a părut mult, mult 
prealungă. Poate că a experimentat mai multe reîncarnări 
decât majoritatea — așa cum obișnuiau călugării daoiști 
să-i facă pe oameni să creadă —, iar splendoarea acestui 
joc alvieţii se consumase pur și simplu pentru el, astfel că 

vedea prin ea prea ușor. Poate că sosise momentul să iasă 
pentru totdeauna din acest cerc al vieţii, așa cum ar fi spus 
călugării respectivi. 

Propriu stilului său dubitativ, Ash nu știa dacă e cazul 
să creadă în toate astea. Cum ar putea ști cineva? 

Dar știa cu siguranţă, acum mai mult ca niciodată, 
că ar fi trebuit să se retragă din genul acesta de activitate 
cu mult timp în urmă, să se izoleze într-un munte înde- 
părtat, să-și facă acolo o colibă, ca să-și trăiască restul 
zilelor în simplitate. Asta nu i-ar fi adus fericirea — care 
era totuși parte integrantă a jocului, la urma urmelor. Dar 
poate că faptul de a lăsa totul deoparte i-ar fi adus în cele 
din urmă pacea. 

Ash și-a lipit obrazul de betonul rece și a închis ochii. 
Putea să dea totul uitării chiar acum și să nu mai trebu- 
iască să se confrunte cu ceea ce avea să urmeze în orice 
moment. 

„Băiatul a luptat bine.“ 

Ash s-a folosit de teacă pentru a se ridica în picioare 
clătinându-se. A încercat să-și ţină echilibrul, clipind ca 
să i se limpezească privirea. S-a întors cu faţa spre arenă, 
aflată la distanță de el, aproape ireală. 

Fumul se împrăștia deja de la baza rugului. Acoliţii 
stăteau în jurul lui, alimentându-l cu faclele aprinse, ca 
să-l menţină viu. Tânărul priponit a început să se zbată. 

Ash a scos arbaleta pe care o luase de la Aleas. A 
crestat cu grijă cele două săgeți pe care le-a fixat în 
caneluri. Era oarmă cu rază scurtă de acţiune, dar săge- 
ţile erau grele. De la înălțimea asta ar fi trebuit să func- 
ţioneze. 

Ashs-amai uitat o dată la Nico, apoi a ridicat arbaleta și 
a ţintit în sus. A tras puternic aer în piept, concentrându-se 

asupra fluxului de aer pătrunzându-i în plămâni. Trupul i 
s-a relaxat treptat. 

A sosit un moment, care încă i s-a părut straniu, chiar 
după toţi acești ani, acel moment în care nu mai simţea 
că respiră, ci că este respirat. A eliberat ușor aerul din plă- 
mâni și a simţit cum degetul i se încordează pe trăgaci. 


Săgeata a țâșnit mai rapid decât ar fi putut-o urmări 
cu privirea. Ash nu s-a mișcat din poziţia în care era, a 
rămas locului urmărind cu privirea cum săgeata neagră 
coboară într-un arc de cerc către nisipul din arenă. A 
lovit postamentul chiar deasupra capului lui Nico. Ash 
a clipit ca să îndepărteze transpiraţia. Îi curgea acum de 
pe cap ca sângele dintr-o rană deschisă, luând cu ea și 
lacrimile. 

Flăcările au pâlpâit în jurul picioarelor băiatului. 
Fumul a dat năvală spre el. Nico se sufoca și se zbătea să 
se elibereze. 

Ash a tras din nou aer în plămâni. A coborât arbaleta 
cu o fracțiune de centimetru. A dat aerul afară. 

A eliberat săgeata. 


O O O 


Cu cât Nico se chinuia mai mult să respire, cu atât 
mai puternic îi ardeau plămânii. A tușit și a încercat să 
rupă lanţurile cu care era țintuit de postament. Fumul îl 
ameţea; tălpile goale se perpeleau la atingerea flăcărilor. 
Pentru o clipă, a revenit în Al-Khos, pe ţiglele fierbinţi ale 
acelui acoperiș, cu Lena amăgindu-l din spate. Se părea că 
toatăviața lui se învârte în jurul acelei unice greșeli. 

Nico ar fi făcut totul altfel, dacă i s-ar mai fi dat ocazia. 

Acum își vedea moartea cu ochii. Ciudat cât de extra- 
ordinar de reală părea viaţa în apropierea sfârșitului. 
Culorile se amestecau în nuanţe pe care nu le observase 
înainte; chiar și nisipul ars de soare era ca ovariaţie nesfâr- 
șită de lumini și umbre, fascinându-i privirea. Putea gusta 
mirosuri care erau cu mult dincolo de plăcere sau neplă- 
cere. Putea auzi voci individuale în marele vuiet al mulți- 
mii; chiar cuvinte, tonalități cu anumite semnificaţii. De 
ce nu s-a putut ca totul să fie mereu așa, atât de bogat și 
vibrant? Putea să stea zile întregi aproape de capăt și să se 
bucure pur și simplu de tot. Poate că, s-a gândit el, cam așa 
stau lucrurile și când ne naștem. 

Ce păcat, atunci, că o asemenea strălucire a vieţii nu 
ni se dezvăluie decât în final. Și-a dat seama că tocmai 
despre asta vorbeau atât de mult daoiștii. Maestrul său cu 
siguranţă se referise la asta: felul în care lumea se liniștește 
când tu însuţi te liniștești, astfel că, la sfârșit, poţi să vezi, 
să simţi, să-ți dai seama cum e viaţa cu adevărat. Reală și 
derulându-se la nesfârșit. 

A auzit cum ceva lovește lemnul deasupra capului 
său. Nico nu i-a acordat nicio atenţie. S-a uitat în schimb 
în jos, către picioare, și a văzut cum flăcările își adună for- 
ţele împotriva lui. Un val de căldură a izbucnit în jurul lui 
asemenea apei opărite. Urma să ardă de viu. Urma să fie 
înghiţit de viu de flăcările acelea. 

Nico a auzit odată o poveste despre vremurile în care 
mannienii invadaseră regiunea Nathal. Un călugăr din 
orașul Maroot se așezase în stradă înaintea casei Marelui 
Preot, se îmbibase cu ulei, dăduse foc uleiului și arsese de 
viu fără nici cea mai mică tresărire, ca semn de protest față 
de crimele pe care mannienii le comiteau încă în rândul 
poporului său. 

Cum a reușit să facă asta, iată ce se întreba Nico acum. 
Cum a ajuns la o asemenea stăpânire de sine? 

Căldura îl înghiţea cu totul. A clipit, încercând să-și 
limpezească privirea. Totul era mult prea adevărat. O 
parte a lui refuza să accepte ce i se întâmpla. Cu toate 
acestea, partea respectivă nu conta — nu era partea care 
se zvârcolea în faţa flăcărilor, care se îneca cu fumul și cu 
mirosul cărnii prăjite, partea care a început să ţipe și să se 
zbată cuprinsă de o panică animalică. 

Nico și-a rotit privirea, căutând cu disperare ceva asu- 
pra căruia să-și fixeze mintea. Acoliţii stăteau în jur cu 
faclele aprinse, ochii din spatele măștilor inumane îngus- 
tându-se din cauza fumului dens. 

Durerea care se ridica din picioare a atins curând 
punctul de agonie, o agonie pe care știa că n-o poate 
îndura. Fumul ascundea vederii totul de-acum. 

Nico și-a trascapul pespate în încercarea de a respira. 
Un cer albastru, norii care se disipau spre est însemnați 
de lumina soarelui. Între ei, în spaţiul lăsat liber de fum, o 
mișcare întunecată bruscă. Ceva ce cădea spre el. 

S-a uitat la acel ceva, fascinat de mișcarea lui de 
rotație. 

A fost luat prin surprindere de un impact neașteptat. 
A început să se sufoce iar din cauza gustului pronunţat de 
sânge. Viziunea s-a stins în sine însuși, fixată indistinct 
asupra soarelui sau asupra a ceva ce ardea la fel de puter- 
nic. Apoi, chiar și asta s-a stins și a făcut loc golului. 


FARLANDER 535 


CAPITOLUL 30 


Rituri de trecere 


Sforăitul lui a trezit-o devreme în dimineaţa respectivă. 
Lumina avea încă o culoare cenușie în despicătura din- 
tre perdelele care atârnau de la singura fereastră mică 
a dormitorului. Aerul din cameră era stătut și duhnea a 
sex. Reese stătea în semiobscuritate, privindu-l pe Los 
cum doarme: ridurile subţiri de pe obrazul rezemat de 
perna de puf, gura deschisă și îmbufnată ca a unui copil 
în timp ce respira, genele blonde. S-a gândit să-l tre- 
zească cu o mână pusă de probă în poală. Un oarece fior 
de dragoste a dat să-i domolească tensiunea din piept, 
anxietatea curgându-i prin vine. Dar n-a schiţat nicio 
mișcare. 

În schimb, Reese a cercetat bârnele din tavan și a 
încercat să găsească un sens viselor despre fiul ei până 
când camera a fost inundată de primele tonuri calde ale 
soarelui. Atunci s-a ridicat în liniște. 

A deschis ușa din spate și a lăsat pisicile să intre în 
bucătărie, doar pentru a umple căsuţa de viaţă, și s-a pre- 
făcut a fi deranjată când ele au început să i se gudure pe 
lângă gleznele goale în vreme ce se spăla și se pregătea 
pentru ziua care-i stătea înainte. Los a încetat să mai sfo- 
răie acum că ea s-a sculat și se învârtea prin cameră. l-a 
adunat hainele împrăștiate, mirosind avin și a parfumuri 
și a fum, apoi a ieșit în curte să le arunce în albia de lemn 

de lângă vasul de piatră plin cu apă de ploaie pe care avea 
s-o folosească mai târziu ca să le spele. 

Păsările își cântau trilurile lor bogate peste cotcodă- 
citul monoton al găinilor. Dinspre est, evantaiul zorilor 
se desfăcea pe cer pe deasupra copacilor și a brazdelor de 
iarba-câinelui care rămâneau nemișcate în dimineaţa lip- 
sită de orice adiere de vânt. Reese stătea cu un braţ ridicat 
și cu pumnul în șold uitându-se la toate câte îi cădeau sub 
ochi. Încerca să nu se gândească la nimic. Dorea doar să 
respire în limpezimea blândă a lumii așa cum se ridica din 
vălurile nopții, iar odată cu limpezimea aceea se disipau 
tristețile nenumite care năvăliseră peste ea sub forma vise- 
lor. Se simțea încordată, ca și cum era gata să plângă dacă 
și-ar fi permis s-o facă. 

Intrată din nou în casă, Reese s-a apucat să trebălu- 
iască până ce a ajuns în camera lui Nico. A deschis ușa 
șubredă cu scrijeliturile estompate de la nivelul mijlocului 
și s-a uitat de jur împrejur pe podeaua camerei goale ca să 
găsească ceva de ridicat, sau de îndreptat, sau de aruncat 
până ce s-a oprit, și-a pus iar o mână în șold și s-a întrebat 
ce naiba face. 

„Am ajuns ca mama lui Cole, s-a gândit nemulţu- 
mită. Lovesc cu bățul în ziduri cât e noaptea de lungă ca 
să sperii șoarecii pe care nimeni altcineva nu-i aude sau 
nu-i vede.“ 

Reese nu-și mai amintea când intrase ultima dată 

în camera aceea. Nu știuse ce să facă cu ea de când Nico 
își luase tălpășiţa ca să trăiască pe străzi, decât pur și 
simplu s-o lase așa cum era și să-și permită să spere că 
într-o zi Nico se va întoarce la mama lui, fie și pentru o 
scurtă vizită, sau să dea piept cu realitatea dură, una pe 
care Los insistase să i-o impună de când băiatul plecase 

cu farlanderul — luând cu el și propriile ei visuri, s-ar 
părea — cum că Nico era pierdut, și încă pentru totdeauna. 

Camera era goală dincolo de simpla absenţă a lucru- 
rilor lui Nico. Nu fusese niciodată așa curată și ordonată 
cât timp el trăise aici, cu toate că era, spre lauda lui, cât se 
poate de ordonat. Se mai vedeau încă vreo câteva dintre 
lucrurile lui: fluierul de cositor pentru păsări de pe per- 
vaz, pe care-l pierduse de mult, dar pe care l-a găsit ea 
după plecarea băiatului; lângă el niște pietricele șlefuite, 
colorate, culese dintr-o albie de râu; undiţa și sculele de 
pescuit rezemate într-un colţ, în husa lor de pânză. Patul 
fusese făcut de îndată ce Nico îl părăsise, cu mult timp 
în urmă; marginile așternuturilor băgate sub salteaua de 
paie, pliate peste pernă. 

Praf pretutindeni, totuși, a văzut ea acum, că s-a uitat 
lung și cu atenţie. 

Reese s-a grăbit să iasă, a umplut o găleată cu apă și 
oţet, s-a întors în camera fiului său și a început să curețe 
totul cu atenţie. A muncit până ce fruntea i s-a acoperit 
de broboane de sudoare, iar soarele s-a înălțat deasupra 
liniei copacilor, vizibil prin sticla murdară a geamului. 
Din când în când, nevoia de a plânge își croia iarăși drum 
în sinea ei și muncea chiar mai înverșunată până îi trecea, 
genunchii durând-o în timp ce spăla scândurile scârțâ- 
itoare ale podelei, spatele torturând-o când se întindea 
până la bârnele tavanului jos. A lăsat măturatul la urmă; 
ridicând cele câteva lucruri ale lui Nico pentru ca să dea 
cu mătura pe dedesubt, a avut grijă să le așeze la loc exact 
așa cum le-a găsit. 

În cele din urmă Reese s-a îndreptat de spate, 
îndepărtându-și de pe faţă cu dosul mâinii șuviţele de 
păr umede. A stat și a cercetat cu atenţie suprafeţele 

lustruite până ce s-a convins că încăperea era curățată 
cum trebuie. 

Stătea în faţa ferestrei, luminată din plin de soare. 

Reese a descuiat-o și a deschis-o, apoi s-a tras îndărăt 
cu mâinile împreunate, ca și cum ar fi așteptat pe cineva să 
intre. A trecut un moment, apoi o adiere bruscă de vânt a 
pătruns în cameră, iar Reese a inspirat lung și profund în 
timp ce aerul dimineţii îi mângâia fața și îi umplea plămâ- 
nii cu suflul lumii strălucitoare din exterior. 

— Fiul meu, a șoptit ea, în timp ce lacrimile au prins 
a-i curge pe faţă fără motiv. 


O O O 


Un trup gol era întins pe altarul de marmură, cu bra- 
ţele încrucișate cu grijă pe piept. Ochii îi erau închiși. 

Cadavrul a fost curăţat ritualic de sumbrii și tăcuții 
preoţi ai lui Mortarus, cultul secret al morţii din cadrul 
ordinului Mann. Timp de o oră au șters cu grijă trupul 
cu bucăți de pânză albite de fierea anghilelor de nisip în 
viață — aceeași fiere carealbise și veșmintele lor preoțești, 
măștile lor rigide, stindardele lui Mann care atârnau pe 
pereţii înalți din jurul lor. În tăcerea Templului bucăţile 
de pânză strălucitoare au fost înmuiateîntr-un bol cu apă 
la temperatura corpului, clipocitul apei tulburând peta- 
lele proaspete care pluteau în derivă, pânza fiind ridicată 
şiroind în aer și stoarsă bine în mâini. Cu un mormăit de 
cuvinte ritualice, preoţii au trecut apoi bucăţile de pânză 
peste pielea lipsită de viață. 

Când treaba a fost gata, iar preoţii lui Mortarus s-au 
depărtat într-o procesiune tărăgănată de psalmodieri 
și robe foșnitoare, un miros de lotus sălbatic a plutit 

deasupra cadavrului, iar rana de la gât i-a fost cusută, 
o dungă neagră abia observabilă sub stratul de pastă 
și pudră îndemânatic aplicat. Cu toate acestea, n-au 
putut face nimic în privinţa expresiei împietrite pe faţa 
cadavrului. 

lar astaera ceea ce Sasheen considera a fi de-a dreptul 
insuportabil. 

— Care-ţi sunt ordinele, Matriarhă? s-a auzit o voce 
ușoară venind din spatele ei. 

Preotul Heelas, intendentul personal al lui Sasheen, 
stătea la o distanţă de vreo trei metri de altar, cu capul 
plecat. Își ţinea privirea aţintită pe podeaua de marmură, 
ca și cum ar fi fost incapabil să se uite la statura îngenun- 
cheată a Matriarhei sau la mama acesteia, așezată alături 
pe un scaun de lemn. 

Sasheen nu l-a auzit, deși ecourile vocii sale au per- 
sistat, croindu-și în cele din urmă drum prin durerea ei. 

— Ce-i? a spusea, cu o voce rece. 

— M-ai chemat, Matriarhă. 

Sasheen și-a trecut o mână peste ochi și, pentru o 
clipă, vederea i s-a limpezit. A luat contact parcă pentru 
prima dată cu silueta fiului ei, o simplă carcasă acum, 
golită și lipsită de sens. Doar o clipă s-a putut uita la 
faţa lui, împietrită într-o contorsionare strangulată de 
spaimă. 

Ceva s-a mișcat în sinea ei. Spatele i-a înțepenit 
vizibil. 

— Opriţi totul, a spus ea pe un ton șoptit și distant. 

— Totul, Matriarhă? 

— Totul, a repetat ea, iar cuvintele ei au dobândit o 
putere crescândă, o forţă dură care intra în contradicţie cu 
slăbiciunea vădită prin lacrimi. Porturile și podurile. Toate 

mijloacele de transport. Fântânile. Templele. Mijloacele 
de divertisment. Afacerile... Dacă un simplu cerșetor 
întinde mâinile după bani, i le tăiați. Vreau ca totul să se 
oprească, mă auzi? 

Sasheen a inhalat o gură de aer răcoroasă, purtând 
miresme de lotus. i 

— Fiul meu este mort, a spus ea, și-i vor arăta cu toţii 
respect. 

Intendentul Heelas și-a împreunat mâinile și a respi- 
rat de câteva ori înainte de a deschide gura. 

— Cum rămâne cu Augeriile, Matriarhă? a întrebat 
el cu grijă. 

Ea uitase de săptămâna de festivități care urma. 

— Da, a spus Sasheen întunecată. Și Augeriile, toate. 
Le vom celebra într-un moment mai potrivit. 

Tăcerea intendentului era una de uimire năucă. Și-a 
păstrat totuși calmul și și-a plecat și mai mult chipul 
îmbujorat. 

— Asta-i... tot? 

— Tot? Nu, nu este tot, Heelas. Vreau să răscoliți ora- 
şul. Vreau să-i găsiți pe oamenii ăștia și să mi-i aduceţi vii. 
Explică-i lui Bushrali că, în cazul în care Regulatorii lor 
nu fac ce le cer, o să se pomenească începând o nouă cari- 
eră — cea de eunuc într-unul din haremurile Sentiaţilor. 
E clar? 

— Absolut clar, Matriarhă. 

— Atunci poţi să pleci. 

Bărbatul s-a îndepărtat cu o grabă nefirească. 

Sasheen a descoperit că-i tremurau pumnii. I-a strâns 
puternic. 

— Liniștește-te, copilă. Liniștește-te. 

Matriarha Sasheen s-a întors către mama sa. 

— Să mă liniștesc? Fiul meu zace mort și tu-mi spui 
să mă liniștesc? Pentru vorbele astea aș putea să te iau pe 
sus de acolo și să pun să te ardă de vie. 

Cotoroanţa bătrână stătea pe un scaun simplu de 
lemn, cu mâinile translucide împreunate. 

— Dacă te face să te simţi mai bine, draga mea, atunci 
poruncește asta. 

Preţ de o bătaie de inimă, Sasheen a luat în conside- 
raţie această variantă. 

Mâna i-a căzut fără vlagă pe lângă corp. S-a întors 
către fiul ei, zăcând pealtarla o aruncătură de băț, ultimul 
său loc de odihnă înainte de a fi înhumat în catacombele 
uscate din Hypermorum. 

Sasheen a zărit ceva aflat pe pieptul său. A întins 
mâna, unghiile-i lungi ezitând o clipă. Cu delicateţe, a 
desprins ceva de pe pielea goală, smulgând totodată și 
unul din firele încâlcite de păr de pe piept. Și-a cercetat 
buricele degetelor. O geană. 

A tremurat în aerul suflat de ea, a plutit liberă, cobo- 
rând din raza vederii. 

„Fiul meu este mort“, s-a gândit ea. 

Sasheen nu mai trăise niciodată o asemenea durere. 
Era ca un soi de nebunie, precum cea care stătea la pândă 
din stomac atunci când realizezi că ai uitat ceva esenţial, 
dar că e prea târziu să mai îndrepți lucrurile — cu excepţia 
faptului că senzaţia aceea era acum constantă și cu bătaie 
lungă, astfel că îi mistuia toate momentele de veghe, dar 
și pe cele de somn; o spaimă adâncă, sfâșietoare, animalică 
ce ameninţa s-o sufoce dacă nu se elibera de ea într-un fel 
sau altul. 

O umezeală i-a gâdilat palmele; unghiile care i se înfi- 
geau destul de puternic în carne cât să-i dea sângele. 

— Calmează-te, copilă, s-a auzit încă o dată vocea 
cotoroanţei de lângă ea. Eşti Matriarha. Eşti reprezentan- 
tul suprem al lui Mann. Nu-ţi poți permite să fii văzută 
astfel. 

Sasheen a scuturat mâna veștejită care i se așezase pe 
umăr. 

— Fra fiul meu. Singurul meu fiu. 

— Era slab. 

Cuvintele au lovit-o ca o palmă. 

— Fata mea, a zis bătrâna domol. Tonul părea să-i 
sune a scuză, deși nu asta era intenţia. Vino, stai lângă 
mine o clipă. 

Sasheen a aruncat o privire în încăpere. Nu se zărea 
nimeni, cu excepţia gărzilor Acoliţilor care păzeau intrarea 
cea mai îndepărtată. Toate stăteau cu spatele la ea. 

Sasheen s-a târât de-a lungul camerei să se așeze 
lângă mama sa. 

— Și eu am ţinut la el, a spus bătrâna. Era nepotul 
meu, sângele meu. Dar nu pe Kirkus îl plângi tu acum, 
Sasheen. El a murit repede și nu mai suferă. Tu plângi doar 
pentru tine însăți. 

Sasheen s-a uitat în jos la mâinile sale încleștate. 
Nu-și putea desface degetele. 

Bătrâna s-a încruntat. 

— Trebuie să te obișnuiești cu pierderea asta, copila 
mea. Chiar și un animal sălbatic plânge pierderea puiu- 
lui. Dar, asemenea oricărui animal, trebuie să te obiș- 
nuiești și să mergi mai departe. Mai poţi avea copii, la 
urma urmelor. Te asigur că durerea aceasta este o sufe- 
rință trecătoare. Trebuie să revii repede la ceea ce ești cu 
adevărat. 

— Fiul meu nu a fost slab. 

— Ba da, Sasheen, a fost. Cum altfel ar fi putut cădea 
fără ca măcar să se lupte? L-am cocoloșit, tu și cu mine. În 
toţi anii aceștia ne-am imaginat că-l învăţăm ce înseamnă 
puterea, când el a învăţat, de fapt, cum să-și ascundă de 
noi punctele slabe. Dacă n-am fi fost atât de orbite de dra- 
gostea noastră pentru el, am fi văzut asta — și poate am 
fi corectat-o. A ridicat mâna înainte ca Sasheen să poată 
protesta. Trebuie să învăţăm ce e de învăţat din lecţia pri- 
mită. Fiecare dintre noi a ajuns să fie cocoloșită în felul ei 
de-a fi, fata mea. Suntem stăpânii lumii, la urma urmelor. 
Dar, de dragul nostru, trebuie să luăm asta ca pe un aver- 
tisment. Suntem înconjurate de dușmani în fiecare clipă 
a vieţii noastre și vom cădea răpuse de ei în același fel, 
înjunghiate, otrăvite, dacă nu reușim să le arătăm cât de 
puternice suntem. Vrei s-o sfârșești ca fiul tău, hm? 

Tăcere, ochii lui Sasheen rămânând pironiţi pe podea. 

— Nu, cred că nu vrei. Așa c-o să-ţi fac o sugestie. O 
să-i dăm de știre lui Cinimon că va avea loc o nouă puri- 
ficare — pentru noi, pentru ordin în ansamblu. O să ne 
spălăm de propriile noastre greșeli și, în același timp, o să 
curățăm ordinul de cei care nu sunt demni de chemarea 
lui Mann. Poate că, în felul acesta, vei fi și tu ajutată să te 
consolezi de pierderea suferită. 

Sasheen a clipit, nemaiputând să vadă aproape nimic. 

— Poate, a răspuns cu o voce joasă, și era ca un fel de 
ușurare, în mică măsură, e drept, să-și abandoneze pro- 
pria voinţă în faţa celei a mamei sale, chiar dacă o făcea 
doar pe moment. Poate, a respirat ea încă o dată, în timp 
ce s-a ghemuit pe pardoseala rece de piatră și a început să 
plângă. 

Bătrâna s-a ridicat. Purta o pelerină grea peste haine 
și s-a oprit o clipă ca s-o dea jos. Cu membrele anchilozate 

a îngenuncheat lângă fiica ei, ca și cum ar fi vrut s-o con- 
soleze. N-a făcut însă decât să întindă pelerina peste capul 
și trupul fiicei sale, care părea acum doar o movilă tremu- 
rândă pe podea. 

Bătrâna s-a încruntat. 


O O O 


Era patru dimineaţa, potrivit clopotului care a 
sunat din templul mannian aflat la extremitatea sudică 
a marii pieţe. La momentul potrivit, o patrulă de gardi- 
eni publici a mărșăluit prin piaţă, mânuind felinare cu 
lumina obturată și bastoane lungi cu ţinte. Căpitanul 
lor a cercetat zona pentru a depista semnele de tulbu- 
rare a ordinii, dar nu se zărea nici picior de om în Piaţa 
Represaliilor la această oră a stării de asediu. Totul era 
învăluit în liniște, cu excepţia lătratului îndepărtat al 
unui câine. 

O umbră s-a tras îndărăt într-o alee. A așteptat să 
treacă patrula. A urmat o oarecare mișcare: o mână care-i 
făcea semn cuiva să înainteze. Împreună, două siluete s-au 
desprins din întuneric și au pătruns în tăcere în piață. 

S-au grăbit să traverseze lespezile de marmură în 
picioarele goale, nefăcând deloc zgomot. S-au oprit chiar 
în centru și și-au ridicat privirea ca să cuprindă oroarea 
care atârna acolo — cadavrul ars al unui tânăr pironit în 
cuie pe un eșafod. Avea agăţată de gât o placardă de lemn. 
Pe ea era trecut un singur cuvânt, prea greu de descifrat în 
întuneric. Dar ei știau deja despre ce era vorba. 

R6shun. 

În grabă, una dintre siluete a ajutat-o pe cealaltă să 
urce pe eșafod. Cel aflat sus s-a pus pe treabă cu un cuțit. 

Cadavrul a fost lăsat mai în jos. Cu încă puţină muncă, a 
fost eliberat și s-a prăbușit la pământ. 

— Fir-ar să fie! a șuierat Aléas, făcând încă echilibris- 
tică pe eșafod. Nu l-ai putut prinde? 

Serese și-a ridicat privirea de la cadavru, cu faţa schi- 
monosită într-o grimasă. A spus în șoaptă: 

— Asta-i un pic cam greu pentru mine, de acord? 

— Prea bine, i-a întors-o Aléas, revenind pe pământ. 
Și-i cel mai ușor lucru pentru mine. S-a oprit și i-a scos 
placarda de la gât, apoi a înfășurat cadavrul într-un sac 
gros. Cu un icnet, l-a săltat pe umăr. 

Au șters-o cât se poate de repede din piaţă. 


O O O 


Patrulele erau pretutindeni. Fusese declarată stare de 
asediu, nimeni nu avea voie să iasă pe stradă după miezul 
nopții. Mai devreme auziseră zvonuri cum că porturile au 
fost închise. Nimeni nu avea voie să părăsească orașul. 

Le-a trebuit mai mult de o oră să-și croiască drum prin 
Qos către zona industrială de pe coasta sud-estică, unde 
urmau să se întâlnească cu Maestrul Ash și cu Baracha. 
Era în mare parte pustiu pe aici. Depozite vaste zăceau 
părăsite în lumina palidă a stelelor, de un aspect sinistru ce 
le amintea de intrările întunecate în grote. Aleas și Serese 
au evitat porțiunile acestea de drum traversând o porţiune 
de mlaștini, uneori târându-și cu greu picioarele prin apa 
rece și înșelătoare. Mai departe, s-au chinuit să treacă de 
o movilă mânjită de funingine. 

Marea învăluită în noapte strălucea înaintea lor cu 
scăpărări de lumină. O briză le-a mângâiat feţele, sărată 
și răcoroasă. Aléas s-a oprit să-și tragă sufletul, greutatea 

trupului lui Nico devenind acum o povară pe care cu 
greu o putea duce mai departe. Serese nu s-a oferit să-l 
ajute. 

Au coborât împreună de cealaltă parte a movilei și 
și-au croit drum în jos către un golfuleţ izolat care nu era 
nici pe departe ascuns privirilor. Baracha stătea lângă un 
foc mic, mestecând ierburi aromatice și îngrijindu-și bon- 
tul bandajat al braţului stâng. Și-a ridicat sabia cu cealaltă 
mână când s-au apropiat ei. 

— Noi suntem, a spus Aléas, iar maestrul său s-a liniș- 
tit și a coborât sabia în poală. 

O siluetă întunecată întinsă pe jos s-a mișcat în semn 
de recunoaștere; Ash, care zăcea pe nisip de cealaltă parte 
a focului, cu capul odihnindu-i-se pe bocceaua lui. A mor- 
măit, străduindu-se să se ridice. 

Și-au petrecut ziua adunând lemne aduse de apă 
pe care le-au stivuit pe nisipul din micul golfuleţ — sau 
cel puţin Aleas și Serese au făcut asta, pentru că cei doi 
rOshuni abia se ţineau pe picioare. Cu grijă, Aleas a așezat 
trupul lui Nico în vârful grămezii, câteva cioturi șlefuite 
de mare rostogolindu-se din grămadă. Ash a venit șchio- 
pătând în timp ce el făcea asta. Neîndemânatic, bătrânul 
farlander a început să dea la o parte învelitoarea. 

— Cred că-i mai bine să-l lași așa cum e, a sugerat 
Aléas, punând o mână pe umărul lui Ash. Ash s-a scuturat 
din strânsoare. S-a oprit doar când trupul a rămas desco- 
perit și el l-a putut cerceta în lumina focului. 

Bătrânul a respirat iute. S-a clătinat o clipă, suficient 
cât să reușească Aleas să-l susțină. 

Degetele lui Ash au atins ușor carnea înnegrită. S-a 
zgâriat în capătul vârfului de săgeată înfipt în pieptul băia- 
tului. Ash nu s-a clintit din loc minute bune. 

Baracha s-a apropiat poticnindu-se cu o bucată de 
lemn arzând. Fără nicio ceremonie, l-a înfipt în mijlocul 
grămezii de lemne și l-a răsucit ca și cum ar fi ațâţat un foc 
deja aprins. Rugul a început să fumege. S-au tras cu toții 
îndărăt și după o vreme au zărit prima flacără. 

Baracha a luat de jos un pumn de nisip. L-a aruncat 
peste flăcările abia aprinse, psalmodiind ceva în șoaptă. 
Aleas încerca s-o consoleze pe Serese, ambii plângând 
nestânjeniți acum, pentru prima dată în ziua aceea. 
Flăcările au prins a se înălța pocnind în aer, răsucindu-se 
prin încrengătura de lemne ca să ia în stăpânire trupul 
aflat deasupra. Culorile jucau în strălucirea lor: albastru și 
galben și verde-aprins din mineralele marine impregnate 
în lemn. Grăsimea a început să curgă din rug. O adiere de 
vânt a adus cu ea miros de carne arsă. 

Dupăun timp, rugul s-a prăbușit, înghițindu-l pe Nico. 

În depărtare, undeva pe mare, prima rază de soare s-a 
strecurat pe cerul dinaintea zorilor. Umbrele au împânzit 
orizontul ca reflexii ale unor nori nevăzuți. 

Ash psalmodia ceva în limba farlanderilor. A repe- 
tat apoi în comercială, poate pe înţelesul tânărului său 
ucenic. 

Ochii săi, deși în umbră, erau însufleţiți de două 
împunsături ale flăcărilor. A declamat: 

— Chiar dacă lumea aceasta este doar o picătură de 
rouă... chiar și așa... chiar și așa. 


O O O 
Ash îi instruise să caute un vas de argilă învelit în 


piele pentru a colecta cenușa. Obosit, dar cu mare aten- 
ție, a greblat praful cenușiu până ce s-a depus într-un strat 

aplatizat pe nisipul dogorit. S-a oprit. Preţ de o clipă s-a 
uitat la particulele de praf care jucau în rămășițele căldurii 
focului. 

Pentru mama lui, s-a gândit el, în timp ce punea 
cenușa în vas cu ajutorul unui băț. Bucăţi de oase erau 
împrăștiate peste tot în cenușă, iar el a strâns și cele mai 
mici bucățele ca să le adune în vas. După ce s-a umplut 
l-a astupat și l-a așezat cu grijă în bocceaua lui de pânză. 

Mai avea un vas mai mic, ca un flacon de argilă de 
fapt, de lungimea și grosimea unui deget, de care era 
prinsă o fâșie de piele înnodată. În acesta a mai pus ceva 
din rămășițele arse și l-a astupat cu un dop de lemn. Și 
l-a atârnat de gât, astfel că-i stătea la piept ca un sigiliu. Îl 
simțea cald în atingere cu pielea. 

Dând să se ridice, l-a săgetat o durere bruscă de cap. 
Ash s-a clătinat. Cineva îi vorbea, deși nu putea să-l vadă 
pe stăpânul vocii. S-a poticnit îndărăt, a căzut. 

Întins pe pământ, abia respirând, a fost apucat de mai 
multe mâini. O voce l-a întrebat dacă îi era bine, îi putea 
auzi? Durerea l-a săgetat din nou, mai puternică decât 
niciodată. Ash și-a scrâșnit dinţii, a ţipat ceva în limba 
aspră a farlanderilor. lar apoi inconștiența a pus stăpânire 
pe el. 

CAPITOLUL 31 


Consecințe 


Nu era nicio cale de scăpare. 

Toate porturile fuseseră închise după moartea unicu- 
lui fiu al Matriarhei Sasheen. Fuseseră instalate puncte de 
control pe principalele artere de circulaţie din oraș și pe 
multe dintre străzile mai puţin lăturalnice. Paznicii ora- 
șului comparau feţele trecătorilor cu schițele pe care le 
ţineau în mână. Circulau zvonuri în rândul populaţiei că 
rOshunii au venit în oraș — unul dintre ei fiind un farlan- 
der — și că l-au omorât pe băiatul preotesei și că încă mai 
erau printre ei. Unii spuneau că fusese un act de răzbunare 
pentru tânărul roshun ucis prin incinerare în Shay Madi. 
Patrulele cutreierau pretutindeni. Noaptea era instituită 
starea de asediu sub amenințarea pedepsei cu moartea. 
Grupuri de soldaţi, conduse de neînduplecaţii Regulatori, 
dădeau buzna în camerele de hotel sau în tavernele și bor- 
delurile ţinute ilegal ori în apartamentele private și cereau 
cu forța răspunsuri la întrebări, ridicau suspecți, căutau 
mereu pe câte cineva. 

Și ca și cum asta nu ar fi fost de ajuns ca să perturbe 
viața obișnuită a orașului, speculaţiile privind iminența 
unei campanii militare au început să circule libere printre 
cetățeni. Soldaţii invadaseră orașul de câteva săptămâni 
bune deja. Tabere în expansiune apăruseră în extremita- 
tea nordică și cea vestică a orașului, împreună cu așezările 

sărăcăcioase ale paraziților sociali — negustori ambulanți, 
prostituate, meșteșugari, vagabonzi — cu toţii îngrămă- 
diți la periferii. În Primul Port se aduna o flotă vastă. Era 
mai mare decât tot ce-și puteau oamenii aminti: în pri- 
mul rând vase de război, dar și bărci cu un singur catarg 
și transportoare. 

Unii spuneau că acestea merg spre Lagos ca să înlocu- 
iască Armata a Șasea de acolo, dar aceștia erau consideraţi 
nerozi și reduși la tăcere — pentru că toată lumea știa că 
doar o garnizoană simbolică era de ajuns acum pe insulă. 
Lagos era un nume rostit doar în șoaptă în aceste zile. Ca 
o consecinţă a revoltei sale înăbușite, fusese făcută una cu 
pământul din ordinul Matriarhei Sasheen înseși. Poveștile 
careveneau de pe insulă vorbeau despre câmpuri de luptă 
dezolante lipsite de orice semn de viaţă, presărate ici și 
colo, unde fuseseră altădată orașe și sate, cu ruguri fune- 
rare monumentale — pentru că toţi bărbaţii, toate femeile 
și toți copiii de pe insulă fuseseră arși pe rug. Noii locuitori 
proveniţi din orașele aglomerate ale Imperiului primeau 
parcele de pământ acolo. Emigrau cu miile. 

Capetele mai luminate considerau Cheem a fi o țintă 
mai probabilă pentru viitoarea invazie. Poate că Matriarha 
se săturase în cele din urmă ca navele comerciale să cadă 
pradă acţiunilor de piraterie ale locuitorilor. O opţiune 
mai puţin probabilă o constituiau Porturile Libere, cu 
toate că asta ar fi fost o inițiativă riscantă, dat fiind că flota 
lor militară era în continuare cea mai puternică din lume; 
și așa trebuie să fi fost deoarece, chiar și depășită numeric, 
a ţinut piept actelor de prădare ale Imperiului mai bine de 
zece ani. 

Atunci, poate că o să atace Zanzahar, interveneau glu- 
meţii de serviciu în asemenea conversații. Făceau poante 

pe tema respectivă pentru că asta ar fi fost cea mai mare 
prostie posibilă. 

Qos era atunci un oraș pus pe jar de neliniște și spe- 
culaţii și, chiar dacă le-a oferit siguranţă celor care consi- 
derau că acolo este casa lor, străzile sale erau pline de peri- 
cole pentru cei care gândeau altfel. Baracha, împreună cu 
ucenicul și cu fiica lui, dar și cu Ash încă inconștient, știa 
prea bine că sunt vânaţi de dușmani. Era absolut esenţial 
să plece, și preferabil mai repede, nu mai târziu. 

Dar porturile erau închise. 

Neavând la dispoziţie alte opţiuni, au căutat un loc 
unde să se ascundă. Au plănuit să aștepte ca traficul mari- 
tim să-și reia fluxul, ceea ce era o chestiune de cel mult 
câteva săptămâni, credeau ei. La urma urmelor, supra- 
vieţuirea orașului era condiționată de comerțul maritim. 
Nu-și putea suspenda la nesfârșit activităţile comerciale. 

Au descoperit un depozit părăsit nu departe de golfu- 
leţul unde au incinerat corpul lui Nico. Structura de lemn 
arsese și ea parţial într-un incendiu mai vechi care a dis- 
trus mare parte din extremitățile sale nordice și vestice. 
Dar părţile dinspre mare ale depozitului erau încă aco- 
perite și, printre ruinele înnegrite, au descoperit câteva 
birouri rămase relativ intacte. 

Acolo și-au făcut culcuș ca să aștepte și ca să aibă grijă 
de Ash pe cât de bine puteau. 

Bătrânul rOshun era pierdut într-o anumită formă de 
inconștienţă. Respirația îi era slabă, dar regulată, și nu 
spunea nimic, nici măcar nu se mișca. Uneori îi tresăreau 
pleoapele ca și cum ar fi visat. 

În cele mai multe zile, Baracha stătea în depozit, 
privind îndelung marea printr-una din ferestrele sparte. 
Când nu făcea asta, se învârtea prin spaţiul acela îngust 

al biroului interior, înjurând pe mutește pierderea mâi- 
nii. Oricum ar fi fost durerea suferită, imensă, fără doar 
și poate, o masca în felul său tipic de alhaziiu. Ciotul, cel 
puţin, părea să se vindece destul de bine. 

Rar de tot dacă se uita la Ash, care zăcea fără vlagă și 
sfrijit rău de tot pe salteaua lui de paie. Părea, dimpotrivă, 
să-l evite complet pe bătrânul aflat în această stare de slă- 
biciune, fiind oarecum îngrozit de ceea ce vedea. 

— Sper să nu mă-mbolnăvesc niciodată când doar tu 
o să poți să ai grijă de mine, l-a taxat Serese într-o dimi- 
neaţă, când a observat nepăsarea lui, bătrânul rōshun 
zăcând într-o parte a încăperii, Baracha stând la fereastră 
în partea opusă. Picura apă în gura lui Ash dintr-o cârpă 
udă, așa că nu l-a văzut pe tatăl său întorcându-se și pri- 
vind-o cu o căutătură încruntată. 

Poate că era prea mică la vremea aceea, s-a gândit 
Baracha, să-și amintească de faptul că propria sa mamă 
zăcuse așa, inconștientă, timp de o săptămână, înainte de 
a-și da duhul. 

„Sau poate“, a răsunat ecoul din mintea lui, „își amin- 
tește prea bine de asta, doar că-i mai puternică decât tine.“ 

Iar Baracha a avut forţa să recunoască adevărul acesta, 
doar că s-a simţit împovărat de această descoperire și a 
privit în lături. | 

Zilele s-au transformat în săptămâni. Erau neliniștiți 
și încordaţi și copleșiți de durere cu toţii, fiecare în felul 
său. Au început să se atace unul pe altul. Adesea, trebu- 
iau să pună capăt certurilor numai de teama de a nu-și 
trăda prezenţa. Se ciondăneau cu privire la cine mânca 
mai multă mâncare sau bea mai multă apă; se împungeau 
cine ar trebui să golească găleata cu mizerii noaptea sau să 
stea de veghe ca nu cumva să se pomenească cu musafiri 

nepoftiţi, sau să gătească, sau să spele, sau cine unde ar 
trebui să doarmă. Se certau chiar și cu privire la jocurile 
zilnice de cărți de rash, folosind treburile domestice și ali- 
mentele pe post de monede ca să ţină scorul, până când 
se declanșau adevărate furtuni în privința acestor jocuri, 
urlându-și reciproc acuzaţii de trișare sau de complot, 
fiind cu toţii dezgustaţi, perdantul pitindu-se undeva, 
copleșit de sentimentul propriei nefericiri. 

Chiar în mijlocul unei asemenea dezbateri aprinse, la 
sfârșitul celei de-a doua săptămâni, toţi trei țipând unul 
la celălalt cu feţele aprinse de mânie, o voce a răsunat din 
colțul îndepărtat al camerei și i-a rugat frumos pe toţi să 
nu mai facă atâta zarvă. 

Era Ash, ridicat în fund pe saltea, cu ochii strânși de 
necaz. 

— Maestre Ash! a exclamat Al6as. 

— Da, a răspuns Ash, ca și cum ar fi fost de acord că 
el este, într-adevăr. 


O O O 


Cu porturile închise și fără ca vasele să aibă permisiu- 
nea să plece, din ce în ce mai puţini căpitani erau de acord 
să se apropie de insula Q'os cu transportoarele lor, iar cei 
care chiar intrau în port își vindeau mărfurile la niște pre- 
ţuri exorbitante. 

Drept consecinţă, preţurile alimentelor în oraș au 
atins cote pe care numai cei bogați și le puteau permite. 
În cea de-a cincisprezecea zi a embargoului autoimpus, au 
izbucnit revolte declanșate de lipsa disperată a hranei. Un 
district cu depozite din nord a fost ras de pe fața pământu- 
lui. În alte locuri s-au declanșat incendii în oraș, și străzile 

au fost baricadate. În Piaţa Represiunii o unitate de cava- 

lerie a pus la pământ două sute de oameni care cereau 

pâine: majoritatea lor erau femei și copii înfometați. 
Porturile s-au redeschis în ziua următoare. 


O O O 


Templul Sentiaţilor era pustiu astăzi, cu excepţia celor 
care trăiau între zidurile lui, pentru că fusese închis ca 
toate locurile de divertisment din Q'os în timp ce orașul 
jelea, după cuviință, moartea fiului Matriarhei. 

În ceea ce-l privește pe Che, acesta nu considera că 
dispariţia lui Kirkus ar fi o pierdere prea mare. Cunoștea 
prea bine felul de a fi al tânărului. Kirkus a fost o odraslă 
răsfăţată, cu iluzii de mărire, făcând ravagii oriunde ar fi 
mers, în timp ce aștepta ca mama lui să se dea la o parte și 
să-i permită să acceadă la tron. Cine știe ce monstruozități 
ar fi dezlănţuit asupra lumii, dacă ar fi ajuns vreodată în 
poziţia de Sfânt Patriarh? Dacă ar fi trăit să preia o ase- 
menea poziţie, ar fi fost primul Patriarh născut și crescut 
pentru un asemenea rol — toţi conducătorii anteriori se 
agățaseră cu ghearele de calea spre putere și s-au ținut 
cu dinţii de poziţia lor cât de mult au putut. Niciunul nu 
a supravieţuit atât de mult cât să lase tronul moștenire 
urmașilor. Cam așa arăta lupta continuă pentru putere. 

Che a fost uluit de vestea morţii tânărului, când s-a 
întors în cele din urmă în Q'os — nu atât de moarte în 
sine, cât de izbânda roshunilor într-o asemenea ispravă. 
Din punct de vedere profesional, nu se putea abţine să 
nu-i admire: un asalt frontal direct asupra Templului 
însuși? Ascultând rapoartele, s-a minunat de îndrăzneala 
extremă a faptei. Nimeni nu a prevăzut asta, cu siguranță 

nu Che. Diplomaţii imperiali se antrenau în aplicarea 
unor metode mai subtile; ei nu acționau într-o manieră 
atât de directă. 

Aici, la Templul Sentiaţilor, mama lui Che s-a ară- 
tat îngrozită de ceea ce considera a fi o tragedie pentru 
Imperiu. Într-un fel straniu, se considera a fi implicată 
personal în treburile Templului Șoaptelor, mai ales când 
acestea aveau de-a face cu Matriarha însăși. Fără îndo- 
ială că acesta era rezultatul discuţiilor de alcov pe care le 
avea cu preoții de la Templu. Che știa că ea era punctul de 
atracţie al celei mai consistente clase de clienţi. 

— Pielea ta arată groaznic astăzi, l-a admonestat ea 
în timp ce stăteau lângă fântâna de la al șaptelea etaj al 
Templului Sentiaţilor. 

— Îți mulțumesc că-mi aduci aminte de asta, mamă. 

— Nu ţi-ai mai purtat de grijă. Arăţi epuizat. 

Și-a îndepărtat fața de atingerea ușoară a degetelor ei. 

— Am fost plecat, a spus el, într-ochestiune de diplo- 
maţie. S-a dovedit a fi dificilă. 

— Dar te-ai întors totuși de câteva zile bune, am și eu 
sursele mele. Trebuia să te fi odihnit până acum, nu-i așa? 

Aerul era răcoros aici, împrospătat de curgerea 
ușoară a fântânii. Ché își putea vedea imaginea reflectată 
pe suprafaţa apei, dar era încețoșată, umbrită, fără deta- 
lii. A atins cu vârful degetelor apa clipocindă, tulburând 
reflexia. 

— Nu dorm prea bine, a mărturisit el. 

Ea și-a cercetat fiul mai cu atenţie. Pe el l-a stânjenit 
privirea ei și s-a ferit să i-o susţină. 

— Te necăjește ceva? 

Che și-a ridicat ochii. În partea cealaltă a camerei era 
un grup de eunuci care-și treceau vremea pălăvrăgind 

între ei. Abia le putea auzi vorbele peste clipocitul fântânii, 
dar și-a coborât totuși propria voce atunci când a vorbit. 

— Mamă..., a început el și s-a oprit, parcă luptându-se 
cu ceea ce dorea să spună. Te-ai gândit vreodată să pleci 
de aici? 

— Să plec de la templu? 

A clipit de câteva ori, uimită. 

— Din Q'os, mamă, și din ordinul Mann. Nu te-ai gân- 
dit niciodată că putem lăsa totul în urmă și să ne croim pro- 
pria viață, care să fie rezultatul propriilor noastre alegeri? 

Ea a aruncat o privire rapidă în direcţia eunucilor. 

— Ţi-ai pierdut minţile? a șuierat ea, venind mai 
aproape. Să părăsesc ordinul? Ce demon te posedă de ai 
putut spune așa ceva? De ce-aș dori să-mi părăsesc casa, 
prietenii? 

Che și-a ferit privirea de ochii ei care scăpărau de 
indignare. Ea și-a temperat pornirea. 

— Fiul meu, fie că-ţi place sau nu, viața asta mi se 
potrivește. Mă simt în siguranţă aici. Pot avea tot ce îmi 
doresc. lar în schimb îmi pot aduce mărunta contribuţie la 
starea generală de bine a lui Mann. E nevoie de mine aici. 
Sunt considerată o persoană de valoare. 

— Eşti o curvă, i-a întors-o el, înainte de a se putea 
controla. 

A simţit usturimea palmei ei pe față. Eunucii s-au 
oprit din pălăvrăgit ca să se holbeze la ei peste jocurile de 
apă ale fântânii. 

— Vedeţi-vă de treabă, i-a avertizat Che, iar ei au pri- 
vit repede în lături. 

— Mamă, a încercat din nou, pe un ton și mai scăzut. 
Eşti în pericol aici. Sigur știi asta. Eşti mijlocul prin care 
mă țin pe mine în lesă. 

— Prostii. Mi-am făcut mulţi prieteni de-a lungul 
anilor, Ché — oameni aflaţi în poziţii importante. Aceștia 
cunosc loialitatea mea faţă de Mann. Nu ar permite să mi 
se întâmple ceva rău. A făcut o pauză, îngustându-și ochii. 
Dar de ce întrebi? Intenţionezi să faci ceva ce i-ar putea 
supăra pe mai-marii tăi? 

Che a detectat pericolul și și-a ținut limba. 

Și-a aruncat un pumn de apă peste față. L-a ajutat 
să-și revină, deși lichidul i-a lăsat un gust ciudat de acru 
pe buze. 

— Sunt mai degrabă tensionat, a spus el în cele din 
urmă. Poate că ar trebui să-mi găsesc un gen de activitate 
mai liniștită. 

S-a ridicat, cu apa încă picurându-i din barbă. 

— Trebuie să te las acum. 

Toată umbra de suspiciune a dispărut de pe chipul 
mamei. | 

— Atât de repede? Abia ai ajuns! 

Che a înclinat din cap. Pentru o clipă a vrut să se 
aplece spre ea și să-i pună o mână pe față — ca s-o atingă, 
să interacţioneze, s-o simtă aproape pe femeia aceasta 
care rămânea o străină pentru el, chiar și acum. Dar știa că 
ea ar considera gestul lui straniu și că asta n-ar face decât 
să-l trădeze și mai mult. 

— Pe curând, mamă. Ai grijă de tine. 


O O O 
Vocea era mai deosebită astăzi. Nu mai era aceeași 


voce ridicată, smiorcăită care-i vorbise lui Che chiar îna- 
inte de plecarea lui în Cheem, nici cea aspru baritonală 

căreia îi dăduse raportul la întoarcere. Acum era o voce 
feminină, una dintre acelea pe care le auzea cel mai rar. 

Chiar și așa, vocea asta tot nu-i plăcea. Nu-i plăcea 
niciuna dintre ele, cea de acum cu atât mai puţin. Che 
simţea întotdeauna o neliniște când o auzea venind nedi- 
recţionată prin panoul de lemn din faţa lui al peretelui din 
alcovul umbrit — înăbușită cum era, părea întunecată și 
străveche, asemenea morţii. 

— Am o nouă misiune pentru tine, i-a spus acum. 

— Am presupus asta. 

O respiraţie șuierătoare, uscată ca iasca. 

— Uiţi cine ești, Diplomatule. Reprimă-ţi aroganţa 
asta sau ordon eu să-ţi fie retezată. 

„Îmi confundă resentimentele cu aroganţa, s-a gândit 
Che. Atât de caracteristic oamenilor acestora.“ 

Che s-a calmat, suficient cât să bâiguie o scuză. 

— Foarte bine, a spus vocea. Acum misiunea. Sfânta 
Matriarhă o să plece curând din Q'os. O să aibă nevoie de 
un Diplomat care s-o însoțească în campania viitoare, așa 
cum se obișnuiește. În cazul în care, după cum stau lucru- 
rile, este nevoie de diplomaţie și în armată. 

Cu alte cuvinte, a cugetat Che, în cazul în care unul 
dintre generali îi refuză ordinele sau încearcă să acapareze 
puterea pentru sine însuși. Che urma, atunci, să funcțio- 
neze drept bătăușul Matriarhei — ameninţarea care-i va 
ţine pe toţi în loc pe câmpul de luptă. 

— Așadar, se continuă invazia? 

Sigur că da. Matriarha a fost reînsuflețită politic de 
moartea fiului ei. O victorie militară pe câmpul de luptă 
va contribui mult la consolidarea poziţiei sale. 

— De ce aveţi nevoie de mine? 

— Ah, câteodată uit că dascălii tăi te-au instruit ple- 
când de la nevoia de bază de a ști. Poate că-i devină vârsta 
mea și faptul că unele facultăți mă lasă. 

Iarăşi sunetul acela șuierător. Che și-a dat seama 
brusc că era un râs pe înfundate. 

— Atunci lasă-mă să-ţi explic. Vezi tu, avem o tra- 
diţie în cadrul ordinului, o tradiţie care își are originea 
în cele dintâi zile ale Imperiului. Când un Patriarh sau 
o Matriarhă ies pe câmpul de bătălie, își iau cu ei un 
Diplomat desemnat. 

— De ce eu? a întrebat el răspicat. 

— Nu ai mai pus niciodată o asemenea întrebare, a 
murmurat vocea. 

Che și-a înfrânat limba. Începea să-l deranjeze asta, 
lucrurile care-i ieșeau din gură înainte chiar ca el să-și dea 
seama ce se-ntâmplă. Reputația lui avea de suferit; însă, 
mai rău decât atât, se părea că nu putea face nimic împo- 
triva acestei porniri. 

— Ai fost ales tu, a spus vocea, pentru că majoritatea 
tovarășilor tăi Diplomaţi au fost deja trimiși în Minos ca 
să demareze primele negocieri — și ca să consolideze con- 
vingerea că Minos, nu Khos, este ţinta vizată de noi. Tu, 
Che, ești cel mai bun care a rămas locului. 

Poate că acesta era adevărul, la urma urmelor. 

— Ordinele mele? 

— Simplu. Supune-te Matriarhei întru totul. 

— Asta-i tot? 

— Ar mai fi un lucru. 

A așteptat, știind de acum că manipulatorilor săi le 
plăcea să lase la urmă cel mai important aspect al misiunii. 

— Matriarha Sasheen își asumă un mare risc personal 
plecând în această misiune, a continuat vocea, după care 

a ezitat, ca și cum ar fi fost împotriva voinţei sale să spună 
ceea ce urma. Dacă devine limpede că va cădea în mâinile 
dușmanilor... sau, de asemenea, dacă ea decide că totul 
e pierdut și încearcă să fugă spre casă... atunci tu, tinere 
Diplomat, trebuie s-o ucizi. 

— S-o ucid? 

— S-o ucizi. 

Che a aruncat o privire peste umăr, ca și cum i-ar fi 
ascultat cineva. 

— E vorba de o încercare? 

— Nu, e un ordin. Nu putem risca faptul ca o Sfântă 
Matriarhă a lui Mann să cadă în mâinile mercienilor. Nici 
nu ne permitem să-și ridice coada și să plece. Prestigiul 
Imperiului ar avea prea mult de suferit de pe urma ambe- 
lor aspecte. Fie e victorioasă, fie va sfârși de o moarte mar- 
tirică. E clar? 

Respirația i se oprise în gât. Se întreba câţi Diplomaţi 
înaintea lui, însoțind un conducător sfânt pe câmpul de 
luptă, primiseră aceleași instrucțiuni. Poate că toți, și-a 
dat el seama — pentru că niciodată nu a căzut vreunul 
dintre conducători în mâinile dușmanilor, nici nu a fugit 
de la locul bătăliei. 

Dintr-odată, tot ceea ce Che a înţeles despre structu- 
rile de putere ale Imperiului — și despre cine îl conducea 
cu adevărat — a suferit o modificare fundamentală. 

— Da, e clar. 

— Bine. Atunci pornește la drum, copilul meu. 

CAPITOLUL 32 


Ministerul 


Din cauza dimensiunilor impresionante ale Ministerului 
de Război, coridoarele și holurile sale aveau tendinţa 
de a transmite senzaţia de pustietate, astfel că se putea 
parcurge lungul drum dintr-un capăt în altul al său fără 
a da cu ochii de altcineva. Tăcerea mormântală era ase- 
mănătoare celei dintr-un muzeu sau dintr-o bibliotecă. 
Murmure ocazionale răzbăteau uneori prin ușile groase de 
tiq, iar pe holuri se auzeau doar bătăile grele ale ceasurilor. 
Câinii lătrau și copiii ţipau în parcul de afară, dar sunetele 
se estompau odată ce treceau prin ferestrele cu cercevele 
albe, care făceau ca interiorul să fie inundat de lumină, 
sutele de ochiuri de sticlă tremurând din când în când din 
cauza bubuiturilor îndepărtate ale artileriei. 

Gărzile stăteau de pază în punctele-cheie ale clădirii. 
Erau la fel de nemișcate precum niște statui, însuflețind 
prea puţin atmosfera, uitându-se la rarii trecători cu o pri- 
vire moale, absentă. 

Așa făceau doi paznici chiar în acel moment. Îl cunoș- 
teau pe bărbatul care se îndrepta spre ei și spre încăperile 
generalului, pentru că era ajutorul principal al lui Creed 
și avea dispoziţia de a vizita camerele respective de câteva 
ori pe zi, însă în această dimineaţă chipul îi era mai palid 
decât de obicei, iar pașii îi tropăiau într-un ritm agitat. 
Pe măsură ce se apropia de cele două santinele în post, 

acestea au putut observa pătrăţelele verzi de frunze de graf 
încă lipite pe faţa lui, acolo unde se tăiase când se bărbie- 
rise, și șuviţele rebele de părcareîncă trebuiau pieptănate 
pentru a căpăta o formă. 

Secretarul personal al generalului, tânărul Hist, a 
ridicat privirea când bărbatul a trecut pe lângă biroul său 
ordonat cu grijă. Secretarul a deschis gura să spună ceva, 
dar cele două gărzi care blocau ușa i-au luat-o înainte. 

— Treaba dumitale, locotenent Calvone, a rostit 
solemn una din gărzi când bărbatul a ajuns la un pas în 
faţa lor. 

— Nu acum, a izbucnit Bahn, și și-a făcut vânt printre 
ei chiar mai înainte să apuce să se dea în lături. 


O O O 


— O misivă urgentă, domnule General, a anunțat 
Bahn intrând în cameră cu o bucată de hârtie pe care o 
ţinea strâns în mână. 

Generalul Creed, Lordul Protector din Khos, nu i-a 
răspuns. Stătea în schimb cu ochii închiși, pe un scaun 
de piele înclinat, în timp ce vechiul lui administrator, 
Gollanse, îi împletea părul lung și negru, pregătindu-l 
pentru ziua care urma. 

— Domnule General, a încercat Bahn încă o dată, iar 
când celălalt tot n-a răspuns, Bahn a oftat și și-a reamintit 
în sinea sa: „Nu-l poţi grăbi pe omul ăsta“. 

Gollanse a mormăit ceva imperceptibil terminând de 
împletit părul stăpânului. În lumina soarelui părea negru 
ca pana corbului, fiind doar înspicat cu gri pe la tâmple. 
Generalul era mândru de coama lui. O purta despletită 
când era în acţiune, pentru că știa că-i dă un aer tineresc, 

deși era destul de înaintat în vârstă. A oftat când Gollanse 
l-a bătut ușor pe umăr ca să-i dea de știre că a terminat. 

Generalul Creed s-a ridicat din scaun și s-a uitat la 
Bahn pentru prima dată. 

— Raportează, a spus el din partea cealaltă a camerei. 

— Misivă din Minos. De la unul din agenţii lor, dom- 
nule. Din Lagos. 

— Citește-mi-o. 

Bahn și-a dres glasul. 

— „De la Ministerul Informaţiilor Secrete, Al-Minos, 
departamentul de externe. Generale Creed, vă informăm 
că am luat la cunoștință că unul dintre agenţii noștri a 
interceptat cu succes o depeșă imperială în apropiere de 
Lagos. Depeșa felicită contribuţia Amiralului Quernmore 
la înăbușirea revoltei recente din insulă, dar revocă ordi- 
nele anterioare referitoare la întoarcerea de urgenţă a 
Flotei a Treia în Q'os după un asemenea deznodământ. 
Dimpotrivă, flotei i se ordonă să rămână deocamdată în 
Lagos, așteptând instrucțiuni ulterioare. Credem că asta 
are cumva legătură cu Porturile Libere.“ 

Bahn citise deja scrisoarea de câteva ori. Cu toate 
acestea, degetele au început să-i tremure din nou. „Cal- 
mează:te, omule. S-ar putea să nu însemne nimic.“ 

— Ne-a fost trimisă printr-o pasăre mesager acum 
patru zile, domnule. Noi am primit-o în dimineața asta. 

Generalul Creed nu a trădat niciun semn de îngrijo- 
rare, deși Bahn se așteptase la un asemenea calm. De la 
moartea soţiei sale, survenită cu trei ani în urmă, genera- 
lul a încetat să mai fie luat prin surprindere de orice s-ar fi 
întâmplat în acest război fără sfârșit cu mannienii. Părea 
că absolut nimic, niciodată, nu mai putea reprezenta o 


564 COL BUCHANAN 


veste la fel de proastă precum cea pe care o primise în ziua 
morții ei. 

— Mă gândeam eu că-s prea liniștiți în ultima vreme, 
a murmurat generalul Creed din partea opusă a camerei, 
unde se întorsese cu fața spre ferestrele care dădeau spre 
Scut, cu mâinile împreunate la spate. 

Cumva, în ciuda celor spuse, tonul calm al generalului 
a avut un efect relaxant asupra nervilor lui Bahn. Și-a dat 
seama încă o dată cât de mult a investit în abilitățile de 
lider ale acestui om. 

„El mi-a devenit un fel de tată, a cugetat Bahn, iar eu 
sunt precum copilul său.“ 

A bâjbâit cu mâna după unul dintre cele două scaune 
de lemn din faţa biroului și s-a așezat cu greutate. Bahn 
era dintr-o altă croială decât generalul. Fusese trezit la 
puţin timp după ivirea zorilor de către Hanlow, din ser- 
viciul de informaţii khosian, după o noapte lungă și fără 
somn, în care gândurile refuzaseră să-i dea pace. La ușa 
locuinţei primise o depeșă de la un vizitator matinal, o 
versiune decodificată a mesajului deja mâzgălit undeva în 
josul foii. Creed probabil că doarme încă, spusese Hanlow, 
nedorind s-o lase pur și simplu pe un birou. După citi- 
rea notei, ochii îi scăpăraseră, întâlnindu-i privirea lui 
Hanlow, și își dresese vocea. Foarte bine, vorbise el. O să 
i-o înmâneze personal lui Creed. 

După plecarea mesagerului, simpla treabă de a-și 
găsi cizma stângă se transformase într-o ceartă unidirec- 
ţionată cu soţia lui. Răbdarea lui Marlee nu făcuse decât 
să-i intensifice izbucnirea de furie și începuse să țopăie 
prin casă într-un picior, aruncând obiecte în dreapta și-n 
stânga în căutarea cizmei rătăcite. Treptat, o furie cruntă 

a pus stăpânire pe el, o stare de spirit nouă pentru el, com- 
plet necunoscută. 

Bahn se întorsese și țipase din toţi rărunchii la Marlee, 
o atitudine la fel de surprinzătoare pentru ea ca și cum i-ar 
fi tras o palmă. Fiul său a părăsitcamera; Ariale a început 
să bocească din dormitorul ei de la etaj. 

Marlee își urmase soțul, vorbindu-i pe un ton calm, 
nelăsându-i spaţiu să respire. El s-a uitat la sine însuși, 
ca și cum ar fi fost străin în propriul corp, conștient de 
vocea care-i răsuna puternic și ascuţit în toate camerele 
luminate ale casei, șocat de lucrurile pe care i le spunea 
soţiei, lui însuși; de furia care-și croia drum prin el fără 
niciun temei. 

În cele din urmă, Marlee îl prinsese energic de braţ. 

— Ce se întâmplă? șuierase ea. 

Bahn se străduise s-o privească în ochi. Vraja s-a risi- 
pit brusc. 

„Ce fac?“ se întrebase în sinea lui, revenind la dispo- 
ziția obișnuită. 

Respirând profund, Bahn o mângâiase pe braţ în 
semn de scuză. 

— Poate că nimic, spusese el ușor și o trăsese lângă 
el, îngropându-și faţa în părul ei cu miros de fructe, strân- 
gându-i puternic în braţe trupul ferm, înconjurându-i cu 
mâinile talia subțire. Și în îmbrăţișarea aceea simţise cum 
toată îngrijorarea războiului dă buzna în interiorul lui de 
parcă anii cuiva în vârstă ar fi trecuţi brusc asupra cuiva 
tânăr și neexperimentat, și se întrebase din nou, tremu- 
rând: „Ce fac?“ — pentru că i se părea că în răspunsul la 
acea întrebare se cuibărise tot ceea ce iubise sau tot ce 
dăduse un sens vieţii sale. 

Marlee stătea cu cizma dată dispărută într-o mână, 
pe care o descoperise cu un minut înainte. Ochii le stră- 
luciseră când își rezemaseră frunţile una de alta. O săru- 
tase pe obraz în timp ce mai ținea încă în mână depeșa 
mototolită. 

— Ce-o să faceţi în privinţa asta, domnule? a între- 
bat Bahn, umezindu-și buzele uscate. Mie îmi miroase a 
invazie. 

Bătrânul războinic stătea destul de aproape de fereas- 
tră cât să aburească sticla rece cu respiraţia lui. A curăţat-o 
cu mâneca dintr-un singur gest. 

— Da, nu-i așa? 

— În Khos? 

Un scurt moment de gândire. 

— Poate că da — nu m-ar mira deloc. 

La acele câteva cuvinte, Bahn a simţit cum se albește 
la faţă. 

— Sfinte Sisoe. Să dea soarta să nu fie așa. 

Creed a rămas tăcut o clipă, cercetând Scutul care se 
întindea în jos cât vedeai cu ochii. 

— Și eu sper asta, a șoptit el. Trebuie să informăm 
Consiliul. 

Bahn a cercetat îndelung profilul lui Creed, vag con- 
turat în lumina zilei. Preţ de o secundă, două, nu mai 
mult, un fior a pus stăpânire pe maxilarul generalului. 
Apoi a dispărut. 

CAPITOLUL 33 


Farlanderul 


— Asta-i doar opera noastră, a spus Serese, prin fereastra 
trăsurii, privind la distrugerea lăsată în urmă, la petele de 
sânge de pe străzi, la clădirile înnegrite din care încă mai 
ieșea fum. 

Baracha s-a uitat la ea lung, perplex. Nu-și înţelegea 
fiica zilele astea. Lângă el, Ash părea pierdut în lumea lui. 
Vorbise prea puţin de la aparenta lui însănătoșire. 

Trăsura a cotit spre est, către Primul Port, urmând 
șoseaua lată, șerpuitoare, cunoscută drept Serpentina. 
Ash a lovit vasul mic cu cenușă care-i atârna la gât, fără 
să-și dea seama, cugetând la ceva. 

Au considerat că era prea riscant să cumpere bilete 
pentru un vas de pasageri care să-i ducă direct spre Chem; 
Regulatorii aveau să păzească porturile cu atenţie, sperând 
ca rOshunii să iasă din ascunzătoare acum că porturile se 
redeschiseseră. În schimb, s-au întâlnit cu un contra- 
bandist alhaziiu pe care-l cunoștea Baracha și i-au oferit 
acestuia o sumă considerabilă de bani pentru a le rezerva 
cabine pe vasul său rapid cu un catarg. Acesta voia să 
transporte o încărcătură de zgură în jos spre Palo-Fortuna; 
de aici puteau găsi cu ușurință un mijloc de transport îna- 
poi spre Cheem. Era o opțiune mai sigură. Aveau să evite 
astfel toate vămile, vâslind spre vas într-o barcă mică de la 
debarcaderul aflat în fața unui depozit particular. 

Birjarul a oprit trăsura. În dreapta lor, debarcaderul 
dădea înspre golful deschis unde era ancoratvasul. Trăsura 
s-a balansat pe arcuri când cele patru siluete înfășurate în 
mantii cu glugă, au coborât pe ambele laturi. Baracha l-a 
plătit pe birjar și i-a urmat pe ceilalţi trei către marginea 
debarcaderului, unde o barcă mare cu vâsle sălta pe apă. 
Șase marinari bărboși stăteau la vâsle, supraveghind neîn- 
cetat împrejurimile. Stăteau cu vâslele ridicate în aer. 

Roshunii s-au oprit o clipă ca să se uite la flota 
impresionantă. 

— Mă întreb încotro se îndreaptă, a cugetat Baracha. 

— Oriunde ar fi, mi-e milă de ei, a răspuns Aleas. 

Marinarii așteptau nerăbdători. Nu aveau niciun 
chef să zăbovească aici, cu vasul lor încărcat și pregătit să 
pornească. 

— Nu uitaţi, le-a spus Baracha pe un ton scăzut fiicei 
sale și lui Aleas, suntem sclavi fugari, iar Ash este un 
călugăr care ne însoțește până la misiunea lui din Minos. 
Vorbiţi doar când vi se vorbește și ţineţi departe de privi- 
rile indiscrete. 

Aléas și Serese au coborât primii în barcă. Marinarii 
n-au schițat niciun semn de salut, cu excepţia instrucțiu- 
nilor precise să se așeze repede și să nu le stea în cale. Ash 
s-a tras înapoi, atingând cu degetele vasul atârnat de gât. 

Baracha s-apus în mișcare să coboare după ei, apoi s-a 
oprit, cu un picior încă rezemat pe debarcader. A murmu- 
rat ceva ce semăna a blestem și s-a întors către Ash. 

— Nuvii cu noi, nu-i așa? 

— Nu, nu cred că vin. 

Alhaziiul s-a îndepărtat câțiva pași de barcă. Ash l-a 
urmat încet. 


FARLANDER 569 


S-au oprit unul lângă altul în soarele blând al 
dimineţii. 

— Nu poţi face asta, a spus cu tărie Baracha. 

— Şi totuși trebuie s-o fac. 

— Vorbește pe șleau, netot bătrân ce ești. Vrei să-ţi 
răzbuni băiatul. Vrei s-o hăituiești și s-o ucizi chiar pe 
Matriarhă. 

Afirmaţie pe care Ash nu a negat-o. 

Baracha vorbea pe un ton jos, deși cuvintele erau ros- 
tite cu patimă. 

— Și ce fel de exemplu vrei să dai acţionând astfel? 
Cel mai bătrân rOshun al nostru care-și ia câmpii să caute 
răzbunare? 

— Caut dreptate, nu răzbunare. Măcar atât îi datorez 
băiatului acum. 

Baracha a pufnit. 

— Te joci cu vorbele. Dacă faci asta, violezi însuși 
codul în virtutea căruia existăm. Vorbești despre o ven- 
detă personală, care este împotriva tuturor convingerilor 
rOshunilor. Chiar și eu îmi dau seama de asta. 

— Atunci nu mai sunt rOshun, a replicat Ash răspicat, 
și nu fac decât să-mi încalc propriul cod, nu și pe cel al 
ordinului. 

Baracha l-a apucat de braț. Bătrânul farlander s-a 
uitat în jos la mâna care l-a înșfăcat, apoi în sus, la ochii 
scăpărând de furie. 

— R6shun sau nu, ești un exemplu pentru noi toţi. 
Ţi-ai ieșit din minţi de supărare, asta-i tot. Nu mai ești tu 
însuţi. 

— Nu, nu mai sunt. Am zăcut două săptămâni în 
sudorile reci ale propriilor coşmaruri. Și ieri-dimineaţă 

m-am trezit doar ca să descopăr că respectivele coșmaruri 
sunt adevărate. 

A atins mâna lui Baracha încleștată pe braţul lui. S-a 
eliberat fără niciun efort. 

— Alhaziiule... nu mai știu nimic altceva decât că nu 
mai pot trăi cu mine însumi, nici măcar o secundă, dacă 
nu duc treaba asta până la capăt. 

Preţ de o clipă, Baracha s-a lăsat cuprins de fiorul 
mâniei care stătea să irupă. Avea pumnii încleștaţi, chipul 
inflamat: așa se întâmpla întotdeauna când nu reușea să-și 
impună punctul de vedere. 

Pe neașteptate însă, i-au venit în minte vorbele 
Profetului Binecuvântat. 

„Nu judeca un om după drumul pe care o apucă. Dacă 
nu ai parcurs tu însuţi drumul acela până la capăt, nu-i poți 
spune altuia nici încotro se îndreaptă, nici ce lasă în urmă.“ 

Baracha a privit în sus către cer, apoi în jos spre 
pământ și înapoi către farlanderul uscăţiv răpus de durere 
din faţa lui. 

S-a eliberat de furia care-l copleșise. 

— Atunci, binecuvântarea lui Zabrihm fie cu tine, 
netot bătrân ce ești, a spus el. 

Și-a întins mâna, Ash s-a uitat la ea o clipă, apoi i-a 
strâns-o. 

Baracha s-a întors lângă barcă, clătinând din cap. 

— Baracha, a mârâit Ash. 

Bărbatul masiv s-a răsucit pe călcâie. Ash a scos din 
ambalaj urna cu cenușă. S-a apropiat și i-a întins-o lui 
Baracha. 

— Păstrează asta până mă întorc, a spus el. Dacă nu mai 
vin înapoi, ai grijă să ajungă la mama lui. Aleas știe cine-i. 

Baracha a dat din cap aprobator. Cu urna în mână, 
a sărit în barcă. Marinarii au împins ambarcaţiunea 
de lângă debarcader și au început să lovească apa cu 
vâslele. 

În timp ce barca își croia drum prin valuri către vasul 
care o aștepta, iar apa sărată se învolbura de ambele 
părţi, Baracha s-a răsucit pe locul lui. S-a gândit, pro- 
babil, să-l salute pentru ultima dată pe Ash, pentru că 
a simţit în clipa aceea că nu avea să-l mai vadă, poate, 
niciodată. 

Dar bătrânul se întorsese deja cu fața spre oraș. 

În curând 

„Numele meu este Ash, i-a spus el regelui. Si sunt 
r&shun. ceea ce în limba mea înseamnă „gheaţă 

de toamnă. — cea care vine devreme. Adică vin din 
locul de unde vin toti râshunii. de unde porneste 
răzbunarea. A făcut o pauză. așteptând ca vorbele sale 
să-şi facă efectul. apoi a continuat: Ai dreptate. am 
venit să iau ceva de la tine. Am venit să-ti iau viața!” 


Ash face parte din secta rōshun. asasini care oferă 
protecţie prin amenintarea cu vendeta. Ajuns prea 
bătrân pentru meseria aceasta și afectat de dureri de 
cap teribile (similare celor care îi orbiseră tatăl). Ash 
are o viziune în care fostul lui maestru îi cere să-si ia un 
ucenic. El îl alege pe Nico. un tânăr sărac. disperat si 
singur. însă nu apucă;să-! termine instruirea. deoarece 
trebuie să plece în Sfântul Imperiu Mann. într-o 
misiune care pricinuise deja moartea a trei râshun 


„Farlander este o carte specială... Intriga fascinează 
de la primul capitol până la finalul surprinzător.” 
Locus 


„Absolut fascinantă! Pur si simplu. 
n-am putut s-o las din mână.” 
Glen Cook, autorul seriei Black Company 

într-un refugiu în munţi, homeless în Belfast sau într-o 
mănăstire Zen. Farlander este urmat de Stands a Shadow, 

